
Primăvara anului 1968 a fost marcată de tulburări 
sociale şi studenţeşti ce au rămas în memoria colectivă 
sub numele de „Evenimentele din Mai”. Rolul unui 
Maestru nu constă în luarea unei atitudini în asemenea 
conflicte, ci în dezvăluirea, dincolo de evenimente, a 
tendințelor morale şi spirituale ale unei epoci. Revolta 
tineretului a arătat, îndeosebi, în toată amploarea sa, 
dezordinea dintr-o lume ce a pierdut sensul valorilor 
morale. Şi în acest caz, rolul unui Maestru nu este să 
predice morala tradițională, variabilă, arbitrară, care, 
acum câteva secole, l-a determinat pe Pascal să scrie, 
după Montaigne: „Adevăr dincoace de Pirinei, eroare 
dincolo”. De aceea, în cursul verii anului 1968, Maestrul 
Omraam Mikhaël Aïvanhov s-a hotărât să țină câteva 
conferințe ce au demonstrat în mod hotărâtor existența 
unei morale cosmice, veşnice, ale cărei legi omul nu le 
poate încălca fără să-şi rişte, încet-încet, distrugerea 
totală. 

În prima parte, acest volum prezintă câteva dintre 
aceste conferințe. A doua parte adună un anumit număr 
din altele - anterioare sau ulterioare celor din 1968 - dar, 
toate alese pentru a le completa sau a le lărgi înțelesul. 


Omraam Mikhaël Aivanhov 


LEGILE MORALEI COSMICE 


Cap. 1 - Veţi culege ce ați semănat 


I. 

Conferinţă improvizată 

Dacă vă amintiți, dragii mei frați şi surori, eu v-am 
spus ieri câteva cuvinte despre ceea ce înseamnă, din 
punct de vedere psihologic, să fii în acord cu o persoană. 
Când ascultați un prieten vorbind, sunteți obligaţi, ca să 
îl înțelegeţi, să vibrațţi la unison cu el. A înţelege o ființă 
înseamnă a vibra la unison cu ea, iată definiția 
înțelegerii. Pentru a asculta o emisiune la radio, trebuie 
să captați o anumită lungime de undă; la fel, pentru a 
primi nişte gânduri, nişte sentimente, nişte cuvinte, 
trebuie să vă aflați pe aceeaşi lungime de undă cu 
persoana emitentă. Dacă nu înțelegeți pe cineva, 
înseamnă că nu ştiţi sau nu vreți să vibrați la unison cu 
el, să vă înălțați sau să coborâţi la nivelul său de 
conştiinţă. Dar, când îl înțelegeţi, înseamnă că aţi ajuns, 
pentru o clipă, cel puţin, să vă acordațţi la diapazonul 
său. lată secretul înţelegerii. Înțelegerea este un fel de 
acord cu un obiect sau cu o ființă. 

În realitate, ar fi câteva precizări de adăugat. Când 
ascultați pe cineva vorbind, o parte din voi este obligată 
să fie în acord, ca să asculte şi să îi înțeleagă sensul 
cuvintelor, dar o parte nu poate să fie de acord. Nu 
înseamnă că sunteți de aceeaşi părere, dacă ascultați pe 


cineva şi încercați să îl înțelegeți: puteţi să acceptaţi să îl 
ascultați, să îl înțelegeţi, nefiind, însă, de acord cu 
vorbele sale. Nu numai că îl ascultați, dar consimțiți şi 
să participaţi cu întreaga voastră ființă la ceea ce se 
spune, vă aflați în acel moment într-un dublu acord. 
Aşadar, există mai multe grade de acord. 

Ființa umană este constituită dintr-un anumit 
număr de organe cu vibrații diferite; lungimile de undă 
ale inimii, ale creierului, ale ficatului, ale stomacului, ale 
splinei etc... nu sunt identice; da, dar însuşi organismul 
le îmbrățişează pe toate. lar gândul, să spunem creierul, 
cu toate că nu este acelaşi lucru, este reflectarea 
comportamentului tuturor celulelor a căror voinţă, 
dorințe, capricii, frământări şi suferințe o exprimă. 
Aşadar, celulele creierului - câteva miliarde de celule - 
sunt pregătite să fie purtătoarele de cuvânt ale 
individului în totalitate. Celelalte celule vorbesc, 
deopotrivă, ele explică, ele cer, dar le lipseşte un 
instrument, „o gură” care să le permită să se facă 
înțelese, şi astfel creierul este cel însărcinat să exprime 
voința, înclinațiile şi nevoile acestui întreg popor care 
reprezintă organismul. Inteligența creierului nu poate 
face însă limba să vorbească, ochii să se rotească şi 
nasul să mişte, singurul care ştie să se exprime; nu, 
totul vorbeşte în om, dar, pentru moment, creierul este 
cel care a primit misiunea să exprime toate celelalte 
organe. De altfel, nu întreg creierul, numai câteva celule 
din mijlocul frunții, celelalte celule având o funcție 
diferită. 

Toate aceste organe din care este constituit omul se 
află rar în acord unele cu altele: ceea ce stomacul vrea, 
inima nu doreşte; sau ceea inima vrea, creierul refuză. 
Fiinţa umană nu este bine echilibrată, ea este prinsă în 
nişte conflicte, hărțuită de nişte opinii şi pasiuni 


contrare şi este nefericită. O parte din ea însăşi aspiră la 
bunătate, la lumină, la onestitate, în timp ce o alta o 
împinge spre cruzime, întuneric şi violență. 

Acum, ce ar trebui să facem cu toate aceste tendinţe 
amestecate şi contradictorii din noi? Tocmai datorită 
acestor câteva celule ale creierului, care sunt treze şi 
inteligente, trebuie să descoperim modalitatea de a 
domina, a îmblânzi, a linişti, şi, mai ales, a le uni pe 
toate celelalte, astfel ca ele să formeze o singură țară, şi 
nu mai multe state, mai multe principate mici ce se 
războiesc. În acest caz, istoria ne va servi ca exemplu. 
Acum câteva secole, orice țară era împărțită în ducate, 
principate sau regate mici aflate mereu în război, până 
în ziua când, mai repede sau mai încet, desigur, datorită 
unei deschideri a conştiinţei, acestea au ajuns să se 
înțeleagă mai bine şi să înfăptuiască unirea. În acelaşi 
fel, trebuie să apară, într-o bună zi, în creierul uman o 
lumină, o inteligență, un „rege” care să preia puterea şi 
să reuşească să convingă celulele tuturor organelor că 
trebuie să pună interesul colectiv pe primul loc, şi că, 
pentru a deveni cu adevărat puternice şi bogate, este 
necesar să fie toate unite. 

Boala este cea mai mare dovadă că anarhia şi vrajba 
domnesc în organismul uman, că lumina şi inteligența 
nu au pătruns încă în fiecare organ, în fiecare celulă. 
Pentru că omul este neştiutor, el a permis dezordinii să 
se instaleze în el. De acum înainte, pentru interesul 
comun, el trebuie să-şi impună însă voința întregului 
său popor, să facă să domnească disciplina, şi, cu 
ajutorul anumitor metode, să reuşească să-şi 
armonizeze celulele, să le facă să vibreze la unison. 
Astfel, toate organele vor asculta cu înțelepciune şi în 
mod inteligent, ele vor lucra împreună cu iubire şi va 
exista numai bucurie şi belşug. 


Oamenii nu vor putea, însă, niciodată să atingă 
această stare de armonie într-o lume în care domneşte 
filosofia dezordinii, a anarhiei şi a descompunerii. 
Aşadar, trebuie să găsim pe pământ un loc în care să 
cultivăm filosofia armoniei, iar acolo, după ce am înțeles 
şi am aprofundat toate aceste mari adevăruri, să 
înfăptuim o lucrare asupra noastră înşine. Este cea mai 
bună lucrare ce există. Nici o activitate din lume nu o 
poate depăşi pe cea a omului care se străduieşte să 
introducă în sinea sa armonia, ordinea, frumuseţea, ca 
să se unească cu Inteligența Cosmică şi să fuzioneze cu 
ea. Toți oamenii practică o meserie (ceea ce este foarte 
bine şi necesar, pentru că fiecare trebuie să-şi asigure 
existența), dar ei au lăsat deoparte cea mai bună 
activitate ce există: să înfăptuiască o lucrare asupra lor 
înşişi, pentru a proiecta în toate celulele lor, până la 
atomi şi electroni, această rază de armonie ce va face să 
vibreze toate particulele la unison, în acord cu o idee 
divină, iar noapte şi zi să continue să comunice 
întregului lor organism convingerea că el nu are nevoie 
decât de această armonie. 

Cum să îi facem, însă, pe oameni să înțeleagă aceste 
adevăruri pe care nici măcar nu le bănuiesc? În trecut, 
aceste adevăruri erau foarte clare şi evidente pentru toţi 
înțelepţii care ştiau să observe viața. Trăind foarte mult 
şi având astfel posibilitatea să verifice marile legi după 
care lucrează natura, înțelepţii au formulat o lege după 
observațiile lor, un adevăr asupra căruia eu vreau acum 
să insist. Dacă vă străduiți astăzi să mă înţelegeți, veți 
deveni de neclintit şi veți putea rezista tuturor filosofiilor 
dezechilibrate şi haotice ce sunt pe cale să se 
răspândească prin lume. 

Această lege, cea mai formidabilă pe care Inteligența 
Cosmică ne-a dat-o, se găseşte acolo unde nimeni nu o 


caută, acolo unde filosofii şi credincioşii nu mai ştiu să 
privească: în natură şi, mai ales, în agricultură. Da, în 
agricultură. Toţi agricultorii ştiu că, dacă plantează un 
smochin, ei nu vor culege struguri, ci smochine, şi nu 
vor culege nişte pere dintr-un măr. lată cea mai mare 
lege morală: culegem ceea ce am semănat sau am sădit. 
Aşadar, agricultorii au fost primii moralişti; ei şi-au dat 
seama că Inteligența naturii stabilise o lege strictă şi 
neschimbătoare. Apoi, ei au observat viața, 
comportamentul şi faptele oamenilor, constatând că, şi 
în acest caz, se regăsesc legile agriculturii: nu culegem 
nimic altceva decât ceea ce am semănat, ceea ce 
înseamnă că, dacă vă purtaţi cu cruzime, egoism, 
violență, într-o zi sau alta această cruzime, acest egoism 
şi această violență vor reveni asupra voastră. 
Deopotrivă, este şi legea ecoului, a reculului. Mingea 
sare şi revine să vă lovească. Legea este absolută. 

Morala nu este o invenție umană, dragii mei frați şi 
surori. Unii acuză Biserica că a inventat unele reguli şi 
practici pentru a subjuga şi a anestezia poporul. Este 
sigur că au existat nişte papi, nişte cardinali care au 
comis abuzuri şi s-au folosit de religie, dar aceasta nu 
presupune că ei au inventat marile legi religioase şi 
morale. Ei le-au primit ca moştenire de la Iniţiaţii care le 
descoperiseră înainte de ei, studiind natura. Adevărata 
morală şi adevărata religie nu sunt nişte invenţii umane. 

Veţi culege ce ați semănat. Dacă studiem în detaliu 
această lege fundamentală, dacă îi lărgim semnificaţia, 
ea devine un sistem bogat şi profund, deoarece fiecare 
adevăr esenţial are nişte aplicaţii în toate domeniile. 
Explicată în detaliu, această lege dă naştere unui întreg 
sistem filosofic, şi de aceea religia este atât de bogată 
acum în reguli şi precepte. De fapt, la originea tuturor 
acestor reguli există o singură lege: veți culege ce ați 


semănat, la care s-au adăugat apoi altele, la fel de 
adevărate, şi care sunt ca o consecință, o lărgire în 
domeniul filosofic. De exemplu, cuvintele lui lisus: „Nu 
faceți altora ceea ce nu doriți a se face vouă” sunt 
prelungirea acestei legi. 

Cei care neagă şi resping toate aceste legi 
fundamentale se îndepărtează, din ce în ce mai mult, de 
adevăr; sufletul lor este deşirat de îndoieli şi neliniști, şi 
ei sunt veşnic tulburați. Totuşi, adevărul este foarte 
simplu, el se află în fața lor. Atunci, de ce gânditorii 
actuali nu vor să recunoască şi propun tot felul de teorii 
ale invenției lor ce sunt în dezacord cu Inteligența 
Cosmică? Ei nu mai cred că există o morală bazată pe 
legile naturii, deci raționamentul lor este fals, concluziile 
lor, de asemenea, sunt false, iar cei care le citesc cărțile 
lor sau îi urmează, înghit toate greşelile lor şi cad în 
dezordine, nelinişte şi întuneric. Eu vă previn, dragii mei 
frați şi surori, fiți atenţi! Trebuie să învățați să meditați 
şi să judecați. Dacă nu aveţi nişte criterii, oricine vă 
poate induce în eroare. Aşadar, fiți vigilenți, nu vă lăsați 
influențați de nişte intelecte umane întunecate, urmați 
Inteligența Cosmică care a ordonat şi a organizat atât de 
minunat lucrurile. 

Chiar dacă nu credem în Dumnezeu, nu putem să 
nu recunoaştem că există o ordine, deci o Inteligență în 
natură. Să ne gândim numai că fiecare sămânță produce 
una identică. Cum să nu vezi aici opera unei inteligențe? 
Numai observând această lege, suntem obligaţi să ne 
schimbăm viziunea asupra lumii. Putem să nu credem 
în Dumnezeu, dar nu putem să nu credem că orice 
sămânță se reproduce exact, fie printr-o plantă, o 
insectă, un animal sau om... lar dacă nu este o 
sămânță, este un germen, un ou. Această lege este 
absolută şi ea trebuie să determine întreaga omenire la 


reflecţie. Puteţi să vă permiteţi să fiți nerecunoscători, 
nedrepţi, cruzi sau violenți, dar aşteptaţi-vă ca această 
lege să se aplice, mai devreme sau mai târziu, în viața 
voastră. De exemplu, veți avea un copil sau mai mulți 
copii, şi cum ei vă vor semăna, voi sunteți primii care 
veți avea de suferit prin ei pentru comportamentul 
vostru. Chiar dacă Dumnezeu nu ar exista, Inteligența 
Cosmică există, primiţi fără încetare nişte dovezi. 

Faceţi tot ce vă trece prin minte şi vă închipuiți că 
nimic nu se înregistrează şi nu veți fi pedepsiţi...Credeţi 
ce vreţi, Inteligența Cosmică a înscris deja totul. În 
fiecare gând, sentiment sau faptă puneţi un germen care 
începe să crească, şi dacă ați fost nerecunoscători, 
nedrepți, cruzi, violenți, veţi regăsi, într-o zi, în calea 
voastră aceleaşi nemulțumiri, aceleaşi  nedreptăţi, 
aceleaşi cruzimi, aceleaşi violențe; ele vă vor cădea pe 
cap după douăzeci, treizeci sau patruzeci de ani, şi în 
acel moment veţi începe să înțelegeţi că există o 
Inteligență Cosmică care înscrie totul. 

Lăsaţi Biblia şi Evangheliile dacă doriţi, lăsaţi 
profeţii, bisericile, templele, dar acceptaţi, cel puţin, 
această lege determinantă: veţi culege ce ați semănat. 
„Cine seamănă vânt, culege furtună”, au spus, de 
asemenea, înțelepţii care au observat bine lucrurile. Cât 
despre savanții, gânditorii şi scriitorii care vor să 
respingă acest adevăr, şi ei vor fi deopotrivă încolțiți, 
muşcați, ei nu vor putea scăpa de consecințele faptelor 
lor, şi în acel moment ei vor înțelege. Ei sunt atât de 
inteligenți şi nu văd ceea ce este atât de simplu!...Eu vă 
voi spune chiar că, plecând de la această lege, se pot 
reface toate Cărţile Sfinte din întreaga lume, da, numai 
plecând de la această lege. 

Mulţi îşi spun: „Evident, anumite lucruri sunt scrise 
în Biblie, în Evanghelii, dar, oare este adevărat că 


Dumnezeu există?” Eu vă voi răspunde că nu trebuie să 
vă preocupaţi să ştiţi dacă Dumnezeu există, sau chiar 
dacă lisus a existat şi dacă Evangheliile sunt adevărate 
sau nu. Dacă ne referim numai la această lege, ea este 
suficientă pentru a restabili totul şi a vă conduce spre 
adevăr. Vedeţi, explicația mea este simplă. În acel 
moment, chiar dacă Dumnezeu nu există, am fi obligați 
să îl inventăm (Voltaire este cel care spunea aceasta, dar 
din alte motive); chiar şi numai din cauza acestei legi 
vom fi obligaţi să îl inventam. Atunci, de ce, dragii mei 
frați şi surori, să ne lăsăm păcăliți de toți aceşti aşa zişi 
gânditori la modă, care distrug totul? Ei bine, cu mine 
nu vor reuşi, fiindcă adevărul pe care eu l-am văzut, 
adevărul pe care l-am cunoscut este determinant, 
veşnic, şi toţi îl pot verifica. Numai că nu îi îndreptăm 
niciodată pe oameni spre lucrurile simple, vizibile, 
tangibile, îi antrenăm mereu spre nişte judecăți şi 
argumente... „originale” şi, deşi acestea se opun complet 
adevărului, nu mai contează, toți sunt încântați, din 
moment ce este ceva nou, original! 

Morala este o realitate, dragii mei frați şi surori; 
numai oamenii sunt cei care nu văd şi vorbesc încă 
despre Dumnezeu, despre diferite aspecte din 
teologie...Este inutil să discuți, este suficient să ştii că 
totul se înregistrează, totul. Dacă arborele reuşeşte să 
înregistreze în grăuntele său proprietăţile, culorile, 
dimensiunile, gusturile şi parfumurile fructelor, de ce nu 
ar face-o şi omul? De ce nu şi natura? Natura a reuşit să 
înregistreze totul, iar morala este bazată tocmai pe 
înregistrare, pe memoria naturii. Da, memoria. Fiindcă 
natura posedă o memorie pe care nimic nu o poate 
şterge. Cu atât mai rău pentru cel care nu ia această 
memorie în considerare! Ea continuă zi şi noapte să 
înregistreze cacofoniile, stările îngrozitoare din el, şi într- 


o bună zi, el este muşcat, strivit, distrus. Nimeni nu 
poate scăpa de această lege, nimeni nu a fost niciodată 
destul de puternic să reuşească să îi scape: nici un 
împărat, nici un dictator, nimeni. Totul este înregistrat 
în memoria naturii. 

Aşadar, dragii mei frați şi surori, fiți atenţi la ceea ce 
sunteți pe cale să înregistraţi. Tot ceea ce faceţi, tot ceea 
ce spuneți, tot ceea ce gândiţi, tot ceea ce doriţi, se 
înregistrează în profunzimile celulelor voastre şi, mai 
devreme sau mai târziu, veţi culege roadele în viața 
voastră. Dacă oamenii ar fi luminați şi cumpătațţi, dacă 
ei s-ar supraveghea să nu mai semene, să planteze şi să 
propage prin gândurile, sentimentele şi faptele lor nişte 
semințe întunecoase, negative şi distrugătoare, ei ar 
avea un alt destin. Să nu vă gândiţi că aceia care sunt 
buni, generoşi şi plini de iubire primesc mereu în 
schimb răul, mai degrabă decât binele. Cei care se 
grăbesc prea mult să tragă nişte concluzii, propagă nişte 
prostii, spunând: „Faceţi bine şi veți culege mereu răul”. 
Nu, este ceva fals. 

Binele aduce întotdeauna bine, iar răul aduce rău. 
Faceţi bine, îl veți întâlni chiar dacă nu doriți. Dacă 
faceți bine şi primiți răul, înseamnă că există încă nişte 
oameni pe pământ care profită şi abuzează de bunătatea 
voastră. Trebuie să aveți, însă, răbdare, trebuie să 
continuaţi, deoarece, mai devreme sau mai târziu, ei vor 
fi pedepsiţi, ei vor fi opriți de unii mai puternici şi mai 
violenți decât ei; şi atunci, ei vor înțelege, ei se vor căi şi 
îşi vor îndrepta greşelile făcute față de voi. Astfel, binele 
produce nişte roade, chiar de două ori, pentru că, în 
aceste cazuri, Cerul ține seama de tot ce ați suferit 
făcând bine, de toate necazurile ce le-aţi trăit când nu le 
meritaţi; el ţine seama de ele, iar recompensa este dublă. 


Desigur, făcând bine, începem adesea prin a întâlni 
răul, dar legea este neschimbătoare: într-o bună zi, 
binele va ploua asupra voastră, va ploua chiar neîncetat. 
Voi nu ştiţi încă ce reprezintă binele, cât este de puternic 
şi capabil să vă ocrotească, să vă vindece, să vă 
lumineze. Binele are o putere nemaipomenită! Nefiind 
educați, oamenii repetă ce au auzit, spunându-şi, fără 
măcar să verifice: „Faceţi bine şi veți primi răul”. 
Evident, formula are o doză de adevăr, cui o spuneţi? De 
asemenea, şi eu mi-am dat seama, dar este doar o 
aparență, şi pentru scurt timp, foarte scurt timp. 
Continuaţi să faceți bine şi veți vedea! 

Acum, oamenii au nevoie de o ştiinţă solidă, 
adevărată, hotărâtoare pe care fiecare va putea să o 
verifice, să o atingă. Eu vă aduc tocmai această 
cunoaştere, încercaţi, numai, să negați că nu culegeţi ce 
ați semănat! De altfel, întreaga lume este convinsă de 
realitatea acestei legi, dar numai în planul fizic, nu se 
ajunge mai departe. Dacă am merge mai departe, mai 
sus, am regăsi aceleaşi legi, aceleaşi corespondențe, 
fiindcă lumea este o unitate: la toate etajele, la toate 
nivelele, regăsim aceleaşi fenomene, aceleaşi legi, dar 
sub o formă diferită şi, de fiecare dată, mai subtilă. 

Tot ce există pe pământ se regăseşte în apă, şi tot ce 
se află în apă se regăseşte în aer etc...Cele patru 
elemente se supun aceloraşi legi, dar, nefiind nici de 
aceeaşi esență, nici de aceeaşi densitate, constatăm 
câteva diferenţe între ele. Ele reacționează mai mult sau 
mai puţin lent, mai mult sau mai puţin violent, dar 
există aceleaşi principii ce le dirijează. De exemplu, 
lumea mentală a omului corespunde aerului, şi regăsim 
în ea aceleaşi vârtejuri şi aceiaşi curenţi ca în atmosferă, 
dar sub forma mai subtilă a ideilor şi a gândurilor. Legile 
lumii psihice sunt identice cu legile naturii. 


Agricultura ne învață că vom culege numai ce am 
semănat, dar trebuie să mergem mai departe, în lumea 
gândului, ca să găsim acolo aceleaşi legi şi aceleaşi 
corespondențe. Dacă oamenii cred că îşi pot permite 
totul şi vor culege mereu fericirea, bucuria şi pacea, 
semănând violența, cruzimea şi răutatea, ei se înşeală, 
este imposibil. Poate că va fi nevoie de un anumit timp, 
dar dacă seminţele nu cresc imediat, ele vor creşte mai 
devreme sau mai târziu. Pentru anumite plante este 
nevoie de câteva săptămâni sau câteva luni, şi se cunosc 
nişte flori exotice sau arbori care înfloresc numai la un 
secol după ce au fost plantați. La fel, dacă aveţi 
suficientă răbdare, veţi verifica consecințele faptelor 
voastre. Ceea ce eu vă spun aici este absolut. 

Aşadar, continuaţi să faceți bine, continuaţi să 
credeți, să iubiți. Nu vă mai ascultați natura inferioară 
care vrea mereu să ia, să subjuge, să înghită, şi lucraţi 
cu natura voastră superioară, natura voastră solară care 
dăruieşte, care străluceşte, care ţâşneşte, asemenea 
soarelui! Când eu v-am întrebat, acum câteva zile, de ce 
chipul soarelui era atât de luminos, ați fost surprinşi de 
întrebarea mea. lată ce se învaţă la şcoala unde eu am 
fost educat: chipul soarelui este luminos pentru că el se 
gândeşte mereu să dăruiască, să susțină, să 
însuflețească, să încălzească, să învie. Când eu văd 
chipul cuiva luminându-se, eu îmi spun: „El are nişte 
proiecte minunate”. Chiar dacă el nu îmi spune, eu îmi 
dau seama. Cine m-a învățat să îi ghicesc gândurile? 
Soarele. lar dacă eu văd chipul cuiva întunecându-se, 
înnegurându-se, eu spun: „El se gândeşte la ceva 
necurat”, şi este adevărat. 

Veţi spune că aşa ceva nu se învaţă în universități; 
este posibil, dar îmi este egal. Dacă savanții nu au ajuns 
încă la aceste concluzii, ei vor ajunge la ele într-o bună 


zi. lar concluziile mele sunt absolut adevărate. Dacă un 
om nu are un chip la fel de luminos ca soarele, 
înseamnă că binele la care el meditează nu este destul 
de mare pentru a oferi o astfel de lumină chipului său. 
În timp ce, pentru soare, lumina sa este proporţională... 
ah, eu vă voi prezenta acum ecuaţiile mele: lumina 
soarelui este proporțională cu intensitatea iubirii şi a 
înțelepciunii sale. Matematicienii pot face calculele! 

Aşadar, nu vă neliniştiți, dragii mei frați şi surori, 
vor exista noi formule, noi descoperiri, noi adevăruri, şi 
astfel se va scrie cel de-al Treilea Testament. 

Bonfin, 3 august 1968 


II. 

Conferinţă improvizată 

Ce ar mai fi de adăugat la ceea ce eu v-am spus în 
această dimineață? Vedeţi, chiar şi în popor aceste 
adevăruri sunt cunoscute, fiindcă se spune: „Cine 
seamănă vânt, culege furtună”. Dar, de ce numai vânt? 
Putem înlocui cuvântul „vânt” prin multe alte cuvinte, ca 
ura, sau blândețea, sau bunătatea, sau puritatea, 
dezvoltându-le pe fiecare şi arătând consecințele ce 
urmează. Ce concluzii am trage, numai dacă ne-am opri 
asupra acestei propoziţii! Da, dar oamenii o repetă şi ei 
nu au înțeles nimic. 

Când un grădinar nu vede crescând ce nu a 
semănat, el este corect, cinstit, el nu se revoltă, el nu 
strigă, el îşi spune simplu: „Ce vrei, bătrâne, dacă nu ai 
avut timp să semeni nişte morcovi, nu vei avea morcovi. 
Dar, vei avea salată, pătrunjel şi ceapă fiindcă le-ai 
semănat”. În aparență, oamenii sunt foarte instruiri în 
privința agriculturii; când este vorba despre fructe şi 
legume, ei sunt instruiți, dar când este vorba despre 
domeniul sufletului, al gândului, ei nu mai ştiu nimic şi 


îşi închipuie că vor culege fericirea, bucuria, pacea, 
semănând violenţa, cruzimea şi răutatea. Apoi, ei se 
agită, devin furioşi, revoltați... Aşadar, ei nu sunt nişte 
agricultori buni. 

Prima regulă a moralei este să nu vă lăsaţi niciodată 
influențați de un gând, de un sentiment sau o faptă ce 
poate fi periculoasă sau nocivă pentru alții. Fiindcă veți 
fi obligaţi să o primiți şi să o „mâncaţi”; iar dacă sunt 
nişte otrăvuri, veți fi primii otrăviți. Când veţi considera 
aceasta ca o regulă absolută, veți începe să vă 
perfecționați. Eu ştiu bine, ceea ce îi împiedică deseori 
pe oameni să înțeleagă este încetineala prin care se 
manifestă legile: nici binele nu apare imediat, nici răul. 
Un om încalcă fără încetare legile, şi totul îi merge bine: 
el mănâncă, el bea, el face nişte afaceri necurate, iar 
ceilalți, care îl privesc, îşi spun: „Deoarece el nu este 
niciodată pedepsit, înseamnă că nu există lege, nu există 
justiție”. Şi ei îl imită. lar cineva care este cinstit, care 
face bine, care se roagă, nu primeşte nici el nimic bun. 
Atunci, ceilalți concluzionează că nu merită să îl urmeze. 

Toţi se gândesc că, dacă ar exista o justiție, ea ar 
trebuie să se manifeste mai repede; ei nu cunosc 
motivaţia acestei încetineli în recompense şi pedepse. Ei 
îşi pun nişte întrebări şi îşi spun: „Dacă legile ar acţiona 
mai repede, ar fi mai bine, fiindcă ne-am îndrepta 
imediat, am înțelege şi nu am mai repeta greşelile, ne- 
am abține”. 

Ei bine, eu cunosc motivul acestei încetineli. Ea 
arată bunătatea şi mila Inteligenţei Cosmice care vrea să 
acorde oamenilor un timp să facă nişte experiențe, să 
judece, chiar să se căiască, să se îndrepte şi să-şi 
elimine greşelile. Dacă legile i-ar fi pedepsit imediat pe 
oameni pentru greşelile lor, ei ar fi fost distruşi, ei nu s- 
ar fi putut îndrepta. În timp ce, dacă li se lasă mai mult 


timp, trimițându-le pe alocuri câteva mici neplăceri, 
pentru a-i înțepa şi a-i face să judece, ei au posibilitatea 
să îndrepte lucrurile. 

Nici cel care face bine nu este recompensat imediat, 
fiindcă el s-ar pune pe tânjeală dacă ar primi imediat o 
recompensă şi ar încălca atunci toate legile. Astfel, Cerul 
îl lasă să se întărească puţin, ca să se cunoască; el nu îi 
dă totul imediat ca să vadă cât timp va face bine. 
Aşadar, există nişte motivații pentru această încetineală. 
Dar, este ceva absolut că binele aduce bine, la fel cum 
răul sfârşeşte...foarte rău. Ceea ce este dificil de ştiut 
este timpul necesar; el se poate prelungi, se poate 
accelera, dar legea este absolută. 

Desigur, pentru a face în continuare bine, în timp ce 
întreaga lume este într-o cumpănă, trebuie să ai o 
credință deosebită, o forță, o putere, o voinţă, o decizie 
pe măsură! Este ceva meritoriu, deoarece, în alte 
condiţii, este foarte uşor să crezi în bine şi să continui în 
acest sens; totul este plăcut, totul este binefăcător, totul 
este uşor. Nu, nu, acum, când situația o impune, este 
meritoriu să continui fără să te laşi influențat de 
împrejurări. Un discipol, un Maestru încearcă mereu să 
se bazeze pe forțele, pe puterile spiritului său. Chiar în 
cele mai vitrege condiţii, el se străduieşte mereu să 
trezească în sine puterile voinţei, ale binelui şi luminii. 
În acest caz întâlnim un adevărat spiritualist. Desigur, 
în vorbe, mulți oameni pot trece drept spiritualişti, dar 
la cele mai mici neplăceri ei sunt puşi imediat la 
pământ. 

Fiecare aşteaptă ca toată lumea să fie delicată, 
amabilă, răbdătoare şi indulgentă față de el. Da, dar 
cum se obţine aceasta? Începând prin a fi tu însuţi 
delicat, amabil etc. Dacă vreți ca lumea să se poarte 
frumos cu voi, comportaţi-vă şi voi la fel. Veţi spune: 


„Dar noi o ştim!” Da, numai în teorie, fiindcă există 
milioane de ființe pe pământ care se poartă urât, dur, 
sunt crude, şi se miră mereu că alții ripostează. Ele sunt 
convinse că alții trebuie să se supună şi să se plieze 
după voinţa lor. 

Citiţi istoria şi veți vedea că, pentru a obţine, de 
exemplu, iubirea unei femei, mulți bărbați foloseau 
amenințări sau lovituri. Desigur, fiindcă îi era frică, fiind 
constrânsă, femeia se putea supune în final bărbatului, 
dar interior, în sufletului ei, în inima sa, ea se afla la 
milioane de kilometri de el. Nu se poate câştiga niciodată 
sufletul cuiva în acest fel. Ei bine, oamenii o cred, şi în 
toate domeniile, nouă zecimi din omenire continuă să 
folosească aceste metode ca să-şi atingă scopul. Priviţi 
comportamentul lor: ei îşi închipuie că vor obţine unele 
satisfacţii prin nişte mijloace complet contrare celor 
dorite, şi invers, ei nu cred că semănând blândețea, 
iubirea, bunătatea, vor obţine deopotrivă iubirea, 
blândețea, bunătatea. 

Totuşi, eu vă asigur, chiar dacă cineva se comportă 
încă respingător şi rău cu voi, continuaţi să îi trimiteţi 
nişte lucruri bune, el va capitula după o vreme. Legea 
este adevărată: veţi culege într-o zi ceea ce aţi semănat. 
Dacă s-ar fi cunoscut această lege şi s-ar fi ştiut cum să 
fie aplicată, fața pământului s-ar fi schimbat de mult 
timp. Desigur, ea este cunoscută la nivel intelectual, dar 
în faptele noastre, în atitudinea noastră, în 
comportamentul nostru, facem tot ce putem ca să nu 
obținem ceea ce ne dorim. Ca să obţinem afecțiunea, 
încrederea, trebuie să le cerem. „Le cerem, dar ele nu 
apar!” Nu, când eu spun să le cerem, aceasta înseamnă 
să le înfăptuim: când trăiţi nişte stări bune în voi înşivă, 
este sigur sută la sută că le veți găsi şi la alţii. Le cereți 
numai înfăptuindu-le în voi înşivă. Întreaga magie se 


află aici. Dacă oamenii nu reuşesc să atragă iubirea sau 
bucuria, înseamnă că ei nu s-au concentrat să le 
înfăptuiască, astfel ca ele să le revină într-o zi din altă 
parte. 

Acum, încercaţi: dacă vreţi să primiți ceva ce vă 
doriți mult, încercați, mai întâi, să îl dați, îl veți obține 
imediat. Nu putem primi ceea ce nu am dat. Veţi spune: 
„Nu este adevărat, există nişte personalități foarte 
bogate, foarte sus situate, care nu dau nimic altora, 
sunt închise, disprețuitoare, şi ele primesc, totuşi, fără 
încetare respect, stimă, onoruri...” Pur şi simplu, fiindcă 
ele au dat în trecut, iar acum primesc. Dar, dacă ele 
continuă să fie arogante şi lipsite de iubire, ele vor primi 
exact aceleaşi lucruri mai târziu, prin intermediul altora. 

Secretul reuşitei, secretul fericirii constă în a 
manifesta ceea ce vreţi să aveţi. Daca vă doriți nişte 
zâmbete, nişte priviri frumoase, oferiţi nişte zâmbete şi 
nişte priviri frumoase. Dacă doriți ca un înger să coboare 
din Cer şi să vă instruiască, găsiți pe cineva mai puțin 
instruit ca voi şi începețţi să îl luminațţi; imediat, aceasta 
se reflectă în lumea invizibilă şi chemați deja pe cineva 
să procedeze la fel cu voi. 

Ah, da, această lege este formidabilă şi o putem 
folosi în multe alte domenii. Pentru că, numai să surâzi 
şi să oferi un surâs este puţin. Aţi oferit un surâs şi vi s- 
a înapoiat... Aţi fost drăguțţi şi amabili, ceilalți au fost la 
rândul lor, este de înțeles, este necesar, vă simțiţi 
înveseliți, dar această lege trebuie aplicată în alte regiuni 
pentru ca ea să aducă nişte rezultate, mai puternice ca 
un surâs, o strângere de mână, o privire, sau câteva 
cuvinte, în trecere. Putem pune în mişcare întreg 
universul cu această lege, este lucrul cel mai interesant: 
să poţi să mergi departe, foarte departe, să pui în 
mişcare nişte regiuni în spațiu. 


Veţi putea culege numai roadele corespunzătoare 
seminţelor ce le-aţi semănat. Este o altă problemă dacă 
au existat unele intemperii, că soarele a fost prea 
puternic şi că totul a ars, nu a plouat sau păsările şi 
cârtițele v-au mâncat deja semințele. Sunt nişte 
accidente ce nu schimbă nimic din realitate. Ceea ce 
grăuntele poseda înăuntru nu i se poate înlătura. Îl 
putem împiedica să rodească, dar nu putem să îi 
schimbăm natura. Or, eu vă vorbesc tocmai despre 
natura grăuntelui. 

Aşadar, dacă sunteți mereu amabili, drăguți, 
politicoşi, şi dacă vi se spune mereu cuvântul lui 
Cambronne, acestea sunt nişte detalii, trebuie văzut de 
la cine vin, când şi în ce condiţii...Sunteţi prea buni, 
prea  miloşi, prea generoşi, prea încrezători, şi 
bineînțeles sunteți deja considerați nişte idioţi, suferind 
de înțelegerile trecătoare dintre oameni. Aceasta nu 
înseamnă însă nimic, fiindcă oamenii şi împrejurările se 
schimbă, în timp ce legile sunt imuabile. lar când 
valorile se vor schimba din nou, când opiniile şi 
comportamentele se vor schimba, totul va reveni la locul 
său şi veți culege ce ați semănat. 

Pentru moment, bineînţeles, trebuie să fii un fel de 
lider ca să fii apreciat, trebuie să îi striveşti puţin pe 
oameni, să îi mugşti, să îi scuturi, şi veți fi considerați 
atunci ca o persoană foarte interesantă, dar nu pentru 
veşnicie, iar după o vreme un alt lider vine să sugrume. 
De ce? Pentru că aţi semănat acest grăunte, iar acum 
sunteți otrăviți de propriul grăunte, aceasta fiind o 
problemă de adaptare, de timp. 

Nu trebuie să vă lăsați înşelați de aparențe, pentru 
că aparențele nu durează: după un timp, observăm cum 
un om violent este maltratat de un altul, mai violent ca 
el. Aşadar, nu va grăbiţi să obiectați. Eu ştiu mai bine ca 


voi şi pot obiecta chiar eu însumi la propriile argumente, 
eu sunt primul care obiectează pentru a le distruge, eu 
nu aştept ca alții să mă întrebe: „Da, dar... de ce 
aceasta, de ce cealaltă?...” Eu îmi intuiesc argumentele 
în mine, le atac, şi dacă ele rezistă orice aş face, atunci 
eu spun: „Este aur, este aur; deci, este un adevăr”. Iar 
cele care nu rezistă? Ei bine, nu mai rămâne decât să le 
îngrop: „Amin... aici zace...” 

Acum, eu vă voi oferi o imagine. Închipuiţi-vă o 
pădure cu animale, păsări, flori şi pomi fructiferi de 
toate felurile. Este de o bogăţie! Toată lumea se poate 
desfăta. Numai că există un inconvenient: ea este 
înconjurată de nişte ziduri foarte înalte şi foarte groase 
ce o fac inaccesibilă. Pe aceste ziduri au fost puse chiar 
unele resturi de sticlă şi fire de sârmă ghimpată. Şi mai 
presus de toate, această pădure este periculoasă din 
cauza animalelor care se plimbă aici: urşi, lei, tigri care 
se vor desfăta cu imprudentul care va veni să se 
aventureze pe acolo. Ei da, dar voi aveţi nevoie de aceste 
fructe, cum să faceți?... Dintr-o dată, zăriți nişte 
maimuțe în arbori. Sunteţi salvați! Luaţi un coş plin cu 
portocale, vă apropiaţi de zid şi începeţi să le aruncați, 
una după alta, spre maimuțe... Cum maimuțele imită la 
perfecţie, iau şi ele nişte fructe din pomi pe care vi le 
aruncă. Nu mai aveţi decât să le adunați şi plecați 
încărcați de coşuri cu fructe. Aşadar, secretul este să 
aruncaţi cu portocale în maimuțe. 

Veţi spune: „Ce este cu povestea aceasta? Ca şi cum 
am avea ocazia să ajungem la marginea unei păduri să 
aruncăm cu portocale în maimuțe!” Aceasta este o 
imagine. Nu ați văzut niciodată un agricultor pe ogorul 
său? El aruncă cu nişte portocale în maimuțe; numai că 
aceste portocale sunt minuscule, iar maimuţele sunt 
ascunse puţin mai jos, sub pământ. Când agricultorul a 


terminat, el pleacă liniştit, iar când revine, câteva luni 
mai târziu, el strânge recolta ca să-şi umple hambarele. 

„Ah, bine, veţi spune, dacă aşa stau lucrurile, noi 
am înțeles”. Nu, nu ați înțeles încă nimic, nu ați 
descifrat imaginea...Aici, maimuțele reprezintă forțele 
naturii; nu are nici o importanţă dacă ele se găsesc sub 
pământ sau pe arbori, este un simbol. Acum, explicaţia: 
universul pe care Dumnezeu l-a creat este o pădure ce 
acoperă toate bogăţiile pe care omul le poate dori. 
Zidurile sunt obstacolele ce îl împiedică pe om să le 
atingă; maimuțele sunt nişte creaturi din lumea 
invizibilă; portocalele sunt lumina şi iubirea pe care vă 
decideți să le proiectaţi prin gândurile şi sentimentele 
voastre. Atunci, ce se întâmplă? După un timp, 
creaturile lumii invizibile fac la fel ca voi, trimițându-vă 
însutit nişte fructe, adică nişte binecuvântări. Dacă voi 
trimiteţi însă acreala voastră, ura voastră, mânia 
voastră, acestea vă vor fi retrimise într-o zi. 

„Veţi culege ce aţi semănat” înseamnă deopotrivă: 
după felul în care acţionațţi în prezent, vă pregătiți deja 
viitorul. În fiecare clipă, prin lucrarea voastră interioară, 
vă puteți orienta viitorul. De îndată ce luaţi o decizie, 
bună sau rea, vă orientați viitorul într-un sens bun sau 
rău. 

Să presupunem că v-aţi decis de astăzi să îl slujiți 
pe Dumnezeu, să îi ajutați pe oameni, să nu vă mai 
lăsați influenţaţi de natura voastră inferioară: imediat, 
viitorul vostru devine frumos, luminos, puternic, toate 
minunile vă sunt rezervate. De ce nu le trăiţi? Pentru că 
trecutul vă opreşte încă. Dar dacă lucraţi menţinând 
mereu aceeaşi decizie, aceeaşi direcție, trecutul dispare, 
încet-încet, şi într-o bună zi veți primi moştenirea 
divină. lar se schimbă dacă decideţi să trăiţi din nou o 
viață egoistă: vă pregătiți un cu totul alt viitor, plin de 


suferințe şi  decepții. Bineînţeles, pe moment veți 
continua să vă bucurați, să faceți nişte afaceri, prezentul 
vostru rămâne acelaşi deoarece mai aveți câteva rezerve 
şi nu vedeţi viitorul întunecat ce vă aşteaptă. Când 
rezervele se vor consuma, acest viitor îngrozitor va apare 
imediat. Viitorul este uşor de creat, dar trecutul este 
greu de înlăturat. 

Eu vă voi oferi o altă imagine. Vreți să plecaţi într- o 
călătorie şi ezitaţi între Nisa şi Moscova... Să 
presupunem că, în final, vă decideţi pentru Nisa: de 
acum, drumul ce îl veți străbate este determinat, 
peisajele, staţiile, întâlnirile... Din moment ce doriți să 
mergeţi într-o anumită direcție, totul este calculat, 
trebuie să urmați un itinerariu fixat dinainte. Nu ați 
creat voi aceste peisaje, existența lor nu depinde de voi, 
ceea ce depinde de voi este alegerea direcţiei. 

Noi nu ne creăm viitorul. Se spune că omul îşi 
creează viitorul, dar este un fel de a vorbi, ar fi mai bine 
să se spună că el îşi alege direcția. Voi spuneţi: „Eu voi 
urma acest drum”, de acord, dar nu voi sunteţi cei care 
veți crea ceea ce veți întâlni pe acest drum. Există nişte 
regiuni, nişte entități create de mult timp de Dumnezeu. 
Noi nu ne creăm destinul nostru nefericit, noi ne 
îndreptăm spre el: nişte nisipuri mişcătoare, nişte 
mlaştini, nişte păduri periculoase... Noi ne decidem 
numai orientarea, numai atât. Acelaşi lucru în cazul 
unui viitor splendid, noi decidem să îl vizităm, el se află 
acolo, el ne aşteaptă. Există în spațiu mii de regiuni sau 
de sfere populate cu o infinitate de creaturi şi, în funcție 
de hotărârea noastră, noi ne înălțăm sau ne cufundăm 
ca să le vizităm. Toate nefericirile şi toate fericirile există 
deja, alții le-au cunoscut înaintea noastră, ele sunt 
create de mult timp; depinde numai de noi să decidem 
spre care ne vom îndrepta. 


De aceea, dragii mei frați şi surori, trebuie să 
hotărâți acum să vă schimbaţi direcţia şi să vă orientați 
spre regiunile Paradisului pe care Dumnezeu le-a creat 
pentru voi din veşnicie. 

Bonfin, 3 august 1968 


Cap. 2 - Importanţa alegerii - Să căutăm munca, şi 
nu plăcerea 


La ora actuală, oamenii nu mai vor să audă 
vorbindu-se despre morală. Morala este subiectul cel 
mai neplăcut, cel mai respingător, cel mai demodat, cel 
mai depăşit. lar în Franța, mai ales, nimeni nu se ocupă 
să îi moralizeze pe alții. Pentru că francezii au înțeles că 
era ridicol şi grotesc să pozezi ca moralist. Ei vor să fie 
considerați erudiți, savanți, artişti, orice, dar nu 
moralişti. Ei au înțeles atât de bine că morala 
tradițională aduce a ipocrizie şi falsă aparenţă încât, 
pentru a fi logici, drepți, cinstiți, ei simt că ar trebui 
chiar să-şi bată puţin joc de morală. Într-un anumit fel, 
ei au dreptate, pentru că această morală a fost inventată 
de oameni, şi ea este atât de variabilă în funcție de epoci 
şi ţări, încât nu mai înțelegem de ce trebuie să o 
respectăm. În realitate, ei nu au înţeles încă ce este 
adevărata morală, nici de unde vine ea. Eu vă voi arăta 
acum cât este de simplu să restabilim toate legile 
moralei, aşa cum Inteligența Cosmică a stabilit-o, şi nu 
cum au fabricat-o oamenii după prejudecățile lor, după 
interesele sau capriciile lor. 

Înainte de a merge mai departe, eu aş dori, mai 
întâi, să revin asupra unui aspect despre care v-am 
vorbit deja, dar văd că nu îi bănuiți încă importanța 
pentru sănătatea voastră, fericirea voastră, succesul 
vostru şi armonia întregii voastre fiinţe. 

Oamenii au făcut multe progrese de-a lungul 
secolelor în domeniul igienei alimentare: ei ştiu că este 
mai bine să spele legumele, să le curețe coaja, şi că 
există mereu o selecție de făcut în hrană, eliminând din 


ea elementele nocive şi indigeste. Numai că, ei nu au 
înțeles deocamdată că în domeniul gândurilor şi al 
sentimentelor există, de asemenea, nişte alimente pe 
care le mâncăm şi le digerăm, mai mult sau mai puţin 
bine, în funcţie de gradul lor de puritate. Aşadar, ei 
trebuie să meargă şi mai departe pentru a învăța să facă 
o selecţie în hrana psihică, aşa cum o fac pentru hrana 
fizică. 

Dacă studiem natura sentimentelor şi a gândurilor, 
vom vedea că în acest caz va apare o lege morală: pentru 
construirea organismului nostru psihic trebuie să 
alegem numai nişte elemente care să fie pure, subtile, 
luminoase, divine. „De ce? De ce?” va întreba tineretul 
antrenat de toți aceşti artişti de la Teatrul Vieţii care au 
venit să predice că ar trebui să ne dăm frâu liber tuturor 
instinctelor. Ei au mers la Avignon, frumosul oraş al 
papilor, iar acolo au invitat publicul să vină pe scenă să 
participe cu ei la un fel de orgie, cu scopul de a face, 
spuneau œi, unitatea prin  multiplicitate. Iată: 
aruncându- se unii peste alții, ei se gândeau să facă 
unitatea! Primarul şi populaţia au fost atât de indignați 
încât i-au alungat. lar acum, ei vor să viziteze Elveţia... 
Ce reprezintă acest fel ciudat de filosofie?...Nu trebuie să 
ne mai mirăm, fiindcă ea este consecința unei ignoranțe 
privind structura ființei umane. 

Câţi gânditori au studiat omul ca să ştie cum a fost 
el zămislit, la origini, în atelierele Domnului? Se ştie că 
el are un stomac, că are un sex, atunci, bineînțeles, 
acestea trebuie satisfăcute. Eu sunt de acord, dar nu 
trebuie făcută totuşi o selecție? Desigur, tinerii vor 
spune „Ah, nu, fără nici o selecție!” Dar dacă ei acceptă 
să facă nişte selecţii pentru hrană, de ce nu vor să 
admită, de asemenea, că înghițind orice sentiment şi 
orice plăcere, ei se vor otrăvi? Ei îmbrăţțişează orice fată 


sau băiat, ei se culcă cu primul venit fără să ştie prea 
bine tot ce poartă o fiinţă umană în interior, ca nori şi 
emanații nesănătoase, absorbind astfel nişte elemente 
urât mirositoare, exact ca şi cum s-ar scălda în mlaştini. 

Eu nu sunt împotriva schimburilor, trebuie să facem 
mereu nişte schimburi; problema este însă să ştim cum 
să le facem. Un schimb trebuie să aducă mereu o 
ameliorare, o înfrumusețare. Iubirea trebuie să 
îmbogăţească totdeauna pe cei doi parteneri. Or, adesea 
ei sunt bolnavi şi dezechilibraţi pentru că au înghițit, în 
mod imprudent şi necumpătat, tot felul de elemente 
amestecate. Problema nu este să nu iubim, ci să facem o 
alegere, luând numai ce este cu adevărat pur şi luminos, 
devenind noi înşine puri şi luminoşi. 

Ce caracterizează un copil? Copiii, adolescenţii sunt 
conduşi de dorințele, de emoțiile, de senzațiile lor; 
inteligența lor nu este încă trează pentru a măsura, a 
cântări, a controla şi a judeca. De aceea ei sunt aşezaţi 
alături de adulți: părinţii, bunicii sau educatorii care 
trebuie să îi orienteze, să îi sfătuiască, să îi ocrotească. 
Copiii sunt mereu atraşi de tot ce nu este atât de 
recomandat, şi ei pot să cadă, să se rănească, să se 
ardă, să se îmbolnăvească. Voi ştiţi ce spune copilul: 
„Eu îl iubesc pe tata, eu o iubesc pe mama, dar eu prefer 
dulceaţa”. Întreaga sa mentalitate este rezumată în acest 
cuvânt: dulceaţă, adică ceva plăcut, simpatic, moale, 
dulce, uşor. 

Copilul nu ştie că un lucru amar şi dificil îi va fi, 
fără îndoială, mai profitabil. El nu a ajuns încă la acea 
înțelepciune de a alege uneori ceea ce este neplăcut. 
Acesta este pericolul, nu numai pentru copii, dar şi 
pentru adolescenți: fiindcă în spatele acestei aparenţe de 
frumuseţe şi încântare sunt plasate piedicile, deziluziile, 
necazurile. Tineretul nu cunoaşte încă viața, şi cum el 


nu este orientat în interior de un ghid experimentat, el 
se lasă condus de sentiment, de plăcere, fără să 
gândească, fără să ceară nişte sfaturi. lată de ce tinerii 
se ard, şi apoi ei sunt nefericiți, ei regretă. 

Atât timp cât tineretul nu este încă condus de o 
înțelepciune interioară, el trebuie să asculte de părinți, 
pentru că părinții au mai multă experienţă, ei sunt bine 
inspirați să îl ocrotească să îl instruiască. Bineînţeles, 
nu aceasta este părerea tineretului: pentru el, părinții 
sunt nişte „bătrâni”, şi cel mai bun ghid ce trebuie 
urmat, orice ar fi, este plăcerea. Ah, nu, el se înşeală. El 
crede că are dreptate, dar, mai târziu, după nişte căderi, 
nişte eşecuri, nişte pierderi, el va începe să judece şi 
poate că se va pronunţa în favoarea adulților, spunând: 
„Ei aveau totuşi dreptate pentru că erau mai vârstnici, 
aveau mai multă experiență”. Dar va fi prea târziu. 

Să analizăm acum această tendință de căutare a 
plăcerii. Oare trebuie să avem o încredere absolută în 
acest elan al naturii noastre ce ne îndeamnă să ne 
satisfacem toate nevoile noastre instinctive? Unii găsesc 
plăcerea când mănâncă sau beau fără măsură, când se 
ceartă, fură, distrug, violează femeile... Eu înțeleg că ei 
pot găsi o plăcere în toate acestea, natura este atât de 
bogată în posibilități! Dar dacă ea nu este orientată şi 
stăpânită de un raționament, de o înțelepciune, eu 
consider că această căutare a plăcerilor nu este pe 
deplin justificată. Ea este justificată în elanul ei, dar nu 
este niciodată justificată în împlinirea ei. Nu trebuie să îi 
oferim libertatea de realizare. Este minunat că aveți 
nevoie să mâncaţi, să beți, să posedați, să comandați, să 
îmbrățişaţi fetele, toate aceste nevoi sunt nişte forțe 
minunate, ele nu au nimic rău; ele devin dăunătoare 
când nu există celălalt factor, raționamentul care vă 
orientează. În acel moment, puteți ajunge prea departe, 


provocând nişte tulburări, făcând rău, comițând nişte 
crime. 

Nu se poate condamna la om nevoia de a căuta 
plăcerea, este o tendință normală. Noi toți căutăm 
plăcerea. Nu există nici o creatură pe pământ care să nu 
caute plăcerea, chiar şi cei mai mari Inițiați. Veţi spune: 
„Atunci, avem dreptate!” Da, dar aceasta depinde cum o 
căutăm şi unde o căutăm. Totuşi, trebuie făcută o 
diferenţă. 

Să luăm exemplul unui om care nu se gândeşte 
decât să se culce cu femeile, găsind aici o plăcere 
extraordinară: ce caută el?...Noi am analizat deja 
această tendință şi am văzut că el însuşi nu ştie ce 
caută, dar că în întreaga natură există o tendință de a-L 
caută pe Creator şi numai pe El, deoarece Creatorul este 
cel care conţine totul: fericirea, bucuria, încântarea, 
poezia, forța... Dar cum sărmanul om nu este atât de 
luminat, el se gândeşte că va găsi această fuziune, acest 
extaz, culcându-se cu femeile. Putem să îi spunem: 
„Este bine, tendinţa nu este rea, dar ai început prost, nu 
eşti bine orientat: în loc să cauţi adevărata plăcere 
unindu-te cu Domnul, tu treci prin nişte canale. Există 
o cale mai bună decât aceasta”. 

Nu trebuie să îl condamnăm pe acest om, fiindcă el 
îl caută pe Dumnezeu. Da, îl caută pe Dumnezeu pentru 
că în spatele acestei plăceri, acestei bucurii, se află 
Dumnezeu însuşi...Vă place să mâncaţi? De asemenea, 
tot pe Dumnezeu îl căutați prin hrană, pentru că în 
această bucurie de a mânca există Dumnezeu, şi că 
nimic, nici nimeni, nu vă pot aduce nici o bucurie, nici o 
încântare, în afara lui Dumnezeu. Voi îl căutaţi însă pe 
nişte căi întortocheate, în loc să ajungeţi direct la El, ca 
şi Inițiaţii. La fel, Iniţiaţii îl caută pe Dumnezeu, ei vor să 
guste fericirea şi extazul, dar nu vor să străbată nişte 


drumuri noroioase ce îi vor întârzia şi vor complica 
lucrurile. 

Pentru că Dumnezeu a răspândit peste tot, în fiecare 
lucru, în fiecare ființă, o particulă din chintesenţța Sa, 
putem să îl găsim peste tot. Dar oamenilor le vor trebui 
miliarde de ani, fiindcă ei se împrăştie la stânga şi la 
dreapta. Pentru a-L găsi în mod direct, trebuie căutat în 
lumină, în bunătate, în puritate. Sub o formă sau alta, 
oamenii îl caută mereu pe Domnul, ei vor mereu să se 
întoarcă la izvor, să regăsească acea viață a Paradisului 
în care s-au cufundat la origini. Dar, cum ei nu au 
lumină, cum nimeni nu îi orientează, atunci ei se 
descurcă cum pot. Ei se descurcă, şi ies apoi atât de 
murdari încât sunt de nerecunoscut. Totuşi, în realitate, 
tendința era bună: în mod inconştient, ei doreau să se 
unească cu Dumnezeu, dar până atunci, ei se unesc cu 
nişte mici diavoli. 

Filosofia hindusă explică că aparența fenomenelor 
este adesea iluzorie, că în spatele frumuseții se ascunde 
urâțenia, în spatele bogăției se ascunde mizeria, în 
spatele forței, slăbiciunea. Ei numesc această aparenţă 
înşelătoare „maya”: iluzia. Înțeleptul este cel care 
reuşeşte să perceapă aparențele pentru a descoperi 
realitatea; de îndată ce a descoperit această realitate, de 
îndată ce a contemplat-o, el decide să confere, sau nu, 
un rezultat dorinței sale. Fiindcă, adesea, când 
descoperi realitatea, eşti atât de dezamăgit, atât de 
şocat, încât nici nu mai vrei să-ți satisfaci dorința: 
acum, când o percepi sub un nou aspect, devii speriat 
de acel monstru pe care îl hrăneai. 

Atât timp cât nu vedem, cât nu înțelegem, suntem 
influențați şi capcanele apar! întâlnim mulți tineri şi 
tinere care sunt deja decepționați, trişti, nefericiți. Ei 
spun: „Eu m-am înşelat, credeam că voi găsi fericirea, 


dar eu m-am înşelat, eu regret, eu m-am înşelat”. 
Aşteptând astfel, ei şi-au pierdut întreaga prospeţime. Ei 
au permis oricui să se spele în lacul lor, şi fiecare îşi lasă 
acolo nişte murdării. lar acum, lacul lor nu mai este atât 
de transparent, atât de limpede, atât de frumos, el nu 
mai reflectă la fel de bine stelele şi soarele. 

Un băiat şi o fată sunt îmbrățişaţi, dar nu ştiu că se 
produce între ei o osmoză, o nivelare. Da, în latura 
electromagnetică, în emanaţii, se produce o osmoză, şi 
aceasta merge chiar foarte departe, fiindcă slăbiciunile 
băiatului vor pătrunde în fată, şi invers. Acelaşi lucru se 
întâmplă, de asemenea, şi în cazul calităţilor. Iubirea 
creează o nivelare între ființe, de aceea, înainte de a 
începe să facă această nivelare, tinerii trebuie să 
cunoască legea alegerii şi a selecției şi, la fel ca în cazul 
hranei fizice, să se gândească înainte de a se hrăni cu 
hrana astrală: să studieze această hrană, să ştie cine a 
fabricat-o, din ce regiune vine, ce conține etc... Din 
nefericire, tinerilor nu le place să judece, şi foarte rar 
intuiţia lor îi ajută să găsească atitudinea sau activitatea 
care îi va face fericiți. În ciuda educaţiei şi a 
cunoştinţelor lor, ei se lasă influenţaţi de sentimente şi 
nu de înțelepciune. 

Eu nu sunt împotriva sentimentului, eu nu am fost 
niciodată împotriva nevoii de a iubi, din contră, fiindcă 
sensul vieţii se află aici; dar trebuie, de asemenea, să 
punem în mişcare şi inteligența, să avem discernământ, 
să facem o selecție, o alegere, să ştim pe cine să iubim, 
cum să iubim, şi cum să spiritualizăm şi să ne 
sublimăm iubirea. „De ce? - Pentru a înfăptui o lucrare. 
- Dar plăcerea? - Plăcerea va fi înlocuită prin muncă. - Şi 
nu vom mai avea deloc plăcere? - Ba da, vom avea 
plăcere, dar una mult mai subtilă, mult mai completă, 
mult mai divină, o plăcere ce nu va lăsa nici un regret”. 


Pentru că plăcerea, aşa cum tineretul o concepe, se 
transformă în curând în otravă, în amărăciune; este 
fatal. Să luăm imaginea aurului şi a plumbului. Aurul 
nu rugineşte, nu se oxidează, el este mereu rezistent, 
mereu nobil, mereu preţios, strălucitor, luminos, în timp 
ce plumbul este întunecat... Dacă îl tăiați puţin, el 
străluceşte câteva minute, apoi se închide din nou la 
culoare. Când alchimiştii căutau să transforme plumbul 
în aur, ei nu cereau în realitate decât să transforme 
natura umană, doar atât: să înnobileze ființa umană. 
Este posibil, înlocuind plăcerea prin muncă. 

Toţi cei care caută numai plăcerea, care au pus pe 
maşina lor placa „Plăcere” pentru a ajunge până în 
această regiune, vor vedea, ajungând aici, că este un loc 
cu mlaştini pline de țânțari, de broaşte, de şerpi, de 
viespi, şi ei vor ţipa. În timp ce, aceia care caută să-şi 
dirijeze vehicolul spre o altă stație care se numeşte 
„Munca”, vor descoperi nişte regiuni fantastice. Veţi 
spune: „Ce înseamnă aceasta?” înseamnă că aceste 
emanații, aceste vârtejuri, aceste erupții vulcanice 
provocate de forța sexuală trebuie să fie canalizate, 
orientate şi consacrate pentru o lucrare specială în 
creier, să mişte nişte centri până atunci adormiti, 
facându-i să funcționeze. Atunci omul devine un geniu, 
un Maestru, o divinitate. 

Foarte puţini au ajuns să înfăptuiască această 
lucrare, dar pe mine acest domeniu m-a pasionat mereu 
şi eu m-am înhămat la el. Iată de ce eu îi pot orienta pe 
tineri; numai că, ei nu mă vor înțelege, pentru că ei nu 
caută aşa ceva, ei caută cu orice preț plăcerea. Pentru o 
aşa zisă fericire. Este sigur că vor fi fericiți? Tocmai, nu 
este atât de sigur. Pentru că plăcerea este legată de lipsa 
ei, iar starea de euforie de ramolisment. Cum ei nu au 
nici o măsură, ei vor mânca şi vor bea (simbolic 


vorbind)... ca la Sorbona, unde era scris, se pare: „Aici 
iubirea se găseşte din belşug”. lată cum înțeleg ei 
iubirea! Care vor fi rezultatele? Ei nu ştiu, sărmanii, 
nimeni nu i-a instruit. 

Nu este vorba de a-i împiedica pe tineri să se 
iubească, de a crea sau a fi liberi, dar ei trebuie instruiți. 
Ei cer libertatea, şi este ceva legitim, toată lumea trebuie 
să ceară libertatea. Numai că această libertate pe care ei 
o caută în dezmăț nu este, în realitate, decât o sclavie. A 
fuma, a face dragoste, a distruge, a murdări, a insulta, 
iată libertatea lor! Unde îi va duce această libertate? Eu 
nu sunt împotriva tineretului; şi eu am fost tânăr şi mai 
sunt încă. Da, eu sunt mai tânăr în interior decât tinerii. 
Ei au îmbătrânit deja, eu o văd; ei sunt bătrâni în 
dorințele lor, în comportamentul lor. lată de ce tineretul 
trebuie instruit, arătându-i că, înainte să se avânte să 
guste orice, trebuie să gândească şi să ia numai ce este 
bun. 

În domeniul sentimentelor există aceeaşi varietate şi 
aceeaşi bogăție de hrană ca în planul fizic. Anumite 
sentimente sunt mezelărie, da, caltaboş, jambon; altele 
sunt legume sau fructe, altele chiar vin sau drog...Dar 
cum tineretul nu cunoaşte încă această lume a 
sentimentelor, el înghite orice şi se otrăveşte. 

Când eu vorbesc despre tineret, eu ştiu bine că 
mulți adulți nu sunt mult mai cumpătațţi ca tinerii. De 
asemenea, şi ei caută numai plăcerea, le lipseşte 
cunoaşterea şi înghit nişte murdării ce îi îmbolnăvesc. 
lată de ce eu le recomand să ia câteva picături amare, 
numai ele îi vor vindeca. Ei au mâncat prea multe 
dulciuri, acum le trebuie puţină chinină şi o vor găsi 
numai în înțelepciune. Evident, nu este atât de plăcut, 
dar ei trebuie să o facă, dacă nu, ei vor cădea la pat cu 
febră. 


Veţi întâlni mereu la oameni nişte pasiuni şi dorințe 
arzătoare, ele nu lipsesc nicăieri. Ceea ce este rar, 
aproape de negăsit, este însă inteligența ce ne permite să 
facem o alegere. Or, tocmai ea este cea mai prețioasă, 
dar oamenii nu o vor. Ei îşi spun: „Dacă vom fi prudenti, 
inteligenți, vom fi obligați să renunțăm la anumite 
bucurii, şi nu avem chef să ne lipsim de ele”. Afirmând 
aşa ceva, mărturisim că suntem nişte neştiutori şi nişte 
proşti, deoarece, din contră, am putea fi mult mai fericiți 
dacă am fi destul de inteligenți să discernem natura 
sentimentelor noastre şi să facem o selecție. Cum poți fi 
fericit dacă eşti orb? Când nu vedem nimic şi nu 
prevedem nimic ca să ne protejăm suntem la îndemâna 
oricui. Să nu vă închipuiți că fericirea va veni dacă 
sunteți orbi. Ca şi cum vi s-ar da un sac închis, 
spunându-vi-se: „Haideţi, băgaţi-vă mâna, există de 
toate în acest sac, luați ce vreţi”. Voi băgați mâna, o 
viperă vă muşcă şi muriți. Credeţi-mă, dacă sunteți orbi, 
va exista mereu o viperă care să vă muşte. 

Nimeni nu vă poate reproşa că aveţi nevoie de nişte 
schimburi. De asemenea, şi eu am nevoie; numai că eu 
nu caut bucuria şi fericirea prin canale, ci în acest izvor 
al iubirii universale: soarele. Soarele îşi depune 
particulele sale de viață în întreaga natură şi tocmai 
aceste particule noi le primim prin pietre, prin plante, 
prin animale, şi chiar prin bărbați şi femei. Fiindcă 
bărbaţii şi femeile posedă, de asemenea, câteva particule 
din soare, dar foarte puţine, insuficiente, de aceea ei nu 
se simt niciodată pe deplin satisfăcuţi şi sunt mereu 
împinşi să caute în altă parte. 

Adevărata iubire se găseşte în profunzime în soare şi 
acolo trebuie căutată. Atât timp cât nu veţi bea de la 
izvor, nu veți găsi decât nişte mici picături de rouă 
condensată pe câteva frunze, pe câteva flori, şi este 


puţin. Există, cu siguranţă, nişte locuri în corpul 
bărbatului sau al femeii unde iubirea se depune puţin, 
dar dacă o căutaţi numai acolo, veți fi mereu flămânzi, 
însetați. Este ce se întâmplă tuturor celor care se iubesc: 
ei consideră că mai rămâne un vid în ei, nu se simt 
împliniți, le lipseşte mereu câte ceva. Trebuie ca ei să 
caute acum la izvor această imensă iubire ce udă şi 
hrăneşte întreaga creație. Apoi, să iubească un bărbat 
sau o femeie, dacă vor; dar, pentru a afla împlinirea, 
trebuie să caute această iubire la origine, la izvor. Nu 
există bărbați sau femei care să poată găsi împlinirea 
numai cu alte femei sau cu alți bărbați. Cu timpul, 
rămâne mereu o parte din ei înşişi ce nu este 
satisfăcută, ce nu este împlinită. 

Eu ştiu bine că aceste cuvinte ale mele sunt foarte 
îndepărtate şi chiar irealizabile pentru mulți. Ei nu 
reuşesc încă să le înțeleagă, ce să mai vorbim despre 
realizare, ar fi nevoie de secole! Eu cunosc pe cineva care 
a realizat aceste lucruri, întrebaţi-l cum puteţi să le 
realizați deopotrivă şi voi... Oare eu sunt nefericit? Oare 
eu caut femeile? Nu, fiindcă eu am tot ce îmi trebuie...o 
iubire de revărsat asupra întregii omeniri! lar dacă eu 
am reuşit să găsesc secretul, îl puteţi găsi şi voi. Numai 
că, nu vreți... Judecaţi ca toți cei care cred că vor fi 
nefericiți dacă nu-şi satisfac nevoile lor senzuale. Bine, 
bine, să şi le satisfacă, eu nu mă opun, dar vom vedea 
mai târziu. Ce vom vedea? Ceea ce deja am văzut: ruina, 
falimentul. Am văzut-o deja pentru mari celebrități, 
scriitori, artişti, poeţi, muzicieni care cădeau victime 
unei pasiuni ce nu şi-o puteau învinge. În realitate, ei nu 
doreau să o învingă, gândindu-se că vor fi şi mai 
nefericiți dacă se descotoroseau de ea. Nouă zecimi din 
omenire gândeşte astfel. 


Eu am întâlnit mulți oameni care erau bolnavi, 
nefericiți, şi le spuneam: „lată ceea ce trebuie să faceți. 

- Dar nu avem timpul necesar să facem acest lucru! 
- Ah! Nu aveţi timpul necesar? Bine, eu înțeleg, eu 
înțeleg... 

-Ce înțelegeţi? - Că veți avea timp să suferiți. Dacă 
nu avem timp pentru lumină, îl vom avea pentru 
întuneric. Dacă nu avem timp pentru sănătate, îl vom 
avea pentru boală, învârtindu-ne şi frământându-ne în 
patul nostru. Ce vreți să vă mai spun? Este matematic, 
este absolut. Eu cunosc raționamentul oamenilor. Ei 
judecă ca nişte copii, ei nu au ieşit încă din scutece. 
Dacă i-ați auzi pe oameni cum judecă! Bineînţeles, dacă 
nu aveți nici un criteriu, veți considera că este ceva 
original, filosofic, ieşit din comun; veți spune: „Ce 
gânditor formidabil!” şi veţi fi încântați. Dar dacă sunteți 
un Inițiat, veți considera că aceste raționamente sunt ale 
unui bebeluş. 

Dragii mei frați şi surori, trebuie să ştiţi: corpul 
vostru va fi construit cu materialele ce le absorbiți. 
Aşadar, dacă aceste materiale nu sunt pure, veți fi 
impuri; dacă aceste materiale sunt nocive, veţi fi bolnavi. 
lată o lege absolută, nu numai în planul fizic, ci şi în 
planul psihic. Ca şi în cazul hranei, trebuie să fiți atenți 
ca gândurile şi sentimentele ce le absorbiți şi digerați să 
fie pure. 

Îi deplâng pe cei care nu vor să înţeleagă aceste mari 
legi. Nu eu le-am inventat, eu le-am observat în natură 
şi le-am verificat pe mine. De aceea, îmi puteţi spune 
acum tot ce vreţi, puteți să inventaţi orice filosofie nouă, 
eu o voi compara cu ceea ce Inteligența Cosmică a scris 
în natură. Dacă eu văd că Inteligenta Cosmică o aprobă, 
eu o voi accepta; dar dacă Inteligența Cosmică îmi arată 


că filosofia voastră contrazice tot ce există în natură, eu 
o voi respinge. 

Tinerii au tendința să accepte numai ce le place. Eu 
înțeleg, dar eu v-am spus deja adineauri, ceea ce este 
plăcut nu este un ghid sigur. Nu trebuie să cădem în 
capcana unui lucru plăcut, fiindcă urmarea este mereu 
neplăcută... La început este plăcut să facem nişte 
petreceri într-un restaurant, dar când trebuie să plătim, 
nu este foarte plăcut. De ce să ne imaginăm mereu că 
vom putea mânca pe săturate fără să plătim niciodată 
NIMIC? 

În viaţă totul se plăteşte, într-un fel sau altul totul 
se plăteşte. Există târguri, magazine, vitrine, totul vă 
este prezentat ca să vă serviţi, dar, de îndată ce v-aţi 
servit, trebuie să plătiți. Tocmai aici, în fața gândului 
plății, trebuie să fim reținuți şi să ne spunem: „Nu 
merită osteneala, va fi prea scump, plăcerea este 
trecătoare, nu va rămâne în curând nici o urmă din ea şi 
voi avea nevoie de mulți ani să-mi plătesc datoriile”. Să 
nu vă închipuiți că eu vreau să vă lipsesc de bucurie şi 
fericire, nu, eu vă cer numai să înlocuiți toate aceste 
bucurii atât de costisitoare prin nişte bucurii care nu 
sunt costisitoare. Există unele lucruri indispensabile şi, 
în general, aceste lucruri indispensabile nu costă nimic: 
lumina soarelui, aerul, apa, hrana, nu puteţi să vă lipsiți 
de ele şi nu costă nimic, în afara de hrană, puţin. 

Se pare că, din luna mai, tineretul organizează nişte 
manifestații pentru a cere dreptul de a fuma, de a face 
dragoste, de a se revolta. El nu spune: „Noi avem nevoie 
de lumină, nevoie de spiritualitate, nevoie de o ştiinţă 
divină...” nu, ceea ce el cere este libertatea de a mânca, 
de a bea şi a se distra...Aceste lucruri nu sunt noi, cred 
că ştiţi. De la creaţia lumii auzim numai aşa ceva. Ca şi 
romanii care cereau pâine şi circ. Nu auzim pe nimeni 


spunând: „Noi avem nevoie de împărăţia lui Dumnezeu 
şi Dreptatea Sa”. Se caută mereu uşurinţa şi plăcerea. 

Tot aşa cum este necesar pentru sănătatea sa, 
frumuseţea sa şi chiar pentru inteligența sa, ca omul să 
aleagă cea mai bună hrană fizică, la fel de mult este 
necesar ca el să aleagă cea mai bună hrană psihică. lată 
încă un aspect al moralei pe care nu îl putem nega. 
Oamenii vor să amestece totul în ei, acest lucru nu este 
moral, contrazice inteligența naturii. Putem face acest 
amestec, dar înseamnă moartea spirituală. lată de ce 
tineretul nu trebuie să se ofere în mod inconştient 
plăcerilor, satisfacţiilor, distracţiilor, ci să se instruiască, 
să lucreze, să se formeze. Apoi, Doamne Dumnezeule, 
nu îi va lipsi nimic. Dar, el trebuie să înveţe la început 
să se domine, să se stăpânească, în loc să cadă pradă 
dezordinilor. Dacă nu, ce se întâmplă? El se 
demagnetizează, îşi pierde  prospeţimea, farmecul, 
subtilitatea, ceva celest, încântător, tot ceea ce este cea 
mai mare bogăţie a sa. 

Pentru moment, porțile pierzaniei sunt deschise 
tinerilor. Peste tot, ei se gândesc numai să se seducă, să 
se excite. Şi nimeni nu poate să îi cumințească, nimeni, 
nici chiar unii gânditori sau preoți, pentru că nu există 
nici o ştiinţă în spatele cuvintelor lor; sunt nişte sfaturi 
bune, da, dar nu argumente ştiinţifice. Este nevoie acum 
de nişte argumente ştiinţifice pe care nimeni să nu le 
poată respinge. 

Eu nu sunt împotriva plăcerii. Este legitim să-ţi 
doreşti plăcerea, dar, de ce să nu adaugi plăcerii un alt 
element, ca atunci când un bărbat şi o femeie se unesc 
să producă o scânteie, o lumină? Nu putem produce 
singuri lumina. Bărbatul şi femeia se caută, pentru că, 
femeia singură nu poate avea un copil sau o bucurie, iar 
bărbatul, de asemenea. Dar, când cei doi se unesc, 


apare scânteia, copilul. La fel este şi în interior; fără 
gândire, plăcerea sau sentimentul este incomplet. lată 
încă un argument ştiinţific. De ce să acționăm fără 
celălalt partener care se află, acolo, înăuntru: 
inteligența”? Inteligența nu poate face nimic fără puterea 
sentimentului, iar sentimentul nu poate face nimic fără 
puterea inteligenței. 

Eu nu sunt atât de limitat şi puritan, eu privesc 
numai lucrurile dintr-un alt punct de vedere. Dacă ar fi 
fost ceva util, dacă ar fi fost estetic, constructiv, eu aş fi 
primul care să aplaude toate aceste cereri ale 
tineretului. Uitaţi-vă la nudişti, eu nu i-am acuzat, eu 
nu i-am condamnat; dar, ceea ce nu îmi place la ei este 
că, sub pretextul aerului, al soarelui, al libertăţii, există 
alte lucruri în mintea lor şi modul lor de viață nu este 
ireproşabil. Eu nu sunt împotriva ideilor lor care sunt 
adevărate şi conforme cu natura, dar, puse în aplicare, 
aceste lucruri nu pot fi dezvoltate. Dacă erau, eu aş fi 
fost primul care să predice nudismul. 

De altfel, toate aceste lucruri nu sunt noi, au existat 
unele şi mai rele. În toate timpurile au existat nişte 
oameni care s-au asociat, dedându-se desfrâului, şi 
chiar la Paris, acum vreo zece ani, o rusoaică, 
Naglowska, a prezentat unele practici de magie sexuală. 
Ea se aşeza în centrul unui cerc de cupluri care făceau 
dragoste, sub pretext că ar fi ştiut să adune toate aceste 
forțe fluidice ce emanau din ele, pentru a produce nişte 
fenomene minunate cu aceste forțe. Este de înțeles că 
există nişte forțe ce se degajă; dar, ca o biată fată 
dezechilibrată să fie capabilă să le transforme, nu! Puteţi 
spune tot ce vreţi, dar cu mine nu merge. Eu fac o 
analiză, eu cântăresc, eu aleg, nu poate trece nimic care 
să nu fie adevărat. 


Oamenii au mereu tendința să se lase copleşiți de 
senzualitatea lor, iar apoi, desigur, ei găsesc unele 
justificări: „Dar ideea este bună, ideea este unitatea, este 
transformarea, este sublimarea...” Dacă ar ajunge numai 
să o spunem ca să fie adevărat! Ne folosim de unele idei 
bune luate din cărțile esoterice, dar felul în care le 
aplicăm este infernal. Trebuie să fiți informați. Aceste 
practici există sau au existat în anumite triburi din 
Africa, peste tot în India, în Japonia... şi chiar în Anglia, 
cu Aleister Crowley, un ocultist care a murit... Este 
posibil ca, în anumite cazuri, aceste practici să fie 
executate într-o mare puritate, dar acest lucru este 
extrem de rar, şi, din nefericire, ele vor fi propagate din 
ce în ce mai mult în întreaga lume. Peste tot vor fi orgii, 
desfrâuri...Veţi vedea ce se va întâmpla în scurt timp. 
Pentru că, din ce în ce mai mult, adevărata ştiinţă 
dispare, această adevărată ştiinţă pe care eu o expun 
aici, în fața voastră, şi care este determinantă. Deoarece 
nu o cunoaşteţi, voi credeţi că vă puteţi justifica toate 
prostiile, dar dacă o cunoaşteţi, cum să vă mai 
justificați! Nu mai puteți. 

Într-o zi, dacă tineretul va ajunge la această 
înțelegere, el va fi înspăimântat de abisul ce i se prezintă 
în față şi poate că va da alarma ce va cuminţi întreaga 
lume. Eu sper, eu o doresc. Pentru moment, el nu ştie şi 
adulții nu l-au luminat, pentru că adulții nu sunt nici ei 
luminaţi; atunci, este atât de normal ca el să se lase 
ghidat de dorinţele şi înclinațiile sale! Ce este aici atât de 
condamnabil? Da, dar dacă adăugăm adevărata Ştiinţă 
Inițiatică, ne vom mulțumi să gustăm plăcerea în nişte 
doze homeopatice, şi va fi ceva diferit. Totul poate deveni 
un medicament, chiar şi plăcerea; dar dacă luați prea 
mult, sau cu nişte oameni murdari, veți fi otrăviți. 


Bonfin, 4 august 1968 


Cap. 3 - Activitatea creatoare ca modalitate de 
evoluţie 


Conferinţă improvizată 

Eu mă găsesc în lume şi observ evenimentele, nu 
pot să nu văd ceea ce se petrece în ea, şi constat că, din 
ce în ce mai mult, oamenii sunt pe cale să piardă ceva 
esențial. Există multe semne în acest sens: ei nu mai 
ştiu ce să creadă, nici unde să se îndrepte şi, în ciuda 
culturii, a ştiinţei, a progreselor din toate domeniile, ei 
devin din ce în ce mai nesiguri şi tulburaţi. După 
părerea mea (fiindcă am şi eu dreptul să mă pronunt, 
din moment ce toată lumea se pronunță), ceea ce 
lipseşte oamenilor este un adevărat sistem filosofic. 

Pentru că fiecare este liber să inventeze sau să 
creadă ce îi place, vedem apărând tot felul de opinii şi 
teorii bizare. Nu există însă un sistem pe care să se 
poată sprijini întreaga lume. Sau, mai degrabă, există o 
tradiție spirituală şi morală, dar majoritatea a încetat să 
mai creadă în ea şi se lasă influențată de tot ce este 
deformat, pervertit, întunecat. Oamenilor nu le mai 
place nimic din ceea ce este cu adevărat de bun simţ, 
ordonat, armonios, ei s-au săturat, ei au nevoie de 
altceva...ca să schimbe! Să luăm numai exemplul 
artiştilor: de ce pictorii, sculptorii, muzicienii, poeţii se 
încăpățânează să reproducă tot ce este urât, deformat, 
haotic? În trecut, artiştii căutau frumuseţea, armonia, 
perfecțiunea, lumina, dar acum ei le resping. Chiar dacă 
mai există unii oameni care au încă principii, un ideal, ei 
sunt dispreţuiți, se consideră că nu se poate face nimic 
cu ei. 


Pentru că, eu îmi amintesc, eu pot compara ceea ce 
se întâmplă astăzi cu acea viaţă pe care am trăit-o în 
trecutul îndepărtat, când împărăţia lui Dumnezeu exista 
pe pământ, Epoca de Aur, şi când omenirea trăia în 
pace, fericire şi belşug... într-o zi, toate acestea au 
dispărut şi lumea a căzut sub legea anarhiei şi a 
violenței. Nu mai există loc pentru iubire, inteligenţă, 
bunătate, blândețe; singurul Dumnezeu, unicul crez este 
violența, violența sub toate formele. 

În timpul evenimentelor din mai, de la Paris, în 
momentul acestei revolte a tineretului, eu nu mă aflam 
în Franța, dar tot sufletul meu veghea şi era neliniştit 
pentru că presimțeam apropierea unui război civil. El a 
putut fi evitat, mulțumită Domnului. Apoi, eu am 
discutat cu nişte oameni tineri, iar unul dintre ei, în 
mod deosebit, îmi spunea că revolta era singurul mijloc 
de a obține o schimbare, că întreaga derulare a istoriei 
arată că, pentru a ajunge la ceva, a obţine o mai mare 
dreptate, o mai mare libertate, oamenii au fost obligați 
mereu să folosească forța şi violența. Sau, îmi mai 
spunea acel tânăr, trebuie să ne separăm de societate şi 
să formăm o mică societate separată unde să trăim aşa 
cum dorim. 

Eu am spus: „De acord, dar există o a treia soluție”. 
Desigur, prima soluţie este cea despre care istoria ne dă 
cele mai multe exemple. Dar, din nefericire, când o 
mişcare este declanşată, nu o mai putem stăpâni, ea 
merge până la capăt; pasiunile, instinctele se dezlănțuie, 
rațiunea nu mai poate interveni să remedieze. Pe 
moment, a doua soluție este irealizabilă. Tineretul nu 
are pe nimeni care să îl poată sfătui şi orienta pentru 
organizarea unei alte societăți. Există, însă, o altă 
soluție, cea de a proceda precum hinduşii care, prin 
cererile lor legitime, logice, inteligente, prin metoda non 


violenței şi a blândeței, au provocat în lumea întreagă 
atâtea reacții favorabile încât Anglia a fost obligată să 
cedeze. În fața acestei abnegaţii, a acestei forțe morale a 
unui întreg popor, ea a înțeles că, dacă va continua să-şi 
dorească aservirea lui, ea îşi va pierde tot prestigiul. 

Ei bine, şi tineretul putea determina întreaga lume 
să capituleze dacă ar fi acţionat altfel. Prin 
superioritatea cererilor sale, prin inteligența metodelor 
sale, prin calmul, disciplina şi ordinea sa, fără să 
distrugă nimic şi să ardă nimic, el ar fi putut influența 
conştiinţa întregii lumi. De ce să ne luăm ca ghizi pe Che 
Guevara, Fidel Castro sau Mao Tze Dung? Tineretul 
trebuie să se instruiască în altă parte, alături de ființe 
mai dezvoltate spiritual şi mai luminoase decât aceşti 
oameni. De altfel, o politică care reuşeşte într-o ţară, nu 
reuşeşte neapărat în alta: aceleaşi metode nu pot 
conveni tuturor ţărilor. Tineretul are încă multe de 
învățat. Desigur, el ar trebui să învingă, dar prin 
superioritatea sa morală, şi nu prin violentă. A lua drept 
modele exemplele de violenţă ce ne-au fost transmise de 
istorie înseamnă o sărăcie în judecată şi o mizerie în 
alegere! 

De câte ori nu v-am spus că situația în care s-a 
cufundat omenirea, lipsită de un scop, de un sistem 
filosofic adevărat, este foarte  neliniştitoare! Cu 
mentalitatea oamenilor de astăzi, ne putem aştepta la 
orice! Acest lucru nu reprezintă încă nimic, alte 
evenimente mai îngrozitoare se vor produce, este atât de 
uşor de prezis! Când oamenii nu mai au nici un 
Dumnezeu în inima lor, de ce ar mai trebui ei să fie 
buni, generoşi şi blânzi? Este adevărat, pare o prostie să 
fii cinstit şi bun în asemenea condiţii. lată de ce am eu 
doresc acum apariția, pentru întreaga lume, a unui 
sistem filosofic, religios sau moral pe care niciodată, 


nimeni, nici savanții, nici gânditorii, nici clericii să nu îl 
mai poată distruge. Unii vor râde, îşi vor bate joc, dar va 
fi totuşi un sistem absolut convingător şi indestructibil, 
pentru că acest sistem nu este o invenţie umană ce 
variază după epoci şi locuri, chiar Inteligenta Cosmică 
este cea care l-a stabilit. 

Când aţi încălcat anumite coduri sau anumite 
prevederi ale moralei umane şi sunteți prinşi, trebuie să 
plătiți; dacă scăpațţi, natura nu vă va pedepsi, fiindcă ați 
încălcat numai morala umană. În timp ce, dacă încălcațţi 
legile naturii, nu veţi scăpa. Chiar dacă oamenii se 
înclină în fața voastră şi vă aduc coroane de flori, natura 
vă pedepseşte. Poate că pentru oameni sunteți un erou, 
dar natura vă pune la pat! Natura este implacabilă! 
Aceasta nu înseamnă că eu vă sfătuiesc acum să 
încălcațţi legile umane, nu. S-a spus: „Daţi Cezarului ce 
este al Cezarului şi lui Dumnezeu ce este al lui 
Dumnezeu”, adică să respectaţi totuşi legile ţării, legile 
umane, dar respectând, înainte de toate, legile lui 
Dumnezeu, adică legile naturii. 

Primul aspect ce vi l-am prezentat l-am ales din 
agricultură, este legea cauzelor şi a consecințelor: 
culegem ce am semănat. Apoi, eu v-am arătat că, în 
acelaşi fel cum în viața sa fizică omul este mereu obligat 
să facă o alegere, o selecţie, el trebuie, de asemenea, să 
aleagă şi să trieze în domeniul sentimentelor şi al 
gândurilor sale. lată două aspecte absolut 
convingătoare: sunt ca nişte cuie bătute bine... Astăzi, 
eu vă voi prezenta un alt aspect foarte important al 
moralei cosmice, pentru că el se referă la o activitate 
esențială a omului: creația. 

Cu siguranţă, ați remarcat că eu mă refer mereu, ca 
punct de plecare, la viața concretă, la ceea ce vedem, la 
ceea ce putem atinge cu degetul: pietrele, plantele, 


animalele, oamenii, comportamentul lor şi viața lor, şi 
nu la nişte idei abstracte, filosofice, metafizice, pentru că 
nu este o metodă bună pedagogică să începi cu nişte 
abstracții în pedagogie este mereu indicat să luăm ca 
bază ceea ce este concret, vizibil, tangibil, pentru a ne 
ridica apoi spre domeniul abstracţiei. lar dacă eu încep 
totdeauna plimbându-vă puţin pe pământ, eu o fac 
pentru că el constituie pentru mine cel mai bun punct 
de plecare. 

Când observăm oamenii, remarcăm că ei au nevoie 
să se hrănească, să bea, să gândească, să iubească, să 
studieze, să muncească... Totodată, ei au şi o altă nevoie 
ce îi determină să devină nişte creatori. De la cea mai 
fragedă vârstă, ei încep să facă castele de nisip, desene, 
planşe colorate...Câte desene primesc eu, zilnic, de la 
viitorii noştri mari creatori, copiii Fraternităţii! De 
asemenea, cele mai primitive popoare simt această 
necesitate de a crea, aşa cum arată toate picturile 
regăsite pe pereţii numeroaselor peşteri din Europa şi 
Africa. Datorită acestor desene s-a putut reconstitui 
fauna acelei epoci, obiceiurile acestor popoare şi chiar 
practicile lor magice, fiindcă se consideră că, 
reprezentând animalele pe care le vânau, ei încercau să 
le vrăjească pentru a avea succes. Este foarte interesant, 
dovedind că aceste popoare cunoşteau anumite legi 
conform cărora, acționând asupra unei imagini, se 
acționează asupra creaturii reprezentată de acea 
imagine. 

Aşadar, omul a fost de la începutul evoluției sale 
dornic să creeze, începând prin crearea copiilor. Printre 
instinctele cele mai puternice, cele mai tenace ce le 
posedă, se află această nevoie de a deveni un creator şi 
de a semăna astfel cu Tatăl sau Celest. Dacă omul nu 
doreşte să creeze copii, atunci vor fi nişte opere de artă: 


sculpturi, monumente, dansuri, cântece, poeme... Când 
eu v-am vorbit despre Leonardo da Vinci şi 
Michelangelo, eu v-am arătat cât de dotați erau ei în 
toate domeniile: poezie, pictură, sculptură, arhitectură, 
iar Leonardo da Vinci era chiar şi muzician, 
matematician şi inginer. Arta este dovada că această 
dorință ce o trăieşte oricare om de a fi un creator nu se 
limitează la crearea copiilor, la o simplă reproducere 
pentru conservarea speciei; ea se manifestă ca o 
necesitate de a merge mai departe, de a face un pas în 
plus şi a înlocui vechea formă printr-una nouă, mai 
subtilă, mai frumoasă, perfectă. lată un adevăr ce a 
scăpat multor artişti. Puterea creatoare a omului se află 
mai sus decât nivelul său obişnuit de conştiinţă; ea se 
găseşte într-un loc al sufletului său care se manifestă în 
acel moment ca imaginație, ca facultatea de a explora, a 
contempla realități ce îl depăşesc şi de a le capta 
elementele. A crea înseamnă să te autodepăşeşti, să te 
depăşeşti. 

Eu v-am explicat deja că, dacă inventatorii reuşesc 
să descopere unele legi sau tehnici atât de extraordinare, 
este pentru că ei ştiu să se înalțe până la domeniul 
imaginației şi, încă mai sus, la cel al intuiției: ei 
captează în înalt nişte idei, nişte imagini, apoi ei reîntorce 
ca să scrie, să deseneze, să realizeze ceea ce au 
conceput. Ştiinţa oficială nu a explorat încă posibilitățile 
intuiţiei, nici natura acestei capacităţi care, ca o antenă 
sau un radar, poate prevedea, prezice, proiectându-se în 
viitor. Când anumiți savanți aflați la jumătatea 
drumului dintre ştiinţa oficială şi ştiinţa esoterică 
lansează, din când în când, unele idei mai avansate, ei 
nu sunt crezuți, ei sunt respinşi, ei sunt criticați, şi 
totuşi, mai târziu, sunt recunoscuţi ca nişte mari 
precursori. De exemplu: Jules Verne; el nu era un om de 


ştiinţă, era numai un romancier şi, fără să călătorească 
personal, el a imaginat „Cinci săptămâni în balon”, 
„Ocolul pământului în optzeci de zile”, „Douăzeci de mii 
de leghe sub mări”, „De la pământ la lună”... în epoca sa 
părea ceva de necrezut şi mulți şi-au bătut joc de el, dar 
acum vedem că tot ce şi-a imaginat mai îndrăzneț începe 
să se realizeze. 

Aşadar, această capacitate de a ne imagina, ce o 
posedăm cu toţi, este cu adevărat creatoare, iar dacă 
ştim cum să o purificăm şi să o cultivăm într-o stare de 
linişte de sine şi luciditate perfecte, ea este capabilă să 
ne facă să descoperim nişte realități de care nimeni nu 
avea până atunci vreo idee. Toţi inventatorii au petrecut 
ore întregi cufundațţi în căutările şi meditațţiile lor, şi nu 
putem nega că intuiţia lor a fost o capacitate cu adevărat 
autentică. Şi noi, aici, într-o Şcoală Iniţiatică, facem 
exact acelaşi lucru ca ei, dar într-un mod conştient, în 
cunoştinţă de cauză. Totuşi, cu această diferență că 
imaginația noastră nu este orientată spre nişte 
descoperiri fizice, chimice, tehnice, ci spre unele 
interioare, spirituale. De asemenea, ea ne permite şi 
nouă să facem nişte descoperiri pe care mulți nu le pot 
nici măcar bănui. 

Astăzi, eu nu am timp să dezvolt mai mult această 
problemă pasionantă, dar eu v-am spus deja, în alte 
conferințe, că putem considera imaginaţia ca o soţie, ca 
soția noastră interioară care aduce pe lume nişte copii, 
nişte copii reuşiți sau ratați, aceasta depinzând de 
calitatea a ceea ce i-am dat. Dacă aceşti copii fac prostii, 
distrug, tatăl este obligat să plătească nişte amenzi, şi 
uneori este urmărit, pedepsit în locul lor. Din contră, 
dacă copiii săi obțin premii, tatăl lor este cel care 
primeşte toate onorurile. Veţi spune: „Cine sunt aceşti 
copii?” Sunt gândurile şi sentimentele noastre, iar noi 


înşine suntem tatăl lor. lată încă un domeniu foarte vast 
de studiat şi aprofundat dar, ca să nu mă risipesc, 
trebuie să revin la esenţialul subiectului. 

Aşadar, acest instinct de creaţie ce îl avem cu toți ne 
determină să ne depăşim posibilitățile obişnuite şi ne 
pune în contact cu alte regiuni, cu alte lumi pline de 
existențe eterice, subtile, luminoase. Tocmai datorită 
acestei laturi din noi înşine ce a reuşit să se deplaseze şi 
să meargă mai departe pentru a capta anumite elemente 
complet noi, vom putea crea nişte copii care ne sunt 
superiori sau nişte capodopere care ne depăşesc. 
Fiindcă, creația este deseori cu mult mai frumoasă decât 
autorul ei. Vedeţi undeva un omuleț neînsemnat, dar 
tocmai el a produs o operă măreaţă, demnă de un 
gigant, de un titan. Această latură subtilă din el însuşi, 
ce are capacitatea de a se deplasa, a ajuns foarte 
departe, foarte sus, unde s-a îmbogățit, acumulând 
unele elemente noi; apoi, artistul îşi începe lucrarea, şi 
din mâinile sale apare o operă nemaipomenită, 
grandioasă, care încântă întreaga lume. 

Chiar dacă toți oamenii au nevoie să creeze, foarte 
puţini sunt capabili să devină nişte creatori în planul 
spiritului, foarte puţini se ridică până la acest nivel şi 
ştiu că, pentru a produce opere sublime, trebuie să 
cunoşti câteva legi şi să te exersezi într-o anumită 
manieră. Veţi înțelege care este aceasta. Cum se face că 
pământul, care este întunecat, gol şi neroditor iama, se 
acoperă primăvara cu o vegetaţie atât de frumoasă şi 
colorată: iarbă, flori, arbori şi fructe? Se întâmplă, 
pentru că în această perioadă el se apropie de soare şi 
înceapă să primească de la acesta anumite elemente pe 
care este incapabil să le producă singur. De îndată ce a 
primit aceste elemente, el trece la muncă şi se 
depăşeşte, el dă nişte „capodopere” extraordinare, 


colorate, dulci şi parfumate ce le oferă tuturor 
creaturilor. Astfel, dacă omul vrea să creeze şi să 
producă nişte opere remarcabile, şi el trebuie, de 
asemenea, să găsească un soare, o ființă mai puternică 
şi mai inteligentă decât el, pentru a se uni şi a face nişte 
schimburi cu ea. 

Înţelegeţi acum de ce mergem dimineața să privim 
răsăritul soarelui: ca să învăţăm să creăm nişte opere 
care îi seamănă, nişte opere însuflețite, noi, limpezi, 
pline de lumină şi căldură. Dar, în realitate, soarele ne 
ajută să ajungem şi mai departe, până aproape de 
Dumnezeu, ca să ne unim cu El, pentru ca în aceste 
schimburi cu Domnul să devenim un Creator ca şi El. 
lată motivul existenței rugăciunii, al meditaţiei, al 
contemplării. Eu nu ştiu dacă vă este foarte clar şi voi 
încerca să mai aprofundez această problemă. 

Eu doresc de mult timp să combat filosofia 
materialistă şi să o zdrobesc. Veţi spune: „Ce ambiţie, ce 
orgoliu! Nimeni nu a reuşit până acum”. Ei bine, eu am 
câteva argumente foarte simple, datorită cărora eu cred 
că voi reuşi. Eu iau două pahare şi tom în ele două 
parfumuri diferite. Cele două pahare rămân separate, ele 
sunt două obiecte bine distincte. Din punct de vedere 
materialist, nu există nici o comunicare între ele, şi este 
adevărat: când ne referim la forma exterioară, la ceea ce 
conține, este exact, obiectele rămân separate, dar nu 
mai este adevărat dacă luăm în considerare conținutul, 
deoarece din cele două parfumuri se degajă nişte 
particule subtile care urcă, se răspândesc în aer 
fuzionând. O ştiinţă care se ocupă numai cu fenomenele 
vizibile, tangibile şi măsurabile, ignoră ceea ce se 
desfăşoară la nivelul mai subtil al chintesențelor şi al 
emanațţiilor invizibile, şi tocmai aici ea nu mai este 
veridică, fiindcă îi scapă jumătate de adevăr. 


Să luăm acum soarele. El este departe, se află la 
milioane de kilometri distanţă, şi totuşi noi îl simțim 
aici, el ne atinge, ne încălzeşte, ne vindecă. Cum face el 
să fie atât de aproape, în ciuda acestei îndepărtări? 
Fiindcă din el iese o chintesenţă ce face parte din el, 
razele sale, şi datorită razelor sale el stabileşte un 
contact cu noi: el ne îmbrățişează, ne mângâie, ne 
pătrunde; noi fuzionăm cu el. Pentru că lumina şi 
căldura soarelui nu sunt altceva decât soarele, şi în 
acest sens eu v-am mai spus, cu mult timp în urmă, că 
planetele se ating. Credeaţi puţin, dar vă îndoiațţi tot la 
fel. Ei bine, mă veți crede acum mai mult dacă eu vă 
spun că luna trecută am citit un articol în care un 
astronom afirma exact acelaşi lucru? Mă întrebaţi cum 
am reuşit să ştiu? Este simplu. Priviţi planeta noastră: 
există pământul, şi deasupra pământului, apa; deasupra 
apei, aerul; iar deasupra aerului, eterul, pe care hinduşii 
îl numesc Akaşa. Aşadar, eterul este o stare mai subtilă 
a materiei, şi tocmai la acest nivel putem afirma că 
planetele se ating. Ele nu fuzionează în partea lor solidă, 
ci în partea lor subtilă, în sufletul lor. De aceea 
astrologia a crezut mereu în influența planetelor şi a 
constelațiilor. 

Să studiem acum aceste mici planete care sunt 
bărbaţii şi femeile. Ce se întâmplă între ei? Aici se află 
un băiat, dincolo o tânără fată: ei sunt îndrăgostiți, ei se 
privesc, ei îşi zâmbesc... Dacă considerăm lucrurile din 
punct de vedere materialist, vom spune: „lată două 
corpuri bine conturate, separate, ele nu se ating, deci nu 
există nici o comunicare între ele”. Dar, dacă considerăm 
problema din punct de vedere spiritualist, ne vom 
pronunța diferit, deoarece sufletele acestor tineri 
comunică între ele, ei se contopesc cu adevărat prin 
fluidele şi emanațţiile lor, aşa cum se contopesc razele a 


doi sori în spațiu. Aşadar, omul se întinde în realitate 
mult mai departe decât corpul său fizic. Când studiem 
ceea ce emană din el, radiațiile sale, această aură, acest 
câmp magnetic ce ne spune nişte poveşti, acolo, foarte 
departe, înțelegem clar că omul reprezintă mult mai 
mult decât corpul său: el este răspândit în spaţiu, el se 
plimbă prin spațiu. 

Poate că ați auzit vorbindu-se despre această 
experienţă a telepatiei încercată de armata americană cu 
scopul de a experimenta anumite puteri ale gândului şi 
posibila lor utilizare în domeniul strategic. S-au ales doi 
subiecți foarte sensibili: unul trebuia să rămână la 
Washington, înconjurat de o întreaga comisie de 
supraveghere, fiind însărcinat să emită nişte imagini şi 
gânduri pe care le nota pe măsură ce le emitea, şi care 
erau puse imediat într-un seif ca să nu existe fraude; 
altul se găsea într-un submarin la mii de kilometri de 
acolo, în adâncurile Oceanului Pacific, fiind, de 
asemenea, înconjurat de o întreagă comisie de 
supraveghere: el trebuia să scrie toate gândurile şi 
imaginile ce le primea, iar toate aceste hârtii erau puse, 
imediat, tot într-un seif. Când cele două dosare au fost 
comparate, toți au fost stupefiați să vadă că, în afara 
câtorva mici erori, ele coincideau cu exactitate. 

Din moment ce gândul este capabil să străbată 
straturile cele mai adânci ale oceanului, iată dovada că 
el este o putere formidabilă! Prin această strălucire ce 
iese din el, prin aceste emisii de mici particule însuflețite 
de nişte vibrații foarte rapide, foarte puternice şi 
susceptibile să fie înregistrate şi captate de alte creiere, 
omul poate ajunge foarte departe în spațiu, la fel de 
departe ca soarele. Ştiinţa materialistă nu a studiat încă 
totul, de aceea ea nu trebuie să se pronunțe. 


Într-o zi, când eu vă spuneam că pietrele zburau 
prin aer, v-aţi întrebaţi dacă m-a înțepat vreo insectă... 
Dar ce este praful? Este format din nişte pietre mici care 
zboară! Este vorba despre aceeaşi materie, pentru că 
praful vine din pământ, iar pământul, din rocile care s- 
au fărâmițat. De asemenea, şi apa se poate ridica sub 
formă de vapori... În acelaşi fel, omul, prin gândurile 
sale, prin sentimentele sale, prin chintesența sa, se 
înalță în spațiu şi se uneşte cu alte ființe. Corpurile sunt 
separate, dar sufletele se întâlnesc şi se contopesc ca 
două parfumuri. 

Ce este mai important, paharele sau parfumurile? 
Ceea ce conţine sau conținutul? Totul depinde de 
punctul de vedere pe care vă decideţi să îl adoptați, dacă 
vă interesați de exterior sau de interior, de scoarța 
arborelui sau de viața care circulă în el, de aspectul 
mecanic sau de aspectul viu al lucrurilor...Dacă aveţi un 
punct de vedere mecanicist, în mod evident, soarele nu 
este nici viu, nici inteligent; dar, dacă considerați latura 
vie a universului, nu există nimic mai puternic, nici mai 
chibzuit ca soarele. Puteţi alege între cele două puncte 
de vedere, dar trebuie să ştiţi, pur şi simplu, că atât 
timp cât vă veți opri asupra aspectului mecanic şi mort 
al universului, veți rămâne orbi, nefericiți şi bolnavi. 

Cele câteva cuvinte pe care tocmai vi le-am spus vă 
vor face să înțelegeți cum, datorită corpurilor sale 
subtile, omul are posibilitatea să atingă Sufletul 
Universal şi să se unească cu el. Tocmai aceasta este 
rațiunea de a fi a rugăciunii. Rugăciunea nu este nimic 
altceva decât un schimb cu Creatorul, un act prin care 
ne înălțăm deasupra noastră înşine, prin care ne 
depăşim ca să creăm nişte opere absolut perfecte, nişte 
opere divine. lată încă un punct esenţial al moralei 
cosmice. Daca un creator vrea să dăruiască o 


capodoperă veşnică, de neuitat, el nu trebuie să rămână 
numai la nivelul celor cinci simțuri, aşa cum fac mulți 
artişti astăzi. Moda în arta de astăzi presupune să te 
opreşti asupra realităților celor mai prozaice. Cei mai 
mulți artişti nu mai ştiu cum să se înalțe pentru a 
contempla frumusețea sublimă; ei propun publicului 
numai nişte prostii şi monstruozități, nişte „urâțenii”, 
pentru că ei au uitat secretele adevăratei creații. 

Aşadar, iată un al treilea aspect al moralei cosmice: 
dacă vreți să vă depăşiţi toate greutăţile şi să deveniți un 
adevărat creator, legați-vă de Divinitate pentru a primi 
de la ea câteva particule ce le veți transmite apoi creației 
voastre, şi astfel copilul vostru, sau opera voastră, vă va 
depăşi prin frumusețea şi inteligența sa. lată, dragii mei 
frați şi surori, nişte perspective nemaipomenite, nişte 
orizonturi noi: să ştii să faci schimburi cu tot ce este 
superior, să ştii că rugăciunea, meditaţia, contemplarea 
sunt nişte modalități de creaţie. Nu vă va ajunge o 
existență întreagă să explorați toate aceste posibilități, 
atât sunt de vaste. 

Cei care nu vor să recunoască necesitatea de a se 
înălța pentru a crea, trebuie să ştie că sunt pe cale să-şi 
taie „craca? de sub picioare. Cum vor deveni ei nişte 
ființe superioare? Ei se vor usca şi, după ce s-au uscat, 
vor fi buni de tăiat sau de ars pe foc. Nu există nimic în 
întreg universul care să fie mai important decât legătura 
cu Creatorul. Nu aţi remarcat că naşterea copiilor se 
bazează pe aceeaşi lege: mama care trebuie să se 
unească cu tatăl, să fuzioneze cu el? Întreaga creaţie 
necesită uniunea dintre un tată şi o mamă. Dacă în 
concepție nu intervine această latură subtilă care este 
sufletul, imaginaţia, pentru a capta unele elemente 
superioare, atunci creația va fi ratată sau, dacă nu este 
complet ratată, ea nu va beneficia de nici o ameliorare. 


Or, creația nu este o stagnare, o simplă reproducere, o 
copie, ci un pas înainte, o evoluție. Fiecare ființă 
evoluează datorită acestui instinct de a crea, întreg 
cosmosul evoluează. Fiindcă,  exceptându-l pe 
Dumnezeu, totul trebuie să evolueze. 

Bonfin, 5 august 1968 IV 


Cap. 4 - Dreptatea 


I. 

Conferinţă improvizată 

Toată lumea ştie, chiar şi copiii, că trebuie să 
plăteşti ca să-ți procuri hrană sau unele obiecte. 
Vânzătorul le cântăreşte, le măsoară sau le numără: 
atâtea kilograme de fructe, ațâți metri de țesătură, 
atâtea cutii de mazăre... apoi, el aşteaptă să îi dați ceva 
ce nu este atât de greu sau voluminos, sau mare 
cantitativ, dar care este echivalentul a ceea ce ați luat. 
Veţi spune că eu nu vă învăţ nimic, da, dar aveți 
răbdare, veți înțelege multe lucruri. Toate faptele vieţii 
zilnice sunt atât de simple şi obişnuite încât nu ne 
străduim niciodată să le înțelegem ca să extragem din 
ele nişte mari adevăruri în alte domenii. 

Acum, închipuiţi-vă că ați cumpărat mai multe 
alimente de la vânzător şi aţi plecat fără să plătiți, ce s- 
ar întâmpla? El cere, el strigă, el ameninţă, el vă insultă 
şi vă aduce în fața tribunalului... De mii de ani, oamenii 
au înțeles că existența în comun se baza pe legea 
schimbului. Experienţa i-a învățat că viața era posibilă 
numai cu această condiție: a lua şi a da, a da şi a lua; 
aceasta, la fel de adevărat în planurile fizic, psihic şi 
spiritual. Ei au denumit dreptate această lege a 
schimbului: luaţi ceva şi trebuie să dați în schimb 
echivalentul. Dacă reuşiți să echilibraţi cele două părți, 
vă veți manifesta ca un om corect. Dacă balanța a fost 
aleasă ca simbol al justiției (o vedem pusă pe frontonul 
Palatului de Justiție şi al tribunalelor) este pentru că 
dreptatea se bazează pe echilibrul balanței. De altfel, 
această noțiune de echilibru se regăseşte în tot felul de 


alte domenii: sănătatea fizică şi psihică (spunem despre 
cineva că este echilibrat sau dezechilibrat), politică, 
economie, finanțe. Deja, de foarte tineri, copiii învață 
jucându-se primele noțiuni de echilibru. Unii 
confecționează nişte balansoare cu o scândură pe care o 
pun pe o piatră mare; un copil se aşează pe fiecare 
dintre cele două extremități ale scândurii, un al treilea 
se aşează în picioare la mijloc, apoi se deplasează spre o 
extremitate, apoi spre alta, iar un copil urcă, în timp ce 
celălalt coboară. De asemenea la circ vedem astfel de 
numere cu animale dresate. Cine a înțeles cu adevărat 
legile ascunse din spatele acestor jocuri? 

Amintiți-vă, eu v-am vorbit în trecut despre Balanța 
Cosmică, spunându-vă că în cartea Zohar balanța este 
considerată ca bază a universului pentru a arăta că 
toate forțele naturii sunt perfect echilibrate. În realitate, 
nu este un echilibru absolut, se produce o oscilație 
constantă pentru că, dacă cele doua platouri ar rămâne 
absolut imobile, nici o manifestare nu ar fi posibilă. 
Tocmai datorită acestui uşor dezechilibru forțele circulă, 
funcționează, totul se află în mişcare. Dacă universul 
era într-un echilibru absolut, ar fi fost entropie, adică o 
stare de stagnare. Trebuie evitat numai ca acest 
dezechilibru să devină prea mare, fiindcă el ar antrena 
distrugerea totală. Putem vedea un exemplu în domeniul 
psihologic. De exemplu, geniile nu sunt niciodată nişte 
ființe echilibrate, dar dezechilibrul lor rămâne încă în 
limitele acceptabile. De aceea se spune că între un 
nebun şi un geniu nu este prea mare diferenţă... Numai 
că nebunul a mers puţin prea departe!... 

Dacă ştim să lucrăm cu forțele contrare, fără să ne 
lăsăm antrenați spre extreme, putem deveni nişte 
creatori formidabili Vărsaţi nişte apă pe o pantă lină, ea 
se grăbeşte deja să stropească grădinile. Dar, dacă panta 


este prea înaltă şi cantitatea de apă foarte mare, ea 
antrenează şi dă peste cap totul la trecerea sa. Este ceea 
ce se întâmplă când se rupe un baraj. De asemenea, şi 
la om se produc nişte fenomene analoge. 

După milenii de experienţe fericite sau nefericite, 
oamenii au înțeles că, pentru a nu provoca tulburări în 
societate, trebuia respectată această mare lege a 
echilibrului. Ei au cerut dreptatea, s-au luptat pentru 
dreptate, dar fără să o înțeleagă. Veţi spune: „Cum aşa, 
fără să o înțeleagă?” Da, pentru că o înțelegem numai în 
planul material: dați ceva cuiva şi aşteptaţi să vă dea 
echivalentul, iar dacă nu vrea, strigați: „Este nedrept, 
aceasta este o nedreptate!” şi încercați să vă răzbunați. 
Aţi dat bani unui prieten şi aşteptaţi să îi primiţi înapoi. 
Chiar în trecut, când nu existau nici bani, nici o măsură 
bine definită, oamenii practicau o altă formă de schimb; 
ei făceau troc, schimbau un obiect cu un altul de valoare 
aproape egală: grâu, ulei, vin, vite, piei de animale, 
metale... Acum, oamenii s-au pus de acord în privința 
greutăților, a măsurilor şi a monezilor, dar ei nu merg 
mai departe. 

Pentru a înțelege cu adevărat dreptatea, trebuie să o 
căutăm mai sus, în viața psihică, în planul 
sentimentelor şi al gândurilor, fiindcă aici se petrec 
aceleaşi fenomene ca în planul fizic, dar la un nivel mult 
mai subtil. Tocmai în aceste planuri subtile observăm 
cele mai mari nedreptăți de care nimeni nu se ocupă. Să 
luăm cazul atât de cunoscut al relaţiilor dintre un soț şi 
soţia sa. Un bărbat a luat totul soției sale: tinerețea sa, 
frumuseţea sa, prospeţimea sa, vitalitatea sa, şi nu îi 
oferă nimic în schimb, în afară de bani şi confort. 
Evident, nu este suficient, şi ea suferă, fiindcă ea are 
nevoie, deopotrivă, de atenţie, de căldură, de afecțiune 
pe care el nu i le dă. lată nedreptatea: echilibrul s-a 


rupt. Astfel se explică toate formele de ostilitate la 
nivelul familiilor, al societăţilor şi al întregii omeniri. 

Dacă oamenii se omoară între ei, nu o fac pentru că 
le lipsesc banii, puterea sau ştiinţa, ci pur şi simplu 
sensul dreptăţii. Fiecare profită numai pentru sine, ia, 
absoarbe, fără să-şi dea seama că şi ceilalți au, de 
asemenea, aceleaşi nevoi. De ce este aşa? Pentru că 
omul şi-a dezvoltat în sine numai natura sa inferioară în 
detrimentul naturii sale superioare. Dacă îl considerăm 
în planul psihic, omul are forma unei elipse; ceea ce 
emană din el, aura sa, are forma unei elipse. Or, ştiţi că 
elipsa are două focare. La om, focarul inferior reprezintă 
personalitatea sa, domeniul stomacului, al burțţii, al 
sexului-în mod simbolic, pământul. Focarul superior 
reprezintă individualitatea, creierul, care este sediul 
rațiunii, al inteligenței, al intuiției - în mod simbolic, 
soarele/ Cum cei mai mulți oameni au luat ca lege să se 
gândească numai la ei înşişi, să-şi caute propriul 
confort, binele personal, profitul lor, fără să se 
îngrijoreze de starea altora, personalitatea lor s-a umflat 
în mod exagerat, şi ea cere mereu, îşi face loc cu 
ghearele, cu saboțţii şi dinţii. 

De exemplu, priviți ce se petrece în cupluri. Soţul a 
plecat la muncă, iar soția, care a rămas acasă, începe să 
bombăne în sine împotriva lui: „Ah, de ce l-am luat ca 
soț pe acest imbecil? El nu ştie să se descurce, nu 
câştigă aproape nimic, eu nu am nimic să-mi pun pe 
mine şi nu există nici un confort în această casă. În timp 
ce vecina are o haină de blană, bijuterii, o maşină, o 
nouă maşină de spălat etc”. Şi astfel, întreaga zi ea nu 
face decât să-şi critice soțul, fiindcă se gândeşte numai 
la ea. lar soțul ei, îşi spune la rândul său: „Ah, această 
femeie nu are nimic în cap, nu face decât să se plimbe, 
să alerge prin magazine şi institutele de înfrumusețare; 


ea îmi cheltuieşte toți banii pe parfumuri, pe haine şi 
bijuterii. Apoi, ea stă ore întregi prin patiserii unde se 
îndoapă cu prăjituri şi pălăvrăgeşte cu prietenele sale. 
Toate responsabilitățile cad asupra mea!” Atunci, după 
ce au avut întreaga zi astfel de gânduri unul pentru 
celălalt, când soțul se întoarce seara acasă, este normal 
să înceapă războiul între ei. 

Eu consider că lipseşte pur şi simplu un punct de 
vedere mai bun, atât unuia, cât şi altuia, deoarece există 
o manieră diferită de a vedea lucrurile ce poate ameliora 
totul. Care? Am să v-o spun. În loc să-şi critice soțul 
care nu câştiga mulți bani pentru confortul şi toaletele 
sale, femeia trebuie să-şi schimbe atitudinea şi să 
spună: „Oh, săracul, se oboseşte lucrând în zgomot, în 
praf, se ceartă întreaga zi cu nişte oameni neprietenoşi 
pentru ca eu şi copiii să putem trăi. El se întoarce 
obosit, lipsit de relaxare. În timp ce eu, câtă libertate! Eu 
pot să dorm, să ies, să mă plimb, să mă machiez, să 
cânt la pian, să mă întâlnesc cât vreau cu prietenele. 
Săracul, trebuie să fac ceva pentru el” şi ea îi pregăteşte 
tot felul de lucruri bune pentru a-l primi. lar seara, când 
el soseşte, îl îmbrăţişează, spunând: „Ah, dragul meu, tu 
eşti cel mai bun soț din lume! Vino repede să te 
odihneşti!” Atunci, el o priveşte mirat, întrebându-se ce i 
s-a întâmplat. 

De asemenea, şi soțul trebuie să-şi spună: „Oh, 
săraca! Eu am aici nişte prieteni, eu pot juca cu ei cărți 
şi să beau chiar un pahar la bar; în timp ce ea se ocupă 
acasă de copii. Ea nu are un minut de odihnă. Ah, cu 
adevărat, nu există două ca soția mea! Trebuie să-mi 
schimb comportamentul, să fiu mai drăguţ cu ea”. Şi 
seara el îi aduce flori, un mic cadou. Atunci, ei se 
îmbrățişează cu atâta iubire când se regăsesc! Ei 


gânguresc noapte şi zi... Ei sunt fericiți... şi vor avea 
mulți copii! 

Aşadar, punctul de vedere trebuie schimbat şi, în loc 
să rămânem în această biată mică personalitate care 
vede încontinuu numai latura proastă a oamenilor sau a 
lucrurilor, să ne deplasăm şi să ne instalăm în celălalt 
focar al elipsei unde se găseşte soarele. Făceţi-o, veți 
vedea, veți simți o fericire extraordinară. Este foarte uşor 
să îi aserveşti pe alţii, să îi învingi, să îi distrugi. Mai 
degrabă nu, nu este atât de uşor, nu suntem niciodată 
siguri că adversarul va fi în mod definitiv anihilat. Din 
contră, este mult mai uşor să ne schimbăm total 
punctul de vedere. Încercaţi, şi veţi vedea că acestei 
femei împotriva căreia bombăniți fără încetare, îi veți 
descoperi tot felul de calităţi... pe care ea poate că nu le 
are, desigur, dar nu-i nimic, o veţi idealiza puţin. De 
asemenea, şi femeile vor inventa câteva calități soților 
lor. De ce femeile şi bărbaţii sunt obişnuiţi să se 
gândească numai la propria fericire, la interesul lor, la 
meritul lor, şi niciodată la cele ale aproapelui? Suntem 
nedrepți când ne gândim numai la noi înşine. lată 
adevărata nedreptate ce tulbură întreaga lume. Pentru 
că această nedreptate o regăsim peste tot. 

Uitați-vă şi la relaţiile existente între patroni şi 
muncitori: tot răul vine din faptul că, şi unii şi ceilalți se 
gândesc numai la interesele lor. Atunci, ştiţi ce îi 
sfătuiesc pe muncitori?...Ei vor să li se mărească 
salariile, şi li se acordă o mărire. Dar prețurile cresc 
deopotrivă şi se revine de unde s-a plecat: ei trebuie să 
ceară din nou o mărire; este un cerc vicios şi trebuie 
ieşit din el. Cum? Ei bine, în loc ca muncitorii să ceară 
mereu o mărire de salariu, să ceară, dimpotrivă, o 
micşorare. Sunteţi miraţi? Da, eu îi sfătuiesc pe toţi 
muncitorii să facă, de acum înainte, nişte greve, dar 


nişte greve muncind, pentru a cere o micşorare de 
salariu . Ştiţi ce se va întâmpla”? Patronii lor vor începe 
să îi stimeze, să îi simpatizeze, să îi iubească foarte 
mult, şi se poate ca, în acel moment patronii înşişi să se 
decide să le mărească salariile. Aşadar, eu le sugerez 
muncitorilor să ceară micşorări de salarii. Toată lumea 
va spune: „El îşi bate joc de noi, şi-a pierdut complet 
mințile”. Este posibil, dar aveţi răbdare, se poate ca eu 
să vă îndrum spre unele mari descoperiri. 

Există, însă, nişte legi pe care eu le cunosc. Când 
apare o creştere într-o parte, există o micşorare în alta: 
este ceva matematic. Ca şi legătura dintre viteză şi timp; 
ele sunt invers proporționale: când viteza se măreşte, 
timpul se reduce, iar când viteza se micşorează, timpul 
se măreşte. O ştiţi bine: ca să străbateți un anumit 
drum, aveţi nevoie, de obicei, de zece minute; dacă vreți 
să faceţi numai cinci, trebuie să mergeţi mai repede; iar 
dacă vreți să faceți douăzeci, trebuie să mergeţi mai 
încet. Toate acestea sunt foarte clare, nu-i aşa? Ei bine, 
veți descoperi aceeaşi legătură între numeroase 
fenomene din existență. De exemplu, în cazul hranei: cu 
cât mâncaţi mai mult, cu atât mai puţin vă va fi foame. 
La fel şi în cazul iubirii, care este, deopotrivă, o formă de 
nutriție: cu cât îndrăgostiții mănâncă mai mult, 
(înțelegeți ce vreau să spun!), intensitatea iubirii lor 
scade: ei sunt sătui, aproape că nu se mai iubesc. Să 
micşoreze această cantitate până ajung la nişte doze 
homeopatice, atunci iubirea va creşte în intensitate, în 
forță, în amploare. Ei se iubesc într-un fel extraordinar! 

Acestea sunt nişte legi ce trebuie neapărat 
cunoscute. Acordând în existența voastră o mai mare 
importanță bogățiilor şi  posesiilor, veți micşora 
intensitatea spirituală a vieții voastre, a gândirii voastre, 
şi veți pierdeţi dorința de a citi, a studia, a medita. Vă 


încetiniți mersul, nu vă simţiți presați de nevoi. Da, 
pentru că oamenii foarte bine situați din punct de vedere 
material riscă să-şi piardă forțele ce țâşneau înainte din 
ei. Înainte să se îmbogăţească, ei erau treji, activi, 
dinamici, ingenioşi... Ei sunt împovărați acum de 
posesiile lor şi încep să-şi piardă aceste calități: ei se 
întunecă, ei adorm, ei trăiesc cu încetinitorul. Îi vedem 
plimbându-se şi apărând puţin undeva, dar în interior ei 
sunt veştejiți, goi, stinşi: adevărata viaţă i-a părăsit. 

Dacă omul ar şti să se lipsească puţin de hrană şi 
confort, el ar începe să simtă trezindu-se în sine o 
putere capabilă să învingă şi să transforme totul. Cei 
mai mulți oameni continuă totuşi să se împovăreze, să 
se materializeze, iar apoi se întreabă: „De ce nu mai am 
aceleaşi bucurii, aceleaşi inspiraţii ca înainte?” Ei se 
simt blazați, obosiţi, dezgustați, viața lor nu mai are 
sens. 

Sensul vieții este să devii zilnic mai entuziast, mai 
energic, mai dinamic, mai înflăcărat, altfel, la ce bun?... 
Ce interes ar exista dacă te lipseşti de viață ca să aduni 
nişte lucruri moarte? Toţi cei care se gândesc numai la 
bani şi la posesiile materiale devin repede întunecoşi, 
stinşi; ei trăiesc fără entuziasm, fără vreo bucurie 
adevarată, fără inspiraţie, ei sunt lipsiți de aceste mari 
iluminări ce revelează sensul existenței. Dacă mi s-ar 
propune toate bogăţiile pământului, eu aş spune: „Voi 
îmi vreți moartea! Păstrați-vă pământul pentru voi; eu 
vreau viața!” Da, pentru că datorită vieţii eu voi poseda 
întregul pământ. Voi sunteți cei care îl veţi conduce, 
dacă vreți, dar eu îi voi poseda chintesenţa. 

Eu v-am spus deja cât de periculos este banul în 
mâinile unui om care nu are un ideal spiritual, fiindcă 
se va gândi numai la el. Ideea de bani, dorinţa de bani 
creşte şi se dezvoltă într-atât încât întunecă cerul. Şi 


astfel, cu viziunea sa întunecată, omul nu mai observă 
lucrurile subtile şi face multe greşeli... Lipsită de căldura 
soarelui spiritual, inima sa devine dură, rece, închisă 
altora. Desigur, trebuie să aveți bani, dar puneți-i într- 
un buzunar, într-un sertar, într-un seif, oriunde, numai 
în mintea voastră nu, dacă nu, ei vor deveni stăpânii 
voştri, iar voi, sclavii lor. Dacă sunteţi stăpânul său şi 
dacă vă ascultă, veți face mult bine, el nu va putea 
niciodată să vă seducă, nici să vă împingă să comiteţi 
nişte crime. Dar dacă el este stăpânul, vă va împinge să 
vreți să fiți peste tot primii, pentru a cumpăra totul, a 
dirija totul, a domina totul, şi veţi fi forțați astfel să 
încălcaţi legile moralei divine. Numai un Inițiat poate 
poseda tot aurul din lume, el nu va face niciodată rău, 
pentru că este stăpân pe sine şi pe aur. Aşadar, trebuie 
să vă gândiţi la legăturile ce trebuie să le aveţi cu banul 
şi, mai ales, să renunțați să îl aveţi ca ideal, ca un scop 
în viață, dacă nu, sunteți pierduţi. 

Eu voi merge acum mai departe. Dacă oamenii nu 
înțeleg în mod corect dreptatea, cum vreţi voi să 
înțeleagă iubirea care este o forma de nedreptate? „Cum 
aşa, veți spune, iubirea este o nedreptate?” Da, da, veţi 
vedea. Cereţi unui vânzător de fructe şi cereți un 
kilogram de cireşe. El vă cântăreşte cireşele, găseşte una 
în plus, o înlătură... Acest om este foarte corect, dar voi 
nu apreciați prea mult această dreptate! Mergeţi la alt 
vânzător, de asemenea, el vă cântăreşte cireşele: există 
trei sau patru în plus, iar el adaugă încă trei sau patru. 
lată un om incorect, dar vouă vă place această 
incorectitudine. Dragii mei frați şi surori, iubirea nu este 
de aceeaşi natură ca dreptatea. lar eu predic tocmai 
nedreptatea. Da, oamenii sunt foarte corecți... nu-mi 
vorbiți despre aceste lucruri! 


Vechiul Testament vorbeşte mult despre dreptate şi 
foarte puţin despre iubire. Dar, oare lumea s-a ameliorat 
atât de mult cu această dreptate? Ochi pentru ochi, 
dinte pentru dinte... Se fură, se omoară pentru a împlini 
dreptatea, dar aceasta nu a ameliorat pe nimeni. lar 
lisus a venit şi a predicat nedreptatea: generozitatea, 
bunătatea, mila, iertarea. Ei bine, învățământul nostru 
predică deopotrivă această nedreptate. 

În realitate, cuvântul „nedreptate” are două sensuri. 
Dreptatea absolută stă la mijloc având, de o parte, o 
nedreptate inferioară ce constă în a lua, fără a da, şi de 
alta, o nedreptate superioară care dă, fără să ia. Prima 
nedreptate îşi are originea în personalitate şi provoacă 
ura, răzbunarea, represaliile. Cealaltă, nedreptatea 
superioară este inspirată de individualitate şi antrenează 
toate bucuriile şi binecuvântările. Dacă, în loc să 
realizați echilibrul perfect al balanței, vă înclinați de 
această parte, sunteţi nedrepţi, dar această nedreptate 
este minunată. Oare mă fac bine înțeles? Vedeţi voi, 
dreptatea este foarte săracă: ea este foarte singură, ea se 
reduce la o mică linie orizontală, atâta tot. În timp ce, 
nedreptatea poate juca la două capete, ea dispune de un 
registru mult mai bogat. 

În realitate, nu există dreptate, există numai două 
nedreptăți: jos sau sus. lată de ce este foarte dificil, 
imposibil chiar, să fii drept, şi atât de uşor să fii nedrept 
într-un sens sau altul! Pentru a fi complet drepţi, trebuie 
să dăm în mod absolut ceea ce am primit, dar nu este 
mereu posibil. Aţi dat un măr, este corect să vi se dea un 
măr, dar el nu va fi niciodată la fel: aceeaşi greutate, 
aceeaşi culoare, acelaşi gust... De asemenea, se poate să 
dați un obiect cuiva şi el să vi-l redea sub o formă cu 
totul diferită: sub formă de iubire, de încredere, de 
fidelitate, sau chiar de o lucrare ce o va face pentru voi. 


Câteodată, unii se plâng: „Eu am făcut mereu bine în 
jurul meu, dar nimeni nu mi l-a înapoiat”. Ei uită să 
vadă că sunt sănătoşi, copiii lor îi iubesc, au numeroşi 
prieteni... Ei nu au înțeles că erau recompensațţi altfel. 
Dreptatea trebuie înțeleasă într-o manieră mai puţin 
limitată. 

Când vine vorba despre nişte gânduri bune, nişte 
sentimente bune, nişte priviri sau cuvinte pline de 
iubire, eu mă întreb cum am putea regăsi echivalentul, 
mai ales dacă suntem atât de ignoranți şi egoişti? Să 
presupunem că un Iniţiat v-a dat un sfat atât de bun 
încât v-a salvat viața... Cum să îl recompensați pentru o 
asemenea binefacere? Va trebui să lucraţi secole ca să 
reuşiți. lar el, unde se va găsi în acea epocă?... Da, este 
cu adevărat foarte greu să exprimi dreptatea absolută. 
Nu aveți nici balanţă, nici vreun alt aparat... Atunci, nu 
vă faceți griji că nu sunteți prea precişi. Acceptaţi să dați 
mai mult sau să primiți mai puţin, binele va veni mult 
mai repede decât să calculați la nesfârşit ceea ce vi se 
datorează sau ceea ce datorați. 

Oh, eu ştiu bine că oamenii nu se chinuiesc să facă 
dreptate şi să dea exact ceea ce datorează: ei iau mult şi 
dau foarte puţin; pentru ei, problema se rezolvă repede, 
totul merge bine, ei sunt liniştiți. Ei nu ştiu că, totuşi, 
karma îi aşteaptă. Datoriile lor sunt înscrise undeva în 
ei pe o mică bobină ce înregistrează totul, eu v-am vorbit 
deja despre ea, unde este notat că ei nu şi-au achitat 
consumația, iar apoi ei trebuie să plătească prin nişte 
suferințe. Ei au mâncat, au băut, au furat, au abuzat de 
iubirea anumitor ființe pe care le-au sedus şi înşelat, ei 
au profitat fără să plătească, adică fără să înapoieze ce 
au luat; mulți s-au salvat schimbându-şi numele, 
adresa, ţara... Dar, ei au fost găsiţi. În înalt, Domnii 
Karmei posedă amprentele lor şi le pot regăsi urmele; 


adesea, chiar în timpul prezentei încarnări, după mulți 
ani, ei apar şi cer plata. Multe suferințe nu sunt decât 
plata nedreptăţilor ce le-am comis în trecut. 

Dreptatea trebuie înțeleasă ca o eliberare. Suntem 
liberi numai când am înapoiat sau am plătit ceea ce am 
luat. Ei da, dragii mei frați şi surori, aveţi nevoie de 
lumina acestui învățământ ca să înțelegeți că există o 
Justiție Cosmică. Când luăm, trebuie să dăm. Cel care a 
reuşit să se îmbogăţească înşelându-i şi furându-i pe 
ceilalți este considerat ca omul cel mai inteligent; toată 
lumea i se înclină, îşi scoate pălaria în fața lui. Da, dar 
fiecare încălcare de lege este înscrisă în el şi, mai 
devreme sau mai târziu, karma va apare sub forma 
bolilor, a nefericirilor sau a mizeriilor. lată, dreptatea 
este un fel de comerț. De asemenea, şi iubirea este un 
comerț...Ce mai comerț! Dar şi în acest caz, de foarte 
multe ori, unul dintre cei doi este nefericit şi spune: „Eu 
i-am dat totul, iar el (sau ea) nu mi-a dat niciodată 
nimic!” 

Eu aş dori acum să vă fac să înțelegeți dreptatea în 
raporturile voastre cu familia, cu societatea etc...Omul a 
primit de la părinţii săi corpul, viața (să spunem viața, 
cu toate că nu ei sunt cei care o concep), hainele, hrana, 
locuinţa, educaţia... Este o întreagă datorie ce trebuie să 
le fie plătită. Mulţi copii refuză să o recunoască, ei îşi 
critică părinţii, li se împotrivesc, chiar îi detestă! Este 
nedrept. Părinţii i-au iubit, au suferit pentru ei, i-au 
hrănit, i-au îmbrăcat, i-au ocrotit, i-au îngrijit când erau 
bolnavi, s-au ocupat de educaţia lor. Aşadar, omul are, 
mai întâi, o datorie față de părinții săi. 

Apoi, omul mai are şi o datorie față de societatea 
sau națiunea căreia îi aparține, pentru că ea i-a dăruit o 
întreagă moştenire de cultură şi civilizație, cu muzee, 
biblioteci, laboratoare, teatre. De asemenea, ea pune la 


dispoziția lui trenurile sale, vapoarele sale, avioanele 
sale, medicii săi pentru a-l îngriji, învățătorii săi pentru 
a-l instrui, armata sa... şi chiar jandarmii săi pentru a-l 
proteja! Apoi, el datorează ceva rasei, pentru că ea i-a 
dat o culoare a pielii, o structură fizica şi psihică, o 
mentalitate. Dar nu este totul, el a contractat, totodată, 
şi nişte datorii față de planetă, față de pământul care l-a 
hrănit şi susținut, față de întreg sistemul solar (pentru 
că, datorită soarelui şi a planetelor, noi suntem fără 
încetare, susținuți, însuflețiți, întăriți), față de întreg 
universul şi, în sfârşit, față de Domnul. 

Câţi oameni există care înțeleg că nu au făcut decât 
să ia, să ia, şi că acum ei datorează enorm? Ah, dar 
după părerea lor, ei nu datorează nimic; şi, nu numai că 
nu datorează nimic, dar ei au dreptul să distrugă totul. 
Ce mentalitate! Ceea ce ei nu ştiu este că, dacă vor 
continua astfel, ei vor dispare, fiindcă natura nu îi 
tolerează pe cei care nu îi respectă legile, acestea fiind 
nişte ființe primejdioase şi ea le anihilează, într-un fel 
sau altul. 

Discipolul care a înțeles importanța acestei legi a 
dreptății îşi iubeşte, mai întâi, părinţii, le face bine 
pentru a le înapoia ce le datorează. În acelaşi timp, el 
înapoiază ceva societăţii, naţiunii, întregii omeniri, 
sistemului solar, întreg cosmosului şi, în sfârşit, lui 
Dumnezeu. El îşi dăruieşte munca, îşi dăruieşte 
gândurile, sentimentele, recunoştința...Fără încetare, el 
trimite prin activitatea sa ceva bun întreg universului. În 
acest fel, el se achită de datoriile sale, iar natura îl 
recunoaşte ca o ființă inteligentă. Pe toți cei care nu 
acționează astfel, ea îi consideră nişte hoți, nişte fiinţe 
necinstite şi nedrepte, trimițându-le câteva corecții 
pentru a-i instrui şi a-i cuminţi. 


Aşadar, a fi drept înseamnă, mai întâi, a înțelege că 
există nişte legi şi că, pentru tot ce luăm din natură, 
aerul, apa, căldura, razele soarelui, noi contractăm o 
datorie față de ea. Dar cum nu putem plăti această 
datorie cu bani, noi trebuie să o plătim cu iubirea 
noastră, cu recunoştinţa noastră, cu respectul nostru şi 
cu voința noastră de a studia tot ceea ce ea a scris în 
marea sa carte. De asemenea, noi o mai plătim făcând 
bine tuturor creaturilor: dăruindu-le căldura noastră, 
lumina noastră. Să presupunem acum că aveți un 
Maestru. El vă dă totul. Ce îi datorați voi, mai exact? II 
veți căuta pentru a-i predica, a-l instrui, a-l îngriji, a-l 
consola, aşa cum a făcut-o el pentru voi? Nu, 
bineînțeles, el nu are nevoie. Nu lui îi veți face aceasta, 
ci altora. Faceţi tuturor oamenilor binele pe care el vi l-a 
făcut, şi el va fi mulțumit, el va fi plătit. 

Noi nu suntem obligați să înapoiem aerul ce l-am 
respirat sub formă de aer, nici apa pe care am băut-o 
sub formă de apă. Cum am proceda să fabricăm aer sau 
apă sau căldura şi lumina soarelui?...Noi am primit 
corpul nostru de la pământ şi i-l vom înapoia într-o zi, 
este imposibil să procedăm altfel, dar până atunci, atât 
timp cât suntem vii, ne păstrăm corpul nostru, nu ni se 
cere să îl dăm. Ceea ce noi putem da sunt emanațţiile 
noastre luminoase. Deoarece omul a fost creat în 
atelierele Domnului ca să strălucească, să trimită nişte 
raze în întreg universul. El a primit o chintesenţă de 
lumină pe care o poate amplifica, însufleţi şi trimite fără 
încetare în spaţiu, dar numai dacă el s-a exersat, dacă 
nu, el nu va trimite decât nişte tenebre, lată nişte idei 
noi pentru voi! Noi suntem limitați în planul fizic, dar în 
planul spiritual posibilitățile noastre sunt infinite şi 
putem înapoia însutit tot ce ni s-a dat. 


Aşadar, dragii mei frați şi surori, trebuie să încercați 
să înțelegeți natura dreptății. Când simțiți la cineva o 
atitudine de respingere față de voi, există un motiv, 
căutaţi-l. Poate aveţi o datorie față de el. De ce nu vă 
descotorosiți de această ură, facându-i bine, fie în planul 
fizic, fie în planul spiritual? Numai dreptatea vă poate 
elibera. Dar, dacă vreţi să vă grăbiţi şi mai mult 
eliberarea, alegeţi dreptatea superioară: bunătatea, 
generozitatea, iubirea, sacrificiul. Datorită ei, o datorie 
pe care ani şi secole întregi nu ar fi putut-o şterge este 
reglată repede, câteodată imediat. lată de ce unii au 
acceptat persecuțiile, moartea, martiriul: pentru a se 
putea elibera şi a-şi plăti datoriile mai multor 
reîncarnări. Cei care sunt cu adevărat luminaţi aleg 
calea cea mai rapidă, ei sunt grăbiţi, ei nu vor să mai 
rămână timp îndelungat să se scalde în regiunile 
inferioare, înlănțuiri şi nefericiți. Ei vor să fie liberi şi 
acceptă suferinţele. 

Desigur, aceste ființe nu sunt numeroase. 
Majoritatea preferă mereu să se salveze, să scape prin 
viclenie de plata datoriilor lor. Numai că, legea karmică îi 
regăseşte mereu şi le spune: „Haideţi, acum trebuie să 
plătiți”. Ascultându-mă, mulți îşi vor astupa urechile, 
dar într-o bună zi ei vor înțelege adevărul cuvintelor 
mele. Din nefericire, nici o ființă nu a scăpat de Justiția 
Cosmică, nici una, nici chiar sfântul loan Botezătorul 
care era atât de extraordinar, nici discipolii lui lisus. 
Numai sfântul loan Evanghelistul a fost cruțat, pentru 
că el era liber, nu mai avea nimic de plătit. Aceasta se 
poate întâmpla, dar foarte rar. Cât despre toți ceilalți 
care s-au hrănit, au profitat, ei vor fi constrânşi într-o 
bună zi să-şi plătească datoriile. 

Această lege a echilibrului pe care lumea întreagă o 
cunoaşte şi o foloseşte în planul fizic şi economic trebuie 


transpusă acum în domeniile psihic, mental şi spiritual. 
De exemplu, în domeniul sentimentului trebuie să ştim 
când luăm şi când dăm, numai astfel vom putea înţelege 
natura iubirii. Atât timp cât nu ați înțeles dreptatea, 
cum vreți să înțelegeți misterele universului? Porţile 
Inițierii vor rămâne închise pentru voi. Ele nu se deschid 
decât celui care cunoaşte mai întâi legea dreptății şi apoi 
legea iubirii. 

Când omul este încă un copil, lui nu-i place să dea, 
din contră, el ia, el mănâncă, el acaparează, el cere. Mai 
târziu, ajuns la vârsta adultă, el se căsătoreşte, are el 
însuşi copii şi ajunge la un echilibru între a lua şi a da. 
În sfârşit, la bătrâneţe el începe să-şi împartă bunurile 
copiilor săi, nepoților săi: banii, terenurile, casele, el se 
descotoroseşte de toate, şi chiar corpul i se micşorează, 
ceea ce dovedeşte că omul înapoiază, zilnic, câteva 
particule aerului, apei, pământului. Până la 
„diminuarea” absolută pe care o numim înmormântare. 
Da, aşa este făcută viața omului. Mai întâi, el nu face 
decât să ia, să ia; apoi, el ia şi dă; în sfârşit, el dă, el dă 
totul, chiar şi corpul său, ultima sa casă, şi aşa se 
întâmplă, el pleacă, el a dat totul. 

Dreptatea, iată încă o lege a moralei cosmice pe care 
nimeni, niciodată, nu o va putea demola, fiindcă ea este 
înscrisă în natură. Chiar şi copiii foarte mici au deja 
acest instinct al dreptăţii, ei îşi dau foarte bine seama 
când suntem drepți şi când suntem nedrepți față de ei. 
Ei nu au nevoie să absolve nişte şcoli mari: chiar foarte 
mici, ei spun deja: „Acest lucru nu este drept!” Cum ştiu 
ei ce este drept şi ce nu este? Unde l-au învățat?... De 
altfel, chiar şi animalele au simțul dreptăţii. Eu am citit 
mai demult un articol ştiinţific în care un cercetător 
povestea că a asistat la un proces între păsări. Erau 
nişte corbi. Ei „discutau” ceva (se pare că exista chiar şi 


un avocat!) şi acuzatul asculta foarte ruşinat: el era 
acuzat de comiterea unui adulter! După deliberare, ei au 
judecat că vinovatul trebuia condamnat la moarte: ei s- 
au aruncat asupra lui şi l-au sfâşiat. 

Aşadar, animalele au deopotrivă un anumit sens al 
dreptăţii. Chiar şi un câine sau o pisică care a furat ceva 
din bucătărie nu se simte complet inocent şi are o 
expresie vinovată. Cu siguranţă, ați remarcat deja 
aceasta. La fel, animalul sau pasărea care îşi permite să 
ocupe un teritoriu ce nu îi aparține ştie că este vinovat şi 
fuge mai repede din fața celui care îşi apără bunul. 
Există cu adevărat un sens înnăscut al dreptăţii pe care 
natura l-a pus în toate ființele, şi pe care nici savanții, 
nici filosofii nu vor reuşi să îl nege. Toţi sunt obligaţi să 
se încline şi să recunoască că Inteligența Cosmică a 
înscris în inimile şi în sufletele noastre o lege ce nu 
trebuie încălcată decât cu riscul de a fi pedepsiţi în 
diferite feluri. 

lată concluzia ce trebuie să o tragem acum. 
Deoarece toate anomaliile de pe pământ provin de la o 
nedreptate, aceasta ne obligă să ne reglăm, de acum 
înainte, toate datoriile, să revedem ce datorăm, cui, cât, 
şi să îl înapoiem sub o formă sau alta. Dacă nu îl 
înapoiem tatălui, să o facem fiului sau soției sale. lată 
sarcina discipolului: de acum înainte, să se preocupe să- 
şi plătească datoriile şi să dea chiar mai mult decât 
datorează ca să se elibereze mai repede. Iar într-o bună 
zi, Maestrul său îi va arăta ceea ce datorează anumitor 
persoane în lume; atunci, el va trebui să le găsească şi 
să repare, altminteri, el va târi după sine mult timp un 
balast, nişte lanţuri, o povară îngrozitoare. 

Astfel, ceea ce vă rămâne de făcut este să vă 
revizuiri câteva zile viața: cum ați acționat, ceea ce ați 
luat, şi cui, fără să dați ceva în schimb; apoi, să căutați 


acele persoane, să vă cereţi scuze, să le dați ce le 
datoraţi sau chiar să le faceţi un serviciu, spunând: „Eu 
eram inconştient, slab luminat, iertați-mă dacă am 
comis unele greşeli. Luaţi aceasta ca să fim în pace unul 
cu celălalt”. Nu v-aţi gândit, dragii mei fraţi şi surori, că 
va veni neapărat în existența voastră o zi în care va 
trebui să faceți față acestei probleme. lată, acum a venit 
momentul să vă confruntați cu această problemă şi să o 
rezolvați, dacă nu, dreptatea va fi implacabilă, 
îngrozitoare, necruțătoare. 

Să presupunem chiar că nu mai puteţi regăsi acele 
persoane pentru că ele nu se mai află deja pe acest 
pământ. Veţi ajunge cu ajutorul gândului alături de 
Dumnezeu şi veţi spune: „Doamne, eu înțeleg astăzi, 
pentru prima oară, cât de nedrept am fost față de 
ceilalți. Eu i-am înşelat, eu am profitat de ei... Acum este 
prea târziu să îndrept răul făcut, dar eu vreau totuşi să 
evoluez, eu vreau să avansez. Atunci, Doamne, să facem 
o înțelegere (dreptatea, comerțul constituie chiar nişte 
probleme de înţelegere). lată, ia viața mea, eu o consacru 
pentru a Te sluji; este tot ce am mai prețios, dispune de 
ea pentru a-mi plăti toate datoriile. Tu ştii mai bine 
decât mine cui şi cât sunt dator, iar eu mă aflu în slujba 
Ta pe veşnicie”. Aceasta constituie cu adevărat cea mai 
bună modalitate de a aranja lucrurile. 

lar când Domnul vede că aţi ajuns la un astfel de 
grad de conştiinţă încât vreţi să îi consacrați pe veşnicie 
întreaga voastră viață (subliniați bine: „Pe veşnicie, 
Doamne, nu doar pentru această încarnare”), atunci El 
este înspăimântat de lumina care iese din voi, fiindcă El 
ştie foarte bine că, pentru a ajunge să simțiți şi să 
spuneţi aşa ceva, înseamnă că posedaţi o mare lumină, 
iar El este copleşit de ea. Atunci, în fața unei asemenea 
generozități, nedorind să vă pară inferior, El decide să 


arate o generozitate şi mai mare, ştergându-vă multe 
dintre datorii; „lată, spune El, să nu mai vorbim despre 
aceste lucruri, ele s-au plătit, s-au lichidat. Acum, 
întoarce-te la treabă!” 

Acesta este un secret dintre cele mai mari pe care vi 
le revelez astăzi. Toate secretele conţinute în cărți, 
secretele anumitui mag sau magician sunt mărunte față 
de acesta. Eu am citit multe dintre presupusele mari 
secrete şi le consider lipsite de valoare. Cu ce se ocupă 
aceşti bieți oameni? Cu găina cu ouă de aur, cu o 
comoară din piramide a unui bătrân, cu balaurul verde, 
cu balaurul roşu... Toate aceste sunt nişte mici prostii! 
Ce veţi obţine cu ele? În timp ce, secretul pe care l-am 
descoperit şi care depăşeşte toate celelalte secrete se află 
în comerțul divin. Voi spuneţi Domnului: „Doamne, eu 
vreau Cerul, iată viața mea”. Dacă puteţi să vă dați 
viața, veți avea totul. Dar oamenii îşi păstrează viața. 
Înţelegeţi, viaţa lor este a lor, şi ei nu o dau aşa uşor. 

Când se află în dificultate, unii promit să dea câteva 
mici fărâme: o lumânare, o statuie a unui sfânt, sau un 
litru de ulei pentru biserică. Eu am auzit rar pe cineva 
spunând: „lată, eu vreau aceasta, Doamne, şi îți dau 
viața mea în schimb”. Ne păstrăm viața, dar ce facem cu 
ea? Tot felul de prostii. Dar dacă dați nişte fărâmituri, ce 
vreți să vă dea Cerul, dacă nu tot la fel? Voi nu puteţi 
primi decât atât cât ați dat. Dacă dați numai câțiva 
bănuți, veţi primi foarte puţini. Dar, dacă vă dați viața, 
veți primi viața, viața veşnică, Cerul, lumina, veți primi 
totul. 

Oamenii sunt zgârciți, dar din ignoranță, pentru că 
ei nu au sondat niciodată profunzimea acestor 
adevăruri. Ei sunt vicleni, îşi fac nişte calcule pentru ca 
totul să se întoarcă în profitul lor, fără să ştie că 
Inteligența Cosmică a stabilit o lege a dreptății: pentru a 


primi, trebuie să dai. De aceea, eu spun: „Nu mai fiți 
vicleni, nu mai calculați, consacrați-vă viața în slujba 
Domnului şi veţi primi tot ce vă doriţi”. lată filosofia 
mea, credo-ul meu, viața mea. Aceasta nu este teorie, 
această filosofie este întreaga mea viață. Îmi este egal 
dacă voi o simţiți sau nu, eu ştiu ceea ce trăiesc. 

Când eram tânăr, eu am implorat ani de zile Cerul, 
spunându-i: „Ce pot eu să fac? Eu sunt slab, prost, un 
om obişnuit, eu sunt zero...şi vreți cu adevărat să rămân 
aşa? Eu nu vă voi fi folositor, eu vă previn, veți striga 
chiar din pricina mea. Atunci, grăbiți-vă, luați totul, 
omorâți-mă chiar, şi instalați-vă în mine. Eu nu mai pot 
trăi aşa cum sunt. Trimiteţi-mi nişte îngeri, trimiteți-mi 
toate creaturile inteligente, pure şi nobile. Voi veți 
beneficia, dacă nu, eu voi face numai prostii, şi va fi 
numai vina voastră, pentru că nu mi-ați luat în 
considerare rugăciunea!” Vedeţi, eu i-am amenințat; 
atunci, ei s-au scărpinat în cap, acolo sus, şi ei au spus: 
„Oh, acest om ne constrânge, ne strânge cu uşa!” Ei s- 
au reunit, au ținut un sfat şi ei au considerat că, dacă 
mă lăsau aşa cum eram, eu aş fi fost în stare să fac mult 
rău. lată de ce, ei s-au decis, spunând: „Bine, bine, îl 
vom asculta”. lar acum, mi se pare că eu fac, din când în 
când, câte ceva ce nu este totuşi criticabil. 

De ce nu spuneți şi voi aceeaşi rugăciune? Ce mai 
aşteptaţi? Haideţi, întrebați-vă şi voi! Ah, vă este frică să 
vă consacrați viața lui Dumnezeu, vreți să o păstraţi. De 
câte ori am auzit oameni spunând: „Eu vreau să-mi 
trăiesc viața”. Da, dar ce viață? O viață idioată sau o 
viață divină? Toţi nu se gândesc decât să-şi trăiască 
viața, adică o viaţă ce nu rimează cu nimic. 

De acum înainte, trebuie să aveţi un alt scop, 
trebuie să vă spuneți:, „Doamne, eu încep să-mi dau 
seama că eu sunt nimic fără Tine, fără Lumina Ta, fără 


Inteligența Ta. Acum, eu sunt ruşinat, dezgustat, scârbit 
de mine, de aceea eu sunt gata să Te slujesc, să fac ceva 
pentru copiii Tăi, pentru întreaga lume”. Trebuie să 
repetați aceasta zi şi noapte. Chiar dacă Domnul îşi 
astupă urechile, pentru că El s-a săturat să vă audă, 
continuaţi. Cei Douăzeci şi patru de Bătrâni vor ţine un 
sfat, într-o adunare pe care eu o cunosc şi pe al cărei şef 
îl cunosc, deopotrivă, o ființă formidabilă, sublimă, iar 
când ei se vor vedea atât de hărțuiți de rugăciunile 
voastre, ei vor da un decret pentru voi, spunând:, „lată, 
din această zi, de la această oră, va fi o schimbare în 
viața sa”, iar acest decret va fi proclamat în toate 
regiunile spaţiului; îngerii şi toți servitorii Cerului vor 
începe să îl aplice instantaneu şi veţi putea constata că 
s-a schimbat, cu adevărat, ceva în viața voastră. 

Acordaţi o importanță deosebită lumii, distracțiilor, 
recepțiilor, plăcerilor, vă petreceri viața îngreunându-vă, 
pierzându-vă energiile, sănătatea, lumina, forța, 
pierzându-vă astfel şi iubirea Cerului. Faceți ce vă 
sfătuiesc, adresați nişte cereri Domnului ca să vă pună 
în slujba Sa, şi atunci se va produce în voi o țâşnire de 
lumină atât de formidabilă încât îngerii o vor vedea din 
Cer, şi cum ei ştiu ce înseamnă aceasta, ei vor cobori 
imediat să se ocupe de voi. Mulţi oameni au devenit atât 
de mici şi întunecați încât nu se mai văd din Cer, ei sunt 
complet şterşi, uitaţi. Afacerile lumii erau atât de 
importante pentru ei încât ei au uitat Cerul; iar Cerul i-a 
uitat la rândul său. 

În realitate, eu consider că nu trebuie abandonat 
nici Cerul, nici pământul, eu sunt pentru amândouă, 
dar într-o proporție bine determinată. Când Moise a 
scris în Facerea: „La început a făcut Dumnezeu cerul şi 
pământul”, ați observat că el a menționat mai întâi 
cerul, apoi pământul. Înseamnă că preponderența 


trebuie acordată Cerului. Or, cei mai mulți oameni 
procedează invers: mai întâi este pământul, apoi vine 
Cerul, dacă mai rămâne timp şi loc. Nu, adevăratul 
discipol acordă o importanță mult mai mare Cerului; el 
nu neglijează latura materială, fiindcă atât cât se află pe 
pământ, latura materială este necesară, dar el acordă 
întâietate Cerului: trei sferturi pentru Cer şi numai un 
sfert pentru pământ. 

lată pentru ce învățământul nostru aduce împlinirea 
şi perfecțiunea: deoarece el nu neglijează nimic, el nu 
elimină nimic. Fiecare element se află la locul său, şi nu 
oriunde, ca în mintea oamenilor unde totul este o 
harababură! învățământul nostru acordă un loc fiecărui 
lucru, şi astfel viața omului se desfăşoară în mod 
armonios. Un corp ale cărui elemente sunt dispuse 
oricum nu poate rezista. Puneţi-vă picioarele pe umeri, 
capul între picioare, şi încercaţi să vă descurcațţi astfel!. 

Atunci, dragii mei frați şi surori, chiar dacă eu nu 
am epuizat subiectul, ați simţit şi ați înțeles multe 
lucruri astăzi. Această lege a dreptăţii este o lege 
neschimbătoare, veşnică, şi de aceea ea poate face parte 
din legile moralei cosmice. Atât cât au putut, oamenii au 
reflectat ceva din această morala veşnică în prescripţiile 
lor, în legile lor, în codurile lor, în tribunalele lor, dar 
această dreptate exista deja înainte de apariția omului. 
Ea se găseşte peste tot în întreaga natură şi se numeşte 
echilibru. 

De altfel, fiecare ființă poartă pe propriul corp 
simbolul dreptăţii şi al echilibrului. Corpul nostru este 
construit după principiul simetriei, cifra doi. De ce avem 
noi două emisfere în creier, doi ochi, două urechi, două 
braţe, doi plămâni, două picioare, doi rinichi etc?...dar 
numai o inimă, un ficat, o splină, o coloană vertebrală, o 
gură (deşi gura are o limbă şi două buze, iar eu v-am dat 


într-o conferință anumite explicaţii cu privire la acest 
subiect)? De ce această simetrie? Dacă emisfera stângă 
din creier nu este în corespondenţă perfectă cu emisfera 
dreaptă, omul este dezechilibrat. Vedeţi, noi purtam cu 
toți o balanță în noi. Eu ştiu bine că acest aspect al 
moralei este cel mai neplăcut, fiind mereu vorba de a 
plăti, a regla, a echilibra, în timp ce este atât de 
minunat, nu-i aşa, să luăm, să profităm...şi să ne 
salvăm!... 


Bonfin, 6 august 1968 


II. 

Conferinţă improvizată 

Eu voi mai adăuga câteva cuvinte la ce v-am spus 
ieri despre dreptate, deoarece problema este atât de 
vastă şi eu am impresia că nu v-am spus încă nimic. 

Aşadar, dreptatea este legată de simbolul balanței, 
dar şi de toate instrumentele ce le folosim pentru a 
cântări şi a măsura. Voi ştiţi că la Sevres există de mulți 
ani un Birou de Greutăţi şi Măsuri. De ce acest Birou? 
Deoarece, ne-am dat seama că, dacă nu există undeva 
un etalon la care fiecare să se poată referi, va fi 
arbitrariul, fiecare va cântări şi va măsura cum îi place. 
Pentru ca aceste etaloane să păstreze o precizie 
absolută, am fost obligaţi să le construim un local la 
adăpost de căldură, de frig, de trepidațţii, deoarece 
căldura dilată corpurile, frigul le contractă, iar 
trepidațţiile dereglează aparatele. S-a construit astfel un 
adăpost subteran foarte izolat de vibraţiile din exterior 
unde există o temperatură constantă. Vă dați seama, 
câte măsuri de prevedere! 

Când este vorba însă despre lumea interioară a 
gândului şi a sentimentului, oare oamenii se întreabă 


cât valorează sistemul lor de greutăți şi măsuri? Ei 
cântăresc, ei evaluează, ei se pronunţă, fără încetare, 
dar sunt ei siguri de instrumentele lor? Oare ştiu dacă 
însuşirile lor sunt impecabile sau puțin dereglate? Ei au 
gusturile lor, preferințele lor, felul lor de a vedea 
lucrurile, dar ei nu s-au gândit niciodată că trebuiau să 
ceară de la toate instrumentele lor psihice aceeaşi 
perfecțiune ca şi de la instrumentele lor materiale. De 
asemenea, oamenii sunt expuşi la căldura şi la frig - în 
mod simbolic; ei trăiesc în zgomot, în trepidaţii, în 
erupții vulcanice, de ce nu ar fi şi ei dereglaţi? În ciuda 
acestora, ei se pronunţă cu siguranță asupra oricărui 
subiect. Nu le-a venit niciodată ideea că ar trebui să-şi 
verifice instrumentele la un birou de greutăți şi măsuri 
spiritual, adică alături de un adevărat Iniţiat. 

În loc să se întrebe: „Cum este inima mea? Dar 
voința mea? Dar creierul meu? Cum sunt gusturile 
mele? Oare sunt ele potrivite?”, fiecare se crede perfect şi 
îşi dă cu părerea despre orice: despre existența 
Domnului, despre morală, despre politică, despre iubire 
şi, îndeosebi, despre oameni şi povesteşte nişte prostii 
de necrezut. lar întreaga lume consideră că este ceva 
normal. Uitaţi-vă la o fată tânără: ea este puțin „agitată” 
în privința unui băiat, ea îl cântăreşte, îl consideră 
frumos, genial... o divinitate. Bine, dar în ziua în care 
relaţiile se răcesc, el devine diavolul în persoană. Cum a 
putut acest băiat să se schimbe atât de repede? În 
realitate, el nu s-a schimbat, ci aprecierile ei. Atunci, 
unde să găseşti acum nişte aprecieri ce nu variază 
niciodată? Cum să reuşim să ne acordăm instrumentele 
la o stare atât de perfectă încât tot ce vedem, auzim, 
simțim, gândim şi dorim, să corespundă exact 
adevărului, să nu mai existe nimic de adăugat, nimic de 
înlăturat? 


În realitate, aparatele noastre de măsură nu se 
limitează numai la creier sau la cele cinci simţuri, noi 
mai posedăm peste tot în corpul nostru fizic, în toate 
celulele noastre. Să luăm numai cazul celui care nu a 
luat niciodată un purgativ, nu a făcut niciodată vreo 
spălătură intestinală. Cum vreţi ca toate aceste resturi 
care se lipesc de pereţii intestinelor să nu ajungă să îi 
influențeze starea psihică? Atunci, cum se va pronunța 
el? Care vor fi opiniile sale, gusturile sale? Eu v-am ţinut 
deja mai multe conferințe despre problema purificării, eu 
nu mai pot să mă opresc şi astăzi. Trebuie să ştii cum să 
ţii post, cum să te speli, nu numai în exterior ci, mai 
ales, în interior. Eu v-am explicat chiar cum vă puteți 
adresa îngerilor celor patru elemente, pentru ca să vină 
să vă elibereze de impurităţile pe care fiecare din ei le 
poate elimina. Pământul înghite, apa spală, aerul 
purifică şi transportă, focul arde, şi toate impurităţile 
noastre pot dispare datorită unuia sau altuia dintre 
aceste elemente. 

Să revenim însă la aparatele noastre, la 
instrumentele noastre de precizie. Cât sunt oamenii de 
departe ca să aibă nişte repere corecte pentru a se 
pronunța asupra lucrurilor! Ei suferă nişte influențe, ei 
au unele preferințe. Să presupunem că nasul vă este 
foarte înfundat, vi se dă să respirați un parfum, puteţi 
avea vreo părere despre acel parfum? Nu; şi chiar dacă 
vi se servesc felurile de mâncare cele mai gustoase, voi le 
considerați lipsite de gust. Atunci, de ce oamenii care au 
simțurile denaturate sau tocite îndrăznesc să se 
pronunțe asupra celor mai profunde probleme? Ei 
trebuie să fie examinaţi de cineva care ştie să le 
adapteze instrumentele. Apoi, ei se vor putea pronunța, 
dar nu mai înainte. Dar acum, oricare ar fi starea în care 
se află, toți se pronunţă, toți, fără excepţie. 


Să luăm acum exemplul unui om care a suferit mult 
din cauza soției sale: el devine morocănos, pesimist, 
acru, şi scrie nişte cărți împotriva tuturor femeilor. 
Totuşi, nu toate femeile sunt ca a sa, atunci de ce 
prezintă el întregii lumi un portret îngrozitor al 
femeilor?... lar un altul care a fost foarte fericit cu soția 
sa va scrie despre toate femeile nişte minuni ce nu 
corespund, de asemenea, realității. Nici unul dintre cei 
doi nu şi-a adaptat bine măsurile. Pentru fiecare individ 
există un adevăr specific. De exemplu, dăruiți un colier 
unei femei, ea este furioasă: „Drept cine mă 
luaţi?”...Oferiți acest colier alteia, ah, ea se lipeşte de voi, 
nu mai vrea să vă părăsească! Atunci, ce concluzie 
putem trage despre femei? Este imposibil, de asemenea 
şi despre bărbați. 

Nu putem să găsim dreptatea decât în mintea unui 
om echilibrat. Orice nedreptate vine de la un 
dezechilibru, iar dezechilibrul se datorează unei 
neînțelegeri, unei lipse de lumină sau chiar unei voințe 
slabe. Într-un organism, aceasta se numeşte boală. 
Boala nu este altceva decât o nedreptate în corpul fizic: 
omul a acordat întâietate unui platou al balanței, fără să 
pună nimic în celălalt; unul a coborât, celălalt a urcat, 
iar omul este bolnav. 

Când un acrobat vrea să meargă pe o sârmă 
îngustă, el este obligat să-şi întindă cele două brațe 
pentru a-şi păstra echilibrul. Ei bine, din punct de 
vedere moral, şi noi ne aflăm deopotrivă pe o sârmă. 
Viaţa este o sârmă îngustă, şi dacă nu ştim să adăugăm 
puţin într-un loc, să înlăturăm puţin în altul, pentru a 
menține în echilibru cele două talere ale inimii şi 
intelectului, dacă neglijăm o parte în profitul celeilalte, 
introducem dezechilibrul, şi acesta se manifestă sau 
prin nişte gânduri întunecate sau prin nişte sentimente 


ostile, sau printr-o activitate distructivă, sau chiar prin 
boală. În fiecare minut trebuie să ne gândim să 
echilibrăm cele două talere ale balanței noastre 
interioare. 

Dacă omul este mereu concentrat asupra bogățiilor 
sale, a pământurilor sale, a maşinii sale, fără să se 
gândească vreodată la spirit, la Cer, va apare în el un 
dezechilibru ce se va observa chiar asupra corpului său, 
a feţei sale, în ochii săi, în felul său de a se exprima şi a 
acționa: nici o bucurie, nici o dilatare. Trebuie 
cunoscută această lege conform căreia, pentru fiecare 
nevoie ce ne-o satisfacem într-un plan apare o lipsă în 
alt plan, de care ar trebui, de asemenea, să ţinem 
seama. Majoritatea oamenilor pe care îi văd au acest 
dezechilibru: când sunt prea intelectualizaţi, când prea 
sentimentali, când numai mistici, când numai 
materialişti. Eu vă predic filosofia echilibrului. 

Dreptatea este o noţiune foarte vastă ce 
îmbrățişează multe altele: echilibrul, armonia, 
sănătatea... Aşadar, ceea ce trebuie să rețineți acum este 
că trebuie să vă întrebaţi, din când în când, despre 
aparatele voastre de măsură: „Oare ceea ce gândesc, 
ceea ce cred sau ceea ce doresc, este, cu adevărat, la 
punct? Eu voi verifica, eu voi prezenta unui expert toate 
măsurile mele, toate balanțele mele...” Iar el, care se 
pricepe la aceste lucruri, va spune: „acest metru este 
prea îngust, acest compas este puțin ruginit, această 
balanţă este puţin dereglată...” 

Mie îmi este foarte uşor să vă spun starea 
instrumentelor voastre de măsură: îmi este suficient să 
ascult pe cineva vorbind un sfert de oră despre orice 
subiect. De altfel, se poate să nu îi spun nimic din 
motive psihologice...sau diplomatice! Deoarece, dacă 
spuneți adevărul oamenilor, nu numai că adesea ei nu 


vă înțeleg, dar vă devin duşmani. De ce cineva vine 
alături de mine? Doamne, pentru ca eu să îl mint! El 
spune că va accepta de la mine toate adevărurile, dar 
deloc, el preferă ca eu să îl înşel. Ca şi acea femeie care 
ştie foarte bine că soțul ei nu o mai iubeşte, dar ea îi 
cere: „Dragule, spune-mi că mă iubeşti, îmi face atâta 
plăcere să o aud!” Ea ştie adevărul, dar preferă să audă 
nişte minciuni. 

Dreptatea este un comerţ; chiar în sens spiritual ea 
constă în a lua un lucru şi a da, în schimb, alt 
echivalent. Or, viața este ce avem mai prețios de dat. 
Dacă reugşiți să vă dați viața, puteţi lua din Cer tot ce vă 
doriți, el vă va da totul. Dar dacă nu vreţi să dați nimic 
din viața voastră, Cerul nu vă va da nimic. lată 
dreptatea. 

Aici, pe pământ, oferiţi munca voastră, timpul 
vostru, scrierile voastre, cuvintele voastre, cântecele 
voastre, iar în schimb, primiţi bani. Este acelaşi lucru şi 
în planul spiritual. Se poate chiar ca, printr-o lege de- 
dreptate superioară, să puteți plăti, în mod spiritual, 
anumite datorii. De exemplu, dacă karma voastră v-a 
destinat să treceţi prin nişte boli, nişte accidente şi nişte 
încercări dificile, puteţi să le evitaţi, hotărând să plătiți 
în înalt, şi se poate ca datoriile voastre să fie şterse. Este 
ceea ce se întâmplă câteodată, dar nu deseori, pentru 
că, în general, compartimentele sunt separate şi etanşe. 

Să presupunem că ați vrea să faceți bine cuiva, dar 
că, din ignoranță sau neîndemânare, îl jigniți. Dreptatea 
terestră, care nu discerne mobilurile voastre, vă 
condamnă după faptele voastre. Dar dreptatea din înalt, 
care vă cunoaşte bunele intenţii, poate că va permite 
legilor umane să vă pedepsească, pentru că aceasta nu o 
priveşte, dar ea vă va recompensa cu generozitate pentru 
intențiile voastre divine şi impersonale. Invers, dacă vă 


arătați generoşi, să presupunem cu o fată, dar cu 
intenția ascunsă de a profita de ea şi a o umili, se poate 
ca pe pământ să fiți admirati, să fiți purtaţi în slăvi, dar 
în înalt Cerul vă pedepseşte, pentru că tribunalele 
celeste nu vă judecă după faptele voastre, ci după 
mobilele voastre. Domeniul faptelor şi domeniul 
sufletului nu ţin de aceeaşi jurisdicție. Bineînţeles, dacă 
mobilele voastre, ca şi faptele voastre sunt divine, 
ireproşabile, atunci veţi fi recompensați din ambele 
părți, iar dacă veți încălca legile din ambele părți, cele 
două tribunale vă vor condamna. 
Dragii mei, dreptatea este o întreagă ştiinţă! 
Bonfin, 7 august 1968 


Cap. 5 - Legea afinităţii: pacea 

Conferinţă improvizată 

Toţi oamenii caută pacea: pacea în familii, pacea în 
societate, pacea între diferite ţări şi, în ciuda eforturilor 
lor, ei nu reuşesc să o obţină. Cât despre pacea 
interioară, nici nu mai merită să vorbim! 

Chiar dacă merg singuri într-o pădure sau în vârf de 
munte, oamenii nu au pace în interior. De ce? Pentru că 
şi-au luat „tranzistorul!” în cap, şi el este mereu acolo, cu 
ei, în funcțiune; adesea, acest tranzistor este conectat la 
staţiile Infernului... fiindcă şi Infernul „emite”, şi atunci 
ce tapaj, câtă cacofonie! Totuşi, ei se află acolo în calm, 
în linişte, în tăcere... Da, în exterior este calm, dar în 
interior totul este dezlănțuit, pentru că tranzistorul este 
acolo, el primeşte, el captează, sau ei îşi continuă, la 
nivel mental, discuţiile lor cu soţia lor, cu soacra lor, cu 
patronul lor... Pacea este unul dintre cele mai dificile 
lucruri de obținut, pentru că trebuie să posezi, pentru 
aceasta, o mare ştiinţă. 

Organismul uman reprezintă un microcosmos 
construit exact după imaginea  macrocosmosului 
(universul), pentru că între om şi univers există nişte 
corespondențe, întreaga Ştiinţă Esoterică se bazează pe 
legea  corespondenţelor. Omul este infinitul mic, 
cosmosul este infinitul mare, dar între infinitul mic şi 
infinitul mare totul corespunde; fiecare organ al corpului 
nostru este în afinitate cu o regiune a cosmosului. 
Evident, nu trebuie să ne imaginăm că acest cosmos 
posedă nişte organe ca ale noastre, dar, în esenţa lor, 
organele noastre şi organele cosmosului au ceva identic; 
ele se află într-o corespondenţă absolută şi, prin legea 


afinității, noi putem să atingem în spaţiu forțele, centrii 
şi lumile ce corespund anumitor elemente din noi. 
Această cunoaştere a corespondenţelor ne deschide nişte 
posibilități nemaipomenite. 

Corpul fizic este constituit dintr-un mare număr de 
organe legate între ele; fiecare îşi face lucrarea specifică, 
dar toate trebuie să fie în acord, în armonie, dacă nu, 
apar nişte dezordini, ceea ce în muzică se numesc 
disonanțe. Când toate organele îşi înfăptuiesc cu 
dezinteres lucrarea, pentru binele organismului întreg, 
omul este sănătos şi liniştit. Dar această stare de bine, 
această pace nu sunt încă decât nişte etape pur fizice. 
Pentru a avea pacea sufletului şi a spiritului, trebuie să 
mergem mult mai sus, trebuie ca toate elementele care 
constituie celălalt organism, organismul psihic, să 
vibreze, de asemenea, la unison, fără egoism, fără 
dezbinări, fără preferințe, ca şi organele organismului 
nostru fizic când suntem sănătoşi. Pentru a obţine 
pacea şi armonia, trebuie să ne putem înălța foarte sus. 
Numai că, aceste stări sunt totuşi dependente de corpul 
nostru fizic şi cele mai mici neplăceri ce se produc în 
acesta pot să aibă repercursiuni psihice, iar pentru ca 
pacea să se poată instala cu adevărat, trebuie ca 
armonia să domnească în toate planurile. 

Aşa cum o înţelegem în general, pacea nu este încă 
adevărata pace, pacea autentică. Pentru câteva minute 
nu resimțim în interior nici agitaţie, nici vreo tulburare, 
dar aceasta nu este, încă, pacea, nefiind o stare 
durabilă. Or, adevărata pace, de îndată ce s-a instalat, 
nu o mai putem pierde. Da, pacea nu înseamnă numai 
să te simți liniştit şi fără griji un moment, ea este ceva 
mult mai profund, mult mai vast, este deja rezultatul 
unui ansamblu de elemente, într-o orchestră, când toate 
elementele sunt perfect acordate şi toți muzicienii 


urmează directivele dirijorului, rezultatul este o armonie 
perfectă. Şi în ființa umană, pacea este, de asemenea, 
consecința unui acord perfect între toate elementele, 
forțele, gândurile, sentimentele... 

Această pace profundă, inexprimabilă, este foarte 
greu de obținut, fiind nevoie pentru aceasta de voinţă, 
iubire şi o mare ştiinţă. Când discipolul începe să înveţe 
şi să înțeleagă natura şi proprietăţile elementelor pe care 
le absoarbe în domeniile fizic şi psihic, când veghează să 
nu introducă niciodată în el ceva ce ar putea tulbura 
armonia şi, în sfârşit, când el reuşeşte să elimine din 
corpul său fizic, din gândurile sale şi din sentimentele 
sale tot ceea ce nu vibrează la unison, atunci el obţine 
pacea. Dacă fumați sau mâncaţi şi beţi orice, introduceți 
în organismul vostru anumite elemente nocive care vă 
îmbolnăvesc; iar dacă aveţi dureri de dinți, dacă aveți 
colici sau palpitații la inimă, cum vreți să obţineţi 
pacea? Aţi introdus în voi nişte particule care 
fermentează sau îngreunează circulația şi ele trebuie 
acum eliminate. Aceeaşi lege acționează în domeniul 
psihic: atât timp cât omul ignoră natura sentimentelor 
sale, a gândurilor, a pasiunilor, a instinctelor, 
respirându-le şi hrănindu-se cu ele fără să ştie dacă îi 
vor face bine sau rău, el nu va avea niciodată pacea. 

Aşadar, pacea este consecința unei ştiinţe precise 
despre natura elementelor. Apoi, bineînțeles, aşa cum 
tocmai v-am spus, trebuie o mare atenţie, voinţa de a nu 
introduce niciodată sau a permite introducerea unor 
elemente perturbatoare. Când reuşiți să fiți cumpătați, 
prudenți, treji, vigilenți pentru a vă ocroti împărăția, 
această împărăție ce vă reprezintă pe voi înşivă, numai 
atunci puteţi obţine adevărata pace, o pace stabilă şi 
durabilă. Ce va însemna această pace? O fericire 
indescriptibilă, o simfonie neîntreruptă, o stare de 


conştiinţă sublimă în care toate celulele se scaldă într- 
un ocean de lumină, înoată în nişte ape vii şi se hrănesc 
cu ambrozie. Trăiți atunci într-o asemenea armonie 
încât Cerul se va reflecta în voi, şi începeţi să vedeți 
toate splendorile pe care nu le-aţi văzut înainte pentru 
că erați tulburați, agitaţi, iar privirea voastră interioară, 
şi chiar cea exterioară, nu putea să se fixeze asupra 
lucrurilor pentru a le vedea. 

Numai pacea ne permite să vedem şi să înțelegem 
prezențele subtile, de aceea Iniţiaţii care încep să guste 
adevărata pace descoperă minunile universului. Cât 
despre ceilalți, ei se agită, aleargă ia dreapta şi la 
stânga, atât de neliniştiți, atât de frământați, încât nu 
au timp să se oprească să citească şi să descifreze 
această carte care se află în jurul lor, care se găseşte în 
sinea lor, şi ei trec prin viață fără să vadă nimic. 

În realitate, pacea poate veni în voi numai dacă 
întreaga voastră ființă ajunge să vibreze la unison cu o 
idee sublimă, dezinteresată. Nu veți cunoaşte niciodată 
pacea atât timp cât nu veți introduce în celulele voastre, 
în întreaga voastră ființă, nişte gânduri de iubire, adică 
indulgența, generozitatea, iertarea, abnegaţia... fiindcă 
acestea sunt singurele gânduri ce aduc pacea. Dacă 
aveți ceva de reproşat vecinului vostru, dacă nu puteți 
să îl iertați şi vă spargeți capul, vă stoarceți mintea, ca 
să ştiţi cum să vă răzbunați... sau dacă ați împrumutat 
cuiva bani şi vă gândiţi tot timpul că trebuie să îi 
înapoieze, nu este posibil să aveţi pacea, pentru că 
acestea sunt nişte gânduri prea personale, prea egoiste. 
Chiar dacă sunteți liniştiți pentru câteva minute, câteva 
ore, aceasta nu este încă pacea, este doar puţin repaus, 
o acalmie (această pace, chiar şi cei răi o pot avea), 
pentru că apoi reîncep stările îngrozitoare. Adevărata 


pace este o stare spirituală pe care este imposibil să o 
pierdem de îndată ce am obținut-o. 

Când doriți să îndepliniți voința Domnului, adică să 
iubiți toți oamenii, să îi serviţi, să îi înțelegeți, această 
idee face să vibreze la unison toate particulele ființei 
voastre, şi în acel moment, da, puteţi gusta pacea. Când 
reuşiți să obţineţi această pace, ea vă însoţeşte peste tot: 
ați avut-o ieri şi astăzi ea se află încă acolo, pentru 
întreaga zi... Chiar a doua zi, când vă treziți, ea mai este 
acolo şi sunteți miraţi să constatați că nu mai aveți nici 
măcar nevoie să vă străduiţi să o regăsiți. Înainte, ca să 
vă  liniştiți, erați obligați să vă concentrați timp 
îndelungat, să vă rugați, să cântați sau chiar să beţi 
ceva; acum, nu mai este nevoie. 

Aşadar, între om şi univers, între microcosmos şi 
macrocosmos există o corespondenţă absolută; dar, prin 
modul său de viață omul a rupt această corespondenţă: 
el nu mai este în legătură ideală, perfectă, cu 
macrocosmosul, cu Dumnezeu. Omul trebuie să se 
străduiască să restabilească exact această relație. El 
poate, fiindcă atunci când a ieşit din atelierele 
Creatorului, el a primit tot ce îi era necesar să se 
dezvolte şi să-şi regăsească, dacă se rătăcea, calea spre 
patria sa celestă. Când un copil vine pe lume, nimic nu 
îi lipseşte; poate că el are inima puțin deplasată spre 
dreapta sau stomacul mai mic, sau rinichii îi 
funcționează prost, dar el are totuşi o inimă, un stomac, 
un rinichi, nişte plămâni... nimic nu îi lipseşte. La fel, 
toate spiritele care vin să se încarneze pe pământ posedă 
nişte organe şi nişte instrumente ce corespund tuturor 
calităților şi virtuţilor care se află în înalt, în Cer, şi 
aceasta fiind situaţia, el poate face totul; desigur, în mod 
progresiv, dar cunoscând legile. 


Care sunt aceste legi? Să presupunem că aveţi două 
diapazoane absolut identice: dacă faceţi să vibreze unul, 
veți remarca că şi celălalt, pe care nu l-aţi atins totuşi, 
intră în vibraţie. Se spune că există fenomenul de 
rezonanţă. Toată lumea cunoaşte acest fenomen, dar nu 
ne oprim pentru a-l aprofunda şi a înțelege că acelaşi 
lucru se petrece şi în ființa umană. Dacă reuşeşte să-şi 
acordeze ființa sa fizică şi psihică la vibraţiile 
universului, ea poate atinge puterile celeste pentru a 
face un schimb cu ele şi a primi astfel ajutor şi 
susținere. Da, aceasta este o modalitate de comunicare. 
Voi vorbiţi şi sunteți auziți; puteţi chiar provoca anumite 
forțe pentru a le face să vină la voi şi să beneficiaţi de 
ele. Aşadar, puteţi face aceste schimburi cu toate 
regiunile universului pe care le doriți, şi tocmai în acest 
schimb Dumnezeu a pus pentru om cele mai mari 
posibilități de perfecționare. 

Veţi întreba: „Cum să ne acordăm organismul 
nostru? Există atâtea detalii de luat în considerare!” Nu 
vă neliniştiți, aceasta se va face de la sine. Dacă cultivați 
iubirea, abnegaţia, indulgența, deschiderea spiritului, 
organismul va începe să se acordeze el însuşi, pentru că 
voi lucraţi cu nişte forțe care, în mod automat, 
armonizează tot restul. Când un om şi-a dereglat 
sistemul său nervos, a făcut-o în mod conştient, lucid, 
ştiinţific? Ah, nu, dar introducând în sine nişte gânduri 
şi nişte sentimente ciudate, el a dereglat totul. De aceea, 
nu este niciodată necesar să cunoaştem amplasarea 
exactă a tuturor centrilor nervoşi. Astfel, în acelaşi fel 
veți reuşi să vă acordaţi organismul lucrând cu nişte 
gânduri şi nişte sentimente superioare ce vor face să 
vibreze, în mod armonios, toți centrii voştri spirituali. 

Pentru că nimic nu le merge bine, unii se plâng 
mereu că viața nu are sens şi că Dumnezeu nu există. 


Nu fiindcă ei sunt proşti, bolnavi şi nefericiți nu mai 
există în lume ființe inteligente, sănătoase şi fericite. Da, 
numai că judecata lor este greşită... Să presupunem că 
sunteți nefericiți, neliniştiți, nimic nu mai merge; ce veţi 
face? Ei bine, mai degrabă decât să vă plângeţi şi să 
învârtiți în cerc, de ce nu mergeţi lângă nişte ființe care 
vă pot ajuta? Veţi spune: „Unde sunt ele? Unde să le 
găsim?” Ele există, ele există din totdeauna, şi cu 
ajutorul gândului vă puteţi adresa lor, atingându-le, 
datorită legii acustice a rezonanței sau chiar, aşa cum o 
numesc eu deseori, legea simpatiei sau a afinității. 
Imediat ce cunoaşteţi această lege, voi sunteți obligați să 
vă depăşiţi, să vă autodepăşiţi pentru a atinge corzile 
cele mai sensibile, cele mai subtile ale ființei voastre, 
facându-le să vibreze, ştiind că vor exista nişte forțe, 
nişte entități şi nişte regiuni care vor răspunde. 

De câte ori m-am oprit asupra acestei legi acustice a 
ecoului! Voi spuneți: „Eu vă iubesc...”, voi sunteți 
singuri şi auziți totuşi o mulțime de voci care vă 
răspund: „Eu vă iubesc...eu vă iubesc...eu vă iubesc....” 
lar dacă spuneţi: „Eu vă urăsc...”, ecoul repetă 
deopotrivă. Din moment ce aceasta este o realitate în 
planul fizic, de ce nu ar fi deopotrivă o realitate şi în 
planul gândului? 

Luaţi o minge şi aruncaţi-o, lovind-o de un zid. Dacă 
nu vă îndepărtați, ea revine la voi şi vă loveşte. Este o 
lege analogă celei a ecoului: legea reculului. Şi în acest 
caz, cunoaştem această lege pentru planul fizic, dar nu 
ne gândim niciodată că, deopotrivă, în domeniul psihic 
există aceeaşi lege. Când faceți bine sau rău, acesta vă 
va reveni în mod obligatoriu într-o bună zi. Fiecare 
sentiment pe care îl trăiţi are o natură specifică şi va 
trezi în spaţiu forțe de aceeaşi natură care se îndreaptă 
spre voi în virtutea legii afinității. Dacă sentimentul 


vostru este rău, rezultatul va fi rău; dacă el este bun, 
veți primi, de asemenea, ceva bun. Datorită acestei legi 
puteţi atrage tot ce vă doriți din marile rezervoare ale 
universului, dar numai dacă proiectaţi nişte gânduri şi 
nişte sentimente de natura a ceea ce vă doriți. Tocmai 
aceste gânduri şi aceste sentimente sunt cele ce 
determină în mod absolut natura elementelor şi a 
forțelor care vor fi trezite foarte departe, undeva în 
spaţiu, şi care, mai devreme sau mai târziu, vor ajunge 
la voi. » 

Această lege a afinității este pentru mine cea mai 
mare cheie, cel mai mare arcan, bagheta magică. Eu mi- 
am bazat întreaga viață pe ea. Cunoscând această lege, 
eu lucrez într-un sens determinat, gândindu-mă la tot ce 
exista mai bun şi mai frumos pentru mine, aşteptând 
rezultatele. Multe lucruri bune mi s-au întâmplat deja, şi 
altele vor veni mai târziu. Eu lucrez numai asupra 
acestei legi, fiindcă ea le cuprinde pe toate celelalte. 
Datorită ei, eu pot să explic totul: structura oamenilor, 
inteligența şi prostia lor, bunătatea şi răutatea lor, 
nefericirile şi bucuriile lor, bogăţia şi mizeria lor, totul. 

Priviţi ce se întâmplă în mare cu peştii. Marea 
conţine toate elementele chimice, toate mineralele, iar 
un anumit peşte atrage o anumită particulă, el îşi 
formează un corp frumos, colorat, fosforescent, iar un 
altul atrage alte particule ce îi dau un corp întunecat şi 
urât. Nu este ceva conştient, dar fiecare peşte atrage din 
mare elementele ce corespund naturii sale. Este ceea ce 
se întâmplă, de asemenea, şi în cazul nostru. Noi 
suntem nişte peşti cufundați în oceanul eteric, şi cum 
acest ocean conține toate elementele date de Creator, noi 
devenim unul sau altul în funcție de elementele ce le-am 
atras pentru a ne forma corpul. Astfel se explică totul. 
De exemplu, cineva este urât, nefericit, mereu bolnav; 


nu este din această încarnare, ci din încarnările 
anterioare, când el nu era nici instruit, nici luminat şi, 
în ignoranța sa, el a atras nişte elemente jalnice de care 
nu mai ştie cum să se descotorosească. 

Atunci, atenție, dragii mei frați şi surori, voi care 
cunoaşteţi această lege a afinității care este cea mai 
formidabilă lege magică, baza întregii Creaţii, trebuie să 
începeţi imediat să lucraţi ca să atrageţi nişte particule 
de o natură atât de luminoasă, încât totul va începe să 
se restabilească în voi. lar când anturajul vostru va 
vedea că v-aţi schimbat, că ați devenit mai simpatici, 
mai strălucitori, mai inteligenţi şi chiar mai puternici, 
toți vor începe să vă considere altfel, iar destinul vostru 
se va schimba. Vedeţi voi, în viață totul este legat. În 
timp ce, dacă sunteți ignoranți, dacă nu ştiţi pe ce fel de 
legi este bazată existența, dacă sunteți mereu pe cale să 
distrugeți, în mod evident, forțele naturii nu vă pot ajuta 
timp îndelungat: ele sunt obligate să vă părăsească; ele 
vă pot ajuta o vreme, dar dacă continuaţi să distrugeți şi 
să răvăşiți tot ce v-a dat Dumnezeu, ele vă părăsesc. 
Apoi, câtă tristeţe şi durere! 

Din nefericire, mulți bărbaţi şi femei au ajuns aici: 
eu am întâlnit destui! Ei nu ştiau nici măcar cum 
ajunseseră în această situație şi, de altfel, eu nu le 
puteam explica, atât de obscur şi ilogic era totul în 
mintea lor: ei nu vedeau nici un sens, nici o ordine, 
nimic. Ar fi trebuit să reiau totul de la început, să îi 
instruiesc ani de zile...şi, mai ales, ar fi trebuit ca ei să 
aibă bunăvoința de a asculta. Dar ei nu o aveau, şi nu 
puteam în cinci minute să le arăt înlănțuirea faptelor: 
unde şi când începuseră să se rătăcească, şi cum 
ajunseseră, încet-încet, în această situație jalnică. Din 
nefericire, cei mai mulți oameni nu acceptă această 
înlănțuire a cauzelor şi a consecințelor. Chiar dacă li se 


demonstrează cu argumente şi dovezi palpabile, ei nu o 
văd. În realitate, tot ceea ce se produce în existenţă sau 
în univers a fost deja pregătit. Da, voi trebuie să rețineți 
aceasta, fiindcă în cel de-al Treilea Testament acest 
mare adevăr va fi deopotrivă înscris, alături de multe 
altele, ca un aspect de nezdruncinat. 

Atunci, dragii mei frați şi surori, să nu vă imaginați 
că, schimbând apartamentul, prietenii, meseria, cărțile, 
țara, religia... sau soția, veți avea pacea. Dacă ar fi fost 
atât de uşor, eu aş fi fost primul să o facă. Eu nu cred 
că pacea depinde de aceste schimbări, nici voi să nu o 
credeți. O mică linişte, un repaos, da, dar după aceea, 
acolo unde vă veți afla, vor apare alte frământări ce vă 
vor asalta pentru că nu aţi înțeles că pacea depinde 
numai de o schimbare în modul de a gândi, a simți şi a 
acționa. Schimbaţi aceasta, şi chiar dacă rămâneți în 
aceleaşi locuri şi în aceleaşi dificultăți, veți fi în pace. 

Adevărata pace nu depinde exclusiv de latura 
exterioară, adevărata pace vă vine din interior şi ea 
țâşneşte, ea vă invadează, în ciuda turbulențelor şi a 
trepidațţiilor întregii lumi. Ea este ca un fluviu care 
coboară din înalt. lar când posedaţi această pace şi 
sunteți capabili să o răspândiţi în jurul vostru ca pe 
ceva real, viu, când înfăptuiți o lucrare asupra întregii 
lumi aducând pacea altora, în acel moment deveniți o 
altă ființă, vă înălțaţi în ierarhie, sunteţi un fiu al lui 
Dumnezeu, îl reprezentați pe Dumnezeu pe pământ, 
adică prin această corespondenţă, prin această afinitate 
absolută, propagațţi aceleaşi virtuți, aceleaşi 
binecuvântări, aceleaşi bogății, aceleaşi splendori ca şi 
cele existente în lumea din înalt. 

Până atunci, ca să obţineţi această pace trebuie să 
pregătiți terenul, adică să vă plătiți datoriile şi să vă 
eliberați astfel ca nimeni să nu vă mai deranjeze să vă 


ceară ceva. Dacă aveţi o întreagă trupă de oameni care 
vă caută pentru că aveți nişte datorii, pentru că aţi furat 
sau ați distrus, cum veți avea pacea? Veţi spune că 
fugind de creditori. Dar creditorii care sunt în voi, 
gândurile şi sentimentele ce vă urmăresc, cum să fugiți 
de ele? Pentru a raţiona astfel, înseamnă că vă lipsesc 
ştiinţa şi adevăratele cunoştinţe; să nu vă plângeți, 
gândul vă va ajunge mereu din urmă. lată, dragii mei 
frați şi surori, acum cunoaşteţi adevărul. Să nu vă faceți 
iluzii şi notați-vă bine în minte toate aceste legi. Când 
cunoaştem afinitățile care leagă lucrurile între ele 
suntem obligați, chiar fără să vrem, să ne ameliorăm 
modul nostru de viată. 

Pentru mine, cuvântul „afinitate” este unul dintre 
cele mai constructive, cele mai semnificative, un cuvânt 
magic! Deoarece această lege a afinității ne permite să 
atragem din oceanul cosmic cele mai bune elemente, 
cele mai strălucitoare, cele mai subtile, pentru a ne 
construi corpul nostru de slavă, corpul nostru de 
nemurire, corpul nostru de lumină care se află în fiecare 
din noi. Eu v-am vorbit deja despre acest corp de slavă 
în alte conferinţe şi eu v-am spus, de asemenea, cum să 
îl formați, cum să îl construiți. El este menţionat chiar şi 
în Evanghelii, dar nu găsim informaţii despre acest 
subiect. Avem cu toţi corpul de slavă în noi ca putere, 
dar trebuie să îl formăm dându-i nişte materiale. 

Cum îşi formează mama copilul?... Mâncând, bând, 
respirând, trăind, ea îi dă nişte materiale şi copilul 
creşte, se dezvoltă din ce în ce mai mult. Ea este cea 
care îl formează, dar ea nu poate să îl creeze. 
Deopotrivă, nici noi nu putem să îl creăm pe Hristosul 
din noi; mai întâi, trebuie ca sufletul nostru să fie 
fertilizat pentru a concepe Hristosul, iar apoi, ca şi 


mama, noi putem să îl formăm prin tot ce emanăm din 
noi înşine, prin tot ce putem trăi mai bun. 

Când trăim, din când în când, nişte stări de 
conştiinţă foarte înalte, când avem dorința să ajutăm 
întreaga lume, să lucrăm pentru Domnul, să facem ceva 
mare şi nobil, în acel moment particulele pe care le 
emanăm se adaugă corpului nostru de slavă. lata cum 
putem să îl facem să crească; el nu poate fi format decât 
cu tot ce avem mai bun în noi înşine. lar dacă îl hrănim 
timp îndelungat din carnea noastră, din sângele nostru, 
din fluidele noastre, din viața noastră, el începe într-o zi 
să strălucească şi creşte, devine foarte puternic, foarte 
tare, invulnerabil şi nemuritor, pentru că el este 
constituit din nişte materiale care nu ruginesc, nu se 
oxidează, care sunt veşnice, şi el face minuni, mai întâi 
în noi înşine, apoi în afara noastră. Aşadar, prin acest 
corp de slavă, acest corp de lumină, Hristos poate face 
nişte minuni. 

Înainte de a-şi forma acest corp în el, omul este 
întunecat, obscur, slab, vulnerabil, bolnăvicios; totuşi, 
fiecare posedă în sine un germen al lui Hristos pe care îl 
poate dezvolta. Astfel, noi revenim la legea afinității. 
Discipolul trebuie să reuşească să se depăşească, să se 
auto- depăşească, pentru a atrage particulele cel mai 
pure, cele mai luminoase din oceanul eteric şi să le 
sudeze la corpul său de slavă. Se poate să le obţină 
chiar de astăzi, mai întâi într-o cantitate mică apoi, din 
ce în ce mai mult în fiecare zi. De altfel, este ceea ce 
facem noi în fiecare dimineață, aici, alături de soare; noi 
ne îndepărtăm de pământ, ne legăm de Cer, de soare, 
pentru a lua câteva particule foarte luminoase ce le 
adăugăm corpului nostru de slavă. lată încă o parte a 
adevăratei ştiinţe. 


Eu am lucrat ani în şir numai să văd, să înțeleg 
structura acestui edificiu care este universul. Da, ani de 
zile... Era singurul lucru ce mă interesa, eu m-am 
dedublat zile şi nopţi pentru a avea viziunea clară a 
acestei structuri, a acestor legături ce există între toate 
elementele. Eu ştiam că tot restul era lipsit de 
importanță. Esenţialul constă în a vedea structura. De 
aceea, atât timp cât oamenii se vor mulțumi să studieze 
tot ceea ce este risipit în planul fizic, în lumea faptelor, 
ei nu vor trage decât nişte concluzii greşite. Numai 
ridicându-se până la lumea legilor şi a principiilor, 
pentru a contempla această structură, ei vor avea 
viziunea clară a întregului ansamblu, pe care eu am 
obținut-o. Mi-au trebuit ani, dar astăzi eu o posed, şi de 
aceea eu vă pot instrui, eu vă luminez, eu vă sfătuiesc; 
pentru că eu mă refer mereu la acest model de 
perfecțiune. 

Nimeni, sau aproape nimeni, nu recunoaşte încă 
valoarea acestei filosofii. Dar nu va fi veşnic aşa. Există 
nişte forțe mai puternice decât oamenii care îi vor obliga, 
într-o zi, să aprecieze acest învățământ la adevărata sa 
valoare. Eu am o încredere deplină, de aceea eu nu-mi 
fac griji. Eu trăiesc cu acea convingere că, mai devreme 
sau mai târziu, fiecare lucru va fi la locul său. 

Pentru moment, totul este inversat pe pământ; ceea 
ce are valoare este disprețuit, respins, iar ceea ce nu are 
valoare se află pe primul loc. Priviţi: se acordă o valoare 
formidabilă aurului, bijuteriilor, caselor, maşinilor. Dar 
ideilor divine?... Nici o valoare! Ei bine, este o situație 
contrară a ceea ce am văzut în acest edificiu cosmic. În 
înalt, pe primul loc se află o idee, un adevăr. lată ceea ce 
apreciem în înalt: o idee. Tot restul vine după aceea. 
Oamenii au răsturnat totul: ei au pus pe primul loc ceea 
ce Inteligența Cosmică pusese pe ultimul, şi invers. Dar 


nu va fi veşnic aşa, deoarece există o lege a 
corespondențelor conform căreia frumuseţea interioară 
trebuie să fie, de asemenea, îmbrăcată cu o frumoasă 
aparență exterioară, iar urâţțenia interioară, îmbrăcată 
cu urâţenie exterioară. Astfel a decis Inteligența naturii. 

Desigur, în lumea umană există deseori contrariul; 
oamenii cei mai vicioşi şi mai diabolici sunt înconjurați 
de tot ce este cel mai bogat şi mai somptuos, iar cei care 
au cele mai mari calități nu posedă nimic din ceea ce 
corespunde acestor calități. Cum ei nu au nici o dorință 
arzătoare, ei nu fac nimic ca să obțină bogăţiile pe care 
nu le au, posedând doar câteva fărâme în planul fizic; în 
exterior, nimic nu corespunde întregii splendori care 
este în ei. 

În trecutul îndepărtat, când adevărata ordine a 
lucrurilor era respectată, toți cei săraci interior erau 
săraci şi în exterior, iar cei care bogați interior erau, de 
asemenea, şi în exterior. Ca şi Domnul. Domnul posedă 
toate calitățile şi virtuțile, El posedă deopotrivă şi 
întreaga bogăţie a universului. Numai aici, la oameni, 
această ordine nu mai există. Dar cum legea este 
absolută - tot ce se află jos trebuie să fie ca şi ceea ce se 
află în înalt - va exista, într-o bună zi, o altă ordine, şi 
fiecare îşi va găsi locul: cei care sunt bogaţi în 
inteligență, în bunătate, în nobleţe, vor avea şi toate 
bogăţiile exterioare, iar cei care nu vor avea aceste 
calități, nu vor avea nimic. Evident, nu oamenii sunt cei 
care vor restabili această ordine, fiindcă ei nu ştiu cine 
merită şi cine nu merită. Va fi opera Inteligenței 
Cosmice, pentru că legea corespondenţelor este o lege 
absolută în univers. 

Cu această cheie pe care v-am dat-o astăzi, puteți 
reconstrui totul în voi, transmițând prin gândurile şi 
sentimentele voastre nişte vibrații şi emanații mult mai 


înalte, ce vor ajunge foarte departe în spaţiu să caute 
printre miliardele de elemente pe cele care le corespund. 
Putem face totul cu legea afinităţii, dar trebuie să ştim 
şi, mai ales, să persistăm. Unii vin alături de mine şi se 
plâng: „Maestre, de ani de zile eu muncesc, eu mă rog, 
eu meditez, dar nu am nici un rezultat!” Cât vă mai 
înşelați! Vorbind astfel, înseamnă că nu ați înțeles nimic 
din acest învățământ atât de extraordinar! 

Există un lucru pe care trebuie să îl cunoaşteţi: 
pentru a obține unele rezultate materiale în lucrarea 
spirituală este nevoie de mult timp. Eu simt că uneori 
trebuie să gândiţi şi pentru mine: „Dumneavoastră 
spuneţi că înfăptuiți o lucrare, dar unde sunt 
rezultatele? Nu vedem nimic...” Da, poate, pe moment, 
dar eu sunt un om căruia nu îi place să facă nişte 
lucruri uşoare şi rapid realizabile. Eu m-am avântat 
asupra a ceea ce există mai greu şi mai îndelungat de 
realizat. Dacă doream nişte lucruri uşoare, ele ar fi fost 
mai vizibile şi chiar deja realizate, Ca şi anumite plante 
care, în câteva luni, dau deja nişte roade. Da, dar 
plantele mele sunt de o aşa natură încât le trebuie mult 
mai mult timp să crească şi să rodească. Da, dar şi ce 
roade! 

Pe mine mă interesează, mă atrage numai ce este cel 
mai dificil, aproape irealizabil. De ce să cerem ceva ce 
este uşor şi nu va dura? Merită osteneala să lucrăm 
numai asupra a ceva a cărui splendoare depăşeşte 
imaginația. De exemplu, să luăm exemplul cuiva care va 
consacra cinci sau şase ani ca să devină medic, inginer 
sau chimist. Ce reprezintă cinci sau şase ani? Este 
foarte puţin! De ce să nu ne concentrăm, mai degrabă, 
asupra unei calități pe care nu o vom dezvolta, 
concretiza, manifesta, cu adevărat, decât după câteva 
secole? De exemplu, inteligența divină, frumusețea 


celestă, stăpânirea perfectă...Credeţi că în patru sau 
cinci ani veţi obține o diplomă pentru stăpânirea de 
sine? Ei bine, asupra unor astfel de lucruri trebuie să ne 
concentrăm: asupra a ceea ce este dificil. Obţinem o 
diplomă de manichiură sau pedichiură în câteva luni; 
este uşor, mult prea uşor... 

Aşadar, eu îi invit pe oameni să pătrundă în alte 
domenii, să efectueze alte activităţi, alte studii, şi vom 
vedea dacă în cinci, şase sau zece ani, vor obţine nişte 
diplome. Este nevoie chiar de secole pentru a obţine 
astfel de succese! Da, dar merită osteneala! 

Bonfin, 10 august 1968 


Cap. 6 - Legea afinităţii: adevărata religie 

Conferinţă improvizată 

Acum, când aţi înțeles bine că pacea este rezultatul 
unei armonii între toate elementele din care este 
constituit omul... trebuie să vă gândiţi zilnic să 
consacrați câteva minute pentru a introduce armonia în 
voi. Trebuie să devină un obicei. Să nu aşteptaţi să fiți 
distruşi, striviți, ca să spuneţi: „Ah, dar ce mi se 
întâmplă? Eu sunt într-o stare îngrozitoare. Ce să fac ca 
să ies cu bine?” în fiecare zi, supravegheațţi-vă, 
supravegheați starea în care vă aflați şi, imediat ce vă 
simțiți tulburați, agitați, mai neliniştiți, opriți-vă, 
restabiliți ordinea şi armonia în voi şi reluați-vă 
ocupațiile. De ce acceptaţi atât de uşor să suferiți? Când 
este cazul să fim fericiți nu avem timp, suntem ocupați, 
dar pentru suferință suntem mereu disponibili. Este cea 
mai jalnică mentalitate pe care o cunosc şi, totuşi, cea 
mai răspândită printre oameni. 

Dacă veţi avea acest obicei de a vă armoniza cu 
lumea divină, totul va deveni clar pentru voi, şi veți 
ajunge chiar să obţineţi ceva din marea armonie 
cosmică. Fiindcă spiritul vostru vede totul, el simte 
totul, participă la toate evenimentele universului; dar, 
cum creierul vostru, inima voastră şi plămânii voştri nu 
sunt încă destul de perfecţionaţi pentru a transmite 
aceste impresii conştiinţei voastre, pe moment nu ştiţi 
nimic, nu vedeți nimic, nu simțiți nimic. Totuşi, în 
realitate sunteți la curent cu totul. 

Tot ceea ce se petrece în univers ajunge la noi sub 
formă de unde pe care le înregistrăm neapărat în noi, 
dar numai partea cea mai sublimă din noi înşine, cea 


mai îndepărtată de noi înşine este cea care le captează şi 
le răspunde; noi înşine nu putem să avem o idee clară a 
acestor mesaje. Totul se petrece ca la un post de radio: 
undele din toate staţiile se propagă până aici, în această 
sală, şi dacă deschideţi aparatul, puteți capta toate 
emisiunile. Dar, dacă îl închideţi, s-ar spune că apare 
vidul, că se face o linişte ciudată, nu se mai aude nimic; 
şi totuşi, toate aceste muzici, aceste cuvinte, aceste 
mesaje continuă să circule. lată că noi suntem ca nişte 
posturi receptoare: din întreg universul ajung până la 
noi nişte unde, ele circulă în jurul nostru, fără să avem 
cea mai mică idee. 

„Atunci, spuneţi voi, ce trebuie să facem ca să 
captăm aceste unde? Să întărim spiritul, să îl luminăm, 
să îl cumințim, să îl educăm?” Nu, spiritul nu are 
nevoie; trebuie să ne ocupăm de corpul fizic pentru a-l 
purifica, a-l sublima, a-l spiritualiza. Alchimiştii aveau 
dreptate, ei nu se ocupau numai de materie; ei vroiau să 
transmute materia, înlocuind anumite elemente grosiere 
prin altele mai subtile, mai sensibile. De asemenea, şi 
noi trebuie să lucrăm în acest sens, trebuie să veghem 
să dăm corpului nostru fizic o hrană şi nişte băuturi 
pure, aerul pur, curat, razele soarelui, şi chiar tot ce 
există mai frumos ca forme, culori, sunete şi muzică. 
Deoarece, lucrând asupra corpului nostru fizic ne vom 
atinge mult mai repede şi mai eficace scopul. Spiritul nu 
are nevoie de toate acestea; el se află peste tot, el este 
atotcunoscător, el este omniprezent, ca şi Dumnezeu. 

Chiar când aveţi în față un copil înapoiat, 
handicapat, care nu ştie nici să vorbească, nici să se 
joace, credeți voi că spiritul său este idiot? Nu, spiritul 
său este un virtuoz, dar i s-a dat un instrument, adică 
un creier şubrezit, din cauza căruia el nu se poate 
exprima. Să i se dea un instrument bun şi el îşi va arăta 


toate  înzestrările. (Corpul, creierul este cel care 
îngrădeşte spiritul acestui copil. Nu trebuie confundat 
instrumentul, corpul fizic, cu entitatea care îl locuieşte. 
Această entitate este pedepsită pentru anumite motive; i 
s-a impus să nu se poată exprima, să nu poată da 
nimic, dar acest caz nu este valabil veşnic. 

Imaginaţi-vă cazul unui prizonier care ar fi fost 
închis în nişte condiții îngrozitoare de murdărie, de 
urâţenie, de limitare; el nu este făcut să trăiască în 
aceste condiţii, el are o judecată echilibrată, nişte 
gusturi estetice, şi el suferă, este nefericit. Dar cum el a 
încălcat anumite legi, el este obligat să sufere o 
pedeapsă. Este la fel cu o ființă care se naşte idioată: 
corpul ei este şubrezit, nu şi ea. Când timpul pentru 
pedeapsa sa se va scurge, într-o viitoare reîncarnare, i se 
va da un alt corp, şi ea se va manifesta, poate, ca un 
geniu. 

lată de ce trebuie să ne ocupăm de corpul fizic, să îl 
ameliorăm pentru ca el să poată simți mai bine, să 
capteze mai bine, să transmită mai bine. Să luăm cazul 
muzicienilor de geniu, ca Mozart sau Beethoven; ei erau 
nişte ființe al cărui creier sau, mai exact, centrii nervoşi 
ai muzicii erau atât de perfecționaţi încât ei auzeau 
anumite melodii ale lumii invizibile cu sufletul lor, pe 
care le transcriau apoi pe hârtie. Bineînţeles, putem 
„fabrica” muzica, este suficient să avem câteva 
cunoştinţe despre legile armoniei, iar acum s-a găsit 
chiar şi modalitatea de a compune muzică cu ajutorul 
ordinatoarelor. Este însă o muzică care nu aduce nimic, 
nu oferă nimic. La ora actuală, mulți muzicieni se 
interesează mult despre această modalitate de a 
compune muzică şi, în loc să urce în cele mai înalte 
regiuni ale sufletului pentru a simți, a auzi şi a capta 


nişte armonii divine, ei coboară, ei se materializează. 
Aparatele fac muzica în locul lor! 

Astăzi nu mai există nişte artişti inspirați, ca aceia 
din trecut care se înălțau, mai întâi, pentru a contempla 
frumusețea din înalt, apoi încercau să o exprime prin 
arta lor. Atât timp cât nu simțeau că intră în comunicare 
cu regiunile celeste, cu acea splendoare, ei nu creau. Ei 
aveau o disciplină şi respectau anumite reguli pe care şi 
le transmiteau unii altora. În timp ce, toate aceste 
tradiții sunt acum uitate, fiecare lucrează oricum, iar cei 
mai descreieraţi sunt consideraţi cei mai mari artişti. În 
realitate, arta cere o întreagă inițiere; pentru a fi artist 
trebuie să cunoşti legile universului; fără această 
cunoaştere nu poți deveni niciodată un adevărat creator. 

Acum, pentru a completa ce vă spuneam ieri, eu voi 
mai adăuga că adevărata religie se bazează pe marea 
lege a corespondențelor universale. Aceasta este o lege, 
în acelaşi timp fizică, chimică, magică, spirituală, ce se 
enunță astfel: legându-ne de ceea ce este perfect, perfect 
prin inteligență, perfect prin putere, perfect prin formă, 
prin culoare, prin parfum, perfect prin frumusețe, 
beneficiem noi înşine de această perfecțiune, deoarece o 
introducem în noi. Este o lege infailibilă şi, din ziua în 
care o cunoaşteţi, nu vă mai puteți desprinde de această 
idee de perfecțiune, altminteri simțiți că distrugeți ceva 
în voi. 

Adevărata religie se bazează pe cunoaşterea legilor 
absolut reale şi demonstrabile, pentru că le găsim 
aplicate în toate domeniile naturii până la zoologie, 
entomologie, peste tot.. .Să presupunem că aveţi un 
model, o ființă care este pentru voi o divinitate; o 
admiraţi, o contemplaţi, meditaţi asupra ei... În acel 
moment vă legaţi de perfecțiune, de splendoare, şi 
această splendoare începe să se instaleze în voi, iar voi 


creşteți, vă dezvoltați, deveniți frumoşi şi puternici până 
în ziua în care veți fi la fel, sau oricum asemănători, cu 
acea ființă. Aşa lucrează legea. 

Dacă nu respectaţi această lege, veți pierde tot ce ați 
adunat bun, de bun simț, splendid, şi nimeni în cer şi pe 
pământ nu va veni să vă ajute. Dar înainte, cine venea 
să vă ajute? Domnul? Nu, deloc. Poate că El nu ştia nici 
măcar ce făceați. Există tocmai această lege care, 
imediat ce suntem în contact cu ea, intră în acţiune şi se 
consideră obligată să vă susțină, să vă încurajeze şi să 
vă ajute să depăşiţi toate greutățile şi suferințele. Dacă 
nu ați reuşit încă să atingeți acest grad de eliberare, în 
ciuda iubirii voastre față de Domnul, nu înseamnă că 
legea este falsă, nu, ci aţi lucrat atât de mult timp într-o 
o manieră negativă, v-aţi confecționat o carapace atât de 
groasă, încât acum va fi din nou nevoie de timp foarte 
îndelungat să o înlăturați. Dar, într-o zi nu veți mai 
putea scăpa de această lege, ea se va arunca asupra 
voastră şi vă va pune în nişte condiţii în care binele va fi 
atât de puternic în voi şi atât de rezistent încât nu îl veți 
mai putea înlătura. 

Dacă nu simţiți nici o ameliorare pe moment, nu 
trebuie acuzată legea. În alte încarnări aţi lăsat atâtea 
carapace să se îngroaşe în jurul vostru încât, chiar dacă 
lucraţi cu această lege, chiar daca ea acumulează deja în 
voi nişte comori formidabile, voi nu le simţiți încă. Dar 
dacă continuaţi în direcția bună, legea este absolută: 
carapacea se subțiază, încet-încet, şi va dispare, iar tot 
ce ați adunat prin gândurile voastre, prin rugăciunile 
voastre, prin contemplațţiile voastre, toate aceste bogății, 
aceste comori, aceste frumuseți, aceste splendori se 
varsă asupra voastră şi sunteți inundați. Fără să ştiţi, 
ați acumulat un întreg ocean de binecuvântări, iar 


acesta se află aici, pregătit să se reverse asupra 
voastră... 

Dacă religia voastră se bazează numai pe nişte 
credințe sau obiceiuri datorate educaţiei, familiei, 
societăţii, ea nu este solidă, nu este durabilă. Adevărata 
religie este bazată pe legea afinităţii. În acel moment, 
înțelegem că trebuie să iubim pe Domnul şi să ne 
gândim la El, nu pentru că Biserica a ordonat-o sau că 
este scris undeva în Biblie, ci pentru că există o lege 
absolută, formidabilă, conform căreia noi beneficiem de 
această iubire, şi apoi, din cauza noastră, întreaga 
lume...Dar această ştiinţă nu a pătruns încă în mintea 
oamenilor; dovada este că la ora actuală mulți creştini 
părăsesc Biserica. Ei nu au înțeles nimic! Aşa cum o 
înțelegeau ei, religia nu avea nici o bază solidă. Acum 
este necesară o cunoaştere inițiatică, această cunoaştere 
ce era revelată cu precizie în Iniţieri. Discipolul antrenat 
de Maestrul său în anumite experiențe atingea cu 
degetul realitatea, şi ceea ce învăța astfel nu mai putea 
să pună niciodată la îndoială, această cunoaştere fiind 
ca şi lipită de carnea sa, şi nimic nu mai putea să îl 
determine să o piardă. 

Legându-vă cât mai mult de Domnul, veţi trăi şi mai 
mult în fericire, în putere, în cunoaştere, în veşnicie, 
pentru că voi extrageți, aspiraţi şi primiți toate aceste 
particule, aceste forțe, aceste raze, aceşti curenți - 
numiți-i cum doriţi - nu îi ascultați pe neştiutori! Toţi cei 
care se pronunţă cu atâta siguranță despre Domnul - 
pentru a decide, mai ales, că El nu există! - oare ce ştiu 
ca să îndrăznească să se pronunțe?... Ceea ce eu vă 
învăţ este verificat de mii de ani, iar eu l-am verificat 
deopotrivă, şi îl verific în fiecare clipă. Da, în ziua în care 
eu nu l-aş mai iubi pe Domnul, în care eu nu m-aş mai 
gândi la El, eu aş fi pierdut şi nimeni nu ar putea să mă 


mai salveze. Eu am înțeles că este în interesul meu să îl 
iubesc. 

Dumnezeu nu are nevoie nici de iubirea noastră, 
nici de recunoştinţa noastră, nici de rugăciunile noastre; 
noi suntem cei care avem nevoie să îl iubim şi să îi 
adresăm rugăciunile noastre. Ca să îl pedepsească, unii 
decid că nu vor mai merge la Biserică, că nu îi vor mai 
aprinde lumânări...înțelegeţi, cum El nu i-a ajutat să 
câştige nişte bani, El este pedepsit, Domnul, iar El 
plânge, se lamentează, îşi smulge părul, pentru că unii 
L-au părăsit! lată mentalitatea umană! în realitate, omul 
este cel care are interesul să creadă în Domnul şi să se 
roage Lui. Dacă îl suprimaţți pe Domnul, să ştiţi că veţi 
pune neapărat alte „divinități” în mintea voastră - şi cum 
ele vor fi departe de perfecțiunea Domnului, veți începe 
să atrageți la voi viciile lor, slăbiciunile lor şi bolile lor. Ei 
da!... Domnul nu îşi va da nici măcar seama că îi 
întoarceți spatele. El se află atât de sus!...E1 şi-a astupat 
urechile la tot ceea ce spun idioții, dar ei sunt cei care 
vor suferi, pentru că vor fi lipsiţi de tot ceea ce El posedă 
şi reprezintă ca splendoare. 

Toate societăţile care au decis să îl suprime pe 
Domnul sunt pe cale, fără să ştie, să se descompună, să 
slăbească, să se abrutizeze. Pentru moment, ele îşi 
imaginează că se află la adăpost, protejate, dar într-o zi 
ele vor înțelege ce au pierdut. Se întâmplă ca şi cu acel 
om care făcuse un pact cu diavolul pentru a avea bani. 
Diavolul i-a spus: „De acord, îți voi da, dar, de fiecare 
dată va trebui să-mi dai ceva în schimb. Ce anume? - De 
fiecare dată când îţi voi aduce bani, tu îmi vei da unul 
din firele tale de păr. - Oh, dacă nu este decât atât, 
spuse omul, nu este mare lucru. Un fir de păr!” Da, dar 
puţin timp după aceea el a chelit, ceea ce a antrenat 
multe schimbări în viața sa... O mulțime de oameni 


judecă astfel: „Ce pierd eu dacă fac unele prostii, dacă 
întrerup legătura cu Domnul?... Nu se întâmplă nimic...” 
Ba da, de fiecare dată, o mică particulă de vitalitate, de 
frumuseţe, de farmec, se detaşează de voi şi, în final, 
chiar dacă ați câştigat în plan material, ați pierdut tot 
ceea ce posedați mai preţios. 

Atunci, eu vă spun, dragii mei frați şi surori, nu 
trăiţi nici o zi fără să vă legaţi de Cer, deoarece tocmai 
datorită acestei legi a afinității veți declanşa un proces 
ce va avea neapărat nişte repercursiuni importante. 
După mine, cea mai mare prostie pe care o putem face 
este să rupem legătură cu Cel Veşnic. Există tot felul de 
prostii - este inutil acum să vi le enumăr! - dar cea mai 
mare, cea care le depăşeşte pe toate este aceasta, fiindcă 
ea le antrenează pe toate. Bineînţeles, eu nu cer 
nimănui, nici unei persoane să devină, aşa cum spuneţi 
voi în Franța „o ploşniță de sacristie”, tot timpul ascunsă 
în biserică să recite nişte rugăciuni... şi, în realitate, 
priviți cu ce seamănă ea având acest aer respingător! 
Dacă ea era cu adevărat sinceră, ar fi trebuit totuşi să 
strălucească puţin şi, în loc să rămână o ploşniţă, ea ar 
fi fost deja un fluture. Din moment ce ea nu s-a 
schimbat, înseamnă că religia sa este încă exterioară. 
Pentru că există religie şi religie... 

La ora actuală, religia nu mai este atât de 
importantă, în timp ce, înainte, toată lumea o respecta şi 
respecta Biserica, preoții. Intuind această schimbare, 
unii preoți, pentru a păstra contactul cu mulțimea, 
acceptă să facă cam orice în bisericile lor. Atunci, ei sunt 
bine văzuți. Roşii în obraji, durdulii, veseli, surâzători, 
iată-i pe adevărații preoți în bisericile care nu mai au 
nimic din nişte locuri sfinte; acolo se face zgomot, se 
dansează...Nu ştim ce să mai inventăm pentru a mai 
atrage publicul. 


Nu, ceea ce va salva Biserica în întreaga lume este 
Ştiinţa Iniţiatică, pentru că ea oferă religiei nişte baze 
solide. Mulţi oameni nu se mai roagă, fiindcă văd că 
munca le aduce mai mult. Când afacerile merg, de ce să 
te mai rogi şi să meditezi? Meditaţiile şi rugăciunile le 
micşorează veniturile! 

Bineînţeles, rugăciunile nu sunt făcute pentru a 
obține unele avantaje materiale, bani, case, maşini, un 
post foarte înalt sau o căsătorie foarte bună, ci pentru a 
aduce avantaje de o altă natură. Când îl iubim pe 
Domnul, când suntem în comunicare cu El prin gând, 
primim nişte calități, nişte forțe, nişte curenți, lumina, 
tot ceea ce este spiritual, invizibil; şi cum această latură 
invizibilă este reală, ea acționează asupra oamenilor care 
intră în contact cu voi: alături de voi, ei se simt 
însuflețiți, întăriți, încurajați, şi încep să vă acorde 
încrederea lor, să vă ofere tot felul de posibilități, chiar şi 
unele facilități materiale. Dar totul începe prin latura 
spirituală. 

Rugându-ne Domnului, iubindu-L, nu trebuie să 
aşteptăm nimic în planul fizic. Multi spun: „Eu mă rog, 
eu mă rog, dar mă aflu mereu în mizerie”. Aşadar, ei se 
aşteptau să devină bogaţi? Este de necrezut maniera în 
care ei înțeleg lucrurile! Trebuie să instruim oamenii 
despre realitățile şi legile lumii invizibile, pentru ca ei să 
cunoască, în sfârşit, ce este adevărata religie, adevărata 
ştiinţă, adevărata viață. Pentru moment, există o 
confuzie: ei aşteaptă încă anumite avantaje pe care nu le 
primesc, în timp ce primesc altele de care nu sunt 
conştienţi. 

Când sunteți legați de Domnul, atrageţi toate 
calitățile pe care El le posedă: ele se infiltrează, pătrund 
în voi, şi deveniți o ființă strălucitoare, inteligentă, 
echilibrată. În acel moment, chiar şi bogăţia materială 


poate veni, dacă vă este scris în destin. Dacă cereți însă, 
mai întâi, bogăția materială, înseamnă că nu aţi înțeles 
nimic. La început, desigur, nu vă va surâde totul, dar 
tocmai latura invizibilă este cea care se va ameliora şi, 
dacă aceasta nu se vede, se simte. Nu simțiți câteodată 
că o ființă, prin simpla sa prezenţă, vă calmează, vă 
linişteşte, vă uşurează, şi vă simţiţi bine lângă ea.. .în 
timp ce o alta vă irită, fără să ştiţi prea bine de ce? 
Desigur, acestea sunt nişte fenomene invizibile, dar 
reale. 

Religia este bazată pe cunoaşterea legilor afinităţii. 
De îndată ce vă legaţi la o anumită sursă, la o anumită 
centrală, la o anumită stație emițătoare, veți primi 
neapărat nişte mesaje şi unde de natură contrară. Nu le 
vedeți? Nu prea contează, le veți vedea într-o bună zi. Eu 
vă aduc astăzi o parte a acestei adevărate ştiinţe pe care 
o posedau marii Inițiați ai trecutului. Acceptaţi-o şi veţi 
deveni de neclintit. 

Dacă cineva îmi spune: „Oh, eu practic 
învățământul, eu fac tot ce îmi spuneți, dar eu mă simt 
dezechilibrat, nervos, aproape de nebunie”, eu îi voi 
spune: „Vă înşelați gândindu-vă că urmaţi în mod corect 
învățământul. Probabil că în interior dați curs liber la 
altceva: fie orgoliului, fie unei dezordini în domeniul 
sexual, fie unei lipse de stăpânire a imaginației... De 
asemenea, poate că forțați lucrurile dorind să obţineţi 
prea repede mari rezultate spirituale. Toate acestea nu 
sunt conforme cu învățământul, nu trebuie să acuzați, 
mai degrabă voi nu vă pricepeţi bine. Căutaţi cauza în 
voi înşivă”. 

Învăţământul există pentru a echilibra fiinţele, a le 
întări, a le face fericite, şi nu pentru a le distruge. 
Aşadar, dacă nu vă găsiţi într-o stare prea bună, căutați 
legea pe care ați încălcat-o. „Da, dar eu nu vreau să-mi 


mai văd părinții, nici să mai îi vizitez, ei nu sunt destul 
de evoluați, nici mistici. Eu vreau să mă eliberez complet 
de ei. De asemenea, şi în acest caz, oare modalitatea 
voastră de acțiune nu este puţin excesivă şi periculoasă? 
Sunteţi legaţi de ei şi nu puteţi tăia această legătură atât 
de uşor. Dacă în raționamentul vostru, în deciziile 
voastre, în sensibilitatea voastră, deveniți prea personali, 
urmează întotdeauna nişte anomalii”. lar când apare o 
anomalie, trebuie să căutăm mereu cauza în noi înşine, 
nu în învățământ. Fiindcă învățământul armonizează 
totul, dacă ştim cum să lucrăm. 

Lăsaţi-i pe ceilalți să creadă ce vor, iar voi, care 
primiți aici marile secrete ale vieţii, să ştiţi că trebuie să 
căutați adevărata viață, adică să vă doriți imensitatea, 
perfecțiunea. Ce reprezintă o viaţă în care ne limităm 
numai să mâncăm, să bem, să dormim şi să lucrăm? 
Spiritele „civilizate”, „cultivate”, au suprimat, în numele 
ştiinţei, tot ceea ce este mai viu şi mai spiritual, pentru a 
aduce oamenii spre moarte. Eu sunt un partizan şi al 
ştiinţei, nu putem fi împotrivă, ea obține atâtea 
rezultate! Eu mă opun numai direcției pe care ea a luat- 
o. În ziua în care ea va studia numai viaţa, ea va obține 
nişte rezultate şi mai fantastice. 

În cazul ştiinţei se întâmplă aceleaşi lucruri ca şi în 
cazul banilor. Unii spun: „Eu sunt împotriva banilor, ei 
sunt cei care îi fac pe oameni răi şi nefericiți”. Nu, nu 
banii sunt de vină, banii sunt neutri. Omul este cel care 
îi foloseşte prost pentru a-şi satisface dorințele sale 
criminale; dar, dacă el este bun şi generos, el se poate 
folosi de bani în cu totul alt scop. Nu banul este cauza 
nefericirilor. De altfel, dacă eliminăm banul ca mijloc de 
schimb, dat fiind că societatea are nevoie să facă nişte 
schimburi, va trebui inventat altceva, de o altă manieră, 
de un alt fel, care va înlocui banul, dar care va juca 


exact acelaşi rol. Pentru că banul este indispensabil: el 
reprezintă sângele în societate, circulația sanguină. La 
fel este şi în cazul ştiinţei; ştiinţa are o origine divină, 
dar cum ea îmbrățişează în acelaşi timp binele şi răul 
(„ştiinţa binelui şi a răului”), cei care caută mijloacele de 
a face rău le găsesc prin intermediul ştiinţei; iar cei care 
caută mijloacele să facă bine le găsesc deopotrivă cu 
ajutorul ştiinţei. Ştiinţa este neutră, ea nu are nici o 
conştiinţă. Oamenii sunt cei care posedă conştiinţă. 
Ceea ce eu adaug astăzi despre legea afinităţii este 
foarte important. Ignorând-o, înlăturăm cele mai bune 
posibilități pe care Dumnezeu ni le-a dat ca să devenim 
asemenea Lui. Aceste posibilități depind numai de 
ardoarea noastră, de intensitatea dorinței noastre de a 
accelera acest proces al divinizării. Evident, dacă ne 
rugăm din obicei, din conformism, aceasta nu va mişca 
absolut nimic. Ne putem ruga astfel întreaga viață, nu va 
apare nici un rezultat. Ceea ce trebuie este să reuşim să 
declanşăm nişte forțe şi să le proiectăm până la Cer. 
Pentru aceasta, iubirea şi credința sunt însă necesare. 
Toţi cei care au respins religia gândind: „Ceea ce 
contează este să lucrăm să organizăm societatea.. .A 
crede sau a nu crede în Dumnezeu nu are nici o 
importanță” se înşeală, deoarece la sfârşitul unei 
anumite perioade, această societate va degenera. Cum 
ea nu va avea un punct central în jurul căruia să se 
rotească, ea se va descompune, iar ei înşişi nu vor mai fi 
nişte creaturi sociale perfecte: printre ei se va strecura 
lăcomia, subiectivismul, nedreptatea. Toate societăţile, 
toate imperiile, toate împărăţiile şi regatele falimentează 
astfel într-un final: când încep să piardă acel punct solid 
de care se agățau pentru a împiedica forțele negative să 
se dezvolte. Dimpotrivă, când o societate este bine 
centrată pe latura superioară, sublimă, divină, în ea 


circulă o asemenea forță încât toate animalele sălbatice 
interioare sunt puse la pământ, îmblânzite, ele nu mai 
îndrăznesc să se manifeste. În acel moment, există mult 
mai multe posibilități de a stabili nişte legi drepte, şi 
mult mai multe şanse ca toți membrii acestei societăți să 
trăiască în belşug şi armonie. Dar când intensitatea 
spirituală începe să scadă, când centrul sau capul nu 
mai este la locul său, se trezesc atunci nişte forțe 
negative care pun stăpânire pe indivizi, fiindcă nimic nu 
le mai amenință, nu mai există nimic să le elimine. 

Aşadar, aceasta este viața discipolului: ea se învârte 
în jurul unei idei centrale. lar această idee începe prin a- 
i intimida pe duşmanii care locuiesc în interiorul său. Să 
luăm un exemplu din viața fizică. Unele persoane, 
ducând o viață dezordonată, şi-au distrus sănătatea: 
tuberculoza începe să le macine. Dar ele sunt îngrijite, 
duc o viață mai echilibrată: mai puţine agitaţii pasionale, 
o hrană mai sănătoasă, un somn mai bun; în acel 
moment, organismul începe să secrete anumite 
substanţe care neutralizează şi imobilizează bacilii, iar 
sănătatea revine. Dacă bolnavul reîncepe să bea, să 
fumeze, să-şi piardă nopți întregi în tot felul de nebunii, 
situația se inversează şi boala revine să distrugă 
organismul. 

Ei bine, există aceeaşi lege în domeniul psihic: viața 
spiritului îl ajută pe om să ridice nişte bariere pentru a 
împiedica venirea răului, iar toţi lucrătorii sunt la treabă 
- fiindcă există nişte adevărate uzine în ființa umană! 
Dar, dacă omul începe să facă nişte nebunii, nu se mai 
supraveghează şi nu mai duce o viață armonioasă, 
forțele dezechilibrului şi răului apar, se propagă, iar el 
se îmbolnăveşte, se distruge. Centrul cel mai puternic 
care să ne ocrotească este Dumnezeu însuşi, iar noi 
trebuie să ne agățăm de acest punct, de acest centru, 


astfel ca forța ce o trezeşte în noi să poată elimina 
entitățile pregătite mereu să ne facă rău. Suntem liberi 
şi să rupem această legătură, dar este o libertate care, 
mai devreme sau mai târziu, o vom plăti scump. 

lată o pagină din adevărata ştiinţă. Ea este absolută, 
nu este o invenție. Eu am studiat-o în profunzime 
întreaga mea viață. Nu în cărți, nu, ci în întreaga mea 
ființă interioară: eu m-am cufundat în întregime în ea, 
iar pentru mine ea este acum absolut limpede. Şi voi, la 
fel, orice s-ar spune, oricare ar fi filosofiile care circulă 
acum, agățați-vă de această idee a Divinităţii, căutați-o, 
gândiți-vă la ea, iubiţi-o, chemațţi-o, pentru că veți primi 
astfel nişte energii extrem de puternice, iar aceste energii 
îi vor împiedica pe duşmani să vă facă rău. Poate că veți 
mai fi puţin „muşcaţi”, din când în când, deoarece nu aţi 
reuşit să vă baricadaţi perfect, dar dacă reuşiţi, răul nu 
vă va mai putea atinge. Creştinii recită sau cântă: 
„Domnul este păstorul meu”, dar sunt numai nişte 
cuvinte pentru ei, fiindcă ei nu cunosc ştiinţa 
extraordinară ce este ascunsă în spate. Ei pronunță 
mecanic, deşi în realitate acestea sunt nişte cuvinte 
magice. 

Credeţi-mă, nu există ceva mai important pentru voi 
ca iubirea față de Creator. Tot restul vine după aceea. 
Datorită acestei iubiri, totul se ordonează, se reglează, se 
armonizează, şi chiar dacă nu se ajunge la unele 
rezultate vizibile în această încarnare, nu contează, 
fiindcă ființele care ne supraveghează privesc din înalt 
ne privesc şi spun: „lată o ființă inteligentă”, şi ne dau 
aprobarea şi binecuvântările lor. 

Cap. 7 - Legi ale naturii şi legi morale 


Conferinţă improvizată 

Când aruncăm o privire asupra lumii, constatăm, 
prin intermediul conversațţiilor, al cărţilor, al filmelor 
etc... că există din ce în ce mai mulți oameni nefericiti, 
bolnavi, dezechilibraţi. Care este motivul? Dacă ne oprim 
asupra unor cazuri particulare, nu vom avea niciodată 
vreun răspuns înainte de trecerea unor secole. Aşadar, 
trebuie să reuşim să facem o sinteză a tuturor acestor 
probleme pentru a putea trage nişte concluzii valabile 
pentru toate cazurile, aşa cum v-am arătat deja în 
conferințele asupra simplităţii şi complicației, sau chiar 
asupra prezenţei şi a absenței pe care le-am studiat în 
toate planurile, de la absenţa sau prezența unui obiect 
până la prezenţa sau absența Domnului. 

Observând oamenii, constatăm că ei exagerează 
mereu în alegerile sau comportamentul lor: ori s-au 
îndopat fără încetare, ori, dimpotrivă, ei nu s-au hrănit 
suficient şi, în ambele cazuri, ei îşi pun în pericol 
sănătatea; ori au muncit prea mult şi s-au epuizat, sau 
nu au muncit deloc şi au înțepenit; unii au băut prea 
mult, alții deloc, şi aşa mai departe...Pentru a explica 
aceste anomalii, vom spune că ei „au depăşit măsura”, 
că au încălcat legile. Aşadar, exista în natură nişte legi 
pe care trebuie să le cunoaştem şi să le respectăm. Dar, 
vorbind cu oamenii, ne dăm seama că ei nici măcar nu 
ştiu că există nişte legi ce guvernează organismul nostru 
şi natura însăşi. Cum putem atunci să le vorbim despre 
legile morale, din moment ce ei nu ţin cont de legile 
fizice şi că, încălcându-le, ei îşi atrag tot felul de 
necazuri, de greutăți şi boli? 


În timpurile preistorice, când oamenii erau încă 
primitivi, trăind în caverne, legile naturii le erau 
necunoscute. Cu mult mai târziu, după multe experienţe 
şi suferințe, ei au început să înțeleagă existența legilor 
pe care nu trebuiau să le încalce. Iar când, pentru a-şi 
uşura viața materială, ei au decis să se grupeze şi să 
formeze nişte clanuri, nişte triburi, nişte naţiuni, ei au 
fost obligaţi să facă unele legi ce aveau drept modele cele 
pe care ei le găsiseră în natură. Ei şi-au dat seama că, 
fără aceste legi, ei îşi petreceau timpul luptându-se, şi 
tocmai aceste lupte, certuri şi bătăi neîncetate 
distrugeau, de fiecare dată, cele câteva achiziții pe care 
tocmai le făcuseră. Oamenii au găsit aceste legi, pe care 
tineretul vrea să le distrugă astăzi, după lungi 
experiențe, după mari suferințe şi îndelungate sacrificii. 
Este o altă problemă dacă trebuie să le respectăm pe 
toate, dar eu nu vreau să o tratez astăzi. 

Mulţi ignoră existența legilor naturale, iar dovada 
constă în faptul că le încalcă continuu. Când mă aflam 
în India, eu am văzut în ce lipsă de igienă trăiau 
indienii. Cum să ne mai mirăm că ei erau decimaţi de 
boli? Alte persoane nu se hrănesc deloc, slăbesc si mor, 
ele au încălcând astfel alte legi pe care ar fi trebuit să le 
cunoască şi să le respecte pentru a-şi păstra viaţa şi 
sănătatea. Cei care cunosc anumite reguli de igienă 
respectă mai mult aceste legi naturale şi se găsesc în 
condiții mai bune. Nimeni nu mai nesocoteşte astăzi 
faptul că alcoolicul va muri de ciroza ficatului, iar cel 
care fumează prea mult, mănâncă prea mult sau 
lucrează prea mult, va îngrădi, într-un fel sau altul, 
buna funcționare a organismului. 

Oamenii au constatat şi că, în planul sănătății, 
există deopotrivă nişte legi ce nu trebuie încălcate. La 
fel, în societate, trebuie să plătim fiecare încălcare a legii 


printr-o amendă sau o pedeapsă cu închisoare. Oamenii 
ştiu toate acestea pentru că le-au experimentat. Dar cei 
care recunosc astăzi legile morale sunt rari, ori tocmai la 
aceste legi eu vreau să revin. Ceva lipseşte în ştiinţa 
oamenilor, ceva esenţial! Chiar dacă rămâne încă o mică 
credință în existența unei anumite ordini a lucrurilor, 
astăzi majoritatea scriitorilor, a filosofilor, a artiştilor, a 
savanților emit unele teorii, scriu nişte cărți şi creează 
unele opere ce nu pot decât să înlăture, din nefericire, 
aceste credințe. 

Totuşi, din moment ce aceste legi morale aparțin 
unei lumi ce nu este separată de lumea fizică, oamenii 
trebuiau să constate sau să descopere existența acestor 
legi. Este uşor de observat că aceste două lumi sunt 
legate. Să luăm exemplul unui beţiv. La început, el era 
un om delicat, amabil, cultivat, atent, nobil şi generos; 
nimic nu îi lipsea. Dar, din ziua în care el a început să 
bea, toate aceste calități şi virtuţi s-au diminuat şi chiar 
au dispărut. Ce anume s-a schimbat? Tocmai latura 
morală, adică calităţile, virtuțile, comportamentul. Toate 
acestea s-au măcinat din cauza excesului de băutură. 
Să luăm un alt exemplu: un om pasionat de jocurile de 
noroc până la neglijarea obligaţiilor sale, a îndatoririlor 
sale, a promisiunilor sale. La origine, jocul era o 
activitate ce nu avea nimic de a face cu morala, dar, în 
final, tocmai domeniul moral este cel care a suferit 
repercursiunile. Cum nu au văzut oamenii legăturile 
existente între aceste două lumi? Ei nu cred decât în 
latura materială, dar există deopotrivă şi domeniul 
moral, domeniul interior. 

Există trei lumi: lumea divină, care este lumea 
Ideilor; lumea psihică a gândurilor şi a sentimentelor, 
aceasta fiind tocmai lumea morală; în sfârşit, lumea 
fizică, care este cea a formei şi a concretizării. Lumea 


materială este legată de lumea morală, care este ea 
însăşi legată de lumea Ideilor situată mult mai sus, 
lumea divină. Dacă oamenii nu văd aceste legături, 
înseamnă că ei nu au studiat, nici nu au observat 
lucrurile şi, atât timp cât această lacună nu va fi 
îndepărtată, vor urma nişte consecințe dezastruoase. 

Chiar dacă nesocotim legile comportamentului, când 
începem să le încălcăm, suntem obligaţi să le suportăm 
consecințele, mai mult sau mai puţin grave, şi tocmai 
atunci ne dăm seama că acest domeniu are, deopotrivă, 
legile sale, dar mult mai subtile decât legile fizice, 
deoarece ele nu sunt înscrise numai în organism, ci şi în 
sufletul şi spiritul omului. Cel care nu le respectă va 
vedea că alţii îi reproşează că este egoist şi personal; el 
se va simți curând lipsit de susținere şi prietenie, şi 
oricare ar fi greşeala comisă, el va trebui să plătească. 
Cum? În tot felul de modalităţi: prin remuşcări, prin 
suferințe, prin regrete, prin decepții, prin tristeți şi 
poate, de asemenea, prin bani. Puteţi să observați 
aceasta în orice domeniu. 

Va veni şi ziua în care oamenii vor înțelege că totul 
este legat şi că există şi în domeniul moral nişte legi 
neschimbătoare şi neînduplecate pe care trebuie să le 
cunoască, iar în acea zi va începe evoluţia lor. Neglijăm 
aceste legi pentru că ele nu sunt scrise nicăieri şi 
credem că putem să ne permitem totul; dar, atât timp 
cât nu am înţeles că aceste legi există, nu vom putea să 
facem adevărate progrese. O veţi constata voi înşivă într- 
o bună zi. Nu este permis să spuneţi: „Eu cred că...” şi 
„Eu pot face ce doresc...” - De ce? - Pentru că veți plăti. - 
Dar eu am toate drepturile! - Faceţi ce vreți, dar veți 
plăti! în natură totul se plăteşte, chiar fericirea, chiar 
bucuria şi extazul. - Eu nu am însă bani! - Aceste legi 
nu vă vor cere bani (oamenii vă vor cere însă mereu), dar 


ele vă vor cere o parte din forțele voastre sau din 
cunoaşterea voastră sau din sănătatea voastră sau din 
frumusețea voastră sau din lumina voastră. Daca ați fi 
clarvăzători sau ați poseda o adevărată cunoaştere, aţi 
constata că există un deficit în casa de bani, că 
Justițiarii, Forțele Cosmice,  Inteligenţele care 
guvernează universul au venit să vă retragă ceva, şi iată- 
vă sărăciți! 

Inițiaţii au înțeles că, pentru a deveni bogați, foarte 
bogaţi, nu trebuie niciodată să încalce nici legile divine, 
nici legile morale, nici legile fizice, nici chiar legile 
umane. Cu toate că legile create de oameni nu au 
aceleaşi rațiuni de a fi ca legile naturii, atât timp cât 
trăim într-o societate în care ele sunt foarte puternice, 
este de preferat să ne supunem lor (de exemplu, să nu 
trecem pe culoarea roşie la semafor)... Dacă le puteţi 
încălca fără să fiți observați, natura nu vă va pedepsi, 
fiindcă nu este treaba ei. Dar dacă încălcaţți o lege a 
naturii, chiar dacă societatea continuă să vă respecte şi 
să se încline în fața voastră, vă veți îmbolnăvi; da, legea 
vă va pune la pat! Ea este cea care vă va pedepsi şi 
nicăieri nu veți putea scăpa de ea. Veţi putea merge 
oriunde, legea vă va găsi, pentru că totul se înregistrează 
în sinea voastră. 

Natura a prevăzut că omul că îi va încălca mereu 
legile, de aceea ea a plasat în el nişte aparate 
înregistratoare. Nu îi mai rămâne apoi decât să arunce o 
privire pentru a vedea ce a mâncat sau a băut omul, cea 
gândit, a simţit sau a făcut. Este imposibil să o înşelăm! 
lar acum, vreți să mă convingeți că numai oamenii fac 
nişte înregistrări! Cum ar fi putut omul să inventeze un 
lucru al cărui model să nu i-l fi dat mai înainte natura? 
Natura a făcut înregistrări înaintea omului, dar el este 
prea orb ca să recunoască. Aşadar, natura şi-a luat 


toate măsurile de prevedere, iar dacă îi încălcăm legile, 
trebuie să plătim. 

De acum înainte, încercaţi să nu mai încălcați nici 
legile umane, nici legile naturii, nici legile morale care se 
situează şi mai sus, deasupra legilor naturii. Este vorba 
mereu despre natură, dar ea are nişte grade; mai întâi, 
există o natură pur fizică, apoi, mai sus, o natură 
subtilă căreia îi aparțin gândurile şi sentimentele; în 
sfârşit, deasupra acestor două naturi se află lumea 
divină. Natura se supune şi ea, deopotrivă; la fel cum 
noi trebuie să îi ascultăm legile, natura ascultă de legile 
spiritului, pentru că spiritul comandă naturii. Când 
omul reuşeşte să se ridice deasupra acestor două naturi 
- natura pur fizică şi natura mai subtilă a gândurilor şi a 
sentimentelor - el se află atunci deasupra legilor lor. El 
este atât de pur, atât de luminos, atât de puternic, într-o 
atât de perfectă armonie cu spiritul încât, în acel 
moment, natura este cea care îl ascultă, orice ar face, el 
nu încalcă nici o lege; este singurul caz în care omul îşi 
poate permite totul, fără să existe vreodată o încălcare 
de lege. 

Numai ființele excepţionale, ființele predestinate 
reuşesc să se înalțe deasupra legilor naturii şi a legilor 
morale. Aceste ființe au existat mereu, există şi vor 
exista, dar sunt foarte puţine. Ele pot să-şi permită totul 
fără să înfăptuiască o crimă sau un păcat. Este foarte 
dificil de explicat, dar eu am primit în acest domeniu 
nişte revelații fantastice despre care nu puteţi avea nici o 
idee, pentru că nimeni nu vă poate vorbi despre aceste 
lucruri. 

Totuşi, eu vă voi spune câteva cuvinte ca să vă ajut 
să înțelegeți. Când un om este foarte pur, foarte 
luminos, orice ar face, va fi mereu un lucru bun. lar 
când un om este murdar, întunecat, când este cufundat 


în nişte regiuni infernale, chiar dacă ar vrea să facă 
bine, el nu va produce decât nişte pagube, el seamănă 
cu acela care, cu mâinile pline de cărbune, vrea să 
şteargă o pată mică de pe fața cuiva, dar îl murdăreşte şi 
mai mult. În dorinţa de a purifica pe cineva, un 
asemenea om îl murdăreşte; în dorința de a-i simplifica 
viața, el i-o complică. De ce? Pentru că tot ce emană din 
el este atât de haotic şi întunecat încât, orice ar face, el 
distruge. Dar dacă o ființă este lumină pură, iubire 
pură, inteligență pură, chiar dacă ea loveşte pe cineva, 
în loc să îl ucidă, ea îl va salva, pentru că tot ce este în 
ea, tot ce iese din ea este divin. Pentru a ajunge la acest 
vârf, la sefirotul Kether, trebuie să fii predestinat de 
către cei Douăzeci şi patru de Bătrâni, trebuie să fii 
predestinat de mult timp.. .Dar, atât timp cât discipolul 
este pe drum, el trebuie să înțeleagă că există nişte legi 
de respectat, acesta fiind punctul de plecare al oricărei 
lucrări. 

Oamenii recunosc că în activitatea lor profesională 
există nişte comportamente adecvate şi altele care nu 
sunt, dar imediat ce este vorba despre domeniul moral, 
ei se gândesc că îşi pot permite totul. Nu. Când Hermes 
Trismegistul spunea: „Ceea ce este dedesubt corespunde 
cu ceea este deasupra, şi ceea ce este deasupra 
corespunde cu ceea ce este dedesubt”, el enunța acest 
adevăr, dar fără să precizeze ceva, iar cuvintele sale 
cuprind toate planurile, toate domeniile, toate activitățile 
omului. Într-adevăr, un mare număr de principii, de 
activităţi, de obiecte, de culori, de forme, de creaturi, de 
regiuni sunt conţinute în aceste două cuvinte Jos”, şi 
„inalt”. Mulţi au înţeles că ceea ce este jos, adică aici, pe 
pământ, este asemănător cu ceea ce este în înalt, în cer. 
Nu este complet adevărat: ceea ce este jos, adică aici, pe 
pământ, nu este întru totul ca şi ceea ce este în înalt, în 


cer. Nici formele, nici dimensiunile, nici lumina, nici 
culorile, nici gloria, nici grandoarea care se găsesc jos 
nu sunt ca şi cele din înalt, ci legile sunt aceleaşi. 
Hermes Trismegistul nu a precizat, dorind să ofere 
cuvintelor sale un conținut mai vast pe care numai cei 
care sunt capabili să pătrundă în mintea unui gânditor 
sau a unui Inițiat pot să îl descopere. Ani de zile, eu m- 
am exersat să pătrund în gândirea Inițiaţilor, iar acum 
eu ştiu ceea ce Hermes Trismegistul vroia să spună prin 
aceste cuvinte: „Ceea ce este dedesubt corespunde cu 
ceea ce este deasupra...pentru a face miracolul unui 
singur lucru”. Cele două trebuie să se unească pentru a 
crea un al treilea lucru care este puterea, minunea 
minunilor, splendoarea unității. 

Foarte puţini au descoperit acest secret, dar eu l-am 
găsit. De ce nu vi-l spun? Pentru că nu se poate spune. 
În Ştiinţa Iniţiatică întâlnim acest precept: „A şti, a vrea, 
a îndrăzni, a tace”. Aşadar, eu trebuie să tac, fiindcă 
ceea ce am găsit este îngrozitor...titanic, babilonian, aşa 
cum spunea Berlioz despre muzica sa. Ce Requiem am 
auzit noi în această dimineaţă! Vedem acolo Paradisul, 
Infernul, Dumnezeu şi îngerii săi, şi mulțimea îngrozită 
de cutremurele de pământ şi de trompetele ce răsună în 
cele patru colțuri ale lumii! lar el nu credea nimic din 
toate acestea!... Ce caracter extraordinar acest Berlioz! 
Marele şi micul se amestecau în el, marele şi teribilul... 

Prin cunoaşterea ce o au despre legile fizice, savanții 
au ajuns la nişte aplicaţii extraordinare, de exemplu 
expediția pe Lună. Dacă ei ar fi cunoscut legile morale, 
realizările lor ar fi fost şi mai mari, nu numai în materie, 
ci şi în domeniul vast, infinit al sufletului şi al spiritului. 
Ei studiază fizica şi chimia, dar ei nu cunosc cealaltă 
fizică şi cealaltă chimie. Aşadar, un lucru esențial 
lipseşte ştiinţei oficiale: cunoaşterea acestor legi morale. 


lar cum intelectualii încearcă să distrugă şi să şteargă 
din conştiinţa umană şi puţinul care mai rămâne, ei 
lucrează la distrugerea întregii lumii. Ei nu îşi dau 
seama că sapă fundamentul, rădăcinile, stâlpii care sunt 
bazele chiar ale omenirii. Totul se va prăbuşi din cauza 
celor care neagă sau refuză existența acestor legi morale. 

Evident, oamenii au făcut nişte legi, dar ele nu au 
nimic în comun cu legile naturii şi cu legile morale, ele 
sunt prea schimbătoare. De exemplu, cele referitoare la 
îmbrăcăminte. Altădată, femeile nu trebuiau să-şi arate 
gleznele, aceasta era morala! Astăzi, pe plaje, ele sunt 
aproape goale, iar acest lucru este încă moral. Ce mai 
reprezintă şi această morală ce variază fără încetare? 
Adevărata morală este veşnică, şi una dintre legile 
acestei morale se poate observa deja în agricultură. „Veţi 
culege ce ați semănat”, ceea ce este adevărat de la 
creația lumii. 

Veţi spune că, dacă este vorba despre agricultură, 
ea nu are nici o legătură cu morala...în realitate, trebuie 
să ştim că regăsim în domeniul gândurilor şi al 
sentimentelor aceleaşi legi ca în agricultură. Gândurile 
au aceleaşi proprietăți ca seminţele. Când plantăm un 
gând în mintea cuiva, el produce fructele 
corespunzătoare, fiindcă mintea este un pământ ce 
poate fi plantat! De aceea, această lege aparține moralei 
veşnice şi nu moralei umane. Unii au spus: „Cine 
seamănă vânt, culege furtună”. Este încă o lege morală 
care nu s-a schimbat niciodată; ea este deopotrivă 
absolută, ca şi legile fizicii sau ale chimiei. Desigur, nu 
este mereu uşor să găsim aceste legi, dar nu fiindcă 
oamenii nu au reuşit să le descopere ele nu există. Nimic 
nu le permite să şteargă sau să micşoreze ceea ce eu v- 
am spus. Dacă ştim să observăm şi să analizăm, dacă 
avem suficientă răbdare, vom constata mai devreme sau 


mai târziu că fiecare încălcare de lege interioară trebuie 
plătită, deoarece acest domeniu este guvernat de legile 
neschimbătoare ale moralei veşnice. 

Să presupunem că aţi încălcat o lege. În acelaşi timp 
spuneți: „Eu mănânc, eu dorm, eu câştig bani, îmi 
merge bine, eu nu văd nici o schimbare!” Ei bine, 
prietene, înseamnă că sunteți orb, nu ştiţi să vedeţi ce 
se întâmplă în latura subtilă a ființei voastre. Continuaţi 
să vă faceți afacerile ani de zile, să înşelați, fără să 
realizați că începeţi să pierdeţi ceva. Ce pierdeţi? Voi 
trebuie să descoperiți. Eu ştiu, însă, dinainte ce vă va 
părăsi şi ce schimbări enorme, înfricoşătoare, se vor 
produce în voi. De ce să îi sfătuim prosteşte pe oameni 
numai să mănânce, să bea, să se distreze, să profite, 
nimic altceva? După câțiva ani, ei şi-ai pierdut elanul 
sau prospețimea, dar ei au pierdut îndeosebi gustul 
lucrurilor. Sunt nişte pierderi imense din punct de 
vedere spiritual! Dacă nu le observă, înseamnă că ei au 
rămas într-un plan pur animalic. Se poate ca ei să 
continue să lucreze şi să mai câştige mulți bani, dar ei 
nu mai sunt nişte fii ai Domnului, nişte fiice ale 
Domnului, supli, vii şi strălucitori ca lumina. În interior 
s-au produs nişte mari schimbări. 

Noi ne aflăm aici într-o şcoală care ne învață să 
cunoaştem latura subtilă a vieţii, ca să devenim o ființă 
completă. Eu vă dau o săptămână ca să vă studiați şi să 
vă revizuiți întreaga viaţă: cum v-aţi comportat, ce 
persoane ați jignit şi ce s-a întâmplat cu ele; care au fost 
bucuriile voastre sau greutățile voastre, care au fost 
progresele voastre sau eşecurile voastre, şi veți descoperi 
o lume plină de sens şi de adevăr. O săptămână vă este 
de ajuns să faceți aceleaşi descoperiri ca mine şi mulți 
alții înaintea mea, pentru că ei cunoşteau această lume 
superioară, mai subtilă decât lumea fizică: lumea 


psihică, lumea morală pe care oamenii au şters-o 
complet din viața lor. Ce devin ei atunci? Se întorc spre 
animalitate. 

Animalele trăiesc deopotrivă: ele mănâncă, dorm, se 
înmulțesc, dar ați văzut nişte animale compunând 
recviemuri, mese, oratorii ca Beethoven, Mozart, Haydn, 
Haendel sau Berlioz, sau să scrie nişte piese de teatru ca 
Shakespeare?... Oare ele citesc Biblia?... Oare au nişte 
biblioteci la ele acasă?... Poate, dar nu ca ale noastre. 
Dar nişte temple? Poate că ele au şi aşa ceva fiindcă ştiu 
să se roage... Aţi ascultat porumbeii? Spuneţi că ei 
gânguresc, dar nu există oare o formulă ce o pronunţă 
într-un anumit fel, înclinându-se? În faţa cui se înclină 
ei? lată nişte mistere... lar găina, când bea apă, ea îşi 
pleacă capul şi apoi priveşte în sus; poate că şi ea 
mulţumeşte! Nu cunoaştem încă viața animalelor. Eu vă 
voi vorbi într-o zi despre ea şi veți descoperi nişte lucruri 
fantastice pe care nu le cunosc nici zoologii. 

Aşadar, animalele se hrănesc, vânează, se luptă, se 
mângâie, îşi ocrotesc puii, dar nici mulți oameni nu fac 
mai mult; ei nu ştiu că au venit pe pământ pentru a 
dezvolta alte posibilități, că au o altă misiune care nu 
este cea a animalelor, că ei trebuie să devină nişte 
slujbaşi ai Domnului, nişte conductori ai luminii. 
Oamenii au venit ca să exprime gloria Domnului şi să 
facă să înflorească tot ce este mai subtil şi divin în ei. Ei 
au venit să facă din pământ o grădină a Paradisului, ca 
să instaleze cerul pe pământ. Aceasta este misiunea lor, 
dar ei au uitat-o; ei mănâncă, beau, ei se înrădăcinează 
pe pământ şi nu mai vor să se detaşeze. Atunci, ei sunt 
dezrădăcinați şi expediaţi în lumea de dincolo pentru a li 
se arăta că au trăit prost: ei s-au încarnat pentru a 
învăța să-şi învingă slăbiciunile şi să acorde întâietate 
laturii divine, dar ei şi-au uitat misiunea. 


Cei mai mulți oameni s-au conformat pe deplin 
legilor pământene, ei au devenit nişte materialişti care 
nu mai cred în nimic; când se vor reîntoarce în lumea de 
dincolo, li se va arăta că au încălcat multe legi. Atunci, 
ei vor suferi, Purgatoriul şi Infernul nu sunt 
altceva...Când vor plăti şi vor fi curaţi, ei vor urca în 
primul Cer, apoi ei vor cobori din nou pe pământ pentru 
a continua să se dezvolte în bine. lată istoria speciei 
umane. 

Oamenilor trebuie să li se repete fără încetare 
misiunea lor pe pământ şi să li se spună: „Pentru ce ați 
venit aici? Amintiţi-vă!” Să-şi amintească... cum să-şi 
amintească? Într-o Şcoală Iniţiatică, cu marile adevăruri 
şi influențele bune ce le primeşte, cu ajutorul îngerilor, 
discipolul începe să-şi amintească de lumea luminoasă 
de unde a coborât şi spre care trebuie să se reîntoarcă 
într-o zi. Cea mai mare binecuvântare ce o poate primi 
discipolul este aceea de a-şi reaminti. El îşi va reaminti 
toate suferinţele îndurate, toate greşelile comise şi toate 
datoriile sale, fiindcă trebuie să îi regăsească pe cei pe 
care i-a jignit, ca să se împace cu ei, îndreptându-şi 
greşelile şi lichidându-şi karma. Aceasta îl aşteaptă pe 
discipol, aceasta vă aşteaptă pe voi toţi. Veţi fi obligaţi să 
plătiți într-o zi pentru ceea ce aţi luat pe nedrept altora. 
Evident, nu sunt nişte lucruri foarte plăcute de auzit, 
oamenii preferând să fie linguşiți şi să nesocotească 
veşnic adevărurile neplăcute. Chiar dacă nu ne place să 
auzim, vom fi obligați să cunoaştem într-o zi adevărul, 
iar voi sunteți foarte privilegiați să îl auziți astăzi de la 
mine. 

Aşadar, pregătiți-vă să îndreptațţi totul, aşa cum mă 
pregătesc şi eu însumi. Să presupunem că eu am fost 
cel mai mare răufăcător, cel mai mare incendiator, ei 
bine, eu regret, eu mă căiesc şi vreau să-mi îndrept 


greşelile. Să presupunem că eu v-am făcut tuturor rău; 
eu v-am dezonorat, eu v-am furat, eu v-am masacrat, să 
presupunem... Acum,  suportându-vă, iubindu-vă, 
vorbindu-vă, eu plătesc, eu repar. Dar, să presupunem 
că nu este adevărat... Cu atât mai bine! Aceasta este o 
problemă pe care o las special de o parte; eu nu sunt 
obligat acum să vă spun de ce şi cum am venit pe 
pământ, nici din ce regiune am venit, aceasta mă 
priveşte numai pe mine. Dar considerați-mă un om care 
a încălcat toate legile şi acum eu sunt condamnat să vă 
plătesc nişte datorii. Vă place să auziți asemenea 
lucruri, nu-i aşa? 

Dacă eu accept acum să spun asemenea lucruri fără 
să mă jenez, de ce nu faceți şi voi la fel față de soțul 
vostru sau soția voastră, față de copiii voştri, de părinții 
voştri, de prietenii voştri, spunând: „Dacă Maestrul 
nostru este pe cale să-şi plătească datoriile, nu am 
putea şi noi să procedăm la fel?” Evident, preferaţi să vă 
considerați ireproşabili, iar eu vinovat şi criminal. Eu 
înțeleg, dar oare acesta este adevărul? Puțin contează... 
Dacă eu sunt capabil să mă consider imperfect în fața 
voastră, procedați şi voi la fel față de alții. Cineva are un 
copil care îl tulbură, îl dezonorează fără încetare, iar el 
mi se plânge: „Ce am putut să fac Bunului Dumnezeu ca 
să am un asemenea copil? - Cu siguranță, ați contractat 
o datorie față de el în trecut, altfel el nu ar fi venit în 
familia dumneavoastră”. Mulţi părinţi se frământă: ei 
sunt nobili, ei sunt corecți, dar copilul lor este un 
pungaş. Este ceva cu adevărat uimitor. După legile 
naturale, ar trebui să fie imposibil, pentru că ei nu au 
semănat niciodată un asemenea grăunte. Dar există 
mereu un motiv, fiindcă legea este dreaptă. 

De curând, un frate a venit să mă vadă: el era foarte 
frământat, deoarece se comporta cu o mare bunătate şi 


generozitate față de ai săi, iar în schimb el primea numai 
nerecunoştință şi cruzime; el era tulburat de această 
nedreptate. Eu i-am spus: „Vreţi să vă dau o cheie, un 
remediu, un antidot eficace? Nu veţi mai fi nici revoltat, 
nici furios, vă veți restabili pe deplin când veţi cunoaşte 
un lucru: lumea invizibilă foloseşte aceste metode să vă 
întărească sau să vă elibereze, să vă determine să 
reflectați sau să vă facă mai bun. lar ceea ce vă irită, vă 
frământă şi vă îmbolnăveşte este că vă gândiţi că tot 
ceea ce vi se întâmplă este nedrept. Gândiţi-vă că este 
corect şi vă veţi vindeca”. Acest frate mi-a acordat 
încredere, el s-a restabilit, a devenit liniştit şi strălucitor; 
el se gândeşte că poate plăteşte pentru nişte vechi 
greşeli, iar aceasta l-a salvat. Evident, trebuie să 
acceptăm această manieră de a gândi, dacă nu, 
frământările vor continua, frământările care vă rod 
organismul, stomacul, inima sau sistemul nervos. 
Astăzi, eu vă spun acelaşi lucru: dacă nedreptatea 
vă tulbură, acceptaţi această idee că nedreptatea există 
numai în aparenţă, nu în realitate. Chiar dacă nu este 
adevărată, această idee este eficace, fiindcă acceptând-o 
vă eliberați, nu mai suferiți, deveniți mai buni. Eu am 
verificat-o pentru mine. În trecut, eu nu cunoşteam 
acest remediu şi îmi puneam deseori întrebări despre tot 
ce mi se întâmpla. Acum nu îmi mai pun nici o 
întrebare, eu consider că totul este drept, chiar dacă nu 
este adevărat. Ce a făcut lisus oamenilor ca să fie 
crucificat? Evident, destinul lui lisus a fost excepţional, 
şi nu trebuie să vă închipuiţi că vă aflați în acelaşi caz 
ca al lui. Şi totuşi, se poate întâmpla ca nişte oameni 
nevinovați să fie întemnițați sau masacrați. Dacă ei se 
revoltă împotriva acestei nedreptăți, ei se vor frământa 
inutil. Aici, pe pământ, chiar dacă eşti nevinovat, trebuie 


să te gândeşti că eşti la fel de vinovat ca alţii, fiindcă 
gândind astfel, te eliberezi. 

Multe ființe vin cu adevărat din Cer, dar cele mai 
multe nu o ştiu; nu li s-a revelat şi ele nu-şi mai 
amintesc. Cei care vin pe pământ cu o misiune nu îşi 
amintesc neapărat imediat despre ce au de împlinit. Ei 
se consideră chiar ca toată lumea: temători, slabi, 
inutili; ei suferă deseori foarte mult şi pot fi chiar nişte 
victime ale tristeții şi dezamăgirii lor. Dar, într-o zi li se 
arată cine sunt şi care le este misiunea. 

În trecut, unii regi ştiau să-şi educe copiii cu 
înțelepciune. Pentru ca moştenitorul lor să dobândească 
toate virtuţiile: bunătatea, răbdarea, mila, iertarea şi mai 
ales cunoaşterea naturii umane; ei erau educați umil, 
departe de palat, în muncă, în sărăcie, şi uneori chiar în 
umilințe, până la încheierea educaţiei. Când a venit 
momentul, o întreagă delegaţie îl căuta pe fiul regelui şi i 
se revela adevărata sa origine, pe care el nu o bănuise 
până atunci. Apoi, chiar în mijlocul bogățiilor şi al 
onorurilor, el continua să fie bun, echitabil, 
compătimitor, în loc să fie un călău pentru supușii săi, 
aşa cum s-a întâmplat deseori. Acelaşi lucru se produce 
cu anumiți Inițiaţi: ei nu ştiu că sunt nişte fii de rege 
care vor domni într-o zi; ei îşi nesocotesc chiar misiunea 
până în momentul în care sunt căutați pentru a fi puşi 
pe tron. 

Vi se cere să descoperiri în voi înşivă o regiune 
spirituală ale cărei legi sunt neschimbătoare. Pentru cea 
mai mică încălcare a acestor legi va trebui să plătiți, mai 
devreme sau mai târziu. Ceea ce vă înşeală, este faptul 
că plata nu este imediată, dar totul se înregistrează, 
totul are nişte repercursiuni. Regăsim aceeaşi lege în 
numeroase domenii. De exemplu, în chimie trebuie să 
aşteptăm un interval de timp pentru a obţine trecerea 


turnesolului de la roşu la albastru sau invers; pentru a 
provoca o schimbare completă este suficientă o ultimă 
picătură, dar această picătură vine după multe altele. La 
fel, în mecanismul unui ceas, deplasarea acului nu se 
face decât după declanşarea a numeroase rotițe. Timpul 
scurs între prima declanşare şi apariția unui rezultat 
vizibil sau tangibil este mai lung sau mai scurt, dar cum 
totul este legat, rezultatul apare în mod infailibil. 

Să presupunem că aveți un anumit viciu sau o 
anumită pasiune; nu observați imediat repercursiunile şi 
continuaţi cu aceleaşi excese, ceea ce declanşează alte 
mecanisme, apoi altele, şi vă întrebaţi într-o zi de ce 
sunteți extenuați, bolnavi. Fiindcă ceea ce vi se întâmplă 
era pornit de foarte multă vreme. Voi primiți astăzi 
somațţia pe care v-o trimite un încasator de impozite, dar 
puteaţi să vă aşteptaţi la ea de mult timp! De ce oamenii 
nu au înțeles această lege care se regăseşte peste tot? 
Toate neliniştile, toate nefericirile vin de la faptul că 
oamenii nu au ştiut să studieze şi să interpreteze 
mecanismele diferitelor lor organe şi chiar ale creierului 
lor. Eu pot să vă dau dovezi despre aceste lucruri. 

Gândiţi-vă că mâncaţi o lămâie. Se spune că gândul 
nu este material, dar cum se întâmplă că el vă face 
glandele să secrete? Iar când un băiat îşi închipuie că îşi 
îmbrăţțişează iubita, cum se face că, numai acest gând 
declanşează în el nişte reacții fiziologice, ca şi cum el ar 
fi trăit în realitate ceea ce îşi imagina? Totuşi, acest gând 
nu era material, era doar o imagine. Unde era această 
imagine? Dacă oamenii ar fi ştiut să observe şi să 
analizeze aceste fenomene, ar fi putut descoperi alte legi 
şi alte adevăruri. Aţi avut toți posibilitatea să constatați 
că gândul singur poate declanşa nişte schimbări vizibile 
şi tangibile... ei bine, să ştiţi că acesta este, de 
asemenea, unul dintre fundamentele moralei. De ce nu 


suntem însă pedepsiți imediat? Eu v-am explicat: pentru 
că recipientul nu este încă plin, nu a dat, încă, pe 
dinafară. Continuațţi şi veți vedea...Dacă oamenii şi-ar da 
osteneala să studieze, ei ar descoperi o lume nebănuită, 
totuşi reală, aproape tangibilă. Dar ei nu vor să o 
cunoască şi îndrăznesc apoi să spere că viața lor va fi 
extraordinară. Este imposibil! Atât timp cât se bazează 
pe nişte iluzii, viața lor va fi ciudată şi frământată; 
desigur, ei vor trăi, dar ca animalele. 

Dacă vreţi să deveniți un fiu al Domnului, o ființă 
completă, trăind viața sufletului şi a spiritului, trebuie 
să respectaţi legile moralei adevărate, autentice, nu 
există o altă soluție. Pentru toți cei care încalcă aceste 
legi, porțile sunt închise. Lumea invizibilă nu se supune 
capriciilor oamenilor  nerespectuoşi, anarhişti şi 
desfrânați. Vă veţi întreba: „Lumea invizibilă?” Da, 
tocmai această lume este invizibilă şi dacă spuneţi că nu 
puteţi crede într-o lume care este invizibilă, eu vă voi 
răspunde că nu ştiţi să judecaţi. Gândul vostru este 
vizibil? Dar conştiinţa voastră, sufletul vostru şi 
sentimentele voastre?... Vă vedeți toate proiectele? Nu, şi 
totuşi recunoaşteți că ele există. Voi vă certați, omorâți 
chiar oamenii din cauza convingerilor sau credințelor 
voastre care nu sunt nici ele vizibile. Voi nu v-aţi dat nici 
măcar seama că vă bazațţi întreaga viaţă pe nişte lucruri 
pe care nu le vedeți! Numai lumea invizibilă există, tot 
restul este îndoielnic. Negând realitatea lumii invizibile, 
vă tăiați ramura pe care sunteți aşezaţi şi, într-o bună 
zi, vă veţi regăsi la pământ. Cum de nu le este ruşine 
oamenilor să refuze aceste adevăruri, în loc să 
recunoască că nu au studiat încă nimic? Negând lumea 
invizibilă, ei îşi semnează condamnarea la moarte...Cum 
putem considera astfel de oameni drept instructori sau 
consilieri? Voi nu trebuie să îi mai urmați, fiindcă ei nu 


ştiu nimic; ei sunt orbi, deopotrivă şi voi... iar voi ştiţi ce 
se întâmplă cu nişte orbi conduşi de alți orbi: ei cad cu 
toți într-o prăpastie! Voi ar trebui să urmați nişte ființe 
care posedă nu numai o ştiinţă, dar care mai şi trăiesc 
această ştiinţă. 

Oamenii vor suferi până când vor înţelege că lumea 
invizibilă este singura realitate. lată şi argumentul pe 
care îl voi da unuia dintre aceşti ignoranțţi: „Voi credeți 
numai în ceea ce este vizibil, nu-i aşa? lar dacă, într-o 
seară, cineva sare la gâtul vostru, voi care trăiţi în 
belşug, şi vă spune: „Banii sau viața!”, ei bine, chiar 
dacă voi nu credeațţi în viață până atunci, pentru că ea 
este invizibilă, tocmai în acel moment veți începe să 
credeți în ea, fiindcă veți da tot ce este vizibil pentru a 
păstra ceva ce este invizibil. Câtă inconsecvenţă! Pentru 
a fi logici, ar trebui să spuneţi: „Luaţi-mi viața, dar nu şi 
portofelul!” Dar ați fi morți şi ce ați mai face cu restul? 
Ceea ce nu vedem este cel mai prețios lucru.. Viaţa este 
o realitate invizibilă şi, în ciuda acestui lucru, sunteți 
gata să dați totul ca să o păstraţi. Ah, oamenii sunt 
extraordinari! 

Oare lumea invizibilă există? Cere ea să fie 
respectată ca şi lumea vizibilă? Da, chiar cu mult mai 
mult! Faptul că pedepsele nu sunt imediate nu trebuie 
să vă deruteze. Ele vin, mai devreme sau mai târziu. 
Trebuie să deveniți conştienţi acum de existența acestei 
vieți subtile şi să o apreciaţi. Veţi vedea ce se va petrece 
atunci în voi. Se poate ca alții să nu-şi dea seama de 
nimic şi voi să nu deveniți nici regi, nici miniştri, dar în 
interior veţi trăi o viață de libertate, de bucurie, de 
uşurinţă, de inspiraţie, o viață muzicală, armonioasă; 
veți trăi adevărata poezie! Dacă reuşiți să ajungeţi la 
aceste lucruri, aceasta se va reflecta chiar asupra laturii 
materiale a vieții voastre. Oamenii vor începe să-şi dea 


seama de ceea ce trăiţi, şi poate că lumea întreagă vă va 
aduce nişte cadouri...Pentru că totul este legat. Bogăția 
interioară atrage bogăţia exterioară, numai că trebuie 
timp pentru a-i vedea efectele. Dacă ajungeţi la această 
viață interioară perfectă, vibraţiile voastre şi emanațiile 
voastre vor atinge lumea întreagă, până la stelele cele 
mai îndepărtate, de unde vă vor aduce toate fericirile şi 
binecuvântările. 

O fericire va apare curând în fața voastră, ea este 
deja pe drum, ea se apropie şi va spune: „lată-mă! - Dar 
de unde vii tu? Cine te-a chemat, şi când? - Tu eşti 
acela, de mult timp!” Ei da, fericirile mărşăluiesc, dar le 
trebuie timp pentru a ajunge, deoarece ele vin de 
departe...Din nefericire, aşa se întâmplă şi cu necazurile. 
Nu ne dăm seama, dar le-am atras de mult timp. De 
altfel, ce se poate întâmpla cuiva care este întunecat sau 
ignorant, sau stupid? Cele mai mari măreţii?...Cele mai 
mari lumini?... Vizita celor mai mari Arhangheli?...Este 
imposibil! El nu poate atrage asemenea splendori. De 
ce? Pentru că există o lege a afinității pe care Inițiații 
antichității au ascuns-o în aceste cuvinte: „Cine se 
aseamănă, se adună”. Aceasta este o întreagă ştiinţă. 
Dar oamenii erau însă prea primitivi pentru a înțelege 
legea  corespondenţelor (pe care o putem numi 
deopotrivă legea afinităţii, legea ecoului, a reculului, a 
polarităţii), iar Inițiații au preferat să lanseze câteva 
formule în popor. „Cum am putut atrage toate aceste 
nefericiri? - Prin felul vostru de a gândi sau a acționa era 
fatal!” vor spune Iniţiaţii. Dar pentru bucurii? Aţi 
muncit, aţi făcut nişte sacrificii, ați fost generoşi... Totul 
este drept, aveţi ceea ce meritaţi şi nu vi se cere părerea. 

Studiaţi-vă în latura cea mai profundă a ființei 
voastre, acolo veți găsi toate ştiinţele, toate legile morale. 
Observaţi-vă. Din moment ce vă găsiți în Şcoala Divină, 


mai aveţi nevoie să îi urmați pe nişte ignoranți sau 
anarhişti? Pot ei să vă învețe să deveniți luminoşi, 
strălucitori şi liberi, în timp ce ei înşişi nu sunt, şi nici 
nu ştiu despre ce li se vorbeşte? Ce prostie! 

Eu voi mai adăuga un cuvânt. Când un polițist vă 
amendează, dacă încercați să vă apărațţi, spunând că nu 
ați cunoscut legea, el vă va răspunde că nimeni nu este 
scutit să nesocotească legea şi va trebui să plătiți. De 
asemenea, nimeni nu este îndreptățit să nesocotească 
legea în domeniul interior; vom plăti, fie că ştim sau nu 
legile. De acum înainte, nu ne mai putem justifica, nu 
mai este nimic de făcut, dragii mei frați şi surori. O ştiu 
şi eu, deopotrivă pentru mine însumi, să nu credeţi că 
îmi imaginez că fac excepţie. Dacă vreau ca voi să 
progresați şi să obţineţi nişte rezultate, eu sunt obligat 
să cunosc legile şi să le aplic. Adesea mi s-a spus: 
„Opriţi-vă, odihniţi-vă, aţi reuşit deja multe lucruri”. 
Aceste persoane nu ştiu că, după părerea mea, eu nu 
mi-am început încă lucrarea.. .şi acum ar trebui să mă 
culc pe laurii mei? Unitatea lor de măsură este mică, a 
mea este cu mult mai mare. Eu nu vă spun care este 
adevărata mea lucrare. Pentru moment, există nişte 
pregătiri. Desigur, dacă eu mă compar cu anumiți 
ignoranți, eu sunt un elefant; nu mă interesează să fiu 
un elefant în fața unor insecte, pentru că orgoliul mă va 
asalta. Eu vreau să mă compar cu nişte ființe care sunt 
nişte stele şi sori, iar văzându-mă atât de mic, eu mă pot 
umili ca să învăţ şi să avansez. Dacă luați cealaltă 
măsură, vă veţi opri şi va însemna stagnarea şi moartea 
spirituală şi fizică. 

Cheile, normele, criteriile pe care tocmai vi le-am dat 
aparțin lumii morale superioare. Eu v-am spus, eu nu 
mă  instruiesc alături de nişte ignoranți, eu mă 
instruiesc alături de inteligența naturii, pentru că ea nu 


înşeală niciodată, ea nu are nici un cusur, ea posedă 
toate criteriile; aceasta este singura autoritate căreia mă 
adresez. Bonfin, 4 septembrie 1968 


Cap. 8 - Reîncarnarea 


I. 

Conferinţă improvizată 

Eu aş dori să vă vorbesc astăzi despre reîncarnare, 
fiindcă văd câteodată că pe unii dintre voi această 
problemă îi preocupă şi îi nelinişteşte. Li s-a explicat 
mereu că omul nu trăieşte decât o dată, şi acum, auzind 
vorbindu-se despre reîncarnare, ei sunt tulburați şi 
nimic nu este clar în mintea lor. 

Am putea să ne întindem foarte mult asupra acestei 
probleme, să expunem, de pildă, ce gândeau despre ea 
tibetanii, hinduşii, egiptenii, lucrările şi experiențele lor. 
Eu mă voi mulțumi să interpretez numai câteva pasaje 
din Biblie şi vă voi dovedi că însuşi lisus cunoştea şi 
accepta reîncarnarea. Veţi spune că aţi citit toate 
Evangheliile şi nicăieri nu ați găsit cuvântul 
„reîncarnare”. Eu vă voi spune că nu există nimic 
uimitor în faptul că nu s-a menționat în mod explicit 
reîncarnarea într-o epocă în care toţi credeau în ea. Cum 
puteau evangheliştii să bănuiască că trebuiau să 
vorbească în mod special despre ea, gândindu-se la o 
epocă în care oamenii nu ar mai crede în ea? Ei au 
povestit atât de puţine lucruri în scrierile lor, încât nu 
aveau să dea nişte explicaţii despre un aspect ce făcea 
parte din tradiţie. Acest lucru nu este convingător?... 
Bine, bine, vă veţi convinge imediat. 

Să studiem în Evanghelii anumite întrebări puse de 
lisus sau de discipolii săi şi răspunsurile date. Într-o zi, 
lisus îşi întreabă discipolii: „Cine zic oamenii că sunt?” 
Ce înseamnă această întrebare? Oare ați văzut nişte 
oameni întrebându-se: „Spune cineva despre mine cine 


sunt?” Ei ştiu cine sunt, şi nu se preocupă de părerile 
altora. Pentru a pune o asemenea întrebare, trebuie să 
crezi în reîncarnare. Uitaţi-vă la ceea ce răspund 
discipolii: „Unii loan Botezătorul, alții Ilie, alții Ieremia 
sau unul dintre prooroci”. Cum putem spune despre 
cineva că este o anumită persoană, moartă deja de mult 
timp, dacă nu subînțelegem ideea de reîncarnare? 

Altă dată, lisus şi discipolii au întâlnit un orb din 
naştere, iar discipolii l-au întrebat: „învăţătorule, cine a 
păcătuit, acest om sau părinţii săi, pentru ca el să se 
nască orb?” Şi în acest caz, oare se mai pot pune 
asemenea întrebări atât de absurde, dacă nu credem în 
reîncarnare? Când ar fi putut păcătui acest om în 
pântecul mamei sale? Ce bodegă frecventa el, ce 
discotecă? Ce comerț necinstit făcea? Oare pe cine a 
asasinat? Sau este o chestiune prostească, sau ea 
subînțelege credința într-o viață anterioară. 

Veţi spune: „Da, dar discipolii lui lisus nu erau 
educați, se spune că ei erau nişte pescari, atunci ei 
puteau să pună nişte întrebări cam ciudate”. Dacă ar fi 
fost cazul, lisus le-ar fi atras atenția. Vedem în 
Evanghelii că el nu ezită, în anumite cazuri, să-şi certe 
discipolii. Or, el nu îi ceartă, ci le răspunde simplu: „Nici 
el n-a păcătuit, nici părinţii lui...” Desigur, şi acesta este 
un aspect important. lar discipolii au întrebat dacă 
părinţii erau cei care păcătuiseră astfel ca fiul lor să se 
nască orb, ei au învățat în legea ebraică că fiecare 
anomalie, fiecare infirmitate, fiecare nefericire se 
datorează unei încălcări a legilor, dar că o persoană 
poate plăti deseori pentru o alta, iar când vedem pe 
cineva nefericit, nu putem şti dacă îşi ispăşeşte propriile 
păcate sau se sacrifică pentru altcineva. 

Aceasta era o credință acceptată de evrei. Tot ceea 
ce se poate întâmpla negativ este rezultatul unei 


încălcări a legilor, iar discipolii au pus întrebarea ştiind 
că un om nu se poate naşte orb fără motiv... sau numai 
pentru că îi place lui Dumnezeu să îl facă orb, aşa cum 
îşi imaginează creştinii! Aşadar, lisus a răspuns: „Nici el 
n-a păcătuit, nici părinţii lui, ci ca să arate în el lucrările 
lui Dumnezeu”, adică, fiind în această situație, eu să îl 
vindec şi poporul să creadă în mine. lar el le-a explicat: 
„Aţi fost învățați că oamenii suferă din două motive: fie 
că ei au comis unele păcate şi sunt pedepsiţi, sau, fără 
să comită ei înşişi unele păcate, ei preiau karma altora 
şi se sacrifică ca să evolueze. Mai există şi o a treia 
categorie care şi-a încheiat evoluția, care este liberă, şi 
nimic nu o obligă să coboare pe pământ. Deseori, ei 
coboară pe pământ, acceptând să suporte orice boală, 
suferință sau infirmitate, chiar să fie martirizați, cu 
scopul de a ajuta oamenii. Ei bine, acest orb din naştere 
face parte din a treia categorie. Nici el, nici părinții săi 
nu au păcătuit, el a coborât pe pământ cu această 
infirmitate pentru ca eu să îl vindec şi întreaga lume să 
creadă în mine”. Astfel, acest om a salvat o mulțime de 
oameni. 

Dacă nu sunteţi încă convinşi, iată încă câteva 
argumente. Într-o zi, lisus a aflat că loan Botezătorul 
tocmai fusese întemnițat, iar textul menţionează numai: 
„Şi lisus, auzind că loan a fost întemnițat, a plecat în 
Galileea”. După o vreme, loan Botezătorul este decapitat 
din ordinul lui Irod. După transfigurare, discipolii l-au 
întrebat pe lisus: „Pentru ce dar zic cărturarii că trebuie 
să vină mai întâi Ilie?” Iar lisus răspunde: „Ilie va veni şi 
va aşeza la loc toate. Eu însă vă spun vouă că Ilie a şi 
venit, dar ei nu l-au cunoscut, ci au făcut cu el câte au 
voit”. lar textul adaugă: „Atunci au înțeles ucenicii că 
lisus le-a vorbit despre loan Botezătorul”. Aşadar, este 
clar că loan Botezătorul era reîncarnarea lui Ilie. De 


altfel, Evanghelia spune deopotrivă că, atunci când un 
înger i-a apărut lui Zaharia, tatăl lui loan Botezătorul, 
pentru a-l anunţa că soția sa Elisabeta va naşte un fiu, 
acest înger îi spune: „Şi va merge înaintea Lui cu duhul 
şi puterea lui Ilie”. 

Să urmărim acum viața profetului Ilie şi să 
înțelegem ce a făcut el ca să i se taie capul, atunci când 
s-a reîncarnat în persoana lui loan Botezătorul. Este o 
întreagă poveste foarte interesantă. Ilie trăia în timpul 
regelui Ahab. Ahab se însurase cu Izabela, fiica regelui 
Sidonului şi, din cauza ei, închina un cult lui Baal. Ilie 
s-a înfățişat regelui Ahab pentru a-i reproşa acestuia 
infidelitatea față de Dumnezeul lui Israel şi i-a spus: „în 
aceşti ani nu va fi nici rouă, nici ploaie, decât numai 
când voi zice eu”. Apoi, el a plecat la ordinul lui 
Dumnezeu să se ascundă în munţi ca să scape de 
căutările regelui. După trei ani, seceta făcuse mari 
ravagii în întreaga țară: poporul suferea de foame, iar 
Dumnezeu l-a trimis pe Ilie să se prezinte, din nou, în 
fața lui Ahab. Imediat ce l-a văzut, regele i-a reproşat 
violent lui Ilie că este cauza acestei secete. „Nu eu sunt 
cel ce aduce nenorocire peste Israel; ci tu şi casa tatălui 
tău, pentru că ați părăsit poruncile Domnului şi mergeţi 
după Baal. Trimite dar acum şi adună la mine în 
muntele Carmel tot Israelul, dimpreună cu cei patru 
sute cincizeci de prooroci ai lui Baal...” Toţi profeţii au 
fost adunaţi, iar Ilie a spus: „Daţi- ne doi viței, ei să-şi 
aleagă unul, să-l taie bucăţi şi să-l pună pe lemne, dar 
foc să nu facă, iar eu voi tăia bucăți pe celălalt vițel şi-l 
voi pune pe lemne şi foc nu voi face, Apoi voi să chemați 
numele dumnezeului vostru, iar eu voi chema numele 
Domnului Dumnezeului meu. Şi Dumnezeul Care va 
răspunde cu foc, Acela este Dumnezeu”. 


Profeţii începură; de dimineaţă până la amiază, ei au 
făcut nişte invocaţii: „Baale, auzi-ne!” Dar ei nu au 
primit nici un răspuns, iar Ilie a început să râdă de ei: 
„Strigați mai tare... Poate stă de vorbă cu cineva, sau se 
îndeletniceşte cu ceva, sau este în călătorie, sau poate 
doarme”. Profeţii au strigat mai tare, şi cum ei practicau 
magia, şi-au făcut nişte tăieturi pe corp, sperând ca, 
prin sângele care curgea, să atragă nişte larve şi 
elementali care ar fi putut să aprindă altarul. Nimic nu 
s-a întâmplat. Atunci, Ilie a cerut să se aducă 
douăsprezece pietre, după numărul semințţiilor fiilor lui 
Iacov. Cu aceste pietre, el a făcut un altar în jurul căruia 
a pus să se sape o groapă; el pus lemn pe pietre, iar pe 
lemne, vițelul tăiat în bucăţi. Apoi, el a stropit totul cu 
apă şi a umplut cu apă şi groapa. Acum, totul era gata, 
iar Ilie l-a invocat pe Domnul: „Doamne Dumnezeul lui 
Avraam, al lui Isaac şi al lui Israel, să se ştie astăzi că 
Tu eşti Dumnezeu în Israel! Auzi-mă Doamne, auzi-mă 
acum cu foc, ca să cunoască astăzi poporul acesta că Tu 
singur eşti Dumnezeu în Israel şi că eu sunt slujitorul 
Tău”. lar focul a căzut din cer, atât de puternic încât a 
ars totul: nu au mai rămas nici jertfele, nici lemnele, nici 
pietrele, nici apa. Întreg poporul îngrozit a recunoscut că 
adevăratul Dumnezeu era Dumnezeul lui Ilie. În acel 
moment, Ilie, fără îndoială puţin prea sigur de victoria 
sa, i-a dus pe cei patru sute cincizeci de profeţi ai lui 
Baal lângă un pârâu unde le-a tăiat capul. 

lată de ce trebuia să se aştepte să i se taie şi lui 
capul. Pentru că există o lege pe care lisus a enunţat-o 
în grădina Ghetsemani, adresându-se lui Petru care 
lovit-o pe sluga arhiereului cu sabia, tăindu-i urechea: 
„intoarce sabia ta la locul ei, că toţi cei ce scot sabia, de 
sabie vor pieri”. Or, în aceeaşi existență nu se observă 
mereu veridicitatea acestor cuvinte. Iar Ilie, cum a murit 


el? Nu numai că el nu a fost masacrat, dar i s-a trimis 
un car de foc cu ajutorul căruia el a fost urcat la cer. El 
şi-a primit însă pedeapsa când a revenit pe pământ în 
persoana lui loan Botezătorul. lisus ştia cine era şi ce 
destin îl aştepta. lată, de ce, deşi a spus despre el nişte 
lucruri minunate: „între cei născuţi din femei, nimeni nu 
este mai mare decât loan”, lisus nu a făcut nimic pentru 
că justiția trebuia să-şi urmeze cursul. Acum înțelegem 
de ce el a părăsit țara la anunţul întemniţării lui loan 
Botezătorul: pentru că el nu trebuia să îl salveze. Legea 
este lege. 

Să mergem mai departe: eu vă voi arăta acum că 
nimic nu mai are sens în religie fără reîncarnare, nici 
chiar în existență. Veţi întâlni nişte preoţi sau pastori şi 
îi veți întreba: „Explicaţi-ne de ce un anumit om este 
bogat, frumos, inteligent, puternic, de ce reuşeşte în tot 
ce face, iar un altul este bolnav, urât, sărac, mizerabil şi 
prost”. Ei vă vor răspunde că este voința Domnului. 
Uneori, ei vă vor vorbi despre predestinare şi grație 
divină, dar aceasta nu vă va explica nimic în plus. În 
orice caz, este voința Domnului. 

Să analizăm acum acest răspuns; din moment ce 
Dumnezeu ne-a dat ceva creier, să nu-l lăsăm să 
ruginească! Astfel, Domnul are nişte capricii, face tot ce 
îi place şi îi convine lui, El dă tot unora şi nimic altora? 
Bine, eu înțeleg, El este Dumnezeu, este voința Sa, este 
minunat, eu mă înclin. Dar eu consider atunci de 
neînțeles că El va fi apoi nemulțumit, furios şi indignat 
când cei cărora nu le-a dat nimic bun comit nişte 
greşeli, sunt răi, necredincioşi, criminali. Din moment ce 
Dumnezeu a dat oamenilor această mentalitate, această 
lipsă de inteligență sau de inimă, de ce îi mai 
pedepseşte? El are toate puterile, nu putea să îi facă 
buni, cinstiți, inteligenţi, înţelepţi, miloşi, minunați? Nu 


numai că este vina Sa dacă ei comit nişte crime, dar îi 
mai şi pedepseşte din cauza acestor crime! Aici, nu mai 
este în regulă, El are toate puterile, El face ce vrea, nu îi 
putem reproşa nimic, dar de ce nu este El mai 
consecvent, mai logic, mai drept? Cel puţin, trebuia să îi 
lase liniştiţi pe oameni. Ei bine nu, El îi va arunca pe 
veşnicie în Infern! 

Eu consider că, şi în acest caz, există ceva ce nu mai 
merge. Eu spun: „Cât timp au păcătuit? Treizeci de ani, 
patruzeci? Bine, să rămână în Infern patruzeci de ani, 
nu mai mult. Dar nu o veşnicie!...” Eu nu mai sunt de 
acord. Judecaţi puţin. Oamenii nu mai îndrăznesc însă 
să mai judece, atât de întunecaţi sunt de ceea ce au 
învățat. Se pare că este ceva criminal să judecăm, iar 
atunci la ce mai foloseşte inteligența? Dacă Dumnezeu 
ne-a dat-o, ce să facem cu ea? 

În timp ce, dacă acceptăm reîncarnarea, dacă o 
studiem şi o înțelegem, atunci totul se schimbă. 
Dumnezeu este cu adevărat Stăpânul Universului, cel 
mai mare, cel mai nobil, cel mai drept, iar noi înțelegem 
că, dacă suntem săraci, proşti, nefericiți, este greşeala 
noastră, pentru că nu am ştiut să folosim tot ceea ce El 
ne-a dat la origini, noi am vrut să facem nişte experiențe 
costisitoare; iar El, Domnul, cum este generos, nobil şi 
tolerant, ne-a lăsat să le facem, spunând: „Ei bine, ei vor 
suferi, îşi vor sparge capul, dar se vor întoarce la mine 
cu timpul, fiindcă Eu le voi da din nou bogăţiile mele şi 
iubirea mea... ei au numeroase reîncarnări în fața lor...” 
Aşadar, El ne-a lăsat liberi, şi acum tot ceea ce ni se 
întâmplă rău este din vina noastră. De ce Biserica a 
aruncat întreaga responsabilitate a destinului nostru 
asupra Domnului? Veţi spune: Nu, ea nu a făcut 
aceasta, ea a suprimat doar credinţa în reîncarnare”. În 
realitate, dacă ne gândim, este cam acelaşi lucru. 


Până în secolul al patrulea, creştinii credeau în 
reîncarnare, ca şi evreii, egiptenii, hinduşii, tibetanii 
etc... Fără îndoială, Părinţii Bisericii şi-au spus că 
această credință îi face pe oameni să tergiverseze 
lucrurile, că oamenii nu mai erau grăbiţi să se 
amelioreze, şi ei au dorit să îi determine să se 
perfecționeze într-o singură viață, suprimând 
reîncarnarea. De altfel, încet-încet, Biserica a inventat 
lucruri atât de înspăimântătoare pentru a-i înfricoşa pe 
oameni, încât în Evul Mediu nu se mai credea decât în 
diavol, în Infern şi în pedepsele veşnice. Aşadar, Biserica 
a suprimat credința în reîncarnare, gândindu-se că îi va 
obliga astfel pe oameni să se amelioreze mai repede, dar 
nu numai că ei nu s-au ameliorat, ei au devenit mai 
Tăi...şi ignoranți! lată de ce trebuie reluată această 
credință, dacă nu, nimic nu va mai fi la punct: viața va fi 
lipsită de sens, Domnul ne va părea un monstru etc... 

Problema reîncarnării a fost studiată foarte serios; 
eu nu voi insista asupra acestui subiect, există destule 
cărți care îl tratează... ar mai fi de menţionat numai 
maniera în care preoții tibetani îl aleg pe Dalai-Lama. Eu 
vă voi povesti numai un caz extraordinar pe care l-am 
cunoscut în Bulgaria. 

Într-o zi, la Fraternitatea din Sofia au venit doi tineri 
părinți foarte tulburați deoarece copilul lor spunea 
lucruri de neînțeles. Ei povesteau: „într-o zi, noi l-am 
dus la plimbare într-un loc pe care nu-l văzuse 
niciodată, iar el a exclamat: „Oh, dar eu cunosc acest 
loc, eu am fost deja aici”. El a descris chiar 
împrejurimile, era adevărat, şi totuşi era un loc în care el 
nu fusese niciodată. Părinţii ştiau că primul lor copil era 
cel care fusese acolo. „Voi nu vă mai amintiți? Când 
mergeam la şcoală, eu mă ascundeam aici... iar acolo eu 
m-am înecat în râu”. Într-adevăr, primul lor copil se 


înecase acolo, dar cel de-al doilea nu ştia nimic, nimeni 
nu îi spusese niciodată nimic. Aşadar, acesta era primul 
lor copil care revenise să se reîncarneze în aceeaşi 
familie. Este rar ca acelaşi copil să se reîncarneze de 
două ori în aceeaşi familie, dar se poate întâmpla. Până 
la vârsta de şapte ani, îi putem întreba pe copii, ei îşi 
amintesc despre multe lucruri. Dar, în loc să îi asculte, 
există unele mame care le dau o câte o palmă, spunând: 
„Tu spui nişte prostii, taci...” Aşa o dată, de două ori, de 
trei ori...tot timpul, iar copiii nu mai îndrăznesc să mai 
povestească nimic. 

Eu v-am arătat că, deşi cuvântul „reîncarnare” nu 
este scris în Evanghelii, unele pagini arată că această 
credință aparținea tradiției. Eu vă pot oferi, referitor la 
acest lucru, un alt exemplu. Într-un pasaj, lisus spunea: 
„Fiţi, dar, voi desăvârşiți, precum Tatăl vostru cel Ceresc 
desăvârşit este”. Ce să gândim despre această frază? 
Sau lisus vorbea fără să gândească, cerând unor oameni 
atât de imperfecți să ajungă, în câţiva ani, la 
perfecțiunea Tatălui Ceresc sau nu-şi dă seama de 
măreția Tatălui Ceresc, închipuindu-şi că este uşor să 
devii ca El. În ambele cazuri, aceasta nu este în favoarea 
lui lisus. În realitate, această frază subinţelege 
deopotrivă reîncarnarea. lisus nu se gândea că omul ar 
putea fi capabil să devină perfect într-o singură 
existență, nu, dar el ştia că, dorindu-şi mereu această 
perfecțiune şi lucrând să o obţină, după încarnări şi 
încarnări, el şi-ar atinge acest scop. 

lar Moise, ce a scris la începutul cărții „Facerea”, în 
momentul povestirii creației omului? „Apoi a zis 
Dumnezeu: Să facem om după chipul şi asemănarea 
Noastră, ca să stăpânească peştii mării, păsările cerului, 
animalele domestice... Şi a făcut Dumnezeu pe om după 
chipul Său; după chipul lui Dumnezeu l-a făcut”. Unde 


a rămas asemănarea? Fără îndoială, Dumnezeu avusese 
intenţia de a crea omul după asemănarea Sa şi după 
chipul Său, adică perfect ca El, dar El nu l-a făcut. El l-a 
creat numai după chipul Său, cu aceleaşi însuşiri, dar 
fără să îi dea totalitatea acestor însuşiri, asemănarea. 

Priviţi ghinda unui stejar, ea este făcută după 
imaginea tatălui său, stejarul, adică are aceleaşi 
posibilități, dar ea nu îi seamănă, ea nu este încă 
precum stejarul, ea va deveni numai când va fi plantată. 
Omul este creat după chipul Domnului, adică el posedă 
înțelepciunea, iubirea, puterea, dar la un grad atât de 
minuscul în comparaţie cu înțelepciunea, iubirea şi 
puterea Creatorului! Dar, într-o bună zi, când el se va 
dezvolta - cu timpul - îi va semăna, va poseda pe deplin 
virtuțile Sale. Aşadar, această dezvoltare, trecerea de la 
imagine la chip, subințelege reincarnarea. Dumnezeu a 
spus: „Să facem pe om după chipul şi asemănarea 
Noastră”, dar El nu l-a făcut. „Şi a făcut Dumnezeu pe 
om după chipul Său; după chipul lui Dumnezeu l-a 
făcut; tocmai în absența cuvântului asemănare şi în 
repetarea cuvântului chip, Moise a ascuns ideea 
reîncarnării. 

Dar oamenii nu ştiu să citească cărțile... cu atât mai 
puțin marea carte a naturii vii în care este înscrisă, de 
asemenea, reîncarnarea. Să luăm imaginea arborelui. 
Numai cabaliştii au înțeles cu adevărat imaginea 
arborelui din care au făcut un simbol al universului: 
toate creaturile sunt situate undeva pe acest arbore, fie 
ca rădăcini, fie ca scoarțe, sau frunze, sau flori, sau 
fructe. După ştiinţa lor foarte vastă, toate existenţele, 
toate activităţile, toate regiunile îşi au locul lor pe Pomul 
Vieţii. La diferite perioade din an, frunzele, florile şi 
fructele cad din arbore; ele se descompun şi devin un 
îngrăşământ care este absorbit de către rădăcinile sale. 


La fel se întâmplă şi cu ființele. Când un om moare, el 
este din nou absorbit de rădăcinile Pomului Cosmic, dar 
el reapare curând sub o altă formă: ramură, floare, 
frunză.. .Nimic nu se pierde, ființele dispar şi reapar fără 
încetare pe acest Pom formidabil care este Pomul Vieţii. 

Vedeţi voi, reîncarnarea este înscrisă peste tot. Unde 
mai este? În fenomenul evaporării apei. Apa oceanului se 
evaporă şi urcă în aer; ea cade din nou, mai departe, 
sub formă de zăpadă sau ploaie şi se întoarce în ocean. 
Picătura de apă nu dispare, ea face o întreagă călătorie 
pentru a explora lumea: ea urcă spre cer, cade peste 
munți, coboară în văi şi se infiltrează în straturile 
subterane unde ea se colorează, când în galben, când în 
roşu, când în verde.. .Apa care urcă şi coboară, iată încă 
un fenomen în care este înscrisă legea reîncarnării: ca şi 
picătura de apă, fiecare spirit călătoreşte pentru a se 
perfecționa şi a se instrui. 

Vreţi acum un alt argument? Bine. Seara, vă 
dezbrăcați la culcare. Vă scoateţi hainele, unele după 
altele: vesta, cămaşa, tricoul... Seara, când vă culcați, 
este simbolul morții; toate aceste veşminte pe care le 
scoateţi reprezintă diferitele corpuri de care trebuie să vă 
eliberaţi, unul după altul: întâi corpul fizic, apoi, după 
un timp, o săptămână sau două, corpul eteric; apoi 
corpul astral, acolo rămânând mai mult, pentru că în 
planul astral sunt îngrămădite pasiunile, poftele, toate 
sentimentele inferioare. Acesta este Infernul: planul 
astral şi planul mental inferior unde trebuie să rămâneți 
câtva timp pentru a vă purifica... Apoi, vă eliberaţi de 
corpul mental, şi aici începe Paradisul cu primul cer, al 
doilea cer, al treilea cer... Tradiția spune că există şapte. 
Numai după ce ne-am dezbrăcat complet intrăm goi în al 
şaptelea cer; „complet goi”, adică purificaţi, fără 
oprelişti. 


lar dimineața este întoarcerea omului pe pământ, a 
copilului. Ne punem din nou hainele: tricoul, cămaşa 
etc... Când copilul vine pe pământ, el se îmbracă mai 
întâi în corpurile sale subtile (atmic, budic, cauzal), apoi 
în corpurile mental, astral, eteric şi, în sfârşit, în corpul 
fizic. Vedeţi voi, în fiecare seară ne dezbrăcăm, în fiecare 
dimineață ne îmbrăcăm din nou, facem aceste gesturi de 
ani de zile, dar nu ne-am oprit niciodată să reflectăm 
asupra acestor gesturi şi să vedem că ele corespund 
proceselor încarnării şi ale dezincarnării, ale naşterii şi 
ale morţii. Totuşi, dacă am şti să interpretăm toate 
aceste fapte cotidiene, aceste gesturi, aceste lucrări, 
aceste comportamente, mecanismele  nutriției, ale 
respirației etc... am face nişte descoperiri imense. 
Fiindcă toate misterele universului se găsesc acolo, 
reflectate în gesturile noastre, în cuvintele noastre, în 
toate faptele vieții noastre, dar pentru a le descifra 
trebuie să fi studiat într-o Şcoală Iniţiatică. 

Pentru a crede în reîncarnare, unii aşteaptă ca 
Biserica să se pronunțe în mod oficial. Când o va face? 
Eu am avut adesea ocazia să vorbesc cu membrii 
clerului, şi am văzut că mulți credeau în reîncarnare, 
dar ei nu îndrăznesc să o spună de frică să nu-şi atrage 
unele probleme. În orice caz, eu vă spun, dacă nu 
acceptați reîncarnarea, nu veți avea niciodată o lumină 
asupra situației voastre, asupra evenimentelor existenţei 
voastre (de ce sunteți mereu urmăriți, maltrataţi, sau de 
ce sunteți mereu ajutați, susținuți), nici cum puteți 
lucra pentru o viitoare viață. Unde ajungem când nu 
cunoaştem adevărul? 


Videlinata (Elveţia), 11 decembrie 1966 


II. 


Conferinţă improvizată 

Citind viaţa a numeroşi sfinți, profeţi şi Inițiați, unii 
îşi spun: „Ei au suferit, au fost martirizaţi. Cum se face 
aceasta? Ei nu o meritaseră, fără îndoială...” Ba da, şi 
putem găsi motivul în viaţa lor trecută, fiindcă, şi atunci 
când ajungem să stabilim o ordine divină în noi înşine, 
nu înseamnă că am plătit totul şi că trecutul este 
lichidat. Nu, trecutul este mereu acolo şi nu lasă încă un 
câmp de activitate complet liber. Trebuie să ne plătim 
datoria până la ultimul bănuţ. 

Uitaţi-vă ce s-a întâmplat cu discipolii lui lisus: ei îl 
însoțeau, ei urmau un învățământ divin, ei trăiau în 
lumină, ei nu făceau nici un rău... atunci de ce au fost ei 
masacrați sau dați animalelor sălbatice? De ce lisus nu 
i-a ajutat? Aceasta se întâmpla pentru că ei nu-şi 
lichidaseră încă datoriile din trecut: în celelalte 
încarnări, ei au comis câteva greşeli pe care nu au ştiut 
să le îndrepte înainte de a pleca în lumea cealaltă. De 
aceea s-a spus (dar oamenii nu au înţeles sensul acestor 
sfaturi): „Să nu apună soarele peste mânia ta”, sau 
chiar: „Du-te să te împaci cu fratele tău înainte de 
apusul soarelui”. Dacă luăm această expresie în sens 
literal, răgazul de timp este foarte scurt... mai ales dacă 
acest răgaz este iama când soarele apune foarte 
devreme! în realitate, nu este vorba despre apusul 
soarelui în planul fizic. În limbajul simbolic al Iniţiaţilor, 
apusul soarelui reprezintă moartea omului, plecarea lui 
în lumea cealaltă. Aşadar, i se dă un răgaz suficient de 
lung, numeroşi ani, dar, de îndată ce acest timp s-a 
scurs, dacă el nu s-a gândit să-şi plătească datoriile, sau 
dacă nu a ştiut să o facă de îndată ce „soarele a apus”, 
se aplică legea karmică. Totul este înscris, pentru că 
totul lasă o amprentă ce se întăreşte şi se cristalizează 
şi, într-o bună zi, trebuie plătit, este imposibil să ne 


aranjăm „prieteneşte”, aşa cum se spune; dacă nu am 
reglat problema înainte de „apusul soarelui”, va trebui 
să plătim până la ultimul bănuţ. 

lar vouă, care vă aflați într-un învățământ Spiritual, 
care trăiţi în lumină, vi se pot deopotrivă întâmpla, din 
când în când, câteva accidente sau necazuri. Nu suntem 
la adăpost de orice fiindcă suntem într-o Şcoală 
Inițiatică. Pentru ca să nu vi se mai întâmple nimic rău, 
trebuie să vă fi lichidat toate datoriile trecutului. Dacă le 
duceți încă după voi, fie că urmați sau nu învățământul, 
fie că sunteți sau nu în lumină, nu este nimic de făcut, 
trebuie plătit. Problema se lămureşte, vedeți voi: sunteți 
într-un Învățământ, este de la sine înțeles, trăiţi în 
această lumină, faceți de acum încolo numai bine, este 
de înțeles, dar trebuie ştiut că acest bine va da nişte 
rezultate în viitor, şi nu imediat. Astfel, când vă 
confruntați cu nişte dificultăți, trebuie să le acceptați şi 
să spuneţi: „Doamne Dumnezeule, aceasta nu poate 
distruge lucrurile bune ce le-am făcut. Cu atât mai bine 
dacă mi se întâmplă aceste necazuri, înseamnă că mă 
eliberez şi este foarte bine. Acum, ştiind de ce mi se 
întâmplă aceste lucruri, eu nu mă voi mai revolta, eu nu 
voi mai cere să fiu scutit de ele”. 

Veţi spune: „Oare lisus mai avea şi el o karmă de 
plătit, din moment ce a fost crucificat?” Nu, cazul său 
este cu totul diferit. Noi atingem aici problema esențială 
a sacrificiului. Există unele ființe care acceptă să-şi 
sacrifice viața şi să treacă prin mari suferințe, deşi ele 
nu mai au nimic de plătit. Sunt nişte excepţii. Când nu 
cunoaştem în detaliu această problemă a reîncarnărilor, 
riscăm să ne pronunțăm într-o manieră greşită. 

Din punct de vedere al reîncarnării, putem clasifica 
ființele în patru categorii. Prima categorie este compusă 
din nişte creaturi pe care lipsa de lumină, de 


cunoaştere, de conştiinţă, de moralitate, le împinge 
adesea să comită crime. Astfel, ele încalcă legile, se 
încarcă cu nişte datorii grele, iar când se reîncarnează, 
ele vin pe pământ în condiții ce le obligă să sufere 
pentru a plăti şi a îndrepta lucrurile; iată de ce viaţa lor 
nu este atât de fericită. 

A doua categorie conține fiinţe mai evoluate care 
încearcă să dezvolte anumite calități şi virtuţi pentru a 
se putea elibera. Dar, pe parcursul unei singure 
reîncarnări, ele nu reuşesc să restabilească totul, iar ele 
trebuie să revină pentru a-şi putea încheia cu bine 
lucrarea. Astfel, ele vor fi plasate în condiţii mai bune ce 
le vor permite să aibă nişte activități mai utile, mai 
elevate. Ele vor trebui totuşi să revină pentru a-şi mai 
lichida anumite sarcini, nişte datorii ale trecutului, până 
la eliberarea lor totală. 

În a treia categorie întâlnim nişte ființe şi mai 
evoluate care au revenit pe pământ numai pentru a-şi 
lichida anumite sarcini. Ele mai aveau foarte puţine 
probleme de aranjat şi se disting în această viață prin 
mari virtuți, o conştiinţă foarte deschisă, şi îşi consacră 
timpul ca să facă bine. Când aceste ființe părăsesc 
pământul, ele şi-au încheiat misiunea şi nu mai se 
reîntorc. 

Totuşi, unele dintre ele, în loc să rămână în această 
stare de fericire, de bucurie, de libertate infinită de care 
se bucură în sânul Veşniciei, cuprinse de milă şi 
compasiune pentru ființele umane, părăsesc această 
stare minunată pentru a cobori, în mod voluntar, ca să 
le ajute, şi ele acceptă, chiar cu prețul morţii. Câteva 
care vor să continue o lucrare spirituală deja începută 
pot, fără să se reîncarneze, să pătrundă într-o ființă 
foarte evoluată pentru a se manifesta prin ea. De altfel, 
lisus a menţionat această posibilitate, când el a spus: 


„Dacă Mă iubeşte cineva, va păzi cuvântul meu, şi Tatăl 
Meu îl va iubi, şi vom veni la el şi vom face locaş la el”. 
Aşadar, aceste ființe nu sunt obligate să se reîncarneze: 
fără să-şi ia un corp fizic separat, ele pot pătrunde într- 
un om viu, străbătând cu el toate etapele: perioada de 
sarcină, copilăria, tinerețea, maturitatea, pentru a lucra 
cu el şi în el. 

Mulţi oameni doresc să se elibereze, dar ei înțeleg în 
mod greşit problema, făcând tot posibilul să scape de 
obligaţiile lor, să fugă de datoriile lor, rupându-şi toate 
legăturile, crezându-se astfel liberi. Ah, nu, ei nu se 
eliberează în acest fel, adevărata eliberare începe prin 
plata tuturor datoriilor lor. Câţi oameni vor să se 
elibereze de soția lor, de copiii lor, de patronul lor, de 
societate, sau chiar de viață, sinucigându-se! Nu există 
eliberare posibilă, dragii mei fraţi şi surori, atât timp cât 
nu v-aţi plătit toate datoriile voastre, atât tip cât nu v-aţi 
şters întreaga karmă. 

Trebuie să vrei să te eliberezi, da, dar după regulile 
divine, şi întâlnim foarte rar nişte ființe care să ştie să o 
facă aşa cum trebuie. Chiar şi aici, în Fraternitate, unii 
nu-şi pun întrebarea astfel: ei vor cu orice preţ să fie 
independenți, scăpând de datoriile lor. Este ca şi cum, 
după ce s-ar fi îndestulat bine într-un restaurant, ar 
vrea să plece fără să plătească. Este ceva necinstit, o 
lipsă de noblețe, iar spiritele luminoase din lumea de 
dincolo nu acceptă o asemenea atitudine. Vă imaginați 
adesea că v-aţi eliberat pentru că ați reuşit să vă părăsiți 
fostul patron sau fosta soție, dar chiar atunci vă 
aşteaptă noi necazuri, noi piedici, pentru a vă arăta că 
vă înşelaţi; este ceea ce se numeşte să cazi din Caribda 
în Scila. 

Cea mai bună cale, cea mai bună metodă de a te 
elibera este iubirea; şi cea mai puţin bună este egoismul, 


lăcomia, viclenia, calculele. În generozitate, în sacrificiu, 
în bunătate, în toate gesturile ce le facem pentru a da, 
noi lucram mereu pentru eliberarea noastră. lată, de ce, 
în loc să vă agățaţi de ceea ce posedațţi, tergiversând, 
calculând, mai bine dăruiţi!... Priviţi cum acţionează 
oamenii în momentul unei separări, al unui divorț!... Ah, 
da, dar ei nu ştiu că, din cauza acestei atitudini, vor 
trebui să se mai întâlnească şi să se suporte în 
încarnările viitoare. 

Tocmai iubirea, generozitatea, bunătatea, blândeţea, 
mila îl îndrumă pe discipol pe calea eliberării. 
Bineînţeles, dacă veţi vorbi despre bunătate şi sacrificiu 
oamenilor obişnuiţi, veți fi considerați nişte proşti, 
pentru că ei nu au această lumină şi nu cunosc valoarea 
generozităţii. În timp ce, un Iniţiat ştie că tocmai acest 
lucru merită cu adevărat osteneala: să dăruieşti, să 
ajuţi, să fii deschis şi generos, pentru că astfel ne 
eliberăm. Aşadar, dăruiți, dăruiți, chiar mai mult decât o 
cere dreptatea, fiindcă astfel vă veți elibera mult mai 
repede. 

Bonfin, 29 septembrie 1963 

III. 


Conferinţă improvizată 

Există naţiuni, ţări, popoare, care, ca şi fiecare ființă 
umană sau fiecare lucru, se nasc, cresc, apoi 
îmbătrânesc şi trebuie să lase locul altora: ele dau ce 
trebuie să dea, apoi se sting: s-ar putea spune că se 
odihnesc pentru a putea, într-o bună zi, să se trezească 
şi sa dea din nou nişte comori şi bogății. S-a văzut 
aceasta cu toate civilizațiile şi este chiar destinul 
religiilor: fiecare îşi ia avântul, îşi întinde încet influența, 
ajunge la un punct culminant, apoi înțepeneşte, se 
rigidizează, se sclerozează, şi pierde marile chei ale vieții. 


Ce a mai rămas acum din Mistere, chiar din templele 
vechiului Egipt care posedau cheile, cunoaşterea, 
puterea? Unde sunt toate acele hierofante? Unde se află 
toate acele ştiinţe? Toate au urmat legile neschimbătoare 
ale vieţii: fiecare lucru sau fiecare ființă care se naşte 
trebuie să moară şi să-şi cedeze locul. Numai ceea ce nu 
are un început nu are un sfârşit. 

Uitaţi-vă ce a reprezentat în trecut Grecia, toți acei 
creatori extraordinari pe care ea i-a dat lumii: poeți, 
dramaturgi, pictori, sculptori, arhitecţi, filosofi...lar 
acum... O ţară se compară cu un râu: albia este mereu 
aceeaşi, dar apa care curge este mereu diferită, mereu 
nouă. Locuitorii apei, picăturile de apă sosesc, trec, şi, 
în timp ce vin altele pentru a le lua locul, primele se 
îndreaptă spre mare. Ajunse la mare, ele sunt încălzite 
de soare, se evaporă, devin uşoare, subtile, urcă în 
atmosferă, până în ziua când vor recădea sub formă de 
ploaie sau de zăpadă, coborând din nou spre văi, în 
torente şi râuri. Acesta este un întreg ciclu neîntrerupt. 

Ce este o tară? O tară nu este nimic altceva decât 
un râu unde se reiîncarnează pe rând nişte ființe mereu 
diferite, venite din alte locuri. Sau mai este ca o casă al 
cărei destin este să fie locuită cam un deceniu, de 
exemplu, de către anumiţi locatari, apoi în următorii 
cinci ani de alte persoane. Timp de zece ani, există 
muzică, cântece, armonie, apoi locuitorii se schimbă şi 
domneşte o altă atmosferă, prozaică sau agitată; şi 
totuşi, casa rămâne mereu aceeaşi. Tocmai în acest fel 
se explică destinul a numeroase țări: Grecia este mereu 
aceeaşi țară, dar locuitorii ei nu mai sunt cei de acum 
două sau trei mii de ani. Deopotrivă, acest lucru este 
valabil şi pentru celelalte țări. 

Poate că veți spune: „Atunci, cum se face că 
tibetanii, de exemplu, au păstrat aproape aceleaşi 


concepții, aceleaşi idei, aceleaşi obiceiuri, de mii de ani?” 
Studiați organismul uman: celulele care îl locuiesc se 
reînnoiesc, nu mai sunt aceleaşi, dar ele fac mereu 
aceeaşi muncă. Când se reînnoieşte personalul unei 
uzine, se demit anumite persoane şi se angajează altele, 
unele lucrând la un anumit calculator, altele la un 
anumit aparat optic sau circuit electric; dar personalul 
nou care îl înlocuieşte pe cel vechi posedă aceleaşi 
cunoştinţe şi s-a exersat deja să facă aceleaşi lucrări, ca 
să îndeplinească aceleaşi funcții. Spiritele care se vor 
reîncarna în Tibet sunt cele care au afinități cu tibetanii 
şi sunt pregătite să meargă acolo. Iar tibetanii care s-au 
pregătit să fie ca francezii, vin să se reîncarneze în 
Franţa. lată de ce există mulți foşti tibetani în Franța, 
chiar şi printre copiii Fraternității. 

Veţi spune: „Dar evreii care au fost mereu 
persecutați de secole?” Evreii care au fost martirizați 
erau nişte ființe venite din alte popoare din întreaga 
lume şi reîncarnate în familii evreieşti, pentru că, după 
karma lor, ei trebuiau să fie persecutați sau omorâţi; dar 
ei înşişi nu erau din veşnicie evrei. La un moment al 
evoluției lor, Cerul i-a determinat să se nască în nişte 
familii evreieşti pentru a plăti anumite datorii... De 
asemenea, şi grecii actuali sunt alte suflete venite să se 
reîncarneze din altă parte... poate din Bulgaria, pentru a 
fi acolo recompensate sau pedepsite, nu se ştie. Pentru 
că mulți oameni se reîncarnează lângă foştii lor 
duşmani. 

Când urâţi pe cineva, este ca şi cum l-aţi iubi: voi 
contractaţi deja o legătură cu el. Ura este la fel de 
puternică ca iubirea. Dacă vreţi să vă eliberaţi de cineva, 
să nu îl mai revedeți niciodată, să nu îl urâţi, nici să nu 
îl iubiți, fiți indiferenți. Dacă îl urâţi, vă legaţi de el prin 
nişte lanțuri de care nimeni nu va putea să vă dezlege, 


veți fi tot timpul cu el şi veţi continua să aveți de-a face 
cu el timp de secole. Da, este ceea ce voi nu ştiţi. 
Oamenii îşi imaginează că ura rupe legăturile. Din 
contră, ura este o forță care vă leagă de persoana pe 
care o urâţi. Ca şi iubirea. Evident, legătura este însă 
diferită: iubirea vă va aduce anumite evenimente, iar ura 
vă va aduce altele, dar tot la fel de sigure şi la fel de 
puternice ca iubirea. lată nişte adevăruri pe care toate 
popoarele trebuie să le învețe, ele vor înțelege cât de 
ridicol este să se urască. 

Acum, să nu vă mirațţi, să nu vă simțiți jigniți, dacă 
eu vă spun că Franța va începe să-şi piardă geniile pe 
care încă le posedă. Artiştii săi, scriitorii săi, filosofii săi 
au dat lumii întregi nişte bogății extraordinare, dar dacă 
ea continuă să se îndepărteze, să se separe de Cerul de 
unde vin tocmai aceste bogății, toate geniile sale se vor 
reîncarna în altă parte. Pentru că marile spirite nu ţin în 
mod deosebit la o anumită naţionalitate, ele sunt nişte 
cetățeni ai universului. Popoarele lor sunt cele care cer, 
pretind gloria să le fi văzut născându-se, dar dacă le 
cereți părerea, ele răspund: „Noi ne simţim bine peste tot 
în univers: patria noastră este universul”. De altfel, când 
ajungem în lumea de dincolo, problemele de 
naționalitate nu mai contează. Dacă i-ați fi putut vedea 
pe soldații francezi şi germani morți în luptele din cel de- 
al doilea război mondial regăsindu-se în înalt! Ei beau, ei 
râdeau împreună, considerând că a fost o prostie să se 
omoare între ei, fiind toți nişte fii ai Domnului! 

Este atât de uşor pentru lumea invizibilă să 
debusoleze o țară şi să pună o alta pe primul plan! De ce 
face ea aceasta?... Este afacerea ei. De exemplu, priviți 
ce reprezenta Bulgaria acum câteva secole: absolut 
nimic, o ţară mereu săracă, mizerabilă, călcată în 
picioare; ea nu producea nici gânditori, nici artişti, nici 


savanți. Acum, această situație începe să se schimbe, 
fiindcă nici măreţia unei ţări, nici decadenţa ei nu 
durează veşnic. Dar China? Câte secole a rămas ea 
adormită, înapoiată, cloroformizată? Ea se trezeşte acum 
şi face să tremure lumea întreagă. Cum se explica 
aceasta? Cine dirijează toate acestea? Din ce motiv? 

Totul este dirijat din înalt: lerarhiile Celeste sunt 
cele care decid, iar pentru ele totul este uşor. La fel ca în 
cazul ajutorului acordat unor ţări sărace. Să luăm ca 
exemplu o țară extrem de săracă, subdezvoltată din 
toate punctele de vedere...O altă ţară, mai avansată şi 
mai bogată, îi trimite însă o întreagă echipă de ingineri, 
de economişti, de tehnicieni: în câţiva ani, ei sunt 
capabili să refacă ţara. La fel procedează şi lumea 
invizibilă: ea trimite nişte ingineri, nişte savanți, nişte 
artişti, adică o întreagă echipă de suflete de elită, şi ea 
reuşeşte să restabilească o întreagă cultură. Uneori, 
chiar un singur om politic deosebit poate redresa o țară 
în câțiva ani. 

Se poate ca unii dintre voi să fie jigniți şi 
nemulțumiți când mă aud vorbind că tara lor adoarme, 
dar aceasta nu depinde de mine, eu constat numai. Eu 
nu sunt şovin, eu nu am nici idei preconcepute, eu nu 
sunt nici bulgar, nici francez, eu sunt un cetățean al 
universului, eu sunt un fiu al soarelui. Da, eu nu 
aparțin nici măcar pământului. Atunci, de ce să mă cert 
cu privire la Bulgaria, Grecia sau Franța? Eu sunt 
deasupra frontierelor. Dar, eu constat că tocmai în țările 
slave savanții au mers, la ora actuală, mai departe în 
descoperirile parapsihice: telepatia,  psihometria, 
clarviziunea,  radiestezia. Chiar dacă, în aparenţă, 
situația nu evoluează deloc în acest sens, Rusia va 
părăsi într-o zi filosofia marxistă şi comuniştii vor deveni 
nişte frați ai marii Fraternități Albe Universale. 


Totuşi, chiar dacă este un mare progres, ceea ce 
ruşii au descoperit, pentru moment, în domeniul 
parapsihic, nu este decât a suta parte din ceea ce eu v- 
am revelat de ani de zile. Dar, într-o zi, Ştiinţa Iniţiatică 
va fi răspândită în lumea întreagă. Desigur, nu în 
gradele sale cele mai elevate, fiindcă va exista o limită, o 
interdicție, oamenii nu vor avea acces la ultimele 
secrete, ei nu sunt încă suficient de pregătiți pentru a le 
primi, deoarece, prin natura lor, ei sunt mereu dispuşi 
să utilizeze toate descoperirile pentru a domina, a 
profita, a absorbi. Dar, în curând, anumite realități vor fi 
cunoscute şi puse în lumină în lumea întreagă, iar 
aceasta va însemna venirea culturii solare. 

Bonfin, 11 august 1974 


IV. 


Conferinţă improvizată 

Lectura gândului zilei: 

„Cea mai mică floare ce apare pe pământ este legată 
de întregul univers. Dacă ea apare prea devreme, 
natura, care nu este de acord cu ea, o lipseşte de 
sprijinul ei şi ea moare. 

De asemenea, ca să puteţi veni pe pământ a trebuit 
ca întreaga creaţie să consimtă. Voi spuneți: „Dar eu nu 
sunt nimic, cum a putut natura să se preocupe de 
naşterea mea?” Aceasta este situația. Bugetul cosmic a 
fost studiat, s-a decis că puteaţi veni, şi a fost prevăzut 
undeva cât veți mânca şi cât veți bea. Totul este legat. 
Fiecare apariție sau existență este legată de cosmos. 
Nimic nu se poate întâmpla pe pământ şi în cer fără 
acordul întregii creații”. 

Eu ştiu că, ascultând acest gând, mulți vor fi mirati, 
şocaţi, deoarece oamenii sunt departe să considere astfel 


lucrurile. După părerea lor, tot ce se întâmplă se 
datorează hazardului, nimic nu este dorit, nimic nu este 
prevăzut, nici o inteligență nu guvernează fenomenelor 
vieții pe pământ, şi tocmai din cauza acestei filosofii 
greşite ei nu înţeleg nimic din evenimentele ce se produc 
în lume. 

Să luăm ca exemplu un arbore. Pentru ca acest 
arbore să poată creşte, înflori şi da nişte roade, trebuie 
ca toată natura să îi acorde întreaga sa participare. 
Trebuie ca pământul să îi asigure hrana necesară, dacă 
nu, el moare. lar dacă îi lipseşte apa, aerul, soarele, 
căldura, sau câteodată şi îngrijirile oamenilor, el nu 
poate deopotrivă trăi. Aşadar, arborele are nevoie de 
întreaga creaţie, dar aceasta nu se vede, pentru că sunt 
nişte procese imperceptibile, iar noi ne închipuim că 
arborele se află acolo din întâmplare. Dar omul? El 
trăieşte, el respiră, el se deplasează.. .întreaga creație 
participă şi consimte ca el să poată continua să existe. 
Dacă ea îi refuză numai câteva elemente, aerul, apa sau 
câteva vitamine, câțiva hormoni, el moare. De unde îi vin 
toate aceste elemente necesare? Întreg universul este cel 
care acceptă să i le dea. 

Priviţi cum se petrec lucrurile în lume, într-un stat, 
într-o administraţie, într-o familie. „Da, veți spune, dar 
acolo există nişte oameni care judecă, care calculează 
bugetul, fixează cheltuielile: cât să consacre hranei, 
încălzirii, întreținerii etc... care decid ce economii trebuie 
făcute, ce persoane trebuie demise, care trebuie păstrate 
sau angajate... “ Atunci, când este vorba despre sosirea 
unei ființe pe pământ, credeți că nimeni nu a prevăzut-o 
şi aprobat-o? Într-o familie, într-o ţară, într-un stat, 
toate se fac după nişte calcule, nişte planuri, nişte 
bugete, iar voi vă închipuiţi că în univers nimic nu este 
calculat, totul se produce datorită hazardului? Cu 


adevărat, ignoranța umană este insondabilă! Dar, acolo 
sus există deopotrivă nişte fiinţe inteligente care numără 
câți oameni trebuie să coboare pe pământ, numărul de 
ani pe care trebuie să îi petreacă aici. Aceasta 
reprezintă, deopotrivă, o întreagă economie! 

Toate nevoile oamenilor sunt prevăzute, totul este 
pregătit pentru existența lor, iar ei îşi imaginează că 
lucrurile se petrec astfel, prin hazard, oricum, şi chiar 
atunci când a fost trimisă, de exemplu, o ființă ca lisus, 
nimeni nu s-a preocupat să găsească momentul 
astrologie, perioada favorabilă... Aşadar, lisus a apărut 
din întâmplare, nici nu se ştie bine chiar de ce...Ah, nu, 
venirea sa fusese decisă în înalt de entităţile celeste. 
Nimic nu este lăsat hazardului. Chiar şi venirea lui 
Hitler a fost calculată şi decisă dinainte, pentru ca el să 
poată da nişte lecţii unora, şi, desigur, să primească şi 
el, deopotrivă, câteva. 

Veţi spune: „Dar cum procedează ei, în înalt, pentru 
a prevedea atâtea lucruri?” lar dacă eu vă spun că totul 
se face automat, că ei au nişte calculatoare.. .Fiindcă nu 
oamenii sunt cei care au inventat calculatoarele, ele 
există deja de mult timp în natură. Maşina cosmică, care 
posedă toate informaţiile necesare asupra trecutului 
unei ființe, decide că ea se va naşte într-o anumită țară, 
într-un anumit an, cu un anumit corp, anumite 
însuşiri...şi există alte spirite care sunt însărcinate cu 
supravegherea executării acestor decizii. Totul se 
produce, în mod exact, la data fixată; dacă ea trebuie să 
aibă un accident, ele supraveghează, aşteaptă 
momentul, şi la ora stabilită, ele provoacă accidentul ce 
se derulează de o manieră infailibilă. Oamenii îşi 
imaginează că este hazardul; ah, nu, totul era 
determinat într-un mod matematic. Dacă un anumit 
copil trebuie să se nască într-o anumită epocă, maşina 


electronică determină cu precizie pe zodiac semnul său, 
ascendentul sau poziția planetelor cu diferitele lor 
aspecte, iar copilul ajunge exact în acel moment; chiar şi 
concepţia sa era prevăzută şi fixată. În tema sa astrală, 
totul corespunde exact cu faptele sale din celelalte 
reîncarnări: dacă va trebui să fie fericit sau să sufere, să 
aibă nişte accidente... totul se decide automat. 

Veţi spune: „Atunci, unde este libertatea?” Ei bine, 
libertatea se găseşte în spirit, ea este acolo de fiecare 
dată când spiritul se manifestă şi decide să amelioreze, 
să schimbe sau să accelereze anumite procese. Dar, 
viața este deja declanşată în ansamblu, ca şi un aparat 
pe care îl porneşti, ca acele mici trenuri mecanice pentru 
copii: la un moment dat, ele se opresc pentru că nu au 
putut fi reîncărcate. Omul este asemănător unui aparat 
pe care îl reîncărcăm ca să trăiască o vreme, într-un 
anumit loc, şi ca un mic tren, el trebuie să întâlnească 
mici tuneluri, mici obstacole; toate acestea sunt 
calculate dinainte, chiar şi întâlnirile „întâmplătoare”. 
Când întâlniți un om care vă tulbură existenţa, era deja 
prevăzut de mult timp. Chiar şi iubirea fulgerătoare era 
prevăzută şi decisă cu mult timp înaintea naşterii 
voastre. Când vedeţi un bebeluş, totul este deja fixat în 
el, legăturile, circuitele, instalațiile. Este o uzină, este un 
stat, este o constelație, este un univers! 

Să nu vă mirați auzind că, pentru ca o floare să 
poată trăi şi dezvolta, universul trebuie să consimtă şi 
să ajungă să îi împlinească nevoile, dacă nu, ea moare. 
Este ceea ce se petrece, de asemenea, cu voi. Dacă 
beneficiaţi de nişte condiţii spirituale, mentale şi fizice 
favorabile, veți putea creşte şi înflori, în timp ce alte 
condiții vi se împotrivesc şi vă împiedică să vă dezvoltați. 
Uneori, nişte condiții favorabile altora sunt 
dezavantajoase pentru voi, şi invers. Aşadar, puteți fi 


dotați cu tot felul de calități şi capacităţi, dar să fiți 
lipsiți de unele, de exemplu sănătatea, deoarece anumite 
forțe, anumiți curenți ai universului nu au fost de acord 
cu venirea voastră pe lume şi provoacă unele tulburări. 

De aceea trebuie să lucraţi asupra armoniei, să 
reuşiți să introduceţi în voi armonia întregii lumi, a 
stelelor, a universului, dacă nu, va exista mereu ceva 
sau cineva care vă va tulbura. De exemplu, familia 
voastră este în armonie cu voi, vecinul vostru, de 
asemenea; da, dar dacă alte persoane vă vor undeva 
răul, veți avea câteva neplăceri. Astfel, lucrurile bune 
sunt adesea amestecate cu unele rele. De aceea eu insist 
mereu ca să reuşiți să obţineţi această armonie cu întreg 
cosmosul, pentru ca totul în voi să fie frumos, luminos, 
ideal. 

Încă un exemplu: să presupunem că aveţi un 
prieten care vă iubeşte şi vă ajută cu adevărat, iar, pe de 
altă parte, un duşman care nu caută decât să vă facă 
rău. Din nefericire, unul nu poate exista fără celălalt: în 
timp ce petreceți nişte clipe minunate cu prietenul 
vostru ( sau cu iubita voastră), duşmanul vostru vă 
provoacă mereu inconveniente, discuții, necazuri. 
Aşadar, fie că vreți sau nu, acest duşman joacă 
deopotrivă un rol în viața voastră şi vă aduce unele 
prejudicii. lată de ce trebuie să fiți în armonie cu 
întreaga lume. 

Evident, este un lucru dificil, dar, cel puţin, trebuie 
să încercăm să ne armonizăm cu entitățile care se 
găsesc deasupra noastră, care ne coordonează şi ne 
comandă existența, iar apoi să lucraţi deopotrivă să vă 
aranjați afacerile cu oamenii. De aceea a fost spus: 
„impacă-te cu fratele tău înainte de apusul soarelui”. 
Înainte de apusul soarelui, adică înainte de sfârşitul 
acestei încarnări, pentru că apoi va fi foarte dificil de 


îndreptat. Tocmai în această viață trebuie să găsiți 
persoanele pe care le-aţi jignit, să vă împăcațţi cu ele, să 
le dați satisfacție şi să trăiţi în pace. Fiecare gând, 
sentiment sau faptă negativă aduce mereu nişte daune; 
chiar dacă nu vedem nimic, acestea sunt nişte entități 
vii care se deplasează, îşi găsesc mereu destinatarul şi 
încep să îi facă rău. lar într-o bună zi, voi sunteţi cei 
care veți plăti pentru răul pe care ele l-au făcut. 

Să ne oprim acum asupra acestei idei, că destinul 
nostru este determinat dinainte. Aşa cum vă spuneam 
într- o altă conferință, înainte de a cobori pe pământ, 
avem posibilitățile de a ameliora anumite lucruri cu 
consimțământul lerarhiilor Celeste. Dar, după naştere 
nu mai avem aceste posibilități, totul trebuie să se 
deruleze după un plan prestabilit. Sistemele osos, 
muscular, circulator, nervos, sănătatea, inteligența, 
totul este determinat, aşadar destinul este trasat în 
întregime. Să ne imaginăm o ființă care se naşte urâtă, 
strâmbă, deformată, ei bine, destinul ei este deja fixat: 
ea nu va avea multă bucurie, fericire, nici succes. Din 
contră, o fată care se naşte drăguță, încântătoare, foarte 
seducătoare: deopotrivă, destinul ei este deja complet 
trasat. Ea este aleasă Miss Monde, şi apar imediat 
recepțiile, fotografii, multimiliardarul care o cere în 
căsătorie. 

De aceea, eu vă spuneam adesea: nu vă puteți 
schimba prea mult destinul pentru această încarnare, 
dar pentru următoarea aveți toate posibilitățile, prin 
munca voastră, prin gândurile voastre, prin rugăciunile 
voastre, în această încarnare sunteți limitați, dar în 
următoarea veți avea tot ceea ce cereți acum. lată ce 
trebuie ştiut, altminteri nu veți putea ameliora nimic 
pentru următoarea voastră încarnare. De ce unii se află 
într-o situație atât de jalnică? Pentru că ei nu au ştiut, 


în încarnarea precedentă, ceea ce trebuiau să ceară, 
asupra a ce trebuiau să lucreze pentru a avea astăzi o 
anumită posibilitate sau virtute. Ei nu ştiau, iar acum, 
dacă vor continua în ignoranță, viitoarea lor încarnare 
va fi şi ea ratată. 

lată de ce, dragii mei frați şi surori, ascultați-mă 
bine, profitaţi, folosiți cum trebuie toți anii ce vă mai 
rămân de trăit, meditaţi, rugați-vă, speraţi, cereți cele 
mai bune lucruri, pentru că lansați deja nişte proiecte 
care se vor materializa, se vor cristaliza în viitor. 
Cristalizarea actuală rezistă şi refuză să fie schimbată; 
este normal, atât timp cât ea nu este uzată, ea nu poate 
fi înlocuită. Totuşi, când omul moare, ceea ce el a creat 
bun prin gând se cristalizează în planul fizic şi el revine 
ca frumusețe, inteligență, sănătate, bunătate, deoarece 
gândurile şi dorințele pe care le-a proiectat în acest sens 
s-au materializat într-o nouă structură. Această 
structură este, la rândul ei, tenace şi rezistentă, ea se 
opune forțelor negative şi distructive. Lucrarea ce o 
înfăptuim noi acum nu este prea mult pentru această 
încarnare, de aceea mulți frați şi surori îmi spun: 
„Maestre, eu nu observ nici un rezultat, eu lucrez de ani 
de zile, nimic nu s-a schimbat, eu sunt tot la fel”. Eu le 
răspund: „Nu ați înțeles nimic; ați schimbat cu adevărat 
ceva, dar trebuie să aşteptaţi: când actuala formă va 
dispare, o veţi vedea pe cea nouă, cea asupra căreia ați 
lucrat şi veţi fi stupefiați de splendoarea ei”. 

Eu vă spuneam adineauri că libertatea se găseşte în 
spirit. Trebuie să mai adaug totuşi câteva explicaţii. 

Observaţi comportamentul animalului sau al 
copilului. Animalul ascultă de legile naturale, el nu are 
libertatea să schimbe cursul lucrurilor sau să se opună 
lor; nu îi este dat. Aşadar, el ascultă, este supus, este 
fidel legilor naturale, de aceea el este inocent. Chiar şi 


când el distruge sau se aruncă asupra unei prăzi, nu 
este vina sa, este natura sa, Natura este cea care îl 
îndeamnă. De asemenea, şi copilul ascultă de instinctele 
sale, de impulsurile care sunt în el, el nu posedă nici 
inteligență, nici voință, este ca un mic animal. Numai 
după câţiva ani, el dobândeşte o posibilitate să se opună 
naturii şi legilor ei: el poate alege, fie să meargă în 
armonie cu aceste legi, fie să le încalce. 

Acum, când omul este preocupat numai să 
mănânce, să doarmă, să se distreze, să aducă copii pe 
lume, să lucreze pentru a-şi câştiga hrana, orice ar 
gândi, el duce numai o viață animală, instinctivă sau 
pur vegetativă. Fiindcă animalele şi plantele fac la fel. 
Este o viață pe care o trăieşte aproape independent de el, 
de voința sa, de conştiinţa sa; el creşte, el slăbeşte, el 
dispare; el nu are nici o putere pentru ceva. 

Dar când omul, cu conştiinţa şi inteligența sa, 
începe să se ocupe de această viață instinctivă, să o 
controleze, să o purifice, să îi adauge un element 
spiritual, el devine un factor formidabil, capabil să-şi 
schimbe destinul. Ce este destinul? Este o înlănțuire 
implacabilă de cauze şi consecințe căruia numai viața 
animală, biologică, instinctivă, i se supune neapărat. De 
exemplu, care este destinul unei găini? Ea nu poate 
deveni nici rege, nici poet, nici muzician; ea este 
predestinată cratiței. Destinul găinii este cratița! Astfel, 
toate creaturile îşi au propriul destin. Destinul lupului 
este să fie vânat, capturat, masacrat, sau dus într-o 
grădină zoologică. Chiar mieii, chiar şi porumbeii au 
destinul lor, care este absolut conform cu ceea ce ei 
reprezintă, în funcţie de activitatea lor şi elementele din 
care ei sunt formați. 

Ca să puteți scăpa de destin, nu trebuie să mai fiți 
sclavi, slabi, aserviţi acestei vieți inferioare în care nimic 


nu depinde de voi: să respirațţi, să procreaţi, să mâncaţi, 
să beți, să dormiți. Aceasta este o viață departe de a fi 
divină. Ea este divină în măsura în care vine de la 
Dumnezeu, deoarece totul vine de la Dumnezeu, dar în 
sensul spiritual ea nu este, încă, o viață divină. Viaţa 
divină începe când ființa umană îşi dă seama că ea nu 
este numai un stomac, o burtă, un sex, o ființă făcută 
din came, din oase, din muşchi, ci şi un spirit, şi când 
începe, în calitate de spirit, să vrea să acţioneze în 
domeniul său pentru a crea nişte opere sublime, 
luminoase, măreţe. În acel moment, da, ea scapă de 
destin, fiindcă destinul înseamnă să te îmbolnăveşti, să 
mori, să fii dus într-un cimitir şi să putrezeşti acolo. 
lată, acest destin este deja fixat - eu vorbesc despre 
planul fizic - el este deja decis, nu putem scăpa de el. 

Viaţa spirituală oferă însă posibilitatea să adăugăm 
ceva vieții vegetative, instinctive, pătrunzând, astfel, 
într- un plan superior celui al destinului. Pentru 
aceasta, trebuie ca spiritul să înceapă să apară, să se 
manifeste, să lucreze, să-şi lase semnătura, semnul, 
pecetea sa asupra tuturor lucrurilor, să intervină în 
toate faptele voastre şi să le dirijeze. Astfel, veţi ieşi din 
destinul vostru pentru a pătrunde în lumea Divinităţii. 
Toate corpurile sunt predestinate să se transforme în 
țărână; corpurile, da, dar nu şi spiritul: spiritul nu are 
destin, el este coordonat de legile Divinităţii. 

Acum, cum să ajungem la Divinitate? Ei bine, 
trebuie să ştim că, între aceste două regiuni, cea a 
destinului şi cea a Divinităţii, se găseşte voinţa liberă, 
iar întreaga problema a discipolului este, deci, să 
reuşească să-şi facă voința atât de liberă încât ea să se 
poată mişca, acţiona, lucra în lumea spirituală. În acel 
moment, el intră sub influența Divinităţii şi i se prezintă 
o infinitate de alegeri şi drumuri. El poate alege tot ce va 


dori, iar alegerea sa este mereu minunată. În timp ce, în 
lumea destinului nu există alegere, nu există decât un 
drum: distrugerea, dislocarea, dispariția. Care este 
destinul boului? Să fie legat şi să tragă căruța, săracul, 
până la sfârşitul zilelor sale; sau, dacă nu, de a fi făcut 
bucățele şi a sfârşi într-o măcelărie. Boul nu îşi poate 
schimba destinul, nici celelalte animale. 

Toţi oamenii care nu au lumina Ştiinţei Iniţiatice 
trăiesc cufundaţi în destinul lor şi sunt fără încetare 
tulburați, oprimați, frământaţi. Lumea destinului este 
implacabilă. Când omul îi este supus, chiar dacă este el 
rege sau împărat, acest destin este inflexibil, el se 
îndeplineşte, iar capul cade sub ghilotină. Este foarte 
dificil să scapi de destin, pentru că în numeroasele 
încarnări anterioare noi ne-am creat deseori o karmă 
grea. Or, legile cauzelor şi ale consecințelor sunt 
absolute, iar destinul, care nu este conştient şi crud, se 
aplică la fel de infailibil ca o lege fizică: loviți un pahar, 
el se face bucățele. Destinul înseamnă nişte legi exacte 
şi adevărate! 

În această încarnare, noi avem posibilitatea să ne 
creăm nişte condiţii bune pentru viitoarea: este suficient 
să fim conştienţi şi să o ştim. lar dacă nu lucrăm acum, 
următoarea încarnare ne va putea fi şi mai nefavorabilă. 
Atunci când Biserica împiedică oamenii să creadă în 
reîncarnare, ea îi împiedică să-şi amelioreze viitorul. 
Creştinii nu-şi cunosc adevăratele posibilități. Li se 
spune că, după moarte, ei se vor aşeza la dreapta 
Domnului pentru că au mers la slujbă în fiecare 
duminică sau că vor rămâne o veşnicie în Infern, ca să 
fiarbă într-un cazan, fiindcă nu au participat la slujbă. 
De parcă ar fi atât de uşor să te aşezi la dreapta 
Domnului! De ce să înşelăm astfel oamenii? Pentru a-i 


consola?...Ei nu mai trebuie consolațţi, trebuie să li se 
explice adevărul. 

Deci, eu rezum: toate creaturile, şi ele sunt 
numeroase pe pământ, care se lasă conduse numai de 
instinctele lor, de nevoile lor fiziologice, fără să 
înfăptuiască vreo lucrare spirituală, nu-şi pot schimba 
destinul: tot ce este decretat se va realiza. În timp ce, 
acelea care lucrează cu mare ardoare pentru a se 
apropia de această lume spirituală de lumină şi iubire, 
vor putea să scape. Destinul este crud şi implacabil, dar 
ele nu vor mai fi în întregime sub puterea lui: de acum 
înainte, ele vor trăi într-o regiune mai subtilă unde vor 
primi nişte elemente care vor neutraliza influențele 
nocive. Dacă vreţi, este vorba, de asemenea, de un 
destin, Divinitatea este un destin, dar de o altă specie: în 
ea, totul este deopotrivă determinat, dar determinat în 
mod divin! 

Ceea ce eu v-am spus acum este foarte important. 
De acum înainte, veți şti că, dacă vă veți mulțumi să 
trăiţi ca întreaga lume, fără să faceți nimic în planurile 
superioare, nu veți putea schimba mare lucru în 
destinul vostru, nu vă veți mai putea crea viitorul 
vostru, pentru că vă supuneţi deja la ceea ce există. De 
altfel, puteţi avea „un destin bun”. De exemplu, există 
unele destine care sunt, în aparenţă, foarte favorabile: 
destinul oamenilor care trăiesc în bogăţie, în opulenţă, 
în linişte: nimeni nu îi deranjează, ei mănâncă, ei beau, 
ei călătoresc, ei se căsătoresc, ei au copii... o viață 
splendidă! Dar, în ochii Inițiaţilor aceasta nu reprezintă 
cea mai bună viață. Există alte ființe care lucrează, care 
luptă, care suferă, care se lovesc de nişte obstacole, care 
nu mai au nimic...lar Inițiaţii văd că, în realitate, viața 
lor este mult mai fructuoasă decât a acestor oameni, 
aparent atât de favorizați. 


Oamenii îşi fac o idee prea materialistă despre 
fericire, chiar şi astrologii s-au lăsat câştigaţi de această 
mentalitate. Când trebuie să prezică un destin, ei spun: 
„Oh, este formidabil, îl aveţi pe Jupiter în casa a Il-a, pe 
Soare în casa a X-a, pe Venus în casa a VII-a; deci, veți fi 
puternic, bogat, fericit în iubire, veţi avea totul”. În timp 
ce, dacă aveţi nişte careuri şi nişte opoziții, ei vă prezic 
toate nefericirile şi vă compătimesc. Ei nu au înțeles 
însă nimic! Niciodată un Inițiat nu vă va da o 
interpretare asemănătoare: el va privi în horoscopul 
vostru dacă veți reuşi să îndepliniți anumite sarcini, să 
împliniți voia Domnului, să înfăptuiți nişte realizări 
divine. Apoi, el nu se mai ocupă nici de careuri, nici de 
opoziții, nici de planete în exil sau în cădere. 

Puţini astrologi contemporani sunt capabili să 
înțeleagă această lumină, această opinie diferită, această 
interpretare diferită: ei rămân sclavii mentalității 
obişnuite, ei judecă lucrurile ca toţi materialiştii care 
consideră că sensul vieții depinde numai de bani şi de 
succese. Toate acestea sunt trecătoare şi dispar foarte 
repede, iar apoi?... Nu este dat tuturor să discearnă 
valoarea spirituală a unei teme astrale. Acolo unde alții 
scot nişte strigăte de admiraţie, eu privesc şi văd că 
aceşti oameni nu vor face nimic pentru Cer, nimic. 
Totuşi ei au „o temă bună”, nişte înzestrări, nişte 
bogății, o poziţie înaltă în societate, dar, în realitate, în 
ochii Cerului, acestea sunt ființele cele mai obişnuite şi 
mai neînsemnate. Eu nu aş vrea să mă aflu niciodată în 
locul lor, nici să am „un horoscop bun” ca al lor. Există 
alte criterii, necunoscute de astrologii obişnuiţi, pentru a 
judeca un horoscop. 

Eu m-aş mai putea opri asupra multor puncte de 
vedere ca să vă arăt că astrologii nu înțeleg bine aceste 
lucruri. În loc să vă spună că aveţi o datorie de plătit 


într-un anumit domeniu şi să vă explice cum să o plătiți 
ca să vă eliberați, ei vă vor da nişte sfaturi ca să scăpațţi 
de un accident ce trebuie să se producă la o anumită 
dată. Aceste sfaturi nu vă vor salva însă: accidentul se 
va produce totuşi, nu în ziua în care ei v-au spus să nu 
ieşiţi din casă, ci a doua zi sau în ajun! Deoarece karma, 
căreia nu îi plac fraudele şi înşelăciunile, îi determină să 
facă nişte greşeli în calculele lor. 

Veţi spune: „Atunci, la ce foloseşte astrologia, dacă 
ea nu ne permite să ne ameliorăm destinul?” Ba da, ea 
permite să ne ameliorăm destinul, dar nu prin fugă. Este 
mult de explicat, dar eu vă voi da, totuşi, un exemplu. 
Să presupunem că ştiţi că veţi avea o anumită sumă de 
plătit la o anumită dată, dacă nu, vor veni nişte oameni 
să vă ia mobila, să vă alunge din casă, şi veți fi expuşi 
ploii, frigului, bolii. Pentru a evita aceste necazuri, în loc 
să aşteptaţi evenimentul, fără să faceți nimic, vă 
pregătiți, lucraţi, economisiți, iar când vine ziua 
respectivă, plătiți suma şi nu mai sunteți alungați din 
casă. Această imagine poate fi transpusă în toate 
domeniile existenței: printr-o lucrare spirituală puteţi 
evita un accident, o boală sau o pierdere financiară ce vă 
aşteaptă. 

Atunci, dragii mei frați şi surori, eu v-am prezentat 
astăzi nişte adevăruri absolute. Studiați, verificați, şi veți 
vedea că eu nu vă înşel. Aveţi mari posibilități, pentru că 
învățământul vă ajută, vă pregăteşte şi vă explică cum 
vă puteți crea un viitor cu adevărat sublim. 


Bonfin, 25 iulie 1974 


Cap. 9 - Să nu vă opriţi la jumătatea drumului! 

Conferinţă improvizată 

Majoritatea oamenilor caută plăcerea şi se agaţă de 
plăcere ca şi cum nu ar mai exista nimic superior ei. Ei 
se înşeală în acest caz. Eu vă voi arăta, dându-vă un mic 
exemplu pe care nimeni nu l-ar mai căuta, pentru că el 
se pierde în preistoria omenirii. 

Chibriturile şi brichetele sunt o invenție recentă, iar 
pentru a aprinde focul, strămoşii noştri aveau mai multe 
metode. Una dintre ele consta în folosirea a două bucăți 
de lemn pe care le frecau una de cealaltă; această 
frecare producea mai întâi căldură, apoi, după ceva 
timp, ţâşnea deodată o flăcără: lumina. Toată lumea 
cunoaşte acest fenomen, dar s-a gândit oare cineva să îl 
aprofundeze, spunându-şi că, din moment ce acesta este 
un fenomen fizic, mecanic, trebuie să existe aici unele 
mari adevăruri psihologice de descoperit? Nu, constatăm 
lucrurile şi le lăsăm unde sunt, fără să căutăm să le 
aprofundăm ca să le interpretăm. 

Să vedem acum ce putem extrage din această 
experiență. Aşadar, luăm două bucăţi de lemn şi le 
frecăm una de cealaltă. Această frecare este o mişcare, 
această mişcare produce căldură, iar căldura se 
transformă în lumină. Mişcarea, căldura şi lumina sunt 
cele trei laturi ale triunghiului pe care îl cunoaşteţi bine 
şi care reprezintă ființa umană. Mişcării îi putem asocia 
voința, activitatea, forța; căldurii îi corespund inima, 
sentimentul, iubirea; luminii îi corespund inteligența, 
gândul şi înțelepciunea. La fel cum omul reuşeşte să 
producă lumină în planul fizic, el poate, deopotrivă, să 
ajungă să producă lumină în el însuşi. Prin faptele sale, 


prin unele exerciții, el produce o anumită căldură, el 
începe să trăiască nişte sentimente; iar dacă el nu se 
opreşte aici, dacă el ştie să meargă mai departe, el poate 
ajunge, în sfârşit, până la înțelegere, până la lumină. 

Vom studia acum acest proces în domeniul iubirii. 
Ce fac oamenii în iubirea fizică? În mod simbolic, putem 
spune că, precum cele două bucăţi de lemn, ei se freacă 
unul de celălalt pentru a produce căldură, adică o 
senzaţie de plăcere. Este foarte bine, dar de ce rămân la 
acest stadiu? De ce nu apare şi lumina? De ce nu sunt 
ei iluminați? Trebuia ca iubirea să le aducă lumina, ei 
trebuiau să înțeleagă toate misterele creației, să devină 
lucizi şi clarvăzători. Ah, nu, mai degrabă ei se 
abrutizează. Mişcare şi căldură, iată ceea ce înțeleg 
oamenii din iubire, doar atât; ei se opresc la jumătatea 
drumului, ei nu merg până la lumină. Pentru a produce 
lumina, nu trebuie căutată numai plăcerea, pentru că 
plăcerea absoarbe toate energiile şi împiedică lumina să 
țâşnească. Este simplu, este clar: trebuie să mergem 
până în vârf, până la lumină, nu trebuie să ne oprim în 
drum. Evident, există multe alte lucruri de văzut pe 
drum, şi lucruri foarte seducătoare, da, oglinda cu 
ciocârlii...dar, dacă ne oprim acolo, nu ne mai atingem 
scopul. lată de ce eu spun îndrăgostiților: ați declanşat 
mişcarea şi ați rămas în căldură, dar trebuie să mergeţi 
până la lumină, fiindcă lumina este finalul, țelul oricărei 
activități. 

Aproape toți se opresc la jumătatea drumului, 
pentru că, acolo, totul este atrăgător, seducător... Tot 
acolo întâlnim sirenele şi suntem deşirați, sfâşiați. 
Priviți-l pe Ulise: el era înțelept; el ştia că va întâlni 
sirenele, care vor încerca să îl atragă prin cântecul lor, 
pentru a putea apoi să îl distrugă. De aceea, el şi-a luat 
nişte măsuri de prevedere: el a astupat urechile 


însoțitorilor săi cu ceară, pentru ca ei să nu audă vocea 
sirenelor; altfel, ei nu ar fi putut rezista atracției lor...El 
nu şi-a astupat însă urechile, pentru că dorea să le 
audă, dar le-a spus însoțţitorilor: „Legaţi-mă de catarg, 
iar dacă vă cer să mă dezlegațţi, strângeți şi mai tare 
legăturile!” Vaporul se apropia de insula sirenelor şi, 
auzindu-le vocile, Ulise şi-a pierdut minţile, el dorea să 
le întâlnească şi striga: „Dezlegaţi-mă!... Eliberaţi- 
mă!...”, amenințându-şi chiar însoțitorii că îi va omori 
dacă nu îl vor asculta. Dar ei, fideli consemnului, 
strângeau şi mai tare legăturile. Înţelegeţi bine, sirenele 
reprezentau jumătatea drumului (Să fie o simplă 
coincidență? În „Odiseea”, episodul sirenelor se află în 
partea a XII-a. Este exact jumătatea povestirii (Iliada şi 
Odiseea sunt compuse fiecare din douăzeci şi patru de 
părți) relatând întoarcerea lui Ulise în patria sa, Itaca 
(nota editorului)), şi nu trebuie să ne oprim la jumătatea 
drumului.. Bineînţeles, toate plăcerile şi toate seducțiile 
sunt acolo, dar nu trebuie, totuşi, să ne oprim. 

Cunoaşteţi, de asemenea, „Parsifal”, opera lui 
Wagner. Eroul ajunge într-o câmpie unde se găsesc nişte 
tinere femei, fetele-flori, care încearcă să îl seducă, dar, 
în spatele acestor femei, acestor flori, se ascund nişte 
şerpi... 

Aceste povestiri, şi există multe altele în literatura 
mondială, conţin nişte mari adevăruri oculte. Ulise, 
Parsifal sunt nişte simboluri ale Iniţiatului care 
întâlneşte unele tentaţii pe drumul său. El nu trebuie să 
se oprească, altfel îşi va pierde viața. El trebuie să 
continue până în vârf, fiindcă, ajuns acolo, el primeşte 
totul, i se dă totul: odihna, hrana, frumusețea, iubirea. 

Putem prezenta această aventură într-un mod puțin 
diferit. Aveţi de îndeplinit o misiune şi trebuie să 
străbateţi o pădure, plină cu tot felul de flori şi fructe, 


da, mai ales cu mici fragi... Atunci, începeţi să vă 
învârtiți prin jur, fără să vă dați seama că pierdeţi mult 
timp căutând fragii... evident, ei sunt atât de frumoşi! 
lată că apare şi noaptea: nu mai vedeți nimic ca să vă 
orientați şi vă rătăciți; începeți să auziți urletele 
animalelor, trosnetul arborilor şi vă înspăimântați... Ah, 
da, aşa se întâmplă cu discipolii care se opresc din drum 
din cauza frumoşilor fragi!... Spuneţi că nu ați cules 
niciodată fragi? Este posibil, dar aceşti fragi, pot fi, 
deopotrivă, câteva fete drăguţe... sau câteva pahare la 
cârciumă. Înţelegeţi voi, fragii sunt ceva simbolic. Micii 
fragi pot fi, de asemenea, nişte fragi mari! 

lar plăcerea reprezintă tocmai fragii, sirenele, fetele- 
flori, iar dacă le cădeți în capcană, sunteți distruşi. De 
cine? De elementali, de indezirabili, de spiritele 
subterane. Ele văd că sunteți pe cale să dați un ospăț şi 
apar, în trecut (sau chiar în zilele noastre, în anumite 
țări din Orient) când se sărbătorea o căsătorie regală sau 
naşterea unui copil princiar se organizau petreceri, 
ospeţe şi toată lumea venea să mănânce şi să bea; chiar 
şi cerşetorii şi vagabonzii, toată lumea era invitată. Când 
doi îndrăgostiți chefuiesc, se întâmplă la fel: ei produc o 
cantitate de hrană pe gustul spiritelor inferioare, iar 
aceste spirite apar, pentru că aşa este obiceiul. Cine se 
desfată atunci, cine ia totul? În orice caz, nu cei doi 
îndrăgostiți. Ei cheltuie, se consumă, şi ceilalți fac 
prostiile! 

Oare toate acestea nu se pot petrece altfel? Ba da, şi 
este o întreagă ştiinţă. Dacă bărbatul şi femeia ştiu să se 
pregătească, în mod conştient, cu scopul de a purifica 
totul, de a spiritualiza totul şi de a consacra totul în ei, 
prin iubirea lor, ei hrănesc îngerii şi, în acel moment, ei 
nu mai sunt sărăciți, din contră, ei sunt îmbogățiţi, 
înfrumusețați, au o sănătate mai bună. De ce ignoranța 


trebuie să guverneze peste tot? Cea mai mare ignoranță 
a oamenilor este că ei nu cunosc consecințele cuvântului 
şi a situației numită „plăcere”; ei nu ştiu că, dorindu-şi 
numai plăcerea, ei invită la ospăț tot felul de entități 
care se hrănesc pe seama lor, în timp ce ei înşişi sunt 
într-un permanent pericol. 

Ar fi multe lucruri de spus despre petreceri. Când 
un om foarte bogat dă o recepție, este nevoie de multe 
feluri de mâncare variate, vinuri, flori... şi apoi vesela, 
argintăria, fețele de masă etc... Toate acestea costă 
foarte mult, şi unii chiar se ruinează, uneori, după 
recepțţiile lor somptuoase. Ei bine, acelaşi fenomen se 
produce la îndrăgostiți, când nu sunt luminaţi: ei 
cheltuie enorm din rezervele lor. Ei nu observă, ei nu-şi 
dau seama niciodată că risipesc nişte forte şi energii 
fluidice, şi ei nu ştiu, de asemenea, unde s-au risipit 
aceste energii. După câtva timp, îi vedeţi ruinați, umiliți. 

lar când se dau aceste mari recepții, despre care eu 
tocmai v-am vorbit, se strecoară deseori nişte vagabonzi 
şi escroci printre invitaţi şi profită de prezența acestei 
întregi mulțimi pentru a lua bani, bijuterii, obiecte de 
artă. Acelaşi lucru se întâmplă cu îndrăgostiții. În cursul 
ospeţelor lor, nişte hoți pătrund în ei, dar nişte hoţi de 
cea mai joasă speţă, fiindcă ei nu fură obiecte, ci tot ce 
se găseşte în inima şi în mintea „stăpânilor casei”. Ei le 
fură inspiraţiile, ideile, proiectele; de îndată ce sunt 
astfel dezveliți, aceşti doi bieţi nefericiți nu mai au 
aceleaşi elanuri, aceeaşi dorință de a cunoaşte secretele 
universului; nu, ei au acum alte dorințe cu totul 
prozaice. Ah, da, trebuie să studiați, trebuie să observați 
şi, prin legea analogici, să ştiţi să interpretaţi tot ce se 
întâmplă în existenţă. 

Dragii mei frați şi surori, eu vă îndrept spre marile 
adevăruri pe care Ştiinţa Inițiatică mi le-a revelat. Eu am 


studiat şi am observat oamenii, eu am văzut că este 
absolut ceea ce eu vă spun aici. Când se află numai sub 
influența plăcerii, a dorinţei, bărbatul şi femeia introduc 
nişte hoţi în ei. Trebuie ca ei să meargă mai departe ca 
să facă lumina să țâşnească în ei. Lumina le poate 
recomanda aceleaşi petreceri, aceleaşi invitații, dar, în 
loc să adune toți nepoftiţii din planul astral, ei vor invita 
îngerii şi divinităţile să se bucure alături de ei. Când 
aceste entități celeste vor pleca, ele le vor lăsa nişte 
cadouri şi vor primi astfel de o sută de ori mai mult 
decât au dat. În cazul acesta, nu vor fi pierderi, 
dimpotrivă: vor exista nişte revelații, nişte încântări, 
nişte elanuri...iar ei vor întineri, vor învia... Trebuie să 
ştim pe cine să invităm, dar trebuie să înțelegem 
totodată că nu trebuie să ne lăsăm opriți de plăcere. 

La ora actuală, întreaga lume se îndoapă şi se 
îmbată cu plăcerea, dar aceasta nu este o soluție la 
problema sexuală. Trebuie explicat oamenilor că 
plăcerea reprezintă numai jumătate de drum, şi că, dacă 
rămân aici, ei vor fi invadați de prezența nepoftiților şi 
vor trăi nişte experienţe extrem de costisitoare: ei vor fi 
îngrădiți, legaţi, şi îşi vor pierde întreaga libertate. Un 
fluture nu mai poate zbura dacă are aripile ude. Atunci, 
iată plăcerea, aceasta este umiditatea. Când eu văd un 
om pe care aripile sale nu îl mai pot susține (simbolic 
vorbind), eu nu mai am nevoie să îl întreb pe unde a 
fost, eu ştiu că el şi-a expus aripile la umezeală. Acest 
lucru este foarte clar pentru mine: umezeala te 
împiedică să zbori. lar ca să te usuci la lumină, este 
nevoie de mult timp. De aceea, dragii mei frați şi surori, 
credeți-mă, nu vă lăsați înşelați de plăcerea care vă va 
opri din drum... Mergeţi până la lumină! 

Fără îndoială, eu sunt sigur că mulți din cei care vor 
citi sau asculta aceste explicaţii în privinţa plăcerii vor fi 


uimiți şi chiar nemulțumiți în fața unei asemenea 
monstruozități. S-au scris foarte multe cărți despre 
plăcere şi plăceri, iar întreaga lume consideră plăcerea 
ca pe ceva esențial, indispensabil, aproape scopul 
existenței. Ah, nu, nu este scopul, este numai jumătate 
din drum. Veţi spune: „Atunci, nu trebuie să simțim 
niciodată plăcerea?” Ba da, dar trebuie să căutați o 
plăcere mult mai subtilă, mult mai spirituală. Aşa cum 
este înțeleasă acum, plăcerea se transformă mereu în 
otravă sau necaz. Când tăiem o bucată de plumb, ea 
străluceşte câteva clipe, apoi se înnegreşte. Plăcerea se 
aseamănă cu plumbul. Pentru ca plăcerea voastră să 
rămână la fel de strălucitoare şi rezistentă ca aurul, 
trebuie să o înnobilați, adică să îi adăugaţi un alt 
element: gândul, dar pentru aceasta trebuie să înlocuiți 
ideea de plăcere cu ideea de muncă. 

Există muncă atunci când omul se decide să nu-şi 
mai risipească forțele şi energiile în căutarea plăcerii, ci 
să le folosească pentru a pune în mişcare alți centri, în 
înalt, în creierul său. Da, în loc să lase să se dezlănțuie 
în el toate vârtejurile şi erupțiile vulcanice, omul trebuie 
să le canalizeze, să le dirijeze, pentru a trezi noi însuşiri 
ce vor face din el un geniu, un Iniţiat, o divinitate. lată 
cum transformă el căldura în lumină: înlocuind plăcerea 
cu munca, şi în acel moment adevărata plăcere începe 
să îl invadeze: o plăcere care, de această dată, nu îl mai 
înjoseşte, ci îl înalță şi îl înnobilează. 


Bonfin, 24 iulie 1969 


Cap. 10 - Să ştim să ne folosim energiile 


Conferinţă improvizată 

Dragii mei fraţi şi surori, puteţi citi în marea carte a 
naturii vii că este de o importanţă absolută pentru 
evoluția fiecărei creaturi să ştie cum să-şi cheltuiască 
energiile, în ce domeniu, în ce activitate să le utilizeze. 
Nici în acest caz nu întâlnim nişte ființe atât de luminate 
să-şi dea seama de aceste reguli; toate îşi cheltuie 
energiile oriunde, oricum...Aceasta este cea mai jalnică 
atitudine pentru evoluţie, să nu ştii cum să-ți foloseşti 
energiile. Pentru că suntem responsabili; Cerul nu ni le- 
a dat ca să le cheltuim; iar ceea ce facem cu ele este 
notat, înscris. Aşadar, în cartea naturii vii puteţi citi 
aceste cuvinte: „Fericiţi cei care îşi consacră şi îşi 
folosesc toate energiile fizice, afective şi mentale pentru 
binele omenirii, pentru împărăţia lui Dumnezeu şi 
Dreptatea Sa”. 

Dacă studiați oamenii, veţi vedea că ei nu se 
gândesc niciodată la această energie ce le-a fost dată ca 
să trăiască, cât este ea de prețioasă, cât de mult o 
apreciază Domnul, care este originea sa şi ce lucrare a 
înfăptuit natura pentru a o pregăti şi a ne-o dărui. Aici 
vedem că omul nu este evoluat, deoarece el îşi cheltuie 
toate forțele în furie, în nişte excese de senzualitate, în 
nişte activități egoiste şi criminale... lată cum aceste 
forțe atât de preţioase merg şi alimentează Infernul. 
Dacă eu v-aş spune ca oamenii sunt cei care susțin 
Infernul, ați rămâne stupefiați... Totuşi, acesta este 
adevărul; prin ignoranţa lor, cei mai mulți oameni nu fac 
decât să susțină, să mențină şi să hrănească Infernul; ei 
sunt extraordinar de instruiți în toate ştiinţele, dar ei nu 


au auzit niciodată vorbindu-se despre responsabilitatea 
lor în utilizarea propriilor energii, iar toate acestea nu li 
se vor arăta în universități. 

Una dintre primele sarcini ale discipolului este să 
devină conştient de felul în care îşi cheltuie energiile, 
pentru că ele i-au fost numărate, cântărite, măsurate. 
Când Cerul vede că omul îşi risipeşte energiile în nişte 
activități dăunătoare, el îi închide robinetul. El spune: 
„Acest om este foarte periculos, el trebuie legat”. Nu ştiţi 
de ce unii oameni au devenit beţivi? Pentru că lumea 
invizibilă a vrut să îi lege. Dacă ei şi-ar fi folosit toate 
capacitățile lor, ei ar fi distrus întreaga lume, utilizându- 
şi energiile în nişte lucrări de distrugere. Acum, alcoolul 
îi cloroformizează însă, îi abrutizează, şi ei nu mai pot 
face rău. Evident, nu este valabil pentru toți alcoolicii; 
pentru alții există alte explicații. 

Trebuie să aveți mereu prezentă în conştiinţă 
maniera în care va folosiți energiile, întrebându-vă în ce 
direcție le utilizați, în ce scop. Este cel mai important 
lucru. Fiindcă Cerul vă observă din înalt şi priveşte ce 
faceți cu toate aceste bogății pe care vi le-a dat, dacă le 
întrebuințați într-un scop pur egoist sau într-un scop 
divin. Totul se află aici. Dacă vă puneţi limpede această 
problemă în fiecare zi, veți putea ameliora multe lucruri 
în voi înşivă! Bineînţeles, nu veţi putea ajunge la aceste 
rezultate bune imediat dar, cel puţin, veţi învăța să fiți 
conştienţi, dacă nu, veți rămâne la discreția karmei. Să 
nu uitaţi niciodată aceste adevăruri. 

Atât timp cât nu vă veţi lua, în mod conştient, viața 
în mâini, ca să reuşiți să vă acordați toate particulele 
ființei voastre cu vibraţiile divine, veți fi expuşi forțelor 
oarbe ale naturii. Cei mai mulți oameni se află în 
această situaţie, fiindcă nu li s-a arătat încă importanța 
acestei lucrări interioare. Să ştiţi că, dacă vă opuneți 


Inteligenţei Cosmice ducând o viață contrară planurilor 
sale, vă veţi distruge şi veți dispare. „Inteligența Cosmică 
este foarte crudă, veţi spune, dacă ea distruge creaturile 
care i se opun”. Nu, ea nu se ocupă de ele; ea nu a vrut 
să distrugă niciodată pe nimeni, dar dacă, din prostie, 
intrăm în conflict cu imensitatea, forțele împotriva 
cărora luptăm sunt atât de puternice încât suntem 
distruşi, este normal. Dacă un prostănac vrea să se 
opună unei întregi armate, el va fi repede anihilat. Dacă 
o insectă moare, lovindu-se de o fereastră, este oare vina 
ferestrei? Omul acționează ca insecta: el se exersează să 
lupte împotriva legilor divine, împotriva splendorilor 
universului, îi face plăcere să se certe; dar îl aşteaptă 
distrugerea. Nu Dumnezeu îl va distruge, ci el însuşi. 

Mai întâi, discipolul trebuie să încerce să fie în acord 
cu Inteligența Cosmică; în fiecare zi, el trebuie să încerce 
să vibreze la unison cu ea, să se topească în ea, să se 
deschidă imensităţii, să se lase purtat de curenții ei. El 
poate ajunge la aceste lucruri numai prin iubire, pentru 
că numai iubirea ne permite să fuzionăm cu o ființă. De 
aceea lisus a spus: „Să iubeşti pe Domnul Dumnezeul 
tău cu toată inima ta, cu tot sufletul tău şi cu tot 
cugetul tău”. Dumnezeu nu are nevoie de iubirea 
noastră, El se poate lipsi foarte bine de ea, dar noi 
suntem cei care avem nevoie să Îl iubim, este interesul 
nostru. lisus nu a spus: „Gândiţi-vă la Domnul, uniți-vă 
cu El, înfăptuiți proiectele Sale”, ci pur şi simplu: „Să 
iubeşti pe Domnul Dumnezeul tău”, pentru că numai 
creaturile care se iubesc pot să fie în acord. 

Este ceea ce vă spun şi eu, deopotrivă, cerându-vă 
să vă gândiţi zilnic să vă acordaţi cu aceasta Inteligență, 
să acționați după voinţa sa, fără să ştiţi chiar ce vă cere. 
Adesea, nu cunoaştem voința Domnului, dar trebuie 
neapărat să o îndeplinim. Aceasta este adevărata iubire; 


când iubim pe cineva, suntem mereu de acord cu el, fără 
să ştim chiar ceea ce el cere, îi acordăm încredere şi ne 
folosim toate forțele ca să îl satisfacem. 

În tot ceea ce eu vă spun, există nişte aspecte 
asupra cărora trebuie să vă opriţi în fiecare zi, şi altele 
numai atunci când vă permit împrejurările. Trebuie să 
notați ceea ce tocmai eu v-am spus în privința utilizării 
energiilor voastre, fiindcă trebuie să le aveți zilnic 
prezente în mintea voastră, eu nu voi fi aici tot timpul să 
vi le reamintesc. Puteţi lăsa multe alte aspecte la o 
parte, dar nu şi pe acesta. În fiecare zi vi se cere să fiți 
conştienţi, să vă dați seama cum vă folosiți energiile în 
toate împrejurările, cu atât mai mult că puteţi face 
aceasta oriunde. Pe stradă, în metrou, la dentist, la voi 
în bucătărie, puteţi arunca o privire în voi înşivă, 
întrebându-vă: „Hai să vedem, dacă eu mă angajez în 
acea activitate, ce voi cheltui în ea?... Oh, la, la, eu voi fi 
obligat să pierd tot ce am pur şi divin ca să hrănesc 
nişte porci. Atunci, nu, eu voi renunța, energiile mele nu 
sunt destinate să învie morţii”. Ca lisus care spunea: 
„Lăsaţi morții să-şi îngroape morții lor, iar tu mergi de 
vesteşte împărăția lui Dumnezeu”. 

Vedeţi voi, lucrarea căreia trebuie să îi consacrăm 
toate energiile noastre reprezintă un aspect esenţial, eu 
nu voi insista niciodată îndeajuns asupra eci. 


Sevres, 11 aprilie 1966 


Cap. 11 - Cum să obţinem chintesenţa 


Conferinţă improvizată 

Eu aş dori să mă opresc astăzi asupra lucrării pe 
care o puteți face cu ajutorul gândului. Eu ştiu bine că 
foarte mulți oameni au lăsat la o parte această activitate, 
ei nu se mai exersează să se concentreze, să mediteze, 
considerând că este ceva inutil. De ce să folosim un timp 
ce ar fi mult mai bine întrebuințat în alte ocupații mult 
mai importante? Oamenii s-au obişnuit să lucreze atât 
de mult la suprafaţa lucrurilor, încât va fi dificil acum să 
îi orientăm spre o altă concepţie. Ei nu au habar că în 
lucrarea cu ajutorul gândului se găsesc nişte posibilități 
nemaipomenite pe care nici o altă activitate nu le va 
putea aduce vreodată. 

Eu vă voi oferi câteva imagini pentru a vă arăta 
diferența dintre munca aşa cum o înțelegem în general şi 
lucrarea cu ajutorul gândului. Când extragem minereu 
de fier, de cupru etc, sunt necesare tone şi tone din 
acest minereu pentru a obţine o anumită cantitate de 
metal. Restul este zgură, pământ ce trebuie aruncat... 
De asemenea, pentru a obţine câţiva litri de esență de 
trandafir de Bulgaria trebuie vagoane de petale. lar un 
litru din această esenţă de trandafir costă o avere, atât 
este ea de prețioasă! Ştiţi cât valorează câteva grame de 
radiu sau de uraniu?... Aşadar, este nevoie mereu de o 
enormă cantitate de materiale brute pentru a obţine din 
ele o foarte mică cantitate din ceea ce au ele mai prețios: 
chintesențţa lor. 

Atunci, iată acum ceea ce eu vreau să vă fac să 
înțelegeți: că în general, toate lucrările oamenilor 
constau, într-un fel, în a frământa tone de zgură, 


materia cea mai grosieră, în timp ce lucrarea cu ajutorul 
gândului permite de a-i extrage acesteia chintesența. 
Dacă nu ştiţi să lucraţi cu ajutorul gândului ca să vă 
concentrați, să vă controlați, să vă dominați, să vă 
orientați energiile şi să le îndreptați spre regiunile 
superioare, tot ceea ce puteţi obține va semăna cu nişte 
vagoane de mineral ce vă vor copleşi şi din care nu veți 
putea face nimic atât timp cât nu ați învățat să extrageți 
din el chintesenţa. 

Inițiaţii înfăptuiesc atâtea lucrări tocmai pentru a 
extrage  chintesența. Această chintesență este ceva 
subtil, imponderabil, care dă un gust şi un sens 
lucrurilor. Chiar dacă  posedaţi toate bogățiile 
pământului, dacă nu aveţi această chintesenţă, care este 
în planul gândului, vă veți simţi goi, săraci, neliniştiţi, 
nesatisfăcuți. Nu cantitatea materiei este cea care dă un 
sens vieţii, ci acea calitate a ei, chintesenţa ei. Din 
nefericire, toate activitățile oamenilor constau în a 
sparge nişte pietre, în acumularea de mineral, simbolic 
vorbind, fără să reuşească să extragă din ele 
chintesenţa, fiindcă, pentru a o obţine, este necesară o 
altă activitate. 

Uitaţi-vă la oameni, ei lucrează, ei câştigă bani, dar, 
orice ar face, ei se plâng mereu că le lipseşte ceva. Ceea 
ce le lipseşte este tocmai această chintesenţă, acest ceva 
infinitezimal ce dă un sens vieții. Ei se avântă numai 
asupra cantității, dar chintesența presupune calitatea. 
Întreaga lume se orientează acum spre cantitate: 
producţia, consumul, fără să se preocupe de calitate. 
Cantitatea înseamnă lumea fizică, pietrele, pământul. 
Calitatea este lumea spirituală, lumea divină. 

Numai Şcolile Iniţiatice îi învață pe discipoli să caute 
chintesența. O Şcoală Inițiatică este ca o fabrică de 
distilare. Ce se distilează aici? Tot ceea ce omul a trăit, 


tot ce el a acumulat ca gânduri, sentimente, senzații; 
toate experienţele pe care le-a făcut, chiar toate prostiile 
şi toate suferințele sale. Într-o Şcoală Iniţiatică, 
discipolul învaţă să extragă chintesența existenţei sale, 
adică să învețe nişte lecții, să dobândească o 
înțelepciune, să înțeleagă cum acționează legile şi de ce 
el a putut obţine nişte succese într-un anumit domeniu, 
în timp ce, în altul a suferit numai eşecuri. 

Un Inițiat este o ființă care a reuşit să obţină 
chintesența propriei vieți. Este ca o sticluță ce emană un 
parfum inepuizabil. Când un Iniţiat a găsit chintesența 
vieții sale, a ființei sale, el a găsit tot ce exista mai 
prețios şi mai pur: chintesenţa întregii creații, care este 
Dumnezeu. 

Chintesenţa este tot ce putem găsi perfect în tot ce 
există. Este un parfum, ceva preţios, ce emană, ce 
iradiază de o manieră inepuizabilă. Un gram numai din 
această materie prețioasă, şi multe particule scapă în 
spațiu fără ca ea însăşi să se poată diminua. 
Chintesența omului este spiritul său. 

Savanţii sunt încântați de tot ce descoperă, dar ei 
nu sunt niciodată încântați de ei înşişi, ce reprezintă o 
chintesență mai prețioasă decât o bucată de uraniu sau 
de plutoniu. Trebuie să fim uimiți şi încântați de noi 
înşine, ştiind că suntem deja de mult timp plutoniu sau 
radiu, un element inestimabil ce iradiază de miliarde de 
ani şi va mai iradia încă alte milioane de ani! Lumea 
exterioară este cea care îi impresionează mereu pe 
oameni, precum copiii care nu-şi conştientizează lumea 
interioară şi sunt pregătiți mereu să exploreze terenul 
din jurul lor. 

Dacă omul renunță la meditaţie, la lucrarea cu 
ajutorul gândului, numai ele singure îi pot ordona şi 
orienta viața, el coboară, încet-încet, în Infern, fiindcă 


Infernul se află deopotrivă şi în el. Omul conţine Infernul 
şi Cerul, depinde de el să se îndrepte spre unul sau 
altul. Deseori, dorind să fie independent, liber, pentru că 
vrea să-şi „trăiască viața”, omul se îndreaptă însă spre 
Infern, spre dezordine, spre haos. Aşadar, să nu vă 
lăsați influențați de toți ignoranţii care vor să vă 
îndepărteze de viața spirituală, convingându-vă că veți fi 
astfel fericiți. Este imposibil! Mai degrabă, ascultați-i pe 
Inițiaţii care vă sfătuiesc să vă rugați şi să meditațţi 
zilnic. Bineînţeles, trebuie să continuaţi să lucraţi 
deopotrivă şi în lume, să vă faceți meseria, să câştigaţi 
bani, dar să nu respingeți total singurul mijloc ce vă 
poate îndrepta spre o viață mai plină de sens şi mai 
bogată. Eu constat că oamenii lucrează fără încetare 
împotriva propriului interes, pentru că ei au suprimat 
tot ceea ce le era esenţial şi îi putea conduce spre o viață 
minunată, dându-le stăpânirea de sine, cunoaşterea: 
lucrarea cu ajutorul gândului. Trebuie să începeţi din 
fragedă tinereţe să lucraţi în acest sens, cu răbdare şi 
tenacitate, fiindcă numai astfel veţi obține nişte rezultate 
importante. 

Când se sapă în măruntaiele pământului, se adună 
mii de tone de pietre şi pământ; este cel mai uşor lucru. 
Cel mai dificil este să extragem ceea ce ele conțin. 
Deopotrivă, lucrarea cu ajutorul gândului este dificilă. 
Majoritatea oamenilor îşi imaginează că meditaţiile lor 
vor da imediat nişte rezultate, şi fiindcă nu observă nişte 
rezultate imediate, ei renunţă la această practică. De ce 
sunt ei atât de grăbiţi? Este nevoie de timp pentru a 
extrage tot ceea ce este cel mai preţios, trebuie mult 
timp. Aşadar, înțelegeți-mă bine; plecând din momentul 
în care ați început această lucrare, nu trebuie să vă mai 
opriți, ci să consacrați zilnic cel puțin câteva minute 
pentru meditaţie... o oră sau chiar două, dacă puteţi. În 


realitate, ar trebui să îi puteți consacra zile întregi. 
Câteva minute înseamnă foarte puțin. Ce chintesență 
putem extrage numai în câteva minute? 

Uitaţi-vă la toate aceste ţări sărace, deşertice chiar, 
în care s-au descoperit nişte bogății subterane 
fantastice: petrol, gaz natural, aur, diamante... La fel, 
dacă omul cel mai sărac cel mai nefericit poate înțelege 
aceste adevăruri şi începe să introducă în viața sa acest 
proces de selecție, de distilare, el va extrage din eşecurile 
sale, din nefericirile sale, din prostiile sale, şi chiar din 
reuşitele sale, o chintesenţă, adică o înţelepciune: el va 
descoperi nişte legi, el va înțelege proiectele Divinităţii şi 
îşi va găsi calea pentru viitor. 

Atunci, dragii mei frați şi surori, credeţi-mă, dacă 
reuşiți să extrageți chintesența vieţii voastre, veți putea 
deveni preţioşi, foarte preţioşi! Ca şi ţara cea mai săracă 
care descoperă într-o bună zi o mină de diamante şi se 
îmbogăţeşte datorită acestor diamante. Chiar şi ființele 
cele mai părăsite, cele mai disprețuite, pot deveni astfel 
multimiliardare, cu o anumită înțelepciune, o anumită 
virtute. 

Gândul este cel mai eficient mijloc existent ca să 
trăim viața divină dar, evident, cu o condiţie, cea de a-ţi 
concentra gândul numai asupra unor lucruri frumoase, 
corecte şi bune. Fiindcă toată lumea gândeşte, dar cum? 
Vă îndreptaţi spre o grămadă de gunoaie, începeţi să o 
scormoniți şi din ea iese un miros dezgustător. Aşa 
gândesc deseori oamenii: ei scormonesc gunoiul 
înăuntrul lor şi încep să miroasă! Toţi gândesc, nu 
există nici un om care să nu gândească. Chiar când el 
nu se concentrează, el este mereu pe cale să gândească, 
numai că el gândeşte prost. Eu nu susțin că ființele 
trebuie să se străduiască să gândească, nu, ele gândesc 
deja, deoarece gândul se află înaintea oricărui lucru şi 


dirijează orice lucru. Chiar şi leneşii gândesc, dar gândul 
lor pluteşte ca o frunză în vânt. Alţii se gândesc cum să 
fure, să înşele, să jefuiască, să asasineze. Dar nu 
aceasta înseamnă, cu adevărat, să gândeşti. 

Să gândeşti cu adevărat înseamnă, mai întâi, să ştii 
asupra a ce să gândeşti şi cum să gândeşti. Când eu mă 
refer la gând, eu vorbesc despre un instrument de care 
noi trebuie să ne folosim pentru a ne apropia de lumea 
divină: o lume de lumină, de siguranță, de pace. Dacă 
gândul nu ne apropie de lumea divină, el ne va apropia 
de Infern. În realitate, gândul este la fel de bine legat de 
ambele. Aşadar, trebuie să vă exersați pentru a-l smulge 
tuturor puterilor inferioare cărora le este aservit, dându- 
i o orientare celestă. Dacă nu, veţi trăi în Infern, iar 
acolo, chiar dacă sunteți bine îmbrăcați şi primiți la 
nişte recepții somptuoase, unde cele mai mari somități 
vă felicită, în realitate vă aflaţi încă în Infern. În timp ce, 
dacă ştiţi să vă orientaţi gândul spre lumea divină, chiar 
dacă sunteți singuri într-un colț, simțiți o bucurie 
enormă, cerul şi pământul se găsesc în voi, vă aparțin. 
Bineînţeles, cei care vă observă ar putea spune: „Cu 
adevărat, el este nebun, nici nu ştim măcar pentru ce se 
bucură”. Dar ce vă interesează ce spun ceilalți?... 

Omul a fost zămislit în atelierele Domnului pentru a 
putea vibra în acord cu Cerul sau cu Infernul. Domnul 
nu l-a limitat. lar când vin unii oameni care îmi spun: 
„Dacă Dumnezeu ar exista, ar trebui să îi împiedice pe 
oameni să comită nişte crime”, eu le răspund că sunt 
neştiutori, fiindcă măreţia lui Dumnezeu constă tocmai 
că a dat oamenilor chiar libertatea de a deveni nişte 
răufăcători. Dacă El i-ar fi împiedicat, toți ar fi devenit 
nişte roboți, nişte automate. Care ar fi măreţia lui 
Dumnezeu dacă noi nu am fi avut nici o libertate? Toţi 
ar fi cântat exact acelaşi cântec şi nu ar mai fi fost 


interesant. lată de ce Dumnezeu a spus: „Ar fi atât de 
plictisitor dacă oamenii fac toți şi mereu acelaşi lucru. 
Să îi facem puţin liberi!” lar acum, El asistă la 
spectacol...da, un fel de teatru! 

Bineînţeles, veți riposta: „Dar vă contraziceţi, de mai 
multe ori ne-aţi spus că Domnul nu se uită nici măcar la 
ceea ce fac oamenii”. Desigur, El nu îi priveşte, pentru 
că El ştie dinainte de ce sunt ei capabili. Atunci, de ce să 
îi mai privească? El ştie atât de mult ce poate ieşi din ei, 
încât El nici măcar nu se mai miră. Nu putem niciodată 
să îl uimim. El ştie dinainte ce se poate întâmpla, de 
aceea El şi-a făcut bagajul şi s-a urcat foarte sus, iar 
acolo El se ocupă de alte probleme, lăsându-i pe oameni 
liberi să-şi spargă capul. 

Bine, să lăsam deocamdată această problemă la o 
parte, pentru că ea este prea complicată. Eu doream să 
vă fac să înțelegeți îndeosebi importanța acestui obicei, 
de a nu lăsa niciodată să treacă nici măcar o singură zi 
fără să vă concentrați asupra unor subiecte înalte, 
deoarece în acel moment sunteți pe cale să declanşațţi 
nişte forțe de un nivel superior, vă aflați în comunicare 
cu regiunile cele mai pure de la care atrageţi un ajutor, o 
susținere. Veţi spune: „Dar avantajele sunt atât de 
mari?” Ele sunt imense. Mai întâi, sănătatea voastră se 
ameliorează, fiindcă nu mai pierdeţi atâtea energii în 
nişte dispute exterioare şi interioare; apoi, vă curăţaţi de 
elementele impure şi vă îmbogăţiți cu nişte elemente noi, 
mai spirituale. În sfârşit, sunteţi din ce în ce mai 
cunoscuți de entitățile care locuiesc în planurile 
superioare, pentru că sunteţi pe cale să proiectaţi nişte 
fascicule luminoase de o asemenea anvergură, încât 
aceste entități vor începe să zărească, printre tenebrele 
pământului, această ființă care face nişte semne, iar ele 
sunt obligate să se intereseze de ea. 


Da, dragii mei frați şi surori, obişnuiți-vă cu această 
practică a meditației, este un lucru foarte important. 
Bineînţeles, eu nu vă sfătuiesc să trăiţi ca yoghinii care 
meditează întreaga zi; dar nu este nici recomandat să 
tăiați toate legăturile cu Cerul pentru a câştiga doar 
bani, sau să faceți unele afaceri. Vedeţi, sfaturile pe care 
vi le dau sunt cele mai bune. Puteţi câştiga bani, nişte 
cunoştinţe şi tot ce vă doriți, dar consacrați şi un timp 
pentru obținerea chintesenței. Admițând că posedațţi 
întreaga lume, dacă nu aveţi această chintesenţă, veți 
spune: „Ce pot să fac cu toate acestea? Eu mă simt 
zdrobit!” şi veţi fi nefericiți. Dacă nu aveţi chintesența, 
nu vă va folosi la nimic să posedațţi întreaga lume. 

Amintiţi-vă că această chintesență se obține numai 
cu ajutorul gândului. De exemplu, când aveţi nişte 
greutăți, nişte necazuri, când ați pierdut ceea ce ați 
avut, vă rămâne gândul: lucraţi cu gândul, îl 
concentrați, îl îndreptați spre Cer pentru a intra în 
contact cu entitățile superioare, şi vor exista mereu nişte 
ameliorări. Cu ajutorul rugăciunii, al meditației, putem 
regăsi ceea ce am pierdut. Unele ființe erau atât de 
nefericite încât au dorit să dispară, să se sinucidă, dar 
ele au intrat în contact prin gând în legătură cu acele 
lumi extraordinare, ca şi cum nu ar fi pierdut nimic, ca 
şi cum nu li s-ar fi făcut vreun rău...şi s-au simțit din 
nou bogate şi fericite. Aceasta este chintesența. 

Ar mai fi multe lucruri de spus despre chintesenţă... 
Chintesenţa nu este nimic altceva decât a cincea esenţă: 
în limba latină „quinta esentia”. Veţi întreba: „Care sunt 
celelalte patru?” Există o esență a pământului, o esență 
a apei, o esenţă a aerului, o esenţă a focului. Iar esența 
acestor patru esențe este chintesenţa, a cincea esență 
care este extrasă din celelalte patru, chintesența eterică. 
Da, pentru că eterul se află deasupra focului şi chiar a 


luminii. Focul aparţine încă domeniului fizic, material, 
putem să îl vedem, să îl atingem, să îl măsurăm, iar 
lumina, deopotrivă. Lumina atinge domeniul eteric, dar 
ea este încă materială. În realitate, eterul aparţine şi 
planului fizic, este partea sa cea mai subtilă, chintesența 
celor patru elemente fizice. Nu s-a descoperit încă 
întreaga bogăție a planului fizic, partea sa subtilă, 
eterică. Dar planul eteric nu este încă planul spiritual. 

Cristalele, pietrele prețioase sunt făcute din 
chintesența pământului. Toate elementele cele mai pure 
şi mai luminoase ale pământului au dat pietrele 
prețioase. Florile, cele mai frumoase flori sunt 
chintesenţa apei. Păsările sunt chintesenţa aerului. În 
sfârşit, chintesența focului este reprezentată de Iniţiaţi, 
care sunt pe pământ reprezentanţii Divinității. Sunteţi 
mirați... niciodată nu ați fi bănuit un asemenea lucru, 
nu-i aşa? De altfel, nu este spus nicăieri. lar chintesența 
eterului, adică chintesența acestor chintesențe, este 
lumea angelică până la Dumnezeu: acea scară, de-a 
lungul căreia Iacob a văzut în vis nişte ființe luminoase 
care urcau şi coborau. 

Veţi spune: „Dar animalele cu patru picioare care 
merg pe pământ?” Ele nu sunt încă de o esenţă la fel de 
perfectă ca păsările. Plantele şi vegetațţiile grosiere sunt 
deopotrivă nişte grade imperfecte ale esenței apei. Cât 
despre pietrele prețioase care nu sunt încă de o puritate 
perfectă, ele nu au ajuns la chintesența pământului, ele 
se află numai pe acest drum. 

De ce florile sunt copiii îngerilor? De ce gnomii 
lucrează asupra pietrelor preţioase? Este o întreagă 
ştiinţă... În Cărţile Sfinte se spune că omul trebuie să 
devină o piatră prețioasă pe coroana Creatorului. Da, 
este un simbol. Piatra prețioasă este legată de pământ şi 
se hrăneşte cu pământ. Florile nu pot trăi fără apă, 


păsările trăiesc în aer, iar oamenii mor dacă nu sunt în 
contact cu focul. Focul este hrana lIniţiaţilor. Când 
Zarathustra l-a întrebat pe zeul Ahura-Mazda cum trăia 
primul om, Ahura-Mazda i-a răspuns: „El mânca foc şi 
bea lumină”. 

Gândiţi-vă mai bine şi veți înțelege multe lucruri. 


Sevres, 23 ianuarie 1966 


Cap. 12 - Morala izvorului 


Conferinţă improvizată 

O idee nouă aduce mereu unele dificultăți, acest 
lucru este atât de cunoscut! Avem o idee bună, dar 
această idee ne tulbură vechile obiceiuri, şi apare 
revoluția în organe, în celule. Oamenii sunt atât de 
mirați uneori, văzând toate tulburările produse în ei de o 
nouă idee, încât renunţă la ea. Ei îşi spun: „Era mult 
mai bine înainte, eram mai liniștiți, iar acum, ce 
harababură!” 

De exemplu, aveţi unele idei noi privind nutriția: 
înainte mâncaţi came, iar acum vreți să deveniți 
vegetarieni. Ce o să vă aştepte! Totul va fi tulburat în voi, 
dacă nu în voi, în familie, în anturaj, nimeni nu va 
înțelege hotărârea voastră şi sunteți criticați, sunteți 
hărțuiți, se face totul să fiți obligați să reveniți la... 
„carnivorism”. 

Eu vă pot da atâtea exemple! Atunci când deplasațţi 
brusc o foaie de hârtie, agitați tot praful; iar când 
începeţi să săpați pământul pentru a planta sau a 
construi, câte frământări! Insectele, viermii, şoarecii, 
cârtițele, şi chiar ciupercile, bacteriile...totul este 
tulburat. Este ceva normal, este natural, trebuie 
acceptat. 

Cei care nu au acceptat niciodată ideile noi, pentru 
că le este frică de schimbări şi de perturbările pe care ele 
le pot produce în ei, nu vor ajunge la nimic. Mai ales, 
ceea ce ei nu ştiu, este că, mai târziu, dificultăţile lor vor 
fi mai mari şi mai grele. Care vor fi aceste dificultăți? 
Oh, de toate felurile. Să presupunem că lumea invizibilă 
a decis să trimită pe pământ noi curenţi, noi influențe 


pentru a transforma omenirea: cei care se opun se vor 
găsi în nişte împrejurări foarte defavorabile. Este ceea ce 
s-a întâmplat deja în trecut. De fiecare dată când, în 
cursul evoluţiei lor, creaturile nu au vrut să accepte 
noile condiţii pe care viața le aducea în mod periodic, ele 
rămâneau foarte mult în urmă. 

Eu v-am spus deja, în alte conferințe, cum o parte a 
animalelor târâtoare a reuşit să zboare în atmosferă, 
devenind păsări, în timp ce altele au rămas reptile. 
Deopotrivă, omul a trebuit să depună mari eforturi în 
trecut pentru a deveni ceea ce este acum, iar toate 
creaturile care nu au făcut aceleaşi eforturi au rămas la 
un stadiu inferior al evoluţiei. Atunci, cei care judecă, cei 
care vor să evolueze, îşi spun: „Ah, Cerul ne oferă 
condiții mai bune pentru a primi nişte virtuți şi calități 
noi, de ce să stagnăm, de ce să rămânem în vizuinele 
noastre?” Şi ei se pregătesc pentru un viitor măreț. 

Dacă studiaţi istoria speciei umane, desigur, nu în 
nişte cărți în care istoria nu trece mai departe de câteva 
mii de ani, ci în bibliotecile naturii, veți vedea că, de mai 
multe ori în trecut, s-au produs unele separări, unele 
divizări, între cei care avansau şi cei care nu avansau. 
Această sciziune era obligatorie, dacă nu, evoluţia nu s- 
ar fi putut face, fiindcă cei întârziați îngrădeau mersul 
celor deschizători de drumuri. Cei care nu avansează 
sunt retraşi, operaţi, respinşi, este o lege. De aceea 
lisus, care cunoştea această lege, a spus: „Când va veni 
Fiul Omului întru slava Sa, şi toți sfinții îngeri cu El, 
atunci va şedea pe tronul slavei Sale. Şi se vor aduna 
înaintea Lui toate neamurile şi-i va despărți pe unii de 
alți, precum desparte păstorul oile de capre. Şi va pune 
oile de-a dreapta Sa, iar caprele de-a stânga”. 

Veţi spune: „Dar, ce cruzime la Domnul, El nu are 
nici milă, nici generozitate?” în realitate, Domnul vroia 


cu adevărat să fie ceva diferit, ca toți să fie la dreapta sa, 
adică în fericire, în împlinire. Da, dar El a creat-o pe 
Mama Natură, iar Mama Natură nu cunoaşte mila, ea 
este dreaptă, implacabilă, ea spune: „Eu nu pot să fac 
nimic cu aceste materiale întunecate şi strâmbe. Haideţi, 
aruncațţi-le!, să fie retrimise la uzină ca să fie retopite!” 
lar după selecție, ea face din ceea ce rămâne nişte creații 
formidabile: nişte statui, nişte coroane, nişte stele, nişte 
lumi întregi. Ea nu poartă în sine nici o răutate. 

Ce face bijutierul? Înarmat cu o lupă şi alte 
instrumente, el examinează pietrele prețioase şi spune: 

„Acest diamant este perfect...Acesta are câteva mici 
pete mici, nu este de o primă calitate” şi el îl pune la o 
parte. Da, el face o selecţie, şi este acelaşi lucru pentru 
rubine, smaralde, topaze, safire: o triere, o selecţie. 
Oamenii fac nişte selecții peste tot, în toate domeniile, 
atunci de ce natura nu ar proceda la fel cu oamenii? 

Să mergem mai departe şi să luăm o imagine foarte 
simplă, chiar prozaică. Exista unele restaurante unde 
găsim tot ce este mai proaspăt, mai scump, mai rar, şi 
acolo mănâncă cei bogați, miliardarii. Mai jos de aceste 
mari restaurante există alte restaurante care vor lua 
ceea ce rămâne, pentru a pregăti nişte meniuri de mâna 
a doua, şi, bineînțeles, alte persoane, cu mult mai puţin 
privilegiate, sunt cele care se hrănesc cu aceste resturi. 
Referitor la acest subiect, amintiți-vă, de asemenea, ceea 
ce eu v-am spus cu privire la apă. Câte mai putem 
învăța numai studiind apa! întreaga morală se găseşte 
aici, dar adevărata morală, nu cea pe care oamenii au 
inventat-o şi care se schimbă după țări, după epoci. 
Uitați-vă numai la îmbrăcăminte. Acum cincizeci sau 
şasezeci de ani, oamenii şi femeile purtau nişte costume 
de baie neverosimile, ar fi fost imoral să nu-ți ascunzi 
întreg corpul. Acum, iată ce schimbare, şi nimeni nu 


este şocat. Toate acestea nu sunt valabile numai pentru 
haine, există atâtea alte domenii. 

Eu v-am spus aceasta, există o morală 
neschimbătoare: aceasta este morala naturii. Apa ne 
poate arăta un aspect al acestei morale. Veţi spune: 
„Cum aşa? Apa nu se ocupă de această problemă, 
teologii sunt cei care se ocupă de ea”. Da, teologii s-au 
ocupat de anumite probleme... de exemplu, câți diavoli 
pot trece printr-un vârf de ac. Ei se gândeau zile întregi 
şi luni, ei săpau...şi la alte chestiuni mult mai 
respingătoare. Apa ne arată însă adevărata morală. 

Luaţi exemplul izvorului care țâşneşte din vârful 
muntelui. Când beți din această apă, considerați că ea 
are un gust plăcut şi simţiți că ea vă comunică un 
element ce vă întăreşte, vă face mai lucizi, mai fericiți. 
Da, pentru că această apă nu este poluată, ea este pură, 
limpede, cristalină... Totuşi, apa coboară din munţi şi 
imaginaţi-vă că o urmaţi: ea devine un torent, apoi un 
râu, şi vedeți cum oamenii care locuiesc pe malurile lui 
vin să-şi spele în el rufele, să-şi adape în el turmele şi să 
arunce tot felul de murdării. În acel moment, apa este 
atât de murdară încât, dacă vreți să beți din ea, riscați 
să vă otrăviți. 

Veţi spune: „Noi ştim toate acestea, dar nu 
înțelegem unde este morala?” Aceasta este morala: dacă 
vreți să fiți sănătoşi, puternici şi fericiți, trebuie să 
căutaţi viața la izvor. Râul reprezintă o întreagă ierarhie 
de la izvor la mare.. Noi înşine putem fi această ierarhie, 
de la vârf, Eul nostru Divin, corpurile cele mai subtile, 
până la planurile astral, eteric, fizic. Pentru a ne putea 
alimenta cu viaţa pură, noi trebuie să căutăm foarte sus 
apa, pe munți, în sens simbolic. Cel care s-a obişnuit să 
bea orice apă se îmbolnăveşte, mai întâi în planul psihic, 
apoi în planul fizic. Toate necazurile sunt posibile numai 


pentru că oamenii s-au obişnuit să bea apă poluată. 
Deopotrivă, această apă poate fi un învățământ, o 
filosofie, o activitate, o modalitate de a acționa. Este 
aceeaşi idee, pe care tocmai v-am prezentat-o cu 
imaginea celor două categorii de restaurante. Pentru a 
avea o hrană curată, bogată, substanţială, trebuie să 
frecventați cele mai bune restaurante - simbolic vorbind. 

Această ierarhie poate reprezenta şi o ierarhie de 
ființe, cu Inițiaţii la vârf, iar în partea de jos a ierarhiei, 
mulțimea neştiutorilor şi a oamenilor obişnuiţi. Prin 
meditație, prin contemplare, prin identificare, Inițiații 
urcă spre izvoare pentru a-şi potoli setea cu apă 
limpede, vie, proaspătă, această puritate reflectându-se 
asupra sănătăţii lor, a inteligenţei lor, a frumuseții lor... 
În timp ce, cei mai mulți oameni care nu se străduiesc, 
rămân în lumea de jos să bea apa poluată în care toţi 
ceilalți şi-au proiectat gândurile şi dorințele lor 
inferioare. Atunci, cum vreţi să se simtă? 

Inițiaţii sunt bogați, ei au aur fiindcă au lucrat să 
obțină acest aur, având posibilitatea să fie primiţi în cele 
mai bune restaurante în înalt, restaurantele divine, 
unde li se dă cea mai buna hrană. lar ceilalți, care nu 
lucrează să câştige acest aur, trebuie să se mulțumească 
cu alte restaurante, şi uneori chiar cu restaurantele 
Infernului. Trebuie să ştim că în natură există o ierarhie, 
iar pentru a obţine un anumit lucru trebuie să 
cunoaştem la ce nivel se situează şi modalitatea de a 
ajunge la el. De aceea Iniţiaţii le oferă discipolilor lor 
nişte metode ce le vor permite acestora să-şi caute hrana 
pe culmi. 

Hristos spunea: „Eu sunt Calea, Adevărul şi Viaţa”. 
Pentru a înțelege aceste cuvinte, trebuie pur şi simplu să 
înțelegem imaginea râului, cu izvorul şi apa care curge. 
lisus dorea să spună: „Eu sunt izvorul râului, adică 


adevărul de unde decurge totul... Eu sunt drumul râului 
şi eu sunt viața, adică apa, fiindcă apa este viața”. 
Aşadar, iată sensul: eu sunt izvorul de apă pură ce 
coboară din înălțimile montane, adevărul; iar acestei ape 
care este viața, îi trebuie un drum; acest drum este 
înțelepciunea, deoarece numai înțelepciunea poate 
indica vieţii, iubirii, drumul pentru a urca până la 
adevăr. Astfel, spunând: „Eu sunt Calea, Adevărul şi 
Viaţa”, este exact ca şi cum Hristos ar fi spus: „Eu sunt 
iubirea, înțelepciunea şi adevărul”. Oh, cât este de clar, 
Dumnezeul meu, cât este de clar şi adevărat! Eu am o 
cheie pentru a deschide toate aceste fraze care sunt încă 
misterioase. 

De asemenea, putem interpreta într-o manieră puţin 
diferită această frază în legătură cu Sfânta Treime. Tatăl 
este izvorul, adevărul; Fiul, Hristos, este calea, 
înțelepciunea; iar Sfântul Duh este apa, iubirea. Cum 
cele trei persoane ale Trinității nu sunt decât una, 
Hristos, Fiul se poate exprima, de asemenea, în numele 
Tatălui şi al Sfântului Duh. Întreaga morală spirituală 
este conținută în această imagine a râului ce coboară 
din vârful muntelui. 

Acum, dacă cineva întreabă: „De ce să ne străduim 
să primim nişte idei noi? De ce să studiem? De ce să ne 
rugăm? Este atât de plictisitor! - Pur si simplu, prietene, 
ca să fii sănătos, să ai un creier limpede, să te simți 
hrănit, potolindu-ți setea, fericit. Dacă tu nu te rogi, 
dacă nu meditezi, dacă nu trăieşti viața spirituală, vei 
rămâne mereu prea jos şi vei fi obligat să mănânci şi să 
bei o hrană nocivă ce te va otrăvi”. lată ceea ce au 
înțeles Inițiaţii, iar ei sunt cei care ne-au adus această 
morală, morala apei, morala izvorului. 

Eu ştiu bine că nu ați fost niciodată instruiri astfel, 
de altfel, nici eu; aşadar, eu cunosc foarte bine situația. 


Doar ceva mai târziu eu am avut revelația că există o 
morală veşnică, imuabilă, care este însăşi morala 
naturii. Atunci, fie că voi credeți sau nu, nu puteți 
schimba nimic din aceste legi. Trebuie să acceptați, 
trebuie să vă supuneţi şi să vă spuneţi, o dată pentru 
totdeauna: „lată, eu voi urca, eu voi face o excursie”. 
Desigur, veţi transpira, vă veţi dezbrăca, veţi asuda, veți 
scoate nişte strigăte, veți geme, veţi tuşi sau nu mai ştiu 
ce, vă veţi lăsa la pământ, veți striga după ajutor, dar 
trebuie mereu să încercaţi să faceți aceste excursii 
pentru a merge spre înaltele culmi, ca să beți apă 
proaspătă. 

Veţi spune: „Ah, noi am înțeles, am înțeles”. Veţi 
invada magazinele de sport, iar vânzătoarele vor spune: 
„Oare ce se întâmplă, totul este devalizat, totul pleacă 
spre escalade, toate ghetele, toți pantofii, toți pantalonii, 
toți sacii, toți pioleţii, toate corzile, totul dispare!” 
Mergeţi să escaladați munţii, dacă vreți, dar nu este 
exact ceea ce eu vă sfătuiesc. Este minunat dacă o 
faceţi, şi eu o fac, deopotrivă, dar faceţi aceste escalade 
îndeosebi în mod simbolic. Înălțimile montane se află 
înăuntrul nostru, şi noi trebuie mereu să ne cățărăm, să 
urcăm ca să respirăm aerul pur al acestor munți 
spirituali şi să ne hrănim cu alimentele acestor înălțimi. 

Dragii mei, să ştiţi că soarele este cel mai bun 
restaurant. De aceea noi mergem acolo în fiecare 
dimineață. Da, dar pentru a primi hrană trebuie să ai 
aur; nu aur în buzunare, acesta nu serveşte la nimic, ci 
aur în creier. lar când patronul restaurantului, spiritul 
solar vede că posedați acest aur, el vă trimite imediat 
cele mai gustoase feluri de mâncare. Altfel, veți rămâne 
în restaurant ca să căscațţi, să vă scărpinări, suspinând: 
„Nu mi se dă nimic, nu merită osteneala să revin în 
acest restaurant”. Veţi aştepta să fiți serviţi, dar alții vor 


fi vor serviţi, nu voi. Vouă vi se va spune să reveniți când 
veți avea aur. 

Este scris undeva în Biblie că, pentru a avea bani, 
trebuie să aduni aur, dar nu s-a înțeles sensul acestui 
precept. A aduna aur, înseamnă că trebuie să 
acumulăm aur spiritual, adică culoarea galben-auriu, pe 
care toți adevărații Inițiaţi o posedă în aura lor. A avea 
aur înseamnă să înțelegem înțelepciunea divină, să o 
apreciem, să o iubim, să o căutăm, să o respectăm. 
Când soarele vede că posedați acest aur, el se ocupă în 
mod special de voi. lar ceilalți? Ei bine, ceilalți sunt 
desigur prin jur, primesc puţină căldură, puţină lumină, 
doar atât. 

Trebuie să acceptăm noile idei, ideile spirituale, 
divine. Suntem neînțeleşi, criticați, prost trataţi, dar nu 
este un motiv pentru să ne oprim să căutăm apa şi 
hrana pe înălțimi. Fraternitatea Albă Universală şi-a 
trimis mereu nişte mesageri pe pământ pentru a-i invita 
pe oameni să atingă nişte etape faze noi, şi a existat 
mereu o diviziune: unii care avansau şi alții care se 
opreau. O vreme, ei continuau să trăiască împreună, 
deoarece Inițiații acceptau să fie zdrobiți, îngrădiți; 
trebuie să avem răbdare când vrem să ajutăm creaturile. 
Natura a pus, totuşi, nişte limite: toţi cei care nu sunt 
capabili să urmeze ființele desemnate să îi orienteze, să 
îi ghideze, sunt lăsați la o parte, sunt respinşi. Este o 
selecție făcută de natură. 

De asemenea, şi lisus a vorbit despre această 
selecție: „Zic vouă: în noaptea aceea vor fi doi într-un 
pat; unul va fi luat, iar celălalt va fi lăsat. Două vor 
măcina împreună; una va fi luată şi alta va fi lăsată. Doi 
vor fi în ogor; unul se va lua şi altul se va lăsa”. Însuşi 
lisus o spune! Ar fi de neînțeles, dacă el nu cunoştea 
acele legi. Altminteri, am putea spune că totul este 


arbitrar. De ce unul trebuie să fie luat şi celălalt lăsat? 
Chiar şi într-o familie, problema se pune altfel. Nu 
putem obține nimic prin nişte favoruri: pentru că acesta 
este fratele meu, pentru că aceea este mama mea, 
pentru că acela este tatăl meu etc...Nu, pentru ca o 
ființă să fie „luată”, trebuie ca ea să aibă credinţă, 
încredere şi iubire. lisus ne dă numai o imagine, dar 
puteți întâlni această lege peste tot în existenţă. 
Observaţi că peste tot există o selecție. Natura este cea 
care se pronunţă, şi când ea vede că o ființă se comportă 
fără bunătate, fără inteligenţă, fără respect, ea o lipseşte 
de anumite avantaje, de anumite binecuvântări. „Dar 
dacă există intervenţia ființelor superioare?” Nu, când 
aparatele de selecţie se pronunţă, nimeni nu mai poate 
interveni. 

Desigur, există şi unele cazuri excepţionale, precum 
cel al tâlharului care a fost crucificat cu lisus. El se 
opunea batjocoririlor celuilalt tâlhar care îi spunea lui 
lisus: „Nu eşti tu Hristos? Salvează-te, şi salvează-ne şi 
pe noi”. El îşi recunoştea faptele şi inocenţa lui lisus, 
căruia i-a cerut: „Aminteşte-ţi de mine, când vei fi în 
împărăția ta”. lar lisus i-a răspuns: „Adevărat grăiesc 
ție, astăzi vei fi cu Mine în rai”. Acesta este însă un caz 
cu adevărat excepțional. Este nevoie de un Maestru la fel 
de mare ca lisus ca să poată pleda astfel pentru un om. 

Reţineţi, astăzi, că această imagine a apei care 
coboară din înălțimi vă poate conduce spre înțelegerea 
adevăratei morale. Da, dar, în mod evident, trebuie să 
ştii să citeşti în marea carte a naturii pentru a descoperi 
acolo  afinitățile şi  corespondenţele dintre lucruri. 
Aşadar, în apa care coboară din înălțimi eu văd întreaga 
morală şi nu sunt singurul care o poate vedea acolo. 

Dacă ar trebui să vă interpretez acum întreg ciclul 
apei în natură: evaporarea, formarea norilor, căderile de 


zăpadă şi ploaie, eu aş putea să vă arăt toate legile 
reîncarnării. Da, toate legile reîncarnării se află acolo, 
înscrise în ocean, în nori, în ploaie, în zăpadă: apa care 
urcă şi coboară... Numai Inițiații au descoperit că, în 
spatele acestor fenomene naturale, se găseşte ascuns un 
întreg învățământ. De aceea, eu mă străduiesc de ani de 
zile să vă învăţ să descifrați această mare carte a naturii 
care se găseşte în fața voastră. De ani de zile eu fac 
numai aşa ceva. Dar voi vă încăpățânați să nu vedeți 
nimic. Natura îmi dă toate învățăturile, toate explicaţiile, 
de ce nu ar face-o şi cu voi? Ar putea fi la fel şi pentru 
voi, dar, ca şi mine, să îi acordațţi încredere ca singurei 
cărți care nu vă va înşela niciodată. Toate celelalte cărți 
în care aveți încredere, Dumnezeu ştie numai în ce 
proporție sunt ele adevărate!... 


Sevres, 5 ianuarie 1964 


Cap. 13 - De ce să căutăm nişte modele în înalt 


Conferinţă improvizată 

Omul nu poate ameliora nimic pe pământ dacă el nu 
a ştiut, mai întâi, să se înalțe cu ajutorul gândului 
pentru a contempla alte imagini, alte existenţe care îl 
depăşesc şi îi pot servi ca modele sau ghizi. 

lisus spunea: „Facă-se voia Ta, precum în cer şi pe 
pământ”. Pentru a exprima o asemenea dorinţă, 
înseamnă că el a putut contempla cerul, că a putut 
compara cerul şi pământul, şi să vadă...că nu există nici 
o comparație! în înalt, în cer, totul este de o asemenea 
perfecțiune, de o asemenea splendoare, încât, atunci 
când vedem diferența cu pământul, nu ne putem dori 
decât ceea ce lisus şi-a dorit în rugăciunea sa. Dar, 
pentru a realiza cerul pe pământ, aceasta subințelege, în 
mod obligatoriu, ca omul să poată evada din realitățile 
terestre atât de mediocre, teme, dezordonate, pentru a 
contempla regiunile celeste, apoi să revină să îndrepte 
lucrurile, să le organizeze după modelele pe care le-a 
contemplat. Tocmai aceasta este lucrarea Inițiaţilor: în 
meditaţiile lor, în contemplările lor, ei reuşesc să 
sesizeze, să capteze această perfecțiune care se află în 
înalt, iar apoi ei se străduiesc să o reproducă aici, pe 
pământ. 

Exceptând cazul Şcolilor Iniţiatice, oamenii, care nu 
cunosc această metodă, nu sunt obişnuiţi să părăsească 
pământul, ei nu ştiu să se înalțe pentru a contempla o 
lume superioară, de aceea ei au ajuns să facă din 
pământ un loc îngrozitor. Numai natura este cu adevărat 
frumoasă, cu lacurile ei, cu munţii ei, cu florile sale, în 
timp ce, ceea ce oamenii au instalat în interior este, 


adesea, atât de urât! Dar, datorită tuturor ființelor care 
coboară pe pământ pentru a aduce nişte noţiuni noi, 
mai apropiate de cer, lucrarea de ameliorare a omenirii 
continuă de secole, în ciuda obstacolelor. Meditaţia, 
contemplarea au ca scop să permită omului să atingă un 
nivel de conştiinţă superior care va influența apoi 
gusturile sale, judecățţile sale, atitudinile sale. Numai că, 
trebuie să ştim cum să medităm, cum să contemplăm, şi 
asupra căror subiecte. Mulți oameni meditează, dar 
asupra subiectelor celor mai prozaice: cum să-şi 
aranjeze afacerile, cum să câştige bani, cum să 
îmbrățişeze o anumită femeie...„Ce faci tu? - Eu 
meditez”. La ce meditează el, numai Dumnezeu însuşi 
poate şti...! Şi pisica meditează, ea meditează cum să 
prindă  şoareci. Există meditații şi  meditaţii...Din 
moment ce, cu toate meditațţiile lor, oamenii continuă să 
se cufunde în aceleaşi slăbiciuni, în aceleaşi vicii, în 
aceleaşi grosolănii, înseamnă că ei nu cunosc, încă, 
secretul adevăratei meditații. 

Adevărata meditaţie înseamnă, în primul rând, să vă 
înălțați până la o lume care vă depăşeşte, încântându-vă 
în fața ei şi reflectând apoi acea stare de încântare. 
Dacă, după o meditaţie rămânețţi reci, închişi, lipsiți de 
inspirație, este ceva ratat. O meditaţie trebuie să vă 
schimbe cel puţin privirea, surâsul, gesturile, mersul, 
adăugând ceva nou, mai subtil...cel puţin o particulă ce 
vibrează în armonie cu lumea divină. lată criteriile 
pentru a şti dacă ați meditat bine sau nu. 

Meditaţia reprezintă, în primul rând, o alegere cu 
ajutorul intelectului a unui subiect elevat asupra căruia 
vă concentrați. După un timp, puteţi renunţa la acea 
concentrare pentru a contempla numai frumuseţea ce 
ați reuşit să o atingeţi, lăsându-vă impregnat de ea. În 
sfârşit, dacă puteți, vă identificaţi cu acea frumuseţe. 


Aşadar, prima etapă constă în concentrare şi meditație; 
apoi vine contemplarea: v-aţi oprit asupra unei imagini 
perfecte, vă alimentaţți din acea imagine, vă bucurați de 
ea, sunteți fericiți. În sfârşit, vă identificaţi cu ea, şi vine 
împlinirea. lată nişte metode folositoare, minunate, când 
le cunoaşteţi puteţi obține mari rezultate. Altminteri, 
întreaga voastră viață se va scurge inutil; vă închipuiți 
că ați realizat deja ceva, în timp ce, în realitate, nu ați 
făcut nimic. 

Marile genii ale trecutului au lucrat după aceste 
metode: pictorii, sculptorii, filosofii, poeţii...De aceea, ei 
au dat nişte capodopere omenirii. Din nefericire, artiştii 
au uitat acum aceste practici atât de salvatoare, ei 
rămân în proză, prea aproape de zgomot, prea aproape 
de urâţenie, şi acolo ei creează. De aceea creaţiile lor nu 
vă pot duce spre acea lume de frumuseţe şi perfecțiune. 
În timp ce, contemplând capodoperele trecutului, vă 
legaţi deja de existențele care vă depăşesc, începeţi să 
simțiți şi să trăiţi ce au trăit creatorii lor; şi sunteți 
aproape obligaţi să parcurgeţi după ei, chiar fără să 
vreți, drumul ce l-au străbătut: ei vă antrenează în 
regiunile pe care le-au gustat şi contemplat. 

Iată utilitatea artei, latura educativă a artei, nu arta 
contemporană care, deseori, în loc să reflecteze regiunile 
sublime ale  supraconştiinței, reflectează regiunile 
infernale ale subconştientului. Artiştii care creează 
aceste opere antrenează omenirea spre pierire. La fel se 
întâmplă cu gânditorii şi scriitorii care nu au meditat 
niciodată, şi nici nu au trăit nişte extaze, care nu s-au 
înălțat niciodată până la regiunile celeste pentru a 
contempla structura universului: ei scriu nişte cărți ce îi 
distrug complet pe cei care le citesc, inspirându-le 
îndoiala, revolta, gustul dezordinii şi al anarhiei. Multe 
opere actuale sunt produse de nişte scriitori care nu s- 


au străduit niciodată să se înalțe până la regiunile 
superioare ale spiritului. Veţi spune: „Dar cum să o 
ştim?” Prin stările ce le provoacă în voi. Dacă un scriitor 
nu reuşeşte să trezească natura superioară în voi, este 
dovada că el nu a vizitat niciodată cerul. Atunci când 
omul se înalță spre regiunile superioare, el primeşte din 
aceste regiuni nişte particule care continuă să lucreze, 
să vibreze prin el. Ele vibrează astfel încât pot produce 
nişte transformări în întreaga lume. Acesta este idealul 
unui adevărat artist, idealul unui Inițiat. 

Pe scurt, Inițiaţii, misticii şi artiştii se aseamănă 
prin faptul că ei acționează în mod favorabil asupra 
omenirii; artiştii, prin capodoperele lor, misticii, prin 
emoțiile lor spirituale, prin virtuțile lor, iar Inițiaţii, Marii 
Maeştri (pe care eu îi situez şi mai sus fiindcă ei ating 
cerul aproape în mod direct), prin puterea lor de a 
propaga lumina. Artiştii lucrează să prezinte nişte forme 
ce se apropie cât mai mult posibil de frumuseţea ideală; 
misticii, credincioşii lucrează la ameliorarea domeniului 
psihic, moral, adică al conținutului; iar Inițiaţii, Marii 
Maeştri lucrează în domeniul sensului, adică al ideilor, 
al principiilor. Aceste trei categorii de creatori se apropie 
în dorința lor de a ameliora, a perfecționa fără încetare 
omenirea. Numai că o fac într-o manieră diferită, în 
funcție de înzestrările şi capacităţile lor, unii în formă, 
alții în conţinut, iar ultimii în sens. Artiştii, misticii, 
Inițiaţii, fiecare categorie are nişte capacități şi mijloace 
de expresie diferite, o misiune diferită. Este vorba despre 
aceeaşi realitate, aceeaşi chintesență, doar exprimarea 
fiind diferită. 

Aceste trei categorii corespund celor trei principii 
esențiale din care este constituit omul: spiritul, sufletul 
şi corpul; intelectul, inima, voința; gândul, sentimentul, 
acțiunea. În realitate, cele trei sunt necesare, dar cu 


prioritate inteligența, înțelegerea; apoi morala, sensul 
mistic, o inimă imensă şi sensibilă; în sfârşit, acțiunea, 
lucrarea pentru ameliorarea întregii lumi. Omul complet 
este cel capabil să îmbrăţțişeze aceste trei lumi: filosofie, 
religia (care cuprinde şi morala) şi arta. 

Întâia dorință a unui adevărat Iniţiat este să 
împlinească rugăciunea lui lisus: „Facă-se voia Ta, 
precum în cer şi pe pământ”. Nici chiar preoții nu au 
descifrat sensul acestei fraze. Ea conţine întreaga 
filosofie inițiatică, întregul program al discipolului, al 
adevăratului creştin. Nu este vorba să ne mulțumim să 
pronunțăm formula, cerându-i Domnului să trimită pe 
alții să o realizeze, nu, noi trebuie să o împlinim, noi 
trebuie să ne angajăm la lucru pentru a face ca 
pământul să fie precum cerul, şi nu alții. 

Aşadar, trebuie să ştiţi: dacă nu acordaţi destul 
timp, strădanie şi iubire pentru a ajunge foarte sus să 
contemplațţi şi să sesizaţi realitățile celeste, nu veți reuşi 
niciodată să realizați cerul, sub orice formă ar exista el. 
Pentru că lucrurile nu se fac oricum. Este imposibil să 
exprimi frumusețea fără să ai vreun contact cu ea. 
Totuşi, mulți artişti îşi închipuie că, trăind o viață 
prostească şi dezordonată, vor crea nişte opere sublime. 
Nu, ei vor crea nişte chiorăituri, nişte sperietori ce vor 
exprima exact gradul de evoluţie la care au ajuns. 

Omul este ceea ce este şi el nu poate da ceea ce nu 
are. De altfel, voi spuneţi în Franța că fata cea mai 
frumoasă din lume oferă numai ce are. Pentru a da, 
trebuie să ai, iar ca să creezi trebuie, cu atât mai mult, 
să porți în sine elementele acestei creații; dacă cineva vă 
arată o operă monstruoasă, înseamnă că poartă nişte 
monştri în el, nu trebuie căutat mai departe. Nu putem 
produce nimic divin dacă nu suntem locuiți de Cer, iar 
pentru a da mai mult decât suntem, trebuie să ieşim din 


noi înşine, să ne depăşim, să pătrundem în regiunile 
superioare, să captăm de acolo elementele pe care le 
vom putea apoi distribui. lată secretul artei divine. 

Trebuie mereu să ne depăşim pentru a putea oferi 
oamenilor ceva mai bun. Dacă eu nu aş fi avut această 
ambiție, nu v-aş fi adus nici eu ceva mai mult ca 
filosofia obişnuită. Dacă eu vă prezint zilnic nişte 
adevăruri necunoscute, pe care nici o persoană nu le-a 
întâlnit, nici nu le-a trăit, este pentru că eu am avut 
mereu ambiția de a crea ceva nou şi superior celor 
existente. Oamenii aşteaptă mereu ceva nou, mai bun, 
mai frumos, iar acest „mai bun” îl vor căuta la teatru, la 
cinema, la concert, la music-hall, în expoziţii, în 
muzee... Ei au toți instinctul ascuns în ființa lor de a 
găsi ceva mai bun, dar nu ştiu, sărmanii, că în loc să 
caute acest „mai bun” la concert, la teatru, în biblioteci 
sau în baruri, ei ar trebui, prin meditaţie şi contemplare, 
să se înalțe către înălțimile sufletului şi ale spiritului. 

Inteligența Cosmică a pus în noi un instinct ce ne 
îndeamnă mereu să mergem mai departe, ca să existe o 
evoluție, un progres în specia umană. Uitaţi-vă la plante 
şi la animale: după mai multe mii de ani, ele sunt la fel, 
ele evoluează foarte lent, în timp ce oamenii au 
posibilitatea să înainteze foarte repede. Dar dacă ei nu 
au nişte Iniţiaţi şi Maeştri să îi orienteze şi instruiască, 
ei sunt atât de mult atraşi de latura exterioară, 
obiectivă, superficială a existenţei, încât îi devin nişte 
sclavi, nişte victime. Ei caută mereu cele mai mari 
bucurii, cele mai mari satisfacţii la periferie, în jurul lor, 
în nişte creații umane. Ah, nu, pentru a găsi ceea ce ei 
caută, trebuie să caute în înălțimi - sau în profunzime, 
ceea ce este în realitate acelaşi lucru exprimat într-un fel 
diferit; pentru că tot ce au reuşit să creeze oamenii nu 
este decât o reflectare îndepărtată a lumii divine. 


Chiar cei mai mari artişti sunt limitați în 
modalitățile de exprimare, ei nu au posibilitatea să 
transcrie cu exactitate tot ce văd, ascultă sau simt în 
momentele lor de inspiraţie. Chiar Beethoven, Mozart, 
Leonardo da Vinci, Michelangelo sau Rembrandt nu au 
reuşit să transcrie tot ce vedeau sau ascultau. Aşadar, 
să nu vă închipuiți că vizitarea unor expoziții sau muzee 
constituie cel mai bun mijloc de a evolua. Evident, este 
bine, este folositor, şi eu am vizitat muzee, expoziţii, 
temple, biserici în întreaga lume; eu am fost şi la 
concerte, la teatru...Dar este foarte puțin în comparație 
cu vizitele pe care am încercat să le fac în alte regiuni, şi 
în acele regiuni eu am învăţat, eu am simțit, eu am 
contemplat nişte splendori ce depăşesc toate 
capodoperele lumii. De aceea, eu nu sunt mereu 
respectuos, nici admirativ, în fața anumitor „creaţii”. Nu 
este greşeala mea, mi s-au arătat nişte realități atât de 
frumoase, de perfecte! 

Aşadar, dragii mei frați şi surori, pentru că aţi putut 
verifica până acum că toate sfaturile şi metodele ce vi le- 
am oferit sunt adevărate, au un sens, sunt benefice, eu 
vă cer să luați în considerare acest sfat pe care vi-l dau 
astăzi, de a vă depăşi, de a vă autodepăşi, pentru a 
putea deveni adevărați creatori. Aceasta poate începe 
chiar şi printr-o ameliorare în conceperea propriilor 
copii. Copiii trebuie să-şi depăşească părinții, să nu aibă 
aceleaşi defecte, aceleaşi slăbiciuni ca ei. Sunt rari 
părinţii care sunt instruiri să aducă pe lume nişte copii 
care să le fie superiori, de aceea ei nu trebuie să-şi 
închipuie că sunt deja nişte creatori impecabili”. Chiar şi 
în acest caz, dragii mei, există încă multe lucruri de 
învăţat. 


Bonfin, 17 septembrie 1973 


Cap. 14 - Omul este un creator în lumea invizibilă 
prin gândurile şi sentimentele sale 


Conferinţă improvizată 

Lectura gândului zilei: 

„Toate sentimentele şi gândurile pe care oamenii le 
formează, în mod conştient sau inconştient, sunt nişte 
ființe vii. Zilnic, ei le hrănesc în invizibil cu propriile lor 
emanațţii. În momentul morţii lor, unii le văd apărând şi 
sunt obligați să recunoască că sunt copiii lor. Chiar 
dacă ei vor să fugă, aceşti copii îi urmăresc şi nu îi mai 
lasă în pace. De aceea, trebuie să învăţăm să ne 
concentrăm zilnic asupra luminii, să ne legăm cât mai 
des de Creator, fiindcă tocmai această legătură ne va 
putea elibera de nişte creaturi monstruoase pe care 
ignoranța noastră ne-a antrenat să le creăm”. 

Desigur, în situația actuală, oamenii, care nu 
cunosc natura şi puterea gândurilor şi a sentimentelor, 
sunt departe să bănuiască şi să accepte aşa ceva. Ei 
sunt atât de materializați, de anchilozaţi, încât această 
lume subtilă, vie, le scapă: ei nu o simt, nu cred în 
ea...dar totuşi o construiesc! Oamenii emit fără încetare 
nişte gânduri şi sentimente, bune sau rele, fără să ştie 
că ele sunt nişte mici creaturi, aduse de ei pe lume, şi 
care se hrănesc cu însăşi substanța creatorului lor. 
Dacă ele sunt rele, îl epuizează, iar dacă ele sunt bune, 
îi aduc o mulțime de cadouri (A se citi deopotrivă despre 
acest subiect: „Creşteţi şi înmulțiţi-vă” (vol. IV), „Gândurile 
sunt nişte entități vii” şi „Nepoftiții” (vol. V)). 

Dacă eu aş fi fost singurul care să povestească 
asemenea lucruri, poate că nu m-ați fi crezut, dar 
Maeştrii, Iniţiaţii, clarvăzătorii au oferit mereu aceleaşi 


învățături privind acest subiect, iar aceste învățături 
constituie o mare parte din Ştiinţa Iniţiatică. lar dacă 
cineva are spiritul atât de întunecat ca să nege aceste 
realități, el poate rămâne în ignoranța sa, dar îl vor 
aştepta multe distrugeri, pierderi şi încercări! De altfel, 
problema nu constă în a crede sau, ci în a studia, a 
observa, a verifica; iar pentru a putea verifica, trebuie 
totuşi să acceptăm o disciplină, nişte exerciţii. Ce 
pretind ei că ştiu, aceşti oameni care neagă realitatea 
planului astral? Când, într-o bună zi, ei vor fi asaltaţi de 
proprii copii, progeniturile lor monstruoase, atunci ei nu 
vor mai nega nimic şi vor înțelege, fiindcă aceşti copii 
sunt teribili. 

Priviţi în planul fizic. Daca aveţi nişte copii 
răutăcioşi, violenți, nedisciplinaţi care produc zgomot şi 
distrugeri în întregul cartier, trecătorii, vecinii, şi chiar 
poliția vă caută ca să se plângă. Deoarece tatăl şi mama 
sunt cei care sunt responsabili de prostiile şi de 
distrugerile copiilor lor, voi sunteți cei care sunteți 
obligați să îndreptaţi aceste daune, să plătiți oalele 
sparte. Ei bine, acelaşi lucru se reproduce în forul 
nostru interior care este plin cu propriile noastre creații, 
copiii noştri care produc nişte daune cam peste tot, 
fiindcă ei au fost creați de nişte scopuri sau intenții 
malefice,  tenebroase; aceşti copii provoacă nişte 
distrugeri, nişte pagube pe care legea cosmică ne cere 
apoi să le îndreptăm. Şi în acest caz, tatăl este cel care 
trebuie să plătească pentru copiii săi: el nu trebuia să îi 
creeze răutăcioşi şi distrugători. 

Atât timp cât oamenii vor fi instruiți de nişte 
ignoranti, aceste domenii subtile, secrete, misterioase, le 
vor rămâne închise. Apoi, ei se vor întreba: „De ce sunt 
eu mereu hărțuit, tulburat, nefericit? - Pur şi simplu, 
copiii tăi sunt cei care te martirizează! Tu i-ai creat prin 


ura ta, prin mânia ta, prin dorința ta de răzbunare, 
pentru că tu eşti un creator pentru bine, ca şi Domnul, 
şi nu numai în planul fizic, ci în toate planurile”. Aşa 
cum omul crează nişte copii în planul fizic, el îi creează, 
de asemenea, în planul astral şi în planul mental, dar 
acolo ei sunt făcuți dintr-o altă materie. Toată lumea 
poate vedea copiii pe care îi creați în planul fizic, să îi 
atingă şi să aibă o părere despre ei; în timp ce, în planul 
astral şi în planul mental ei rămân invizibili. Numai 
clarvăzătorii îi pot vedea ieşind din capul cuiva şi, după 
caz, ei sunt nişte monştri sau nişte creaturi luminoase şi 
înaripate. 

Aşadar, credeți sau nu, este acelaşi lucru: 
evenimentele fericite sau nefericite vă vor veni prin 
proprii copii. Ca şi în viață: dacă aveți nişte copii activi, 
inteligenți, există multe braţe şi picioare să vă ajute în 
munca voastră; pentru unii părinți, totul se rezolvă 
repede în casă, fiindcă ei au nişte copii buni. Dacă ei au 
însă nişte puşlamale, ei sunt chemaţi mereu undeva ca 
să răspundă plângerilor, să plătească daunele. Totul se 
petrece în planul astral şi în planul mental ca şi în 
planul fizic, dovezile sunt acolo. De ce un anumit om 
este tot timpul măcinat, distrus interior? În aparenţă, el 
nu a făcut totuşi nimic rău şi nimeni nu îl invidiază. Ei 
bine, dacă ați şti ce zgomot există în interior, ce vacarm! 
Copiii săi cer, urlă, şi este mult mai rău ca în planul 
fizic. În planul fizic, cel puţin ne putem trimite copiii să 
se joace afară sau să se culce. Dar, încercați să vă 
descotorosiți de stările voastre interioare! 

lată, dragii mei frați şi surori, adevărata morală se 
găseşte în această conştiinţă că suntem responsabili de 
tot ceea ce facem, nu numai în planul fizic, fiindcă ar fi 
prea puţin, ci, deopotrivă, în toate celelalte planuri. În 
planul fizic, toți sunt minunati, înţelepţi, cumpătațţi în 


fapte - sau aproape! - ei aplică regulile, respectă legile; 
dar, în interior ei îşi permit toate încălcările de lege. 
Adevărata morală înseamnă să cunoaştem tocmai aceste 
adevăruri ale lumii interioare pentru a deveni nişte 
creatori conştienţi, fără încetare, zi şi noapte. Un 
adevărat Maestru este foarte prolific, el creează nişte 
copii înaripați, nenumărați îngeri mici care se duc în 
toate direcţiile spaţiului să facă bine întregii lumi. Un 
adevărat Maestru are mulți copii. 

Aşadar, înţelegeţi că morala nu înseamnă să ne 
conformăm în exterior unor reguli, ci să ne obişnuim 
interior să creăm fără încetare nişte gânduri şi nişte 
sentimente binefăcătoare, luminoase... să trimitem zi şi 
noapte din inima noastră şi din sufletul nostru aceste 
mici ființe invizibile, dar reale, care să acționeze în mod 
favorabil asupra tuturor creaturilor. Întrebaţi-i însă pe 
oameni ce fac cu gândurile şi sentimentele lor! Ei 
creează nişte ființe răufăcătoare, nişte monştri, iar apoi 
nu mai înțeleg nici măcar de ce sunt nefericiți, slabi, 
bolnavi. Dacă s-ar opri un moment să judece, oamenii 
de bună credinţă ar fi obligaţi să recunoască că, într-un 
anumit moment, ei şi-au permis să aibă unele gânduri şi 
sentimente cu adevărat diabolice, iar aceste gânduri şi 
sentimente nu rămân fără efect. Nu numai cuvintele, 
gesturile, faptele sunt cele care produc nişte rezultate, 
tot ceea ce se petrece în forul lor interior produce de 
asemenea nişte rezultate, fiindcă şi acolo noi declanşăm, 
noi punem în mişcare, noi provocăm, noi proiectam, noi 
deplasăm anumite lucruri, şi apar neapărat unele 
consecinţe. 

Ignoranța, ignoranța, ignoranţa, iată cauza tuturor 
necazurilor! Cum să îi luminăm pe oameni? Chiar dacă 
vrem să le prezentăm realitatea, ei se încăpățânează şi 
spun: „După părerea mea, nu este aşa...Eu nu cred în 


aşa ceva”. În loc să spună: „Eu nu cunosc mare lucru, 
dar voi studia, voi observa, voi experimenta”, ah nu: „Eu 
nu cred aşa ceva!” Drept cine se cred ei? Oare au studiat 
şi au aprofundat toate secretele universului? Oare au 
atât de multe calități şi puteri? Nu, ei sunt zero şi se 
consideră buricul pământului. Un discipol nu spune 
niciodată:, „Eu cred” sau „Eu nu cred”. Atunci când am 
atins, am verificat, am experimentat lucrurile, ne putem 
permite să spunem: „Nu, vă înşelați, eu ştiu că nu 
aceasta este situația”. Dacă rămânem însă mereu la 
nivelul credinţei, înseamnă că nu ştim absolut nimic. 
Toţi oamenii care cred, care cred, care cred...Dumnezeu 
ştie în ce cred! Ei cred toate imbecilitățile, toate 
monstruozităţile; ei cred tot ce nu este adevărat. lar 
când este vorba despre adevăr, ei nu îl cred. 

Măcar o dată, ei şi-ar putea spune: „Ce sunt eu să 
mă pronunt? Absolut nimic. Aşadar, eu voi studia, eu 
mă voi aşeza în bancă, ca la şcoală, şi voi scrie cu un 
creion, scoțând limba: a, b, b, a...” lată umilința, apoi ei 
vor putea să se pronunţe. Dar ei nu au studiat nimic, au 
rămas nişte dinozauri, nişte  pachiderme, nişte 
monştri...şi apoi se pronunţă! Dacă vrem să evoluăm, 
trebuie să renunțăm la această atitudine, dacă nu, ne 
blocăm calea; eu cunosc legile, eu ştiu ce îi face pe 
oameni să avanseze sau să dea înapoi. Ei bine, cu 
această atitudine încăpățânată, s-a terminat totul, 
întreaga viață vom trăi fără să înțelegem nimic din 
realitățile spirituale, iar la sfârşit, dacă suntem oneşti, 
vom spune: „Eu am venit ca un vițel şi plec ca un bou”. 
Nici o schimbare, eu am rămas în familia bovinelor! 

Sunteţi mirați să mă auziți vorbind într-o manieră 
atât de severă, atât de dură, dar dacă v-aţi fi aflat în 
locul meu şi ați fi văzut aşa cum văd eu aberațţiile 


oamenilor, voi m-aţi depăşi, ați sparge, aţi distruge totul! 
Eu sunt încă drăguţ, eu nu am distrus nimic... 

Acum, chiar dacă credeţi sau nu, trebuie să ştiţi că 
gândurile şi sentimentele ce le proiectați parcurg un 
traseu determinat în funcţie de natura lor, de calitatea 
lor, de intensitatea lor şi de forța ce le-aţi dat-o, apoi ele 
revin spre centrul care le-a proiectat: voi. Dacă au fost 
bune, binecuvântările vor ploua asupra voastră, iar dacă 
au fost rele, otrăvite de un venin ieşit din mintea şi 
inima voastră, atunci veți vedea când vor reveni spre voi! 
Aceasta este legea reculului, o lege care acționează 
pentru bine, ca şi pentru rău. Discipolul care se 
străduieşte să fie din ce în mai conştient în fiecare zi de 
importanța acestei chestiuni devine, în curând, stăpân 
al gândurilor şi al sentimentelor sale. Chiar când unele 
sentimente stranii şi nocive încearcă să se instaleze în 
el, el este capabil să le respingă şi să le înlocuiască prin 
copiii săi buni. 

Eu ştiu bine că nu veţi reuşi imediat să vă controlați 
gândurile şi sentimentele după ceea ce v-am spus. Dar, 
cunoscând toate acestea, cel puţin veți şti unde vă aflați, 
existând un aspect pozitiv. Cât dacă veţi reuşi să 
alungați şi să înlocuiți toate sentimentele şi gândurile 
nedorite, aceasta depinde de gradul vostru de evoluție, 
de idealul vostru, de inteligența voastră, de tenacitatea 
voastră şi mai ales de iubirea voastră. Dacă iubiți acest 
ideal, dacă doriți cu adevărat să deveniți o ființă bună, 
luminoasă, strălucitoare, veţi reuşi mult mai repede şi 
mai bine ca oricine. Dar dacă sunteți atât de mândri şi 
încântați de voi înşivă, gândindu-vă că nu aveți de făcut 
nici un progres, nu veți avansa mult. 

Aşadar, totul depinde de voi; eu sunt obligat, 
aceasta făcând parte din programul meu, să vă revelez 
aceste mari adevăruri. Dacă le lăsaţi la o parte, veți 


vedea într-o zi că veți plăti foarte scump. Dar dacă 
deveniți conştienţi de necesitatea de a le aplica, veți fi 
primii care vor beneficia, fiindcă veți avea nişte bucurii, 
nişte revelații formidabile. Eu vă explic nişte legi 
adevărate despre realitatea şi puterea gândurilor şi a 
sentimentelor. Este un aspect prea important să îl las la 
o parte, eu sunt obligat să vă vorbesc despre el. De 
altfel, în curând se va reuşi chiar fotografierea 
gândurilor şi a sentimentelor, a culorilor lor, a formelor 
lor, a dimensiunilor lor, a intensității lor. Totul va fi 
revelat până la sfârşitul secolului. Numai să nu fie prea 
târziu! 

Trebuie să ştiţi că gândurile şi sentimentele haotice, 
întunecate, vă lasă nişte urme pe întreg corpul, nişte 
urme ireparabile. Deseori observăm, după chipul cuiva, 
cum a trăit ani de zile: el a devenit nesuferit, antipatic; 
nu se ştie nici măcar de ce, dar suntem jenaţi de 
prezența sa, simțim că trebuie să ne descotorosim de el, 
nu îl iubim. Se întâmplă pur şi simplu pentru că, prin 
ignoranța sa, el a lăsat să pătrundă orice în forul său 
interior şi a creat astfel nişte copii răi care au început să 
spargă totul şi să murdărească totul. Din contră, alte 
persoane, care ştiu să- şi supravegheze gândurile şi 
sentimentele avansează, progresează, strălucesc, toată 
lumea le iubeşte! 

Dacă nu simţiți veridicitatea a tot ceea ce eu v-am 
revelat, înseamnă că nu aveţi loc într-o Şcoală Inițiatică. 
Aceste lucruri, trebuia să le cunoaşteţi deja de mult timp 
şi, în timp ce eu le revelez, trebuie să vă spuneţi: „Dar 
nu mă învaţă nimic; eu ştiu toate acestea. Nu mai ştiu 
când, dar eu am trăit toate aceste lucruri, acesta este 
purul adevăr”. Ar trebui să spuneţi că eu nu reuşesc să 
vă învăţ aproape nimic, atât de mult ar trebui să fiți 
impregnați de aceste cunoştinţe...Eu nu voi fi jignit. Dar 


dacă nu există nici un ecou în voi când eu vă vorbesc, 
dacă respingeţi totul gândindu-vă că ştiţi voi mai bine 
decât mine, atunci este inutil să mai veniți la Şcoala 
noastră, vă pierdeţi timpul. Poate ați fi mai buni, mai 
utili în altă parte, spărgând nişte pietre, tăind lemne sau 
mergând cu gâştele la păscut. 

Bulgarii au acest proverb: „Inteligența este cea care 
domneşte, inteligența este cea care devine sclavă, şi 
inteligenta duce gâştele la păscut”. Iată, oriunde am fi, 
este opera inteligentei. De altfel, în orice împrejurare, 
sau suntem regi sau suntem sclavi, sau paştem gâştele, 
iar când ajungem aici, trebuie să ne spunem: „Bătrânul 
meu, ce mai vrei? Tot inteligența ta este cea care ţi-a 
jucat această farsă”. Da, în loc să îi acuzăm mereu pe 
ceilalți, trebuie să ne acuzăm puţin pe noi înşine. Este 
ceea ce fac eu, şi ceea ce-mi permite să avansez. Atât 
timp cât ne aruncăm necazurile asupra altora, suntem 
blocaţi, nu putem progresa, şi continuăm să ignorăm 
adevăratele cauze. Dar, imediat ce ne spunem: „Dacă eu 
aş fi fost mai înțelept, mai cumpătat, mai inteligent, nu 
mi s-ar fi întâmplat aşa ceva”, suntem pe cale să 
avansăm. Există nişte formule cu adevărat formidabile! 


Bonfin, 23 august 1974 


Cap. 15 - Să nu tăiaţi legătura 


Conferinţă improvizată 

Dragii mei, să nu credeţi că eu îmi fac un titlu de 
glorie din a distruge prestigiul şi gloria savanților, 
dimpotrivă. Eu îi critic numai asupra unui singur 
aspect: ei au tăiat legătura dintre lumea exterioară, 
lumea materiei de care ei se ocupă, şi lumea interioară a 
sufletului şi a conştiinţei; tocmai aici sunt ei vinovați şi 
eu mă cert cu ei. Când legătura dintre lumea spirituală 
şi lumea fizică, mecanică, materială, va fi restabilită, 
adevăratul progres va fi posibil. Veţi spune: „Dar, de ce 
acordați o asemenea importanță acestei probleme a 
legăturii? Aceasta nu va schimba mare lucru”. Tristeţea 
mea constă tocmai în faptul că nu se observă importanța 
acestei legături. Dacă nu ar avea o importanţă capitală, 
esențială, eu nu mi-aş cheltui timpul şi energiile în mod 
inutil. Eu insist, pentru că, atât timp cât această 
legătură va fi tăiată, nimic nu va putea să se lumineze în 
viaţă. 

Hermes Trismegistul a spus: „Ceea ce este deasupra 
este ca şi ceea ce este dedesubt”, iar acest precept m-a 
orientat mereu în căutările mele. Vă voi da un exemplu. 
Un medic consultă un bolnav; el vede că un anumit 
organ care funcționează prost este pe cale să limiteze 
echilibrul organismului, şi el caută toate mijloacele 
pentru a restabili acest echilibru. Problema este acum să 
mergem mai departe şi să ne luăm nişte lecţii de la acest 
organism pentru a rezolva toate problemele omenirii. Un 
organ este compus din celule; celulele sunt compuse din 
particule, iar aceste particule, din alte particule şi mai 
mici... la ora actuală, nici nu mai ştim până unde vom 


putea merge în analiza infinitului mic. Aşadar, toate 
aceste celule formează un organ; la rândul său, şi corpul 
reprezintă o mică particulă față de univers. Toată lumea 
ştie acest lucru. 

Pentru ca această unitate să se simtă şi să se 
comporte bine, să mănânce, să meargă, să vorbească, să 
gândească, trebuie ca toate organele să funcționeze 
corect, dar ele nu pot funcţiona corect dacă nu lucrează 
unele pentru altele. Stomacul digeră hrana şi nu o 
păstrează doar pentru el singur, el o distribuie în întreg 
organismul. Inima nu păstrează sângele pentru ea, îl 
trimite în întreg organismul prin toate vasele sanguine. 
lar ochii nu văd şi urechile nu aud numai pentru ele 
însele. Toate organele există ca să servească întreg 
organismul, pentru a-l proteja, a-l avertiza, a-l orienta, 
a-l transporta. Nici unul nu lucrează exclusiv pentru 
sine, doar pentru a-şi asigura existența, bogăţia, 
superioritatea sau autoritatea sa, toate ascultă de legea 
sacrificiului, a renunțării, a  dezinteresului, a 
fraternității... numiți-le cum doriți. lar când omul este 
bolnav, înseamnă că există un organ pe care unii viruşi, 
microbi, sau materiale impure îl împiedică să-şi 
îndeplinească lucrarea sa divină de renunțare. 

Aşadar, putem concluziona că există o Inteligență 
Superioară care a stabilit nişte legi, şi orice îngrădire a 
acestor legi, adică orice manifestare de egoism şi de 
dezordine provoacă boala, chiar şi moartea. Oamenii 
cunosc aceasta de mii de ani, de ce nu au tras ei o 
concluzie din aceste fapte? Din moment ce s-a spus că 
tot ceea ce se află în lumea de jos este ca şi ceea ce se 
află în lumea din înalt, adică, de asemenea, că tot ceea 
ce este mic este ca şi ceea ce este mare, ce este valabil 
pentru individ este, deopotrivă, valabil şi pentru 
colectivitate. Omenirea este un organism în care fiecare 


țară este ca un organ format din nişte celule: indivizii 
care trăiesc şi locuiesc în el. Dar aceste organe ale 
omenirii nu sunt inspirate de aceeaşi inteligență, de 
acelaşi dezinteres, de aceeaşi iubire ca organele corpului 
uman; fiecare se gândeşte numai la el însuşi, lucrează 
numai pentru el însuşi, în detrimentul vecinului. 

Funcționarea organismului a fost decisă de o 
Inteligență Sublimă, în timp ce, acela al omenirii este 
opera unei inteligente umane, de aceea lucrurile nu 
merg bine, acest organism este bolnav, atât de bolnav 
încât este amenințat de moarte. Pentru a-l restabili, 
trebuie să luăm exemplul ființei umane construită de 
natură, să îi studiem funcţionarea, când este sănătos 
sau nu, şi să înțelegem că există aceleaşi reguli pentru 
întreaga omenire. 

Bineînţeles, eu cunosc obiecțiile. Mi se va spune că 
acest lucru este imposibil, pentru că oamenii sunt încă 
precum animalele, limitați, încăpățânațţi, egoişti, cruzi. 
Eu cunosc mai bine ca voi starea de fapt a lucrurilor la 
ora actuală, dar problema nu este aici. Elita, cei care se 
află în vârf pot interveni pentru a schimba ordinea 
lucrurilor. Ei bine, ei nu fac nimic. Toţi lucrează numai 
pentru un organ. Or, organele trebuie să lucreze tocmai 
unele pentru altele cu scopul ca întreaga omenire să se 
găsească în belşug şi pace. 

Când organismul este sănătos, toate celulele profită. 
Când creierul este lucid sau când inima este dilatată, 
chiar şi picioarele se simt bine; da, simţiți că picioarele 
voastre se bucură, chiar şi degetele de la picioare 
participă la această bucurie. Nu ați remarcat-o 
niciodată? În timp ce, dacă vă este frig la picioare, nasul 
strănută. Aveţi nevoie să vă mai dau şi alte exemple?... 
Aşadar, când un organ este sănătos, toate celelalte o 
simt, se bucură, iar când un organ este hărțuit, 


celelalte, săracele, se simt şi ele hărțuite. Numai oamenii 
se bucură când o altă țară se află la strâmtoare; ei se 
bucură fiindcă au tăiat legătura. 

Oamenii au tăiat legătura unii cu alții, iar această 
tăiere se numeşte ură, ostilitate, răzbunare, ranchiună. 
Uitaţi-vă la țările arabe şi la Israel, sau la Statele Unite 
şi Vietnam. Veţi spune: „Dar legătura nu este încă 
tăiată, din moment ce ei se luptă fără încetare!” Este 
adevărat în planul fizic, legătura nu este tăiată, ei se 
distrug tot timpul unii pe alţii, dar eu mă refer la 
legătură din punct de vedere spiritual. Tocmai această 
legătură este tăiată, iar tăierea acestei legături se 
numeşte război. Desigur, şi în acest caz există o 
legătură. Uitaţi-vă la două persoane care se urăsc: ele s- 
au înjunghiat; legătura nu este tăiată, din contră, ele nu 
au fost niciodată atât de aproape ca să se... strângă de 
gât! Iar între altele, separate de mii de kilometri, există o 
legătură formidabilă! Eu înțeleg legătura precum 
mecanicii, precum electricienii. Există un aparat ce nu 
funcționează, pentru că lipseşte numai un centimetru de 
fir; atunci, eu sosesc, pun acest mic fir şi curentul se 
restabileşte, aparatul porneşte. Totul se găseşte acolo, în 
legătură. 

De îndată ce am înţeles că tot ceea se află jos este la 
fel ca şi ceea ce se găseşte în înalt, aşa stând lucrurile, 
împărăția lui Dumnezeu poate veni. Totul se află în 
înțelegerea că între cer şi pământ există o legătură. 
Pentru moment, această legătură este tăiată, din 
moment ce înşişi savanții şi gânditorii pretind că natura 
nu posedă nici inteligenţă, nici conştiinţă. Dar dacă ei 
vor continua să cerceteze materia, ei vor descoperi o 
inteligență care dirijează particulele. lar eu vă voi spune 
chiar că particulele sunt de trei feluri, ca şi oamenii. 


Există oameni care trăiesc fără să-şi dorească vreo 
schimbare în legile stabilite: ei se conformează normelor 
societăţii, sunt nişte oameni „convenabili”. Există o a 
doua categorie de ființe care nu este satisfăcută de 
ordinea stabilită, ea vrea să ducă omenirea spre un 
ordin superior, ordinul angelic, divin; aceştia sunt Marii 
Inițiaţi care au venit pe pământ şi au lucrat mereu să îi 
determine pe oameni să iasă din starea lor de animale 
pentru a-i îndrepta spre un ordin superior unde 
domneşte mai multă dreptate şi mai multă iubire. În 
sfârşit, există o a treia categorie: distructivii, anarhiştii, 
care au apărut în istorie pentru a provoca nişte 
distrugeri şi a introduce nişte filosofii dăunătoare. 
Aşadar, iată trei categorii: o categorie care respectă 
ordinea stabilită, şi alte două categorii care încearcă să 
schimbe această ordine stabilită, prima, pentru o ordine 
divină, cealaltă, pentru o ordine diabolică. Aceste trei 
categorii se regăsesc în atomi. Atunci, de care inteligență 
ascultă aceste particule, aceste categorii de particule? 

Savanţii nu au acceptat însă niciodată acest sistem 
de corespondențe ce le-ar fi permis să facă o apropiere 
între viața oamenilor în societate, în familie, şi viața 
atomilor. Când ei au descoperit că atomul era constituit 
după imaginea sistemului solar, era ceva împotriva lor, 
ei nu o doreau, fiind chiar puţin tulburațţi, fiindcă le 
dădea peste cap unele teorii. Deşi nu le-a plăcut, ei au 
fost obligați să o admită, pentru că era ceva evident. lar 
acum, ei vor vedea apărând în atomi nişte particule 
venite din exterior şi vor spune: „Dar de unde vin ele? 
Ele nu făceau parte totuşi din sistem!” Ei da, acestea 
sunt nişte „comete”. Aşadar, ei vor avea atâtea surprize 
încât vor fi obligați să capituleze într-un final şi să 
admită această lege a corespondențelor. Până atunci, ei 
au rătăcit omenirea deoarece, atunci când ai suprimat 


legătura dintre cer şi pământ, adevărata morala începe 
să se clatine. 

Când oamenii nu mai cred în existența unei 
Inteligenţe care guvernează orice lucru, viața nu mai are 
nici un sens pentru ei. De îndată ce credința este 
zdruncinată, iubirea începe şi ea să se clatine, credința 
şi iubirea fiind legate. Aşa cum eu v-am spus: credeți în 
cineva şi el vă va iubi, iubiţi-l şi el va crede în voi. Din 
moment ce nu mai credem în nimic, de ce să ne mai 
iubim aproapele? De ce să facem bine?... Dimpotrivă, 
trebuie să profităm de el, şi chiar să acţionăm în 
detrimentul altora, să îi asasinăm, dacă trebuie, pentru 
a-i învinge. 

lată cum, simplul fapt de a tăia legătura dintre cer şi 
pământ, dintre mare şi mic, dintre conştiinţă şi lumea 
exterioară, a antrenat o derută în obiceiuri, în atitudini. 
Situația actuală provine din această tăiere la care 
savanții şi filosofii au contribuit. Ei nu s-au gândit că, 
distrugând aceşti doi stâlpi, credința şi iubirea, ce 
susțineau edificiul, tot restul se va prăbuşi. Acum, 
situația este catastrofală, nu se ştie cum mai poate fi 
îndreptată. Veţi spune: „Acei oameni erau totuşi sinceri!” 
Desigur, dar ei nu aveau lumina, erau orbi. De aceea, în 
ciuda descoperirilor lor, a invențiilor lor, eu îi critic. Ar fi 
trebuit ca ei să prevadă catastrofele pe care teoriile lor 
puteau să le provoace; ar fi trebuit să ştie că există o 
legătură între ceea ce omul crede şi ceea ce face. Ei se 
gândeau că, renunțând chiar la credința în Dumnezeu, 
în Inteligența Cosmică, omul va fi mereu bun, cinstit, 
nobil, dezinteresat. Ah, nu, iată încă o legătură tăiată: să 
nu observi raportul dintre un lucru şi altul. Eu am 
insistat mereu asupra acestei legături, mereu. 

Filosofia şi ştiinţa i-au distrus omului credința în 
ceea ce are sens, pentru a-l împinge să creadă în ceva 


lipsit de sens, în hazard, în absurd...Este o frumoasă 
descoperire să-ți închipui că un hazard a putut să 
aranjeze astfel atomii şi moleculele încât să apară nişte 
ființe inteligente!... Astfel, inteligenţa ar fi un rezultat al 
hazardului, al absurdului? Foarte ciudat raționament! 
Nu, în realitate totul contrazice în natură această idee, 
fiindcă o sămânță nu poate produce nimic care să nu 
corespundă cu natura sa. Chiar şi alchimiştii spuneau 
că nu putem fabrica aur dacă nu posedăm, cel puţin, o 
particulă de aur. Dar savanții, filosofii pretind că dintr- 
un hazard absurd s-a născut o ființă inteligentă, de 
aceea totul devine apoi ceva monstruos. 

Eu insisit asupra legăturii, dragii mei, iar viața îmi 
va da dreptate, evenimentele îmi vor da dreptate. Eu am 
văzut ieri, la televizor, un aşa zis gânditor explicând că îi 
place dezordinea. Ce sunt aceşti oameni care pretind că 
educă omenirea? Lui îi place dezordinea! Ah, dacă l-aş fi 
prins, el ar fi petrecut un sfert de oră cumplit cu mine! 
Eu i-aş fi spus: „Atunci, acceptaţi să aveţi cancer, nu-i 
aşa? - Ah, nu! - Ei bine, acesta este efectul dezordinii pe 
care o doriți: cancerul. Din moment ce îl doriți în afara 
dumneavoastră, trebuie, de asemenea, să îl acceptați şi 
în interior. În acel moment, veţi vedea ce reprezintă 
această dezordine. Aşadar, sunteți un imbecil, nu ştiţi 
nici măcar ce să cereți şi ce să spuneți!” lar uşile 
televiziunii sunt larg deschise tocmai unor astfel de 
oameni! 

Dacă oamenii vor cu adevărat să lucreze pentru 
bine, ei nu vor obţine nişte rezultate atât timp cât fiecare 
va lucra pentru sine însuşi. Ei vor fi bine o vreme, ei vor 
fi puternici, ei vor fi bogaţi, dar ceilalți, care se află în 
jurul lor, îi vor combate şi, într-o bună zi, ei vor fi 
distruşi. Nu suntem niciodată în siguranţă lucrând doar 
pentru noi înşine. Adevărata siguranță înseamnă să 


lucrăm, mai întâi, pentru ceilalți; în acel moment, da, 
puteți dormi liniştiți, nimeni nu vă va combate, pentru 
că ceilalți vor fi plini de iubire față de voi. 

Această tendinţă atât de răspândită la oameni de a 
lucra numai pentru ei înşişi, pentru starea lor de bine, 
pentru siguranța lor, nu le va aduce niciodată ceea ce ei 
speră. Trebuie ca ei să se îndepărteze de aceste idei! 
Siguranța este când toți membrii colectivităţii vor fi, în 
sfârşit, legați pentru a forma o singură conştiinţă. Mai 
uitați-vă în organism: organele nu se hrănesc unele cu 
altele...Eu nu am observat niciodată ca stomacul să se 
arunce asupra inimii sau asupra ficatului pentru a-l 
înghiți. Bineînţeles, exista oameni care iau în mână un 
revolver pentru a-şi zbura creierii, dar acestea sunt nişte 
cazuri anormale. La toți oamenii normali, nici un organ 
nu lucrează împotriva altuia. Dimpotrivă, când ei simt o 
durere într-o regiune a corpului, îşi pun mâna pe acel 
loc, în mod conştient sau inconştient, ca să o aline, 
pentru a-i aduce căldură. Vedeţi voi, organele se ajută 
între ele. 

Filosofia care îi împinge pe oameni să lucreze numai 
pentru propria ţară nu aduce pe termen lung decât nişte 
nefericiri. Istoria ne-a dat şi ne dă dovezi în acest sens. 
Priviţi toate aceste regate atât de puternice care au 
dispărut! Chiar şi alte puteri vor dispare într-o bună zi. 
Unde se vor afla Anglia, Franța, America sau Rusia, 
dacă ele păstrează acest spirit de separativitate? Numai 
filosofia pe care noi o aducem poate duce omenirea spre 
fericire, spre împlinire. Acum, problema este să se 
găsească, printre politicieni, nişte oameni inteligenți care 
o vor înțelege şi se vor decide să o aplice. Nu este dificil 
să o înțeleagă, dar aplicarea este dificilă, şi ei vor spune: 
„Pentru moment, acest lucru nu este posibil. Noi suntem 
reprezentanții unui popor şi trebuie să lucrăm numai 


pentru acest popor, suntem obligați. Altfel, noi suntem 
de acord cu dumneavoastră, cu ce spuneţi, este foarte 
clar pentru noi”. Vedeţi voi, nici chiar şefii de stat nu 
sunt liberi. 

Dacă această filosofie ar fi fost acceptată, cu toate 
mijloacele de care omenirea dispune astăzi, împărăția lui 
Dumnezeu ar fi venit foarte repede aici. Oamenii au 
toate posibilitățile, dar există ceva care lipseşte în 
mintea lor. Vedeţi, dragii mei, ar fi suficient ca toţi cei 
care se află la vârf să se decidă şi să declare: „Acum, noi 
vom forma un guvern mondial ce va asigura pacea 
pentru toți oamenii”. Cum nu vom mai avea de cheltuit 
atâtea miliarde pentru apărare şi armament, i-am folosi 
numai pentru a ameliora viața fiecăruia. 

Când mă auziți vorbind împotriva savanților, vă 
întrebaţi mereu ce am contra lor. Nimic, eu nu am nimic 
împotriva lor, dar eu combat felul lor de a gândi şi eu aş 
vrea să îl distrug şi să îl înlocuiesc; eu nu am nimic 
personal împotriva lor, ei sunt minunati, eu aş vrea să îi 
îmbrăţişez pe toți. Eu combat o idee; dar eu vreau să îi 
păstrez pe aceşti oameni atât de prețioşi care lucrează, 
în timp ce spiritualiştii, misticii şi religioşii nu fac 
absolut nimic. Dacă ar putea numai să restabilească 
legătura A dintre lumea fizică şi lumea morală, 
spirituală! În acel moment, ei ar deveni atât de utili, atât 
de necesari, atât de minunati, încât i-am îmbrăţțişa şi le- 
am cânta nişte serenade... da, sub clar de lună! Aşadar, 
legătură este importantă, acest mic fir pe care trebuie să 
îl plasăm pentru a restabili circulaţia dintre cer şi 
pământ, dintre lumea de jos şi lumea din înalt. 

Vorbind despre această comunicare, despre această 
circulație dintre lumea divină şi lumea fizică, Hermes 
Trismegistul spune despre forța Telesma: „Cu mare 
înțelepciune ea urcă de la pământ la cer. Coboară din 


nou la pământ şi recapătă puterea de deasupra şi de 
dedesubt”. Această forță este curentul care circulă între 
cer şi pământ: viața. Totul se leagă. În aparenţă, totul 
este dezlegat, dar, în realitate, totul este legat. 

Întreaga magie se află şi în legătură. Priviţi bagheta 
magică... Nu este nimic altceva decât o tijă ce stabileşte 
legătura între cele două lumi. Cel care vrea să devină un 
mag trebuie să posede în el însuşi această mică tijă care 
face legătura dintre cele două lumi. Dacă nu, cu toate că 
ține o baghetă, el nu poate declanşa forțele naturii, nici 
să  înfăptuiască cu  adevarăt un ritual magic, 
neînțelegând că adevărata baghetă magică este o 
legătură vie ce permite trecerea curentului. Ca atunci 
când vă legaţi la o priză. Rolul baghetei magice este să 
permită o legătură pentru ca energiile să circule de la o 
lume la alta. Există undeva o centrală electrică care dă 
curent, dar pentru ca lampa să se aprindă, trebuie 
conectată la o priză. lar priza este tocmai bagheta 
magică. 

Astfel, când magul posedă această priză în mintea 
sau în inima sa, şi apoi el ţine în mână bagheta magică 
care reprezintă această priză în planul fizic, el poate face 
să treacă forțele lumii divine către lumea fizică. Ei da, 
acest lucru este nou pentru voi şi chiar eu sunt sigur că 
majoritatea ocultiştilor nu au clarificat total această 
problemă. Ei folosesc nişte obiecte fără să le înţeleagă 
sensul, nici rolul, dar atât timp cât ei nu le-au înţeles, 
atât timp cât ei nu au acest fir în sinea lor pentru a 
relega cele două lumi, nici un fenomen magic nu se 
poate produce. lată sensul baghetei magice: un fir. 

Orice v-aş spune, eu simt că voi nu înțelegeți 
importanța acestui fir. Vă veți spune: „El ne vorbeşte 
despre un fir pe care ştiinţa l-a tăiat... Pff... nu avem 
nevoie de acest fir!” Ei bine, fără acest fir nu veți avea 


nici un rezultat. Eu am acest fir, da, pentru mine, dar 
trebuie ca toți să îl poată avea. Eu nu pot să vi-l dau, 
pentru că aceasta nu se face în mod mecanic: „Haideţi, 
legaţi-mi acest lucru”. Îi revine fiecăruia să înţeleagă, să 
accepte, să fie de acord pentru a se conecta la priză. 
Pentru mine, este un lucru deja făcut, dar nu eu sunt 
problema, ceilalți sunt acum problema. Credeţi-mă, 
dragii mei frați şi surori, toate nefericirile omenirii provin 
de la ruperea acestei legături. Bineînţeles, fiecare explică 
lucrurile în felul său: economiştii, prin situaţia 
economică; politicienii, prin situaţia politică; Biserica, 
pentru că oamenii nu merg la slujbă; şi medicii, fiindcă 
bolnavii nu vin să îi consulte. Eu vă spun însă că 
nefericirile lumii se explică prin ruperea acestei legături. 
Acum, această legătură trebuie să se restabilească, cu 
înțelepciune, cu inteligenţă, cu îndemânare. 

Hermes Trismegistul mai spune: „Tu vei separa 
subtilul de grosier cu multă pricepere”. De ce să le 
separăm? Şi ce să mai facem, după ce le-am separat? 
Este simplu: să rupem legătura cu ceea ce este grosier, 
obscur, lipsit de inteligenţă, şi să ne legăm cu ceea ce 
este subtil, luminos, inteligent. Când tăiem legătura cu 
Inteligența Cosmică, aşa cum au făcut-o savanții şi 
gânditorii, ne legăm de absurditate. Detaşarea de un 
lucru implică o apropiere de un altul. Dacă vă 
îndepărtați de Domnul, vă veţi apropia de diavoli. Dacă 
vă îndepărtați de lumina soarelui, vă veți apropia de 
tenebre. lată o lărgire a sensului cuvintelor lui Hermes 
Trismegistul la care nu ne-am gândit. Preceptul: „Tu vei 
separa subtilul de grosier” presupune, subințelege ideea 
că, după separare, se va face o apropiere: detaşându-ne 
de un obiect, de o ființă, ne legăm, în mod fatal, de un 
alt obiect, de o altă ființă. 


Atunci, dacă eu sunt mereu distant cu privire la 
filosofi şi savanți, nu înseamnă că eu mă consider mai 
capabil ca ei. Nu, doar punctul meu de vedere le este 
superior. Eu sunt ca şi copilul care a urcat într-un 
copac şi, de acolo de sus, vede tot ceea ce alții nu pot 
vedea de jos. Când eram foarte tânăr, patru ani, cinci 
ani, aveam patru pasiuni pe care le-am păstrat de altfel 
şi astăzi - sub o formă puţin diferită, desigur. Îmi plăcea 
să mă cațăr în vârful arborilor, să aprind focul, să strâng 
nişte fire (ah, da, ar putea părea ceva prostesc, dar eram 
foarte impresionat de fire) şi de apa curgând. În satul 
din Macedonia unde m-am născut, la picioarele Babunei 
Pianina (muntele Bunicii), erau foarte mari arbori, 
îndeosebi plopi, şi îmi plăcea să urc în aceşti plopi, cât 
mai sus, rămânând acolo timp foarte îndelungat. Când 
mama mă striga, de altfel ea ştia mereu unde să mă 
găsească, eu coboram repede, lăsându-mă să alunec de- 
a lungul trunchiului, şi cum vara nu purtam cămaşă, 
pielea burții mele devenise ca o piele de animal tăbăcită! 
Mie îmi plăceau însă arborii, îmi plăcea să rămân agăţat 
astfel, în vârful celor mai mari arbori... 

Îmi amintesc că, în cazul firelor, eu am provocat 
într-o zi o tragedie. Desigur, eu nu eram conştient; eu 
aveam cinci, şase ani... În familia noastră exista o femeie 
care era țesătoare, iar într-o bună zi, văzând războiul de 
țesut cu toate firele sale, bine aranjate, nu ştiu ce s-a 
întâmplat, dar fiind atât de impresionat de toate aceste 
fire, eu le-am tăiat pe toate pentru a le avea. lată, eu mă 
confesez în fața voastră, ce distrugere! Evident, eu am 
fost pedepsit, dar ce tragedie! îi văd şi acum pe toți 
înnebuniți, alergând în toate direcțţiile...Eu îi priveam 
fără să înţeleg de ce erau în acea stare. Eu tăiasem totul 
pentru a avea toate acele fire. Ce făceam cu acele fire? 
Nimic. De ce acele fire? După aceea, eu am început să 


înțeleg câte ceva. La fel ca şi în cazurile focului şi ale 
apei. 

Bineînţeles, eu am făcut şi cu focul câteva prostii, îl 
aprindeam ca să îl privesc, şi într-o zi am dat foc 
hambarului părinţilor mei. Eu nu am înţeles nici atunci 
de ce toți erau înnebuniţi şi se grăbeau să îl stingă, eu 
consideram că acel foc ce ardea era atât de frumos!...Eu 
eram la fel de încântat să văd apa care ţâşnea, atât de 
transparentă, atât de cristalin! Eu nu am putut 
niciodată să uit: foarte aproape de locul unde locuiam, 
exista un mic izvor care țâşnea din pământ şi rămâneam 
acolo ore întregi să îl privesc. Îl privesc şi astăzi în 
imaginația mea, atât de limpede, atât de pur! Apoi, eu 
m-am gândit întreaga viață la foc şi la apă. De aceea, 
prima conferință ce am ţinut-o se referea la foc şi la apă, 
la legăturile dintre cele două principii masculin (focul) şi 
feminin (apa). Aşadar, nu era ceva întâmplător, era ceva 
din mine pe care îl adusesem din trecut şi care mă 
împingea tocmai spre aceste două elemente, pentru a 
descoperi în ele o întreagă lume nouă. 

Vedeţi, şi în cazul firelor este clar. Eu căutam firele, 
eu nu căutam acele, ele nu-mi spuneau nimic. Pe mine 
mă interesau firele... Cum să interpretăm aceasta? 
Înseamnă că eu posedam acele, principiul masculin. Îmi 
trebuia însă principiul feminin, materia, firele, pentru a 
putea fabrica ţesăturile. În sfârşit, după multă muncă, 
Dumnezeu mi-a dat aceste fire, şi eu le am acum. Eu 
văd însă că voi nu ați căutat niciodată nişte fire, nu ați 
distrus niciodată o întreagă țesătura ca mine! Eu 
mărturisesc că a fost ceva criminal, dar eu mi-am 
îndreptat acea greşeală. Când eu m-am întors în satul 
meu natal, acum câţiva ani (el se află acum în partea 
Macedoniei care aparține Iugoslaviei), acei oameni mai 
trăiau încă, erau foarte bătrâni, iar eu le-am dat ceva 


pentru necazul ce îl provocasem. Nu trebuie să lăsăm 
nimic astfel. Mai devreme sau mai târziu, trebuie să ne 
plătim datoriile. 

Referitor la această tendință de a urca în vârful 
copacilor, ea anunţa deja la mine dorinţa de a privi totul 
de foarte sus, din vârf. Dumnezeu nu mi-a dat însuşirile 
pe care le observ acum la savanți şi filosofi. Aceste 
capacități pe care le au ei sunt formidabile! Eu nu le am, 
dar sunt ca şi un copil căruia îi place să urce foarte sus 
în copaci. Tatăl său, doctor al mai multor universități, 
lucrează în camera sa, la parter: el citeşte, el scrie, iar 
micuțul care este în vârful copacului strigă: „lată, eu îl 
văd pe unchiul care vine! - Şi ce mai vezi? - El soseşte cu 
mătuşa mea. - Şi mai ce? - El are un coş....” Astfel, tatăl 
se informează alături de fiul său care are posibilitatea să 
vadă foarte departe, fiind cocoţat foarte sus. Poate că el 
este un neştiutor, dar, din cauza poziţiei sale, el vede, în 
timp ce tatăl, în ciuda capacităţilor sale, a diplomelor 
sale, nu vede absolut nimic, pentru că el se află prea jos. 
Să vă explic: eu nu sunt aşa orgolios şi vanitos pe cât aş 
putea părea. Eu îmi cunosc capacităţile prea limitate, 
dar eu ştiu, de asemenea, că am fost situat pe un vârf de 
unde am un punct de vedere foarte vast pe care toți 
aceşti oameni care mă depăşesc nu au ajuns să îl aibă. 

Nu-i aşa că nu v-aţi fi aşteptat ca iubirea pentru fire 
să mă ducă atât de departe? Ei da, bagheta magică este 
un fir, o tijă. Chiar şi în corpul nostru, ce reprezintă 
muşchii, sistemul nervos, vasele sanguine? Nişte fire. 
Dar o plantă, un arbore? Nişte fire. De asemenea, şi 
razele soarelui care ajung până la noi sunt nişte fire, 
astfel ca noi să ne putem lega de soare. Vedeţi voi, cât de 
departe ajung lucrurile! La fel, şi viața este o împletire de 
fire, o țesătură. Natura lucrează cu nişte fire, iar lumea 
întreagă lucrează, de asemenea, cu nişte fire, îndeosebi 


femeile, când ele cos, brodează, tricotează. lar acum, 
chiar în industrie, în materiile plastice, nu vedem decât 
fire, mereu nişte fire. 

Cum am putut simţi eu, la cinci, şase ani deja, 
importanța firelor? La acea vârstă era desigur ceva 
inconştient, dar există în spatele acestor impulsuri o 
inteligență misterioasă care mă împingea. Pur şi simplu, 
aceasta se petrecea pentru a mi se arăta că nimic nu 
apare din întâmplare, deoarece în ziua când eu am 
început să-mi revizuiesc toate aceste gusturi, în 
aparență atât de ciudate ale copilăriei mele, eu am 
descoperit o lume nebănuită. Viaţa nu reprezintă în sine 
altceva decât nişte fire, nişte fire...Ce sunt cromozomii? 
Nişte fire, iar caracterul unei ființe, ereditatea sa, 
structura sa, sunt înscrise în aceste fire. lar telefonul, 
aparatele de emisie-recepţie, ordinatoarele sunt tot nişte 
fire, nişte fire împletite. Atunci, s-ar spune că totul este 
un fir. Este formidabil! 

Oamenii se ocupă de toate firele, dar ei au tăiat 
acest fir esenţial despre care eu vă vorbesc şi pentru 
care eu lucrez să leg cele două lumi. Aceasta este 
adevărata magie. Ştiţi cum putem defini magia? Eu am 
citit aceasta în Bulgaria când eram încă foarte tânăr. Eu 
aveam cincisprezece ani, şi mi-a căzut în mâini o carte 
de chiromanţie de Desbarolles în care, printre alte 
lucruri foarte interesante, el spunea această frază ce m- 
a surprins: „Magia este o comparaţie între cele două 
lumi”. Bineînţeles, la acea vârstă, eu nu am înțeles. La 
cincisprezece ani nu poți înțelege totuşi profunzimea 
unei asemenea idei. După mine, magia era o ştiinţă 
datorită căreia puteai să comanzi spiritelor, să faci nişte 
minuni. Totuşi, această frază m-a preocupat, eu mi-am 
amintit de ea, iar mai târziu, reflectând, studiind, eu am 
înțeles că în ea exista un mare adevăr. Pentru a compara 


două lucruri, trebuie să le legăm între ele. Aşadar, 
această comparație trebuie să fie, mai întâi, o legătură. 
Adevărata magie este comparațţia dintre lumea divină şi 
lumea fizică, datorită legăturii existente între ele. Magia 
nu poate exista în afara acestei legături. 

lată ceea ce eu am înţeles, şi de aceea eu insist, de 
ani de zile, atât de mult asupra acestei probleme a 
legăturii. Întreaga mea filosofie se bazează pe acest mic 
fir, legătura dintre cele două lumi. Suprimaţi această 
legătură, şi după o vreme totul s-a terminat, nimic nu 
mai are sens, cădeţi în absurd, fiindcă totul este 
împrăştiat, dezorganizat. Dar, imediat ce restabiliți 
legătura, totul devine clar, simplu şi limpede în fața 
voastră. Priviţi, este întuneric şi vă legaţi la priză: 
lumina apare, totul se luminează. 

Dacă preferaţi, în locul cuvântului „legătură” puteţi 
folosi, de exemplu, cuvântul „pod”. Este acelaşi lucru. 
Un pod leagă cele două maluri ale unui râu. Dacă nu 
există vreun pod, nu puteţi trece. În timpul unui război 
se încearcă mereu distrugerea podurilor pentru a 
dezorganiza forțele inamice. Dar şoselele? Căile de acces, 
drumurile, şoselele constituie deopotrivă nişte legături. 
Distrugeţi podurile, distrugeţi drumurile, şi o ţară este la 
pământ, fiindcă nici o circulație nu mai este posibilă. La 
fel ca în cazul secționării unei artere: organul alimentat 
de ea moare, deoarece nu mai primeşte hrană. lar 
oamenii care au rupt legătura cu Cerul îşi închipuie că 
nu se va schimba nimic, că ei vor continua să fie 
alimentați, fericiți, împliniți. Oh, Doamne, ce proşti sunt! 
Din fericire, există alte legături pe care ei nu au reuşit să 
le taie! Deoarece sunt încă vii, înseamnă că ei nu au 
tăiat coarda de argint ce îi leagă de corpul lor fizic; ei nu 
au tăiat nici legătura cu aerul, cu apa, cu hrana. Unii 
nu au rupt legătura nici cu societatea sau cu părinții 


lor, dar au rupt legătura cu Tatăl Ceresc şi, încet-încet, 
dacă vor continua, ei vor rupe şi celelalte legături. 

Se mai pot găsi unele echivalente ale cuvântului 
legătură şi în alte domenii. De ce vorbim despre o 
„legătură” între un bărbat şi o femeie?...Dar naşterea 
unui copil? Un copil se naşte pentru că tatăl şi mama au 
stabilit o legătură. Înţelegeţi bine că este chiar magie: 
bărbatul şi femeia au stabilit o legătură, şi apare un 
copil care vorbeşte, care acționează, care trăieşte. Există 
mereu o mică tijă, o mica baghetă magică pe care 
trebuie să o legăm la priză, să o introducem undeva, 
astfel ca forțele să înceapă să circule. Fiecare om posedă 
această baghetă magică, dar dacă el nu stabileşte 
„legătura”, copilul nu apare. Bărbaţii şi femeile practică 
aceasta fără încetare, dar ei nu au înțeles nimic. 
Restabilirea legăturii, contactul dintre cele două lumi: 
lumea feminină şi lumea masculină, lumea de jos şi 
lumea din înalt, lumea receptivă şi lumea emisivă, nu 
există magie mai înaltă. Unde veți întâlni un eveniment 
mai important decât naşterea unui copil? Tot restul 
păleşte înjur. 

Conceperea unui copil nu este însă numai un 
fenomen ce se produce în planul fizic între un bărbat 
fizic şi o femeie fizică. Nu, există şi alte domenii în care 
putem concepe un copil. lată lucrarea esenţială ce vă 
aşteaptă. Să nu vă neliniştiți dacă nu înţelegeţi, încă, pe 
deplin, o veţi face în alte conferințe. 


Sevres,14 ianuarie 1968 


Cap. 16 - Dacă eşti lumină, te vei îndrepta spre 
lumină” 


Conferinţă improvizată 

Maestrul Peter Deunov spunea într-o zi: „Oaia ştie 
că este oaie şi merge alături de oi. Lupul ştie că este lup 
şi merge alături de lupi. Omul ştie că este un om şi 
merge alături de oameni. Fiecare se determină pe sine 
după specia sa... Iar tu, unde te duci? Dacă eşti lumină, 
te vei îndrepta spre lumină”. Da, cele mai mari legi ale 
creației sunt ascunse în această imagine simplă conform 
căreia fiecare se îndreaptă spre ceea ce îi seamănă. 
Astfel se determină viitorul fiecărei ființe. 

Cei care au studiat legăturile dintre ființa umană şi 
forțele naturii au descoperit că între ele există o 
corespondenţă absolută. Fiecare vibraţie tinde să 
găsească o altă vibrație asemănătoare cu ea pentru a 
fuziona cu ea, şi toate creaturile, prin vibraţiile lor, prin 
lungimile lor de undă determinate, intră în legătură cu 
alte ființe, cu alte entități şi alte forte din cosmos care 
posedă aceleaşi lungimi de undă, aceleaşi vibrații. 
Aşadar, prin gândurile sale, prin sentimentele sale, prin 
faptele sale, omul intră în afinitate cu nişte regiuni, cu 
nişte entități care posedă aceleaşi lungimi de undă şi, 
prin forța atracției, ei trebuie să se întâlnească, mai 
devreme sau mai târziu. Dar cum oamenii nesocotesc 
aceste adevăruri, ei ajung în final în fața unor ființe sau 
a unor situații îngrozitoare. 

Lumina Ştiinţei Iniţiatice ne dă toate puterile să ne 
creăm destinul şi viitorul dorit. Dacă vom şti să hrănim 
în noi anumite dorinţe spirituale, nimic nu va putea să 
ne împiedice apoi să atingem alte locuri, întâlnind acolo 


ființele frumoase, luminoase, nobile, pe care ne dorim să 
le întâlnim. Totul este ascuns în aceste cuvinte: „Oaia 
ştie că este oaie şi merge alături de oi. Lupul ştie că este 
lup şi merge alături de lupi...” Fiecare ființă se 
determină pe sine prin alegerea propriului ideal. În înalt, 
în lumea invizibilă, subtilă, ea se determină instantaneu, 
dar pentru a vedea consecinţele în planul fizic este 
nevoie de timp. În fiecare zi, în fiecare oră, în fiecare 
minut, vă determinaţi viitorul: dacă alegeți lumina, totul 
s-a determinat imediat, vă veţi găsi în veşnica slavă; iar 
dacă, după un moment, alegeți tenebrele, este 
determinat deopotrivă, vă veți găsi în Infern. 

Voi vă determinaţi în fiecare clipă; dar, pentru ca 
această determinare să aibă anumite consecințe în 
planul fizic, trebuie să treacă nişte secole. Cu toate că, 
în realitate, nimic nu este schimbat aici, ceva s-a 
schimbat în înalt, în direcţie, ca atunci când un acar 
acționează un macaz pentru ca trenul să-şi schimbe 
traseul. Aşa procedează omul în fiecare zi, uneori de mii 
sau de zeci de mii de ori pe zi. Într-un moment, el 
urmează direcția Infernului, iar în minutul următor, 
direcția Cerului; aici, în planul fizic, nimic nu se mişcă 
încă, dar fiecare schimbare este înregistrată. Pentru ca 
această determinare să rămână neschimbătoare şi să vă 
modeleze definitiv viața, trebuie să o menţineţi fără nici 
o slăbiciune. Dacă vă schimbaţi însă în fiecare moment 
direcția, trenul care va trece vă va îmbarca de fiecare 
dată spre alte regiuni. 

Aşadar, omul îşi determină în fiecare clipă destinul. 
Aceasta nu se manifestă încă în exterior, pentru că 
trebuie timp îndelungat pentru a schimba formele 
materiei ce sunt deja cristalizate. De exemplu: aveţi o 
bucată de fier a cărei formă nu vă place, şi doriți să îi 
daţi o altă formă. Ciocăniţi, ciocăniți, dar este nevoie de 


timp şi nu ştiţi încă dacă veţi reuşi. Dar, dacă o puneţi 
pe foc, ea se va înmuia şi o veți putea modela. Trebuie să 
lovim astfel timp îndelungat, adică să menţinem acelaşi 
ideal, aceleaşi gânduri, aceleaşi dorinţe, aceeaşi muncă 
pentru a da o formă nouă existenței noastre, destinului 
nostru. Este ideea conținută în aceste câteva cuvinte: 
„lar tu, unde te duci? Dacă eşti lumină, te vei îndrepta 
spre lumina”. Este fatal, iar dacă eşti întuneric... 

Nimeni nu poate schimba aceste legi, Dumnezeu 
însuşi le-a insuflat materiei. Nimeni nu-şi poate duce 
lipsa de armonie în regiunile unde domneşte lumina, iar 
cel care trăieşte în lumina, orice s-ar face pentru a-l 
duce în Infern, va fi respins. Numai dacă el îşi schimbă 
direcția, desigur; în acest caz, el va merge într-o zi sau 
alta să viziteze Infernul. lată sensul cuvintelor 
Maestrului. 

Foarte puţini oameni îşi dau seama încotro se 
îndreaptă, ce direcție urmează... Şi totuşi fiecare, în mod 
conştient sau inconştient, a luat deja un bilet, dar nu 
ştie unde. Acum, luați-vă în mod conştient un bilet 
pentru împărăția lui Dumnezeu din înalt. Nu trebuie să 
aibă vreo importanţă pentru voi în cât timp vă veţi atinge 
țelul; veţi ajunge acolo, este sigur. Timpul mai lung sau 
mai scurt depinde de iubirea ce o aveţi, de intensitatea 
dorinței voastre. Dacă o doriți cu ardoare şi cu o 
credință de nezdruncinat, vă veți găsi imediat în 
împărăția lui Dumnezeu... „Dacă eşti lumină, te vei 
îndrepta spre lumină...” 


Sevres, 15 aprilie 1965 


Cap. 17 - Problema dublului - Noile înregistrări 


Conferinţă improvizată 

Lectura gândului zilei: 

„Fiecare lucru are dublul său în natură. Orice ați 
face, o faceți în dublu. Dacă ajutaţi pe cineva sau dacă îi 
faceți rău, originalul acestei acțiuni dispare, dar ea îşi 
lasă pecetea în voi înşivă. De aceea, străduiți-vă să faceți 
numai bine şi, în timpul rugăciunilor, al meditațţiilor, 
întăriți în voi dorinţa de a ajuta şi a iubi toți oamenii”. 

Da, fiecare lucru posedă dublul său în natură, 
însuşi corpul nostru fizic are dublul său: corpul eteric 
care are exact aceeaşi formă şi aceleaşi funcții ca el, cu 
toate că este constituit dintr-o materie diferită, mult mai 
subtilă. Orice ați face, această acțiune lasă în voi o 
urmă, o pecete. Dacă aţi făcut cuiva bine, el a plecat, v-a 
părăsit, a dispărut, dar a lăsat în voi o amprentă de 
aceeaşi natură ca a sa. lar dacă ați făcut rău, acest rău 
vă părăseşte, dar el lasă în voi un dublu, exact de 
aceeaşi natură ca a lui, care continuă să lucreze, să 
distrugă, să descompună. lată un lucru pe care oamenii 
nu îl ştiu. Când ei fac bine sau rău, ei se gândesc că 
acesta nu va ajunge mai departe decât fapta comisă. Ah, 
nu, din nefericire sau din fericire, nu se întâmplă 
astfel... din nefericire, dacă ei au făcut rău, şi, din 
fericire, dacă au făcut bine. 

Nu este vorba numai despre om şi faptele sale, ci de 
tot ce există în natură: plantele, insectele, animalele, 
stelele, munţii... totul are un dublu. Dar, pentru 
moment, numai omul ne interesează. Clarvăzătorii văd 
dublul eteric al omului; iar în anumite cazuri, acest 
dublu  eteric poate fi retras şi omul îşi pierde 


sensibilitatea: putem să îl înțepăm, să îl lovim, să îl 
ardem, el nu mai simte nimic, în realitate, chiar şi 
retras, corpul eteric rămâne legat de corpul fizic prin 
coarda de argint. lar dacă această coardă se rupe dintr- 
un motiv sau altul (un şoc, o rană, o boală), omul moare. 

Eu aş mai adăuga ceva: de asemenea, corpul astral 
şi corpul mental au un dublu: dublul astral şi dublul 
mental, care le aduc nişte energii (pentru corpul astral, 
sub forma unor energii din domeniul sentimentelor, iar 
pentru corpul mental, nişte energii din domeniul 
gândului). Dacă dublul astral este detaşat, omul devine 
complet indiferent la orice lucru, el nu mai trăieşte nici 
sentimente, nici emoţii. La fel, când dublul său mental 
este detaşat, el nu mai poate gândi. lată nişte fapte ce 
nu sunt încă bine cunoscute, nici explicate. Dacă 
medicii şi psihiatrii le-ar fi cunoscut, ei ar fi descoperit 
rațiunea multor fenomene psihice care, până aici, le-au 
părut inexplicabile şi ale căror cauze le căutau în planul 
fizic, în timp ce, adesea, ele nu se găsesc în planul fizic. 

Acum, să ne oprim puţin asupra acestui dublu. Voi 
ştiţi că, în administrație, când întocmim un act oficial, o 
decizie, ne facem o copie, iar acum, o fotocopie. 
Originalul este depus, dar copia se păstrează în arhive 
pentru a o putea consulta. La fel este peste tot în 
natură; iată de ce există mereu un dublu pentru fiecare 
din acțiunile noastre; iar când plecăm în lumea de 
dincolo, ne prezentăm în fața Cerului tocmai cu acest 
dublu sau, mai degrabă, cu cele trei dubluri fizic, astral 
şi mental, pentru toate faptele noastre, sentimentele 
noastre şi gândurile noastre. Originalele au fost duse, 
nu se ştie unde, până la planete, până la stele, nu le mai 
putem recupera, este prea târziu, dar rămâne mereu în 
noi un dublu fidel şi veridic. 


Când omul ajunge lumea de dincolo, el se găseşte în 
fața unei adunări de spirite foarte evoluate, iar acolo, el 
trebuie să asiste la proiecția întregii sale vieți. Toate 
acele amprente sunt audibile, vizibile, şi el trebuie să le 
privească, să le asculte. Această proiecţie nu se face 
pentru acele spirite, ele nu au nevoie să fie informate 
despre viața acelui om, ele o cunosc deja, ele îi cunosc 
dinainte calitățile, gradul său de evoluție, păcatele, 
crimele şi faptele sale bune. Omul este cel care nu se 
cunoaşte, sărmanul, el este cel ignorant şi îşi închipuie 
că este un monstru...sau, dimpotrivă, o divinitate! Iar 
cum el se înşeală, i se arată, cu exactitate, ceea ce a fost 
în viaţa sa. 

Noi suntem cei care avem nevoie să fim instruiți, nu 
entitățile lumii invizibile. Aşadar, noi păstrăm cu toţi 
aceste dubluri în sinea noastră, ca să le putem lua cu 
noi când va trebui să plecăm în lumea de dincolo. Iar 
acum, credeți sau nu, nu veți putea schimba realitatea, 
lucrurile stau astfel şi vor rămâne aşa independent de 
credința voastră. Bineînţeles, este mai rezonabil să crezi 
şi să accepțţi, fiindcă astfel te poţi corecta, te poți 
perfecționa. Dacă toți ar cunoaşte aceste mari adevăruri, 
eu cred că foarte puţini ar vrea să mai rămână în 
slăbiciunile lor. Dar cum nu le cunosc, ei continuă să 
trăiască ca înainte, fără să se îndoiască de consecințele 
faptelor lor. De aceea, oamenii trebuie instruiți, mai ales 
copiii, spunându-li-se: „lată, există nişte legi care 
spun...” şi chiar dacă, pe moment, ei nu înțeleg prea 
bine, ei se vor opri mai târziu să reflecteze asupra lor şi 
vor avea, îndeosebi, ocazia de a verifica că acela era 
adevărul. 

De exemplu, ce se întâmplă când un om a comis o 
crimă? De ce există fără încetare o amintire, un clişeu 
care revine, care nu îl lasă liniştit? Totuşi, crima s-a 


înfăptuit, s-a încheiat, este ceva de domeniul trecutului, 
nu mai rămân nişte urme vizibile şi criminalul este 
liniştit. Da, dar dublul a rămas şi el nu mai ştie cum să 
se descurce. Aşadar, nu mai trebuie să studiem Cărțile 
Sfinte ale omenirii pentru a crede în aceste lucruri, le 
putem verifica imediat în noi înşine. De ce aceste 
amintiri, aceste imagini de care omul nu reuşeşte să se 
descotorosească, aceste reproşuri pe care conştiinţa i le 
face, încât el nu mai poate nici să mănânce, nici să bea, 
nici să doarmă, până când el nu a îndreptat totul? 
Fiindcă totul se înregistrează în el. 

Inteligența Cosmică a avut timp să adapteze orice 
lucru şi să aranjeze cu înțelepciune universul. Numai în 
mintea oamenilor, sărmanii, totul este dezordonat, 
haotic, fără sens. Orice li s-ar explica cu privire la acest 
subiect, ei spun: „Nu, eu nu cred”. Cine se cred ei 
pentru a spune un asemenea lucru? Dacă ei sunt atât 
de mari, atât de dezvoltați spiritual, de ce în viața de 
toate zilele ei sunt atât de mici, de slabi, atât de 
neputincioşi să schimbe cursul lucrurilor, să iasă din 
frământările şi neliniştile lor? 

Aşadar, totul se înregistrează. Cunoaşterea acestei 
legi vă poate fi de ajuns să înțelegeți că trebuie să fiți 
foarte atenți să nu cădeți în capcană. Fiindcă toate 
gândurile rele ce vă vin în minte şi pleacă lasă de fapt în 
voi nişte amprente care vor rămâne pe veşnicie. De 
îndată ce au fost imprimate, clişeele au tendința să se 
repete fără încetare, până la infinit. Eu v-am vorbit 
deseori despre acest subiect, explicându-vă cum aţi 
putea imprima nişte clişee noi, astfel ca toate aceste 
obiceiuri jalnice ce le-aţi contractat în trecut să nu se 
mai repete. Dacă voi nu faceţi nimic să le înlocuiţi, ele se 
vor repeta în fiecare din reîncarnările voastre, de fiecare 
dată când veţi reveni pe pământ. Dacă nu interveniţi, nu 


există nici un motiv ca defectele voastre să nu reapară 
exact la fel. Calitățile bune trebuie păstrate, trebuie 
chiar întărite, perfecționate, iar ceea ce este bun poate fi 
mereu mai bun; dar trebuie să înlăturăm mereu 
deficiențele. 

Oamenii nu cunosc mare lucru ca să-şi îndrepte 
defectele; ei sunt nefericiți, deprimați, descurajați, 
pentru că ei sunt mereu pe cale să lupte împotriva 
anumitor obiceiuri pe care au început să le aibă, nu se 
ştie de când, şi de care nu reuşesc să se debaraseze. În 
realitate, în loc să ne oprim asupra unor deformări care 
sunt rezultatul unei lucrări de distrugere din trecut, este 
de preferat să ne oprim asupra a ceea ce este de făcut pe 
viitor. Aşadar, de acum înainte, trebuie să vă spuneți: 
„Acum, eu voi repara totul, eu voi reconstrui totul” şi, în 
fiecare zi, cu o tenacitate, cu o credință de nezdruncinat, 
cu o convingere absolută, să lucraţi în acest sens, adică 
să folosiți toate elementele pe care Dumnezeu vi le-a dat: 
imaginația, gândul, sentimentul, şi să vă concentrați 
proiectând în voi înşivă cele mai frumoase imagini: să vă 
vedeți în muzică, să vă vedeți în lumină, să vă vedeţi în 
soare, în perfecțiunea formelor, cu nişte calități de 
bunătate, de generozitate, cu posibilitatea de a-i susține 
pe ceilalți, de a-i ajuta, de a-i lumina. 

Din moment ce totul se înregistrează, trebuie 
înregistrat ce există mai perfect. Veţi vedea, dacă veți 
începe această lucrare, veţi fi atât de ocupați, de 
inspirați, veți găsi în ea un izvor de bucurie inepuizabilă, 
fiindcă veţi fi pe cale să construiri în voi înşivă templul 
Domnului. Eu nu cunosc o lucrare superioară acesteia: 
să construieşti în tine însuți templul Domnului, folosind 
cele mai bune materiale, gândurile, sentimentele şi 
faptele cele mai dezinteresate...* 


Aceste preocupări sunt foarte îndepărtate pentru cei 
mai mulți oameni care caută numai să înregistreze 
câteva cunoştinţe în mintea lor fără să înceapă 
adevărata lucrare. 

Diferența dintre învățământul nostru şi toate 
celelalte şcoli este că, în şcoli se învaţă, în timp ce, aici, 
se lucrează. Anumite cunoştinţe pot fi utile, dar ele nu 
ne transformă. Numai lucrarea ce o înfăptuim este cea 
care ne transformă, şi nu ceea ce am citit sau auzit. 
Cunoştinţele ne pot determina sa înfăptuim lucrarea, 
dar noi nu ne vom transforma niciodată dacă nu ne 
mişcăm, dacă noi nu declanşăm nişte forte în noi. Orice 
am învăţa, noi vom rămâne aceiaşi. 

În Fraternitatea Albă Universală primim câteva 
cunoştinţe, bineînțeles, dar mai ales un impuls pentru a 
înfăptui această lucrare de transformare a întregii ființe 
mergând în fiecare zi foarte sus, căutând nişte materiale, 
ca un arhitect, ca un zidar, ca un muncitor. Unii vor 
spune: „Dar mie nu-mi place deloc să înfăptuiesc 
această lucrare!” Şi iată cum ei se situează repede. Toate 
creaturile sunt clasificate în natură; toate şi-au găsit un 
adăpost, o vizuină, toate şi-au confecționat o piele, o 
blană, nişte pene, în conformitate cu gusturile, cu 
tendințele lor. De asemenea, şi pe noi natura ne va 
clasifica într-o zi, în funcție de înclinările noastre. Acest 
clasament este destinul. 

Unii sunt predestinaţi să fie bolnavi, alții sunt 
predestinați să sufere nişte eşecuri, alții sunt 
predestinați să fie prost trataţi, să devină nişte victime. 
Dar ei înşişi sunt cei care s-au predestinat, s-au 
determinat. Veţi întreba: „Putem scăpa de acest destin?” 
Nu în actuala încarnare; dacă în precedenta încarnare 
am fi fost inteligenți şi cumpătaţi, am fi putut aranja 
multe lucruri pentru aceasta. Acum, avem numai mari 


posibilități pentru viața următoare, dar numai lucrând zi 
şi noapte să facem alte înregistrări. 

Eu ştiu că lucrurile despre care vă vorbesc sunt 
foarte dificil de realizat. Unde să găsim în noi înşine 
această bunăvoință, acest elan de a începe o lucrare şi a 
o continua? Mai întâi, o lucrare asupra ta însuți, iar 
ceea ce faci asupra ta însuți se reflectă la fel de 
binefăcător asupra celorlalți. Toate celelalte lucrări, toate 
aceste activități materiale bine combinate, numai 
Dumnezeu ştie dacă ele sunt benefice pentru ceilalți! Iar 
aceasta se înregistrează, aceasta se înregistrează pe 
nişte aparate...La sfârşit, când omul ajunge în lumea de 
dincolo, entitățile celeste nu îl mai întreabă: „Cum ai 
trăit?... Ce ai făcut?... Ai ajutat câteva persoane?... Le-ai 
alinat durerea, le-ai orientat către Izvor?” Ele nu mai îi 
pun întrebări, ştiind dinainte că el va minți, dar ele iau 
din om câteva mici bobine, le proiectează, şi atunci ce va 
vedea el! 

Veţi spune: „Nu este posibil aşa ceva!” Ba da, 
acestea sunt nişte bobine minuscule, nişte atomi pe care 
întreaga viață a omului este înregistrată... Uitaţi-vă la 
benzile magnetice: aveţi în față o bandă, nu se aude 
nimic, dar puneţi această bandă într-un aparat potrivit 
şi auziți... Bărbierul din Sevilla. Aşadar, pentru a vă 
împiedica să spuneţi tot felul de poveşti şi să vă 
justificaţi, sunteți chemați şi vi se spune: „Aşează-te aici 
cu înțelepciune”. Sunteţi puşi în fața unui ecran şi 
vedeți totul, totul până la cele mai mici detalii. Iar atunci 
povestea nu mai spune cum vi se ridică părul în cap. 
Veţi spune: „Dar nu avem păr în acel moment. Suntem 
fără păr!...” Există un alt păr, de o altă natură. V-aţi 
lăsat aici părul fizic, dar aveţi un alt păr care se ridică. 
lată că nu mai putem să mințim. 


Toate acestea, dragii mei frați şi surori, sunt 
prezentate în Cărţile Sfinte, mai ales cele din Egipt, de 
pildă în Cartea Morților, deşi nu este povestit totul în 
acelaşi fel. Acolo, moartea se prezintă în fața lui Osiris, 
sufletul său este cântărit etc...De asemenea, există şi 
Cartea Tibetană a Morților ce ne dezvăluie diferitele 
momente ale trecerii sufletului în lumea de dincolo, 
judecata sa şi condiţiile renaşterii sale. 

Aşadar, eu v-am spus câteva cuvinte despre 
înregistrare. Aţi observat, mai ales, cât de important este 
să puteți face zilnic noi înregistrări, mai bune. Dar 
vechile  înregistrări?... Încet-încet, veţi reuşi să le 
acoperiți prin altele noi. lată o perspectivă ce vă poate 
încuraja. 

Din nefericire, veți mai continua să faceți nişte 
înregistrări ce nu vor fi extraordinare, pentru că veți fi 
antrenați de cei care sunt deja acolo, înăuntrul vostru. 
Dar, cel puţin, să fiți conştienţi să nu lasaţi lucrurile să 
se agraveze. Imediat ce vă veți da seama că ați 
înregistrat ceva rău, reacționați, îndreptaţi lucrurile 
pentru a împiedica consecințele. Aţi avut un gând rău 
despre cineva, ați rostit câteva cuvinte jignitoare, ați 
distrus ceva, conştientizați toate acestea şi îndreptaţi-le. 
Pentru moment, nu puteţi face mai mult, dar cel puţin 
faceţi-o. Unele persoane nu fac nimic, chiar nimic, să 
îndrepte un gând sau o faptă negativă. De câte ori nu 
am observat-o! în timp ce alţii, cel puţin îşi spun: „Mi-a 
scăpat, eu nu m-am putut controla!” Ni se poate 
întâmpla tuturor, dar cel puţin trebuie să ne dăm seama 
şi să încercăm imediat să îndreptăm lucrurile. 

Aceste adevăruri sunt nişte bogății incalculabile, 
dragii mei frați şi surori. Eu am dat totul să le cunosc, 
eu eram atât de convins de valoarea lor încât am 
sacrificat totul să le obțin. Dar voi? De abia dacă dați doi 


bani pe ele. Cea mai mare valoare pentru voi o au banii, 
casele, maşinile, hainele, câinii, pisicile, cotețul cu 
păsări...Cerul îi apreciază pe oameni în funcție de 
atitudinea lor față de ideile divine. Oare voi cunoaşteţi 
lista adevăratelor valori ale lucrurilor? Pentru mine, 
nimic nu este mai important decât cunoaşterea 
adevăratei valori a fiecărui lucru. 


Bonfin, 5 septembrie 1973 


Cap. 18 - Morala îşi are importanţa deplină în lumea 
de dincolo 


Conferinţă improvizată 

Ştiţi pentru ce savanții obțin atâtea succese? Pentru 
că ei au o religie. Da, dar o religie a lor, foarte specială. 
Ei au studiat fiecare corp, fiecare element, ei au observat 
că fiecare are nişte proprietăți stabile, fiind determinate 
o dată pentru totdeauna, iar acum ei au nişte convingeri 
absolute, o credință de nezdruncinat; ei cred cu tărie în 
concluziile lor privind proprietăţile chimice, fizice şi 
mecanice ale corpurilor, şi datorită acestei credinţe de 
nezdruncinat, ei obțin unele succese extraordinare, ei 
trimit chiar nişte oameni în spațiu. 

lată religia savanților, dar ea se limitează la materie; 
ei nu au mers mai departe, întrebându-se care este 
Inteligența care a organizat lumea şi a determinat 
proprietățile fiecărui lucru. De aceea, le mai rămâne de 
descoperit că succesele lor dovedesc, de o manieră 
indiscutabilă, existența unei Inteligente  Cosmice. 
Fiindcă nu fiecare element a decis el însuşi să aibă într- 
o zi anumite proprietăți, o anumită greutate, o anumită 
culoare, o anumită consistență, anumite afinități, 
anumite radiații sau un anumit număr de electroni. 

Aşadar, datorită acestei convingeri absolute că 
aceste corpuri, aceste elemente au nişte proprietăți fixe 
şi neschimbătoare, savanții obțin nişte rezultate; dacă 
nu ar fi avut această certitudine, ei nu ar fi îndrăznit 
niciodată să se avânte în unele aventuri atât de 
periculoase, aşa cum fac la ora actuală. Vedeți, aceasta 
este un fel de religie, un crez bazat pe cunoaşterea 
proprietăților chimice, fizice şi mecanice ale corpurilor. 


Or, ce sunt chimia, fizica şi mecanica? Chimia este 
studiul materiei; fizica este cea a forțelor, a energiilor; iar 
mecanica reprezintă studiul mişcării care este 
intermediarul dintre materie şi forță. 

Savanțţii au şi ei o trinitate în felul lor. Numai că, eu 
repet, ei trebuie să mai parcurgă încă câteva grade: 
trebuie ca ei să recunoască existența unei Inteligenţe 
Cosmice care a organizat de o manieră extraordinară 
toate elementele pe care ei le studiază, trebuie ca ei să 
înceteze să se abată de la ea şi să înceteze să mai 
încerce să îi influențeze pe ceilalți, forțându-i să se lege 
numai de planul fizic. 

Aşa cum vă spuneam ieri, viața este foarte scurtă, 
viața nu este decât un vis. Toate religiile ne învaţă că ne 
aflăm pe pământ pentru foarte puţin timp şi că nu 
trebuie să uităm adevăratul sens al existenței noastre, 
închipuindu-ne că totul se găseşte aici. Dacă noi 
considerăm că totul se află pe pământ şi că este cazul să 
fim numai bine instalați aici, când vom ajunge în lumea 
de dincolo vom fi primiți ca şi cei mai mari neştiutori. 
Desigur, există multe lucruri de spus despre acest 
subiect. Venim pe pământ pentru foarte puţin timp, apoi 
ne reîntoarcem în lumea de dincolo pentru mult timp, 
apoi revenim, apoi plecăm din nou...Există aici un sens 
foarte profund. Toate religiile menţionează aceste plecări 
şi reveniri, dar oamenii nu au înțeles aproape niciodată 
sensul lor profund, şi îl înțeleg din ce în ce mai puțin, 
atât de mult sunt copleşiți de viața pământeană şi 
succesele materiale. 

Reugşita în planul fizic este un lucru, iar reuşita în 
planul invizibil este un altul. Cum reuşim în lumea 
invizibilă? Eu v-am explicat mult timp că morala nu este 
o invenție umană, deşi noi credem aşa ceva, ea se 
bazează pe legile naturii şi această morală cosmică ce o 


găsim înscrisă peste tot este un principiu esenţial, cel 
mai important al creaţiei. Oamenii au preferat să se 
descotorosească de ea, imaginându-şi că ar fi astfel mai 
liberi şi mai liniştiți şi s-au agăţat de planul fizic, acolo 
unde nu mai este nevoie de morală, unde putem liniştiți 
să furăm, să înşelăm, să distrugem, să masacrăm. Este 
adevărat, în planul fizic nu avem nevoie de morală. Veţi 
spune că există totuşi o justiție, nişte tribunale şi nişte 
închisori pentru pedepsirea hoţilor şi a criminalilor. Da, 
eu ştiu bine că există unele mici instituții umane ce îi 
deranjează pe oameni în proiectele lor: dacă ei sunt 
prinşi, ei vor fi pedepsiţi, dar dacă ei reuşesc să încalce 
legile fără fie prinşi, dacă ei au comis „crima perfectă”, 
atunci s-a terminat, ei scapă de pedeapsă. Atunci, ce 
mai reprezintă această morală? 

De aceea, eu vă spuneam că, atât timp cât omul se 
află pe pământ, nu este atât de necesar pentru el să fie 
moral. Dar, când el părăseşte pământul, întreaga morală 
îi apare în față, şi el trebuie să îndrepte, să corecteze, să 
sufere şi să-şi plătească greşelile până la ultimul bănuţ. 
Morala îşi are întreaga valoare şi întreaga importanță 
tocmai în lumea de dincolo, în lumea invizibilă. Aici, se 
presupune că o putem neglija, că îi putem încălca toate 
legile: este de ajuns să fii cu adevărat zdravăn, viclean şi 
rău...Pe pământ nu există decât un caz în care morala 
este necesară, este acel moment când omul vrea să 
trăiască din nou o viață celestă şi armonioasă, în acord 
cu întreaga splendoare şi perfecţiune divine. Atunci, da, 
suntem obligați să respectăm morala. Dacă nu, mulți 
oameni se lipsesc de ea şi ei cred că aceasta nu îi 
împiedică să trăiască: ei mănâncă, ei beau, ei se culcă şi 
trăiesc ca animalele, fără să se preocupe de morală. 
Numai că, în acele momente, le este cam greu să 
trăiască în pace unul cu altul şi este puţin supărător. De 


îndată ce ei vor să trăiască în societate, apare aceasta 
morală sfântă care intervine şi îi obligă să accepte 
anumite privaţiuni, anumite eforturi, deoarece, pentru a 
trăi în armonie cu ceilalți, în simpatie şi iubire, nu ne 
putem lipsi de legile moralei. 

Morala este legată de latura subtilă a vieţii, şi fiindcă 
oamenii nu mai cred în existența acestei laturi subtile, 
pentru că ei nu au studiat lumea invizibilă, bazele şi 
legile sale, ei au respins complet morala. Ei nu ştiu că, 
atunci când plecăm în lumea de dincolo, numai morala 
contează, adică legile armoniei, ale iubirii, ale 
generozitățţii, ale justiției şi ale purității. Dacă pe pământ 
noi am încălcat aceste legi, vedem apărând din lumea de 
dincolo toate aceste transgresiuni ca nişte forme 
monstruoase, iar dacă suntem prinşi, suntem zdrobiți. 

Oamenii îşi imaginează uneori că ar fi fost mai liberi 
şi mai fericiți dacă nu ar fi trebuit respectate legile 
morale. Dar, pentru a construi lumea, Inteligența 
Cosmică nu i-a consultat pe ignoranți, ci, dimpotrivă, ea 
a cântărit atât de bine, a măsurat şi a prevăzut cauzele 
şi consecințele, a reglat şi a adaptat atât de bine 
elementele universului, încât nimeni nu poate concepe 
proiectele unei lumi mai bine organizate. Unii se gândesc 
chiar că Dumnezeu nu a făcut bine lumea, că totul ar fi 
fost mult mai bine în alt fel. Biete creiere! Dacă li s-ar 
întâmplat exact ce vor, ei ar fi țipat, dându-și seama că 
este mai rău. 

Se povesteşte că un trib de ţigani a trimis într-o zi o 
delegație la Domnul: „Doamne, au spus ei, Tu nu ai 
făcut bine lucrurile. Priveşte: noi suntem mereu pe 
străzi, viața nu este uşoară pentru noi, iar când vine 
iama, cum nu mai găsim destule lemne să ne încălzim, 
înghețăm şi mulți dintre noi mor de frig... Atunci, 
Doamne, Tu nu ai putea suprima iama? - Bineînţeles, 


spune Domnul, este posibil, să fie exact aşa cum vreți 
voi, să nu mai existe iarnă!” Vă gândiţi dacă ţiganii s-au 
întors mulțumiți... Lunile au trecut şi toate insectele au 
început să se înmulțească: țânțarii, lăcustele, viespile, 
broaştele etc... Cum nu mai exista iarnă, ele nu mai 
mureau, ele creşteau, distrugeau totul şi îi hărțuiau pe 
oameni... Atunci, ţiganii, înțepaţi, muşcaţi, atacați, au 
retrimis o delegație la Domnul. Săracii, ei erau într-o 
stare jalnică şi au spus: „Doamne, priveşte acum ce ni 
se mai întâmplă. Era mai bine înainte: să fie din nou 
iarnă!” Ei înțeleseră că exista o inteligenţă în natură. 

La ora actuală, în medicină se fac multe cercetări 
pentru a prelungi cât mai mult viața oamenilor. Cui i se 
prelungeşte viața? Adesea, ființelor inutile sau 
răufăcătoare care nu se gândesc decât să mănânce, să 
bea, să se distreze şi să distrugă. Pentru că ele sunt 
bogate şi plătesc bine, trebuie vindecate, fără să ne 
dorim să ştim dacă este atât de avantajos să păstrăm 
astfel de ființe pe pământ. Ne gândim că această 
problemă nu priveşte pe nimeni şi că, din moment ce ele 
plătesc, trebuie să li se prelungească viața. lar ceilalți 
oameni, chiar dacă sunt nişte sfinți sau genii, nu vor fi 
vindecați pentru că nu au bani. Atunci, cei mai buni vor 
pleca şi cei mai desfrânațţi şi imorali vor rămâne. Totuşi, 
există aici ceva ciudat, nu? Ar fi mai normal să se 
prelungească viața celor care fac bine, iar cei care fac 
rău să fie lăsați să plece în lumea cealaltă ca să 
primească câteva lecţii şi să revină pocăiți şi ameliorați. 
Veţi spune: „Ne spuneţi aici ceva crud!” Nu credeţi, 
dimpotrivă, că tot ce se petrece la ora actuală este crud, 
când ne străduim să prelungim viața unora care 
continuă să facă rău? Eu v-am spus, oamenii pot să nu 
țină cont deloc de morală pe pământ, ei au toate 
posibilitățile de a trăi şi a se înmulți ducând, în acelaşi 


timp, o viață imorală. Dar când pleacă în lumea de 
dincolo, ei înțeleg că numai morala este importantă, 
fiindcă acolo ei sunt analizați, cercetaţi în amănunt, 
măsurațţi, li se arată tot răul ce l-au făcut altora şi ei 
trebuie să sufere. Da, pentru că tot răul pe care l-am 
făcut altora trebuie să îl suferim deopotrivă şi noi. 
Tocmai aceasta este morala, ea este bazată pe o dreptate 
absolută. Dacă, pe pământ, este posibil să comitem, fără 
să fim pedepsiţi, tot felul de crime: să înşelăm, să furăm, 
să omorâm, în lumea de dincolo suntem pedepsiţi 
pentru fiecare crimă comisă şi suferim exact chinurile 
pricinuite altora. 

Aşadar, adevărata morală este, mai întâi, o dreptate. 
lată ce trebuie să ştim. Această ştiinţă a fost adusă pe 
pământ de nişte ființe care au văzut cum erau primiți şi 
judecați oamenii în lumea de dincolo, cum sufereau ei ca 
să-şi plătească greşelile. De aceea, când ei au venit să se 
reîncarneze, ele au decis să le reveleze ce îi aşteaptă în 
lumea de dincolo. Dacă ele sunt crezute, este foarte 
bine; dacă nu sunt crezute, va exista, în orice caz, o 
verificare. 

Morala, religia nu sunt nişte invenţii, ele sunt bazate 
pe o experienţă. Unii au vrut să explice că religia era un 
fel de drog inventat să anestezieze oamenii pentru a-i 
exploata mai bine. Nu, este o teorie complet mincinoasă 
emisă de nişte oameni care nu au studiat bine problema. 
Este adevărat că au existat în istorie unii membri ai 
clerului sau papi care au abuzat de puterile lor pentru a 
exploata oamenii, dar nu ei sunt cei care au inventat 
religia, au folosit-o numai. Ei nu erau la înălțime, ei 
aveau nişte ambiţii şi scopuri nu foarte... „catolice” şi s- 
au folosit de religie pentru a-şi realiza proiectele. Putem 
să ne folosim de religie, aşa cum putem să ne folosim de 


ştiinţă sau orice alt lucru, dar este ceva fals că religia a 
fost inventată de oameni. 

Religia nu este o invenţie. Religia este o cunoaştere: 
cunoaşterea cea mai adevărată, cea mai luminoasă, 
esențială, cunoaşterea Sufletului Universal, a legăturilor 
noastre cu el şi cu lumea în care trăim. Adevărata religie 
nu este nimic altceva decât o cunoaştere a lui 
Dumnezeu, a lumii, a omului şi a legăturilor ce există 
între ele. Când omul cunoaşte toate aceste legături, el 
este obligat să adopte o anumită atitudine, o anumită 
disciplină şi nişte reguli de viață care nu sunt decât 
rezultatul acestei cunoaşteri fundamentale. Acum, eu nu 
ştiu, eu nu am deschis niciodată un dicţionar la 
cuvântul „religie” pentru a vedea cum este ea definită, 
dar maniera în care eu o fac este absolut veridică şi toți 
Inițiaţii vor fi de acord cu mine. 

Dacă ne oprim numai la originea cuvântului religie 
care vine din latinul „religare” (a lega din nou), pentru a 
explica că religia este o legătură stabilită de om cu 
Divinitatea, este adevărat, dar această definiție este încă 
insuficientă. Cuvântul... cuvântul nu explică totul. După 
adevărații Inițiați, religia este o ştiinţă absolută 
referitoare la Dumnezeu, Creatorul, universul creat de El 
şi omul, creatura. Pentru a putea stabili o legătură 
profundă cu Dumnezeu, trebuie să posedăm această 
cunoaştere. Omul nu se poate lega de Domnul, nici să 
utilizeze influenţele cosmosului, dacă el ignoră care sunt 
centrii, organele care se află în el şi cum le poate el lega 
pentru a declanşa nişte forţe şi a vibra la unison cu ele. 
Dacă el nu posedă această cunoaştere, ce religie poate 
avea? Aşadar, nu este suficient dacă afirmăm că religia 
este o legătură. 

Atât timp cât oamenii nu vor avea cunoaşterea şi 
certitudinea unei vieți după moarte, ei nu vor putea 


deveni nişte ființe morale fiindcă nu vor considera că 
este necesar. Aşadar, nu este de mirare să constatăm că, 
acolo unde lumina Ştiinţei lInițiatice se micşorează, 
oamenii resping toate legile moralei, ale onestităţii, ale 
dreptăţii, ale recunoştinței şi bunătăţii. 

Pentru a cunoaşte această Ştiinţă, eu am studiat-o 
timp de secole, am verificat-o eu însumi, iar acum eu v-o 
transmit. În ochii majorităţii oamenilor contează numai 
profitul şi reuşita: ei adună nişte bogății materiale, dar 
în interior ei se îndatorează peste tot, pentru că ei nu 
resping necinstea, incorectitudinea, ca să-şi atingă 
scopurile. Aici, pe pământ, vom fi impresionați cu 
siguranță de reuşita lor, dar în lumea de dincolo nimeni 
nu va fi impresionat; Cerul nu dă doi bani pe succesele 
voastre, el se uită numai la caracterul vostru, la 
moralitatea voastră, şi cum el nu a putut deseori să vă 
recompenseze pe pământ, vă aşteaptă în înalt să vă ofere 
totul, iar voi veţi trăi şi vă veți scălda veacuri întregi în 
bucurie, în fericire şi libertate. 

Eu îi apreciez pe oamenii dotați cu mari capacități 
intelectuale şi artistice, dar eu nu pun aceste capacități 
pe primul plan. Înainte de toate, eu mă uit la aspectul 
moral: cum se comportă persoana respectivă, pe ce se 
bazează ea, cum gândeşte, din ce cauză şi în ce 
scop...Când eu descopăr că ea are nişte mari calități 
morale, dacă ea este şi talentată şi înzestrată, atunci 
este perfecțiunea, şi eu aş vrea să fac totul pentru o 
asemenea ființă. 

Vedeţi voi, ceea ce contează pentru majoritatea nu 
este ceea contează pentru Maeştri şi Iniţiaţi. Eu vă repet, 
tot ce aveţi pe pământ nu îl veți păstra timp îndelungat, 
nu va dura, îl veți uita, este un vis. Dar ceea ce vă 
aşteaptă în lumea de dincolo, veţi vedea până la ce 
punct este real. De aceea, eu insist atât de mult asupra 


scopului, al idealului, al modalității de a gândi şi a 
acționa, asupra orientării de urmat. 

Pe cei care vor să mă înțeleagă bine şi să mă urmeze 
îi aşteaptă nişte lucruri minunate. Când lisus spune: „Ci 
adunați-vă comori în cer, unde nici molia, nici rugina nu 
le strică, unde furii nu le sapă şi nu le fură”, despre ce 
comori vorbeşte el? De ce să adunăm comori şi în ce 
lume? Este foarte important, dragii mei frați şi surori. 

Trebuie să vă gândiţi la viitorul vostru şi să nu mai 
faceți atât caz, să nu mai vreți să îi masacrați pe ceilalți 
sau să vă sinucideţi pentru nişte lucruri pur şi exclusiv 
materiale: toate acestea nu reprezintă nimic şi vor fi 
repede uitate, noi vom lăsa totul aici. Trebuie să ne 
gândim mai bine să ne construim o existență minunată 
şi regală în înalt, prin calea interioară, cu ajutorul 
gândurilor, al sentimentelor şi al faptelor noastre. lată 
sensul moralei. Cât despre cei care o resping, se poate 
ca ei să plece din această lume bogați şi acoperiţi de 
glorie, dar să nu se bucure încă! Este mai bine să plătim 
aici decât în lumea de dincolo, fiindcă în lumea de 
dincolo este mai rău; cele mai mici gânduri, cele mai 
mici sentimente de ură, de gelozie, cele mai mici bârfe se 
prezintă sub forma unor animale: nişte animale 
sălbatice, nişte reptile, nişte caracatițe... sau chiar nişte 
viespi, nişte țânțari, şi este îngrozitor, noi suntem 
muşcați, înțepați, urmăriți, şi nu mai primim ajutorul 
nimănui, chiar dacă țipăm. 

Aşadar, în rezumat, morala poate să nu pară atât de 
importantă pe pământ, dar ea este de cea mai mare 
importanță în lumea de dincolo; iar dacă ea este pe cale 
să dispară, este din cauză că oamenii pierd din ce în ce 
mai mult noțiunea lumii invizibile, a lumii divine, care 
este totuşi cea mai mare realitate. 

Fericiţi să fie cei care m-au înțeles! 


Bonfin, 7 august 1969 


Cap. 19 - Cea mai bună metodă pedagogică: exemplul 


Conferinţă improvizată 

Deseori, eu vă spun că tocmai citesc o carte, o carte 
extraordinară în care Creatorul a înscris totul. Eu nu am 
terminat-o încă, pentru că este prea mare, conține prea 
multe lucruri, dar eu vă comunic, totuşi, ceea ce reuşesc 
să descifrez. Este posibil să păstrez încă anumite pagini 
din această carte pentru mai târziu, fiindcă eu vi le pot 
da în funcție de dezvoltarea voastră; dar eu vă dau ceea 
ce este cel mai important de cunoscut pentru voi, 
esenţial. În ziua de Paşte, eu v-am vorbit despre înviere, 
iar acum înțelegeți mai clar cum puteți reuşi să obţineţi 
această înviere. Astăzi, eu voi mai adăuga câteva 
adevăruri care vă vor ajuta mult. Ascultaţi-mă cu 
atenție, este foarte important. 

Mi s-au pus adesea unele întrebări cu privire la 
educația copiilor, iar eu vă spuneam: Vedeţi, s-au făcut 
multe în şcoli, în aceşti ultimi ani, pentru copii şi 
adolescenţi. Ce s-a ameliorat? Latura exterioară: nişte 
şcoli mai mari, mai frumoase, cu terenuri de sport şi 
piscine, cu instrumente, cu aparate etc. Totul a fost 
prevăzut pentru a uşura educaţia copiilor sau, mai 
degrabă, instruirea. 

În trecut nu era astfel. Nu se acorda atât de multă 
importanță laturii exterioare. Orice casă, chiar orice 
grajd putea servi ca şcoală. Vântul pătrundea prin 
ferestrele astupate cu puţină hârtie; nu exista o provizie 
de lemne, iar copiii, care veneau de departe, aduceau 
fiecare un buştean pentru întreţinerea focului. Uneori, ei 
nu aveau nici măcar cărți, numai învățătorul avea 
câteva...Dar din aceste şcoli ieşeau nişte ființe 


excepţionale, nişte caractere puternice, nobile: nişte 
modele. În timp ce, astăzi s-au ameliorat toate condiţiile 
materiale, dar din aceste şcoli ies îndeosebi nişte 
şarlatani, nişte fiinţe viclene, necinstite, egoiste. Ah, ele 
sunt foarte instruite; ele sunt capabile să recite, să vă 
impresioneze, dar în caracter ele nu au nimic foarte 
solid, onest, nobil, ca în trecut. 

În dorința de a ameliora latura exterioară, s-a 
neglijat latura interioară, caracterul; învățătorii, 
profesorii, şi chiar părinții s-au gândit că ar fi suficient 
să ofere copiilor nişte cărți cât mai frumoase, un 
material cât mai perfecționat. Din nefericire, nu s-au 
obținut nişte rezultate foarte bune, şi, desigur, mulți îşi 
dau seama, ei văd bine că, în ciuda tuturor acestor 
ameliorări, şi deopotrivă a mustrărilor şi a pedepselor, 
copiii nu se îndreaptă, dimpotrivă. De ce? Pentru că ei 
nu au în fața lor nişte exemple vii. 

Trebuia ca instructorii, educatorii să fie nişte modele 
ca să se obţină unele rezultate minunate. Şi cum primii 
educatori sunt părinții, dacă părinții îşi ratează vocaţia, 
dacă ei dau nişte sfaturi şi fac exact contrariul, copiii îşi 
dau seama că lipseşte ceva, şi nu numai că părinții îşi 
pierd autoritatea, dar copiii încep să urmeze acest 
exemplu; ei înțeleg că există două adevăruri: unul 
pentru ceilalți şi unul pentru tine însuți, şi este de ajuns 
să reuşeşti să te aranjezi pentru a salva aparențele. 
Aşadar, toți se exersează ca să poată înşela, fura, fiindcă 
nu s-a subliniat destul importanța exemplului. 

Desigur, nu este atât de simplu să fii un exemplu, 
un model, pentru că nu este suficient să te prefaci, să 
joci un rol; trebuie să ai o inteligență, o voinţă, un 
caracter care să te propulseze şi să te menţină fără să-şi 
piardă din vigoare. Dacă oamenii nu ştiu să devină nişte 
modele, este pentru că ei nu au ajuns foarte departe în 


înțelegerea marilor legi ale naturii. De aceea, eu vă voi 
citi acum o pagină din această carte pe care o citesc 
acum, şi care este o carte de psihologie, de cosmogonie, 
o sinteză a tuturor ştiinţelor. Se spune în această carte: 
atât timp cât nu ai înțeles cum să fii un exemplu, este 
inutil să vrei să instruieşti şi să educi pe oricine. 

Atunci când eu spun: să fii un exemplu, eu nu mă 
refer numai la un exemplu exterior, ci şi la un exemplu 
pentru tine însuți, față de tot acest popor de celule care 
locuiesc în interiorul nostru. Pentru că aceste celule 
sunt inteligente, şi ele ne supraveghează; cum sunt 
mereu în comunicare cu noi, noi nu putem să scăpăm 
de ele: cele mai mici fraude, cele mici viclenii se 
înregistrează pe ele, şi, după o vreme, ele ne urmează 
exemplul. Ele îşi spun: „Haideţi să bem, să mâncăm, să 
distrugem, stăpânul nostru este ca noi, iar noi, ca el!” 
lată ceea ce noi nu ştim: că stăpânul nostru ne urmează 
exemplul. Gândurile noastre, dorințele noastre, faptele 
noastre le influențează, şi ele ne urmează. Să 
presupunem că voi sunteți necinstiți, ele vor deveni 
deopotrivă necinstite, ele vor comite nişte fraude, nişte 
nedreptăți, iar voi veți decădea. 

Există o dreptate absolută, iar această dreptate nu 
trebuie să o căutăm în afara noastră, unde ea nu există; 
nu există justiție în afara noastră. Dreptatea absolută, 
dreptatea divină se află în noi, iar cea mai mică dintre 
mişcările noastre interioare sau exterioare se 
înregistrează în noi. Când sunteți singuri în camera 
voastră şi plănuiți nişte proiecte nu foarte „catolice”, vă 
gândiţi: „Nimeni nu m-a văzut”, dar, în realitate, totul 
este deja înregistrat în interior. lată cea mai mare 
nefericire, sau, poate, cea mai mare fericire, pentru că 
există aceeaşi lege pentru bine, nu putem să scăpăm de 
înregistrare. 


Natura a pus în om nişte aparate, nişte contoare, iar 
aceste contoare înregistrează: câtă apa, cât gaz, câtă 
electricitate... adică câte gânduri, câte sentimente, câte 
fapte şi de ce natură. Totul este înregistrat. Numai omul, 
săracul, este cel care ignoră realitatea. Orice aţi face, 
aceasta se înregistrează. Astfel, când sunteţi singuri la 
voi acasă, încercați să faceți nişte lucruri bune, fără să o 
arătați, ascunzându-o chiar, iar aceste lucruri bune se 
vor înregistra. Dumnezeu a fost adesea reprezentat 
printr-un ochi într-un triunghi. Era o modalitate de a 
arăta că Dumnezeu a pus în om nişte aparate 
înregistratoare. 

Există unii oameni care se prezintă bine în 
aparenţă; la recepții, la evenimentele solemne, ei sunt la 
înălțimea situației, dar, dacă ei nu au lucrat asupra 
caracterului lor, în nişte împrejurări dificile, fațada 
cedează şi slăbiciunile lor ies la iveală. Numai cei care 
au lucrat în secret şi au realizat ceva în ei înşişi, în 
caracterul lor, în gândurile lor, pot să fie siguri, fiindcă 
baza este solidă, iar valoarea lor va apare într-o bună zi; 
chiar fără voia lor, chiar dacă o ascund, ea va apare. 
Dacă sunteți fricoşi, invidioşi, geloşi, senzuali, chiar 
dacă aveți o aparenţă ireproşabilă, într-o zi cealaltă 
latură transpiră. lar dacă sunteți buni, înţelepţi, 
răbdători, plini de iubire, orice ați face pentru a o 
ascunde, este imposibil. Încercaţi să ascundeţi iubirea 
sau să ascundeţi ura... orice aţi face, ele ies la iveală! 

Cunoscând această lege a înregistrării, veți înainta 
enorm în evoluția voastră, deoarece, de acum înainte, voi 
nu mai puteți rămâne liniştiți: chiar când sunteți 
singuri, vă observați şi vă spuneți: „Atenţie, există aici 
milioane de ochi care sunt fixați asupra mea şi care 
observă ce fac eu în secret”. Iată nişte puncte de vedere 
noi, necunoscute vouă. Omul este locuit de un întreg 


popor care este legat, sudat de el. Acest popor îl imită; 
dacă omul îşi permite să încalce legea, poporul său ia 
nota şi devine exact ca stăpânul său, iar loviturile cad 
mai târziu asupra stăpânului. Ceva nu mai funcționează 
normal şi el se plânge: „Ce se întâmplă în mine? Este o 
revoluţie!” în realitate, el este cel care şi-a educat astfel 
celulele, le-a făcut  neascultătoare, recalcitrante, 
anarhice. 

Toate dezordinile din noi sunt consecințele unei 
educații greşite ce am dat-o celulelor noastre. Vă 
măturați camera bombănind, trântiți scaunele, închideți 
uşile cu piciorul, loviți mobilele... Fără să ştiţi, aceste 
mişcări lipsite de armonie se imprimă asupra voastră, 
asupra celulelor voastre şi ele vă imită: când ele mută 
ceva, dau şi ele nişte lovituri de picior. Voi țipaţi: „Ah, 
ah, ce simt eu acum?” Sunt pur şi simplu câteva celule 
care dau nişte lovituri de picior mobilelor: pentru că ele 
v-au imitat. 

Aşadar, dacă până acum ați dat un exemplu 
supărător celulelor, trebuie, de acum înainte, să le 
arătați o atitudine mai bună, un demers mai bun, o 
modalitate mai bună de comportament. Fiindcă celulele, 
care privesc, vor lua aceste schimbări în considerare, iar 
ele vă vor imita şi în acest caz. Desigur, noul vostru 
comportament nu va părea la început atât de natural, 
dar el va deveni, încet-încet, normal şi veți fi fără 
încetare susținuți, orientați în aceeaşi direcție. 

Când un om, care a lucrat mai întâi astfel asupra 
propriilor copii din el, trebuie să-şi educe alți copii la 
exterior, sau chiar nişte bărbaţi şi femei, nimic nu este 
găunos în el, nimic nu este vid; din contră, totul este 
plin, puternic, vibrant, şi toți simt că ei este un adevărat 
pedagog, că în el există o integritate, o unitate, că el nu 
se preface. Da, pentru că, înăuntrul lui, toţi locuitorii săi 


îl susțin şi îi dau nişte forțe. De aceea, prezenţa sa este 
magică; orice ar zice, el obține nişte rezultate, pentru că 
întreaga sa ființă este obişnuită să lucreze în această 
direcție, el nu este divizat: în exterior este ceva, iar în 
interior exact contrariul. Trebuie să ajungem la această 
integritate, la această unitate: aşa cum ne prezentăm în 
exterior, să fim, deopotrivă, şi în interior. În acel 
moment, devenim foarte puternici ca pedagogi, ca 
instructori. Aceasta este adevărata putere, puterea 
magică, pentru că toate celulele omului degajă ceva 
veridic. Altminteri, numai partea care vorbeşte emană 
puţin câteva raze de adevăr, în timp ce tot restul strigă: 
„Nu, nu, nu, este ceva fals!” 

Adevărata magie se găseşte în adevăr, în unitate. 
Magia albă subințelege mereu o unificare a tuturor 
forțelor, a tuturor energiilor; nu există nici o magie în 
dezmembrare, în dispersie, în împrăştiere. Când eu 
vorbesc despre magie, trebuie să mă înţelegeţi; eu nu mă 
ocup de magie, eu nu citesc cărți de magie sau de 
vrăjitorie. A trecut mult timp de când am răsfoit câteva 
pentru a avea o idee, dar eu nu am timp de pierdut cu 
asemenea lecturi. Pentru mine, întregul univers, 
întreaga viață este magie. Adevărata carte magică este 
etalată acolo, în fața tuturor, dar noi nu ştim să o citim. 

În realitate, există trei categorii de educatori: cei 
care cer de la copiii sau de la elevii lor respectarea 
anumitor reguli, arătându-le, în acelaşi timp, că ei înşişi 
nu respectă nimic; cei care dau, cu adevărat, nişte 
exemple înaintea celorlalți din mândrie, din orgoliu, 
pentru a-şi păstra prestigiul, dar care, îşi permit în 
secret multe încălcări ale legilor; şi, în sfârşit, a treia 
categorie, Inițiaţii, pedagogii care nu sunt divizați: ceea 
ce ei spun, ceea ce ei doresc este în mod absolut corpul 
lor, chintesența lor. Trebuie să atingem acest stadiu. 


Acum, eu pot merge şi mai departe, spunându-vă 
că, atunci când dați un exemplu propriilor celule, nu 
numai că sunteți susținuți, dar clişeele se înregistrează 
pe alte pelicule în înalt şi, cum există o lege a afinitățţii, 
voi începeţi să intrați în contact cu nişte creaturi 
superioare care lucrează în acelaşi sens cu voi, dar care 
v-au depăşit, şi ele vă primesc în casa lor, voi locuiți cu 
ele. Pentru că există o lege magică (este vorba mereu 
despre magia albă!): legea afinității. Altfel, vă pregătiți să 
deveniți nişte ipocriți, nişte mincinoşi, ceea ce se 
înregistrează, de asemenea, în alte locuri şi, într-o bună 
Zi, vă regăsiți cu toate aceste creaturi care vă seamănă. 
Nimeni nu a putut scăpa de aceste legi, nimeni, toți se 
pregătesc să locuiască într-o anumită regiune, toți ajung 
acolo unde trebuie, toți atrag o anumită entitate. Nu 
există nici o fraudă, nu există nici o nedreptate. 

Scoateți-vă din minte iluzia că este posibil să înşelați 
legile naturii. Da, îi puteți înşela pe oameni, ei sunt atât 
de orbi încât puteți face tot ce vreți cu ei, dar niciodată 
cu legile naturii. Cum esenţialul nu este să aruncaţi cu 
praf în ochii oamenilor, ci să ştiţi cum să lucraţi cu 
aceste mari legi, trebuie să vă gândiţi la aceste legi, mai 
degrabă decât să jucaţi nişte comedii în fața orbilor. Pe 
oameni îi putem mereu controla, domina, minţi, mai ales 
prin minciuni, pentru că ei cred numai în minciuni. 
Dacă le spuneţi adevărul, este sigur că ei se vor îndoi. 
Dar veți reuşi mereu prin nişte minciuni, prin nişte 
viclenii. Din nefericire, se va înregistra în înalt şi veți 
pierde tot ce este mai prețios. Desigur, îi veți câştiga pe 
ignoranți, îi veți avea la degetul mic, dar veți pierde o 
întreagă împărăție în înalt. 

Aţi făcut bine să veniți astăzi, dragii mei frați şi 
surori, fiindcă ați câştigat, din nou, un mare adevăr. 


Dacă ați şti cât de mult apreciază Cerul aceste 
adevăruri! Ele sunt nişte bogății inestimabile. 


Sevres, 11 aprilie 1966 


Cap. 20 - „Celui ce te loveşte peste obraz” 


Conferinţă improvizată 

Este spus în Evanghelii: „Celui ce te loveşte peste 
obraz, întoarce-i şi pe celălalt”. Să mă ierte anumiți 
creştini, dar ceea ce voi spune cu privire la această frază 
depăşeşte tot ceea ce ei îşi pot imagina, iar viitorul va 
dovedi că interpretarea mea este adevărată. Fiindcă 
anumite precepte, care erau bune în trecut, nu mai pot 
fi bune şi eficace în prezent, nici în viitor. 

Cuvintele lui lisus nu înseamnă că trebuie să 
rămânem mereu pasivi în fața insultelor şi a atitudinilor 
jignitoare, să le acceptăm mereu, să ne supunem, să 
suportam şi, la sfârşit, să dispărem... Poate că ele au 
fost înțelese astfel, dar eu vă voi dovedi că el nu a dorit 
să spună aşa ceva. Desigur, devii pasiv, supus, te laşi 
masacrat când nu ai lumina, este tot ce-ţi mai rămâne 
de făcut. Dar această morală a oamenilor slabi şi 
neştiutori nu trebuie să dureze veşnic. Nicăieri nu este 
scris că spiritualiştii, înțelepţii, Iniţiaţii, Fiii Domnului 
trebuie să rămână veşnic nişte supuşi, nişte sclavi, 
bătuți, masacrați, lăsându-i să triumfe mereu pe 
imbecili şi pe cei răi. Pentru moment, aşa stau lucrurile, 
deoarece oamenii şi-au pierdut scânteia lor divină, au 
pierdut forța solară, focul, căldura, lumina, viaţa, şi, 
pierzându-le, ei sunt fără îndoială bătuţi şi maltrataţi. 

S-a spus: „Voi sunteți sarea pământului; dacă sarea 
se va strica, cu ce se va săra? De nimic nu mai e bună 
decât să fie aruncată afară şi călcată în picioare de 
oameni”. Ei da, dacă vă pierdeţi farmecul, veți fi călcați 
în picioare de oameni până ce îl veți recupera. Nu a fost 
decretat că trebuie să fim mereu călcați în picioare, dar 


ne-am îndepărtat de Dumnezeu şi ne-am pierdut 
puterile, iar acum ne aflăm la cheremul tuturor 
oamenilor violenți şi necinstiți. 

În epoca când lisus vorbea, oamenii trebuiau să 
dezvolte nişte virtuți şi calități asupra cărora nu se 
insistase până atunci: toleranța, mila, îndurarea... în 
acea epocă domnea numai legea dreptăţii: ochi pentru 
ochi, dinte pentru dinte. Aşadar, noua epocă pe care o 
aducea Hristos trebuia să încurajeze oamenii să dezvolte 
calităţile inimii. În loc să răspundă mereu cu nişte 
modalități primitive: piatra, cuțitul, sabia, ei trebuiau să 
răspundă cu nişte mijloace mai nobile, mai elevate: 
umilința, iubirea, răbdarea, măreţia sufletească. lată 
sensul cuvintelor lui Hristos. Da, dar ceea ce a fost spus 
pentru acea epocă nu trebuie să fie considerat pentru 
veşnicie. El vine, din nou, ca să spună: „Acum, 
înțelegeţți-mă bine, există o conduită şi mai bună. Când 
suferiți o nedreptate, trebuie să ripostaţi cu o asemenea 
inteligență, cu o asemenea forță de caracter, cu o 
asemenea ştiinţă, cu o asemenea lumina, cu o asemenea 
căldură încât duşmanul vostru va fi complet tulburat, 
orbit, trăznit. Trăznit, adică transformat! Nu distrus, nu 
omorât, nu, ci regenerat! în loc să îl omorâţi, voi îl 
însuflețiți, adică îl duceți spre Dumnezeu. Dacă sunteți 
capabili să faceți aceasta, sunteţi nişte adevăraţi eroi, 
nişte adevărați Fii ai Domnului”. 

De ce să ne lăsăm mereu distruşi prosteşte, fa- 
cându-i pe duşmanii noştri să triumfe? Nu trebuie să 
omorâm oamenii, nu trebuie să le facem rău, dar nu 
trebuie nici să acceptam situația veşnicului învins. 
Trebuie să ştim să ne apărăm, devenind ca soarele: să 
proiectăm o asemenea lumină încât, chiar când oamenii 
vor să vă atace cu armele lor stupide şi crude, ei să fie 
orbiți, copleșiți. Da, voi îi orbiți, apoi le deschideţi ochii 


precum a făcut Hristos cu Saul pe drumul Damascului 
când acesta mergea să îi masacreze pe creştini: o 
proiecţie de lumină, şi l-a orbit! Iar Saul a devenit Pavel. 
Să presupunem că voi reuşiți să îi paralizați pe oameni 
pentru câteva minute... apoi îi restabiliți, oare ei vor mai 
continua să vă masacreze?... Aşadar, noua filosofie, 
dragii mei frați şi surori, nu mai presupune să rămâneți 
slabi, la cheremul unor oameni violenți şi cruzi, ci să 
deveniți ca soarele, pentru ca ei să nu vă mai poată nici 
murdări, nici atinge, iar când se apropie, să îi topiți ca 
pe ceară. 

Dacă oamenii nu au încă această posibilitate 
luminoasă, înseamnă că ei nu s-au gândit niciodată la 
ea. Ei au îmbrăţțişat slăbiciunea, s-au refugiat în nişte 
filosofii stupide întinzând celălalt obraz. Ei bine, puteţi 
întinde toți obrajii pe care îi vreţi, nu vă va folosi la 
nimic, nu vă veţi schimba duşmanii, ei vor continua să 
vă dea nişte palme, iar, la sfârşit, ei vă vor asasina. 
Acum, trebuie să înțelegem altfel. Celălalt obraz este 
cealaltă parte, cealaltă parte din voi înşivă, latura 
spiritului, a puterii, a luminii. lisus a arătat cealaltă 
latură duşmanilor, el le-a spus: „Voi sunteţi capabili să 
întemnițați corpul fizic, voi sunteți capabili să îl 
crucificați, dar eu vă voi arăta cealaltă latură, sublimă, 
indestructibilă, şi îmi voi reconstrui templul în trei zile. 
lată, puteți să loviți!” El a arătat cealaltă latură şi întreg 
pământul a fost tulburat. El a arătat latura divină, nu 
latura terestră, şi a înviat! 

Creştinii, spiritualiştii au încă multe de învățat şi de 
înțeles şi, în loc să se lase mereu masacrați de forțele 
întunericului, de nişte filosofii materialiste, ei trebuie să 
se unească. Ei spun mereu „Amin, amin”, ei acceptă... 
Nu, trebuie ca ei să se unească, fiindcă ei au toate 
posibilitățile să transforme lumea, să restabilească 


împărăția lui Dumnezeu pe pământ. Nu mai este cazul 
să spunem că lisus ne-a învățat să întindem celălalt 
obraz, să devenim nişte martiri. Da, în trecut nu se 
putea proceda altfel, pentru că nu existau nişte oameni 
destul de dezvoltați pentru a putea riposta într-o 
manieră sublimă şi divină, dar nu şi acum. 

Acum, există posibilități de a arăta puterea 
spiritului prin intermediul propriei cunoaşteri, al 
propriei iubiri, al propriilor gesturi, al propriului 
comportamentului. Aceasta este adevărata forță; de ce 
să rămâi slab, bolnăvicios, laş, sub pretextul de a te 
arăta creştin? Ei bine, dacă acesta este idealul 
creştinătăţii, eu sunt primul care să spună că răul nu va 
fi extirpat niciodată de pe pământ cu aceşti oameni slabi 
şi ignoranțţi! Trebuie să fii tare, puternic, dinamic, activ, 
impetuos, violent chiar, dar, în mod evident, nu în felul 
în care îl înțelegem în planul fizic. Creştinismul prost 
înțeles nu aduce nimic. Adevăratul creştinism înseamnă 
să fii înarmat, dar înarmat cu alte arme, desigur, iar 
când sunteți atacați, să arătați cealaltă latură. Această 
cealaltă latură este o latură înarmată, nu este o latură 
slabă. Dar nu s-a explicat niciodată ce reprezintă 
„cealaltă latură”. 

lată, dragii mei frați şi surori, ceea ce nu era bine 
înțeles în trecut va fi acum înțeles, limpezit; şi se vor 
adăuga chiar alte adevăruri noi, pentru că nimic nu este 
stagnant, totul mişcă, totul evoluează. De altfel, lisus a 
arătat-o: el a dat o nouă morală care nu mai era cea a 
lui Moise. În Evanghelii, el repetă de mai multe ori: „S-a 
spus:... dar eu vă spun vouă...” De exemplu: „Aţi auzit 
că s-a spus celor de demult: „Să nu ucizi”; iar cine va 
ucide, vrednic va fi de osândă. Eu însă vă spun vouă: Că 
oricine se mânie pe fratele său vrednic va fi de osândă”. 
De asemenea: „Aţi auzit că s-a zis celor de demult: „Să 


nu săvârşeşti adulter”. Eu însă vă spun vouă: Că oricine 
se uită la femeie, poftind-o, a şi săvârşit adulter cu ea în 
inima lui... „Aţi auzit că s-a zis celor de demult: „Să nu 
juri strâmb, ci să ţii înaintea Domnului jurămintele tale. 
Eu însă vă spun vouă: Să nu vă jurațţi nicidecum”...,, Aţi 
auzit că s-a zis: Să iubeşti pe aproapele tău şi să urăşti 
pe vrăjmaşul tău. lar Eu vă zic vouă: lubiți pe vrăjmaşii 
voştri...rugați-vă pentru cei ce vă vatămă şi vă 
prigonesc... Ca să fiți fiii Tatălui vostru Celui din ceruri”. 

Aşadar, vedeţi că morala adusă de lisus nu mai era 
morala dată de Moise. lar acum, de ce să nu se mai dea 
o nouă morală, mai bună dacă se poate? Creştinii vor fi 
jigniți pentru că ei nu vor să mai existe altceva după 
lisus. După părerea lor, nu se mai poate adăuga nimic. 
Să presupunem că Hristos însuşi vine să mai adauge 
câteva noțiuni, pentru că totul evoluează... Oare creştinii 
îl pot împiedica? Şi cei înapoiațţi, cei care au stagnat, vor 
fi depăşiţi. Noi suntem pentru evoluție, pentru ceva încă 
şi mai mare, pentru noua viață, pentru noua religie ce va 
fi propagată în lume, adevărata religie a lui Hristos care 
nu a putut fi încă împlinită. 

Atât timp cât oamenii erau primitivi, ce puteau ei să 
înțeleagă? Mai întâi, trebuia să li se explice cel puţin ce 
reprezintă dreptatea. Şi Moise a fost trimis pentru a-i 
învăța dreptatea. Apoi, Cerul l-a trimis pe lisus pentru a 
le aduce iubirea, iertarea. Dar, nu trebuie nici să ne 
oprim aici, există încă un grad superior, fiindcă, în 
realitate, iertarea nu rezolvă problema. De exemplu, 
dacă cineva vine să vă atace, este oare interzis să fiți mai 
puternici ca el, să îl luaţi de un picior, să îl ridicați şi să 
îi spuneţi: „Vrei să te arunc la pământ?” Voi nu îl 
aruncați însă, îl puneţi din nou uşor pe picioarele sale. 
Oare nu este mai bine? 


Oare ce reprezintă acest creştinism în care trebuie 
tot timpul să fii bătut şi distrus? Nu, trebuie să fii mai 
puternic decât duşmanul tău. Printr-un gest, printr-o 
privire, printr-o vibraţie divină îl faceți să vă simtă 
superioritatea. Atunci, el se simte mic, atât de mic, încât 
va spune: „Te rog, lasă-mi viața. - Ah, bine, bătrâne, ai 
înțeles acum?” îl lăsaţi, şi el fuge repede. Oare nu este 
mai bine? Ah, da, este mai bine, dragii mei frați şi 
surori, dar nu am avut încă niciodată ambiția de a o 
dori. lar acum, tocmai această ambiţie este cea pe care 
vreau să v-o transmit, dragii mei frați şi surori. Când o 
veți realiza, este o altă problemă. Dar, cel puţin, să aveți 
această dorință, pentru că nu veţi face nimic în lume 
fiind mereu pasivi, împăciuitori, slabi, vulnerabili. 

De azi înainte, nu vor mai exista martiri. Martirii au 
dat ceea ce trebuia, ei şi-au îndeplinit misiunea. De 
altfel, suferind martiriul, au făcut-o, îndeosebi, pentru a- 
şi lichida mai rapid datoriile lor, încălcările de legi din 
trecut. Dar, fiind liberi, trebuie să devină din nou nişte 
martiri? Nu. lar în viitor, unele ființe vor fi atât de 
puternice încât vor adormi de la distanță persoanele rău 
intenționate care se vor apropia să le facă rău. Veţi 
spune: „Dumneavoastră mergeţi însă foarte departe, 
mergeţi foarte departe...” Da, bineînţeles, vine vremea de 
a-i conduce pe oameni foarte departe, pentru că ei se 
află pe moment pe un drum fără ieşire. 

Dacă voi considerați că vă spun ceva ce vă 
depăşeşte, rămâneți atunci unde vă aflaţi, va fi pentru 
alții care sunt mai eroici şi care doresc să devină 
puternici, luminaţi, să nu se lase influențați de 
întuneric. Aceşti oameni, când sunt atacați, ei luptă, ei 
nu se află complet invadați, gândindu-se că trebuie să 
suporte totul fiindcă „este voința Domnului”, fiindcă în 
acel moment întunericul biruieşte; el spune: „Oh, aceşti 


creştini sunt minunațţi, ne putem desfăta cu ei!” lată 
cum se pregătesc creştinii să hrănească spiritele 
întunecate! S-ar spune că se gândesc numai la aşa ceva. 
Bine, bine, să le hrănească, eu nu mă opun dacă ei o 
doresc încă. Dar un adevărat creştin proiectează lumină 
când se apropie întunericul, el se apără. lar această 
lumină alungă întunericul. lată un adevărat creştin! 

Unii vor spune: „Nu trebuie să luptăm, este scris că 
nu trebuie să luptăm împotriva răului”. Desigur, nu 
trebuie să luptați împotriva răului în domeniul care îi 
aparține, fiindcă acolo el este foarte puternic şi veți fi 
învinşi. Mergeţi însă mai sus, deasupra lui, şi aruncaţi-i 
de acolo puţin foc, nişte proiectile... veți vedea că el va 
fugi. Omul posedă deopotrivă o fortăreață cu nişte 
tunuri, cu nişte mitraliere care scot foc, şi acesta este 
domeniul luminii. Cine vă împiedică atunci să vă 
îndreptaţi toate aceste mecanisme asupra duşmanilor 
voştri şi să proiectați lumină? Nu îi omorâţi, nu le faceți 
rău, îi transformați. Totuşi, aveţi acest drept... Ah, bine, 
nu, ne spunem că trebuie să fim creştini, să ne lăsăm 
martirizați, pentru că se pare că nu trebuie să 
răspundem jignirilor. Este spus însă că nu trebuie să 
răspundem în acelaşi fel. 

De ce să omorâți un duşman care vrea să vă 
omoare? Paralizaţi-l, orbiți-l, adormiţi-l, dar convingeți-l. 
Există nişte mici piese de teatru, nişte comedii, în care o 
persoană plină de intenţii distrugătoare vrea să facă rău 
unei întregi familii, dar apare cineva care o ameţeşte cu 
nişte cuvinte, cu nişte scurte întrebări, încât cealaltă 
devine complet legată, blocată. Ah, da, fiindcă acea 
persoană era mai inteligentă. Aşadar, trebuie să ne 
apărăm; desigur, nu prin aceleaşi metode, ci prin altele 
care sunt formidabile, dar la care nu am recurs 


niciodată fiindcă nu am crezut în eficacitatea lor, nu le- 
am bănuit nici măcar existența. 

Creştinătatea se va bălăci veşnic atât timp cât nu va 
înțelege cum să lucreze cu metodele divine. De altfel, 
deoarece a lăsat soarele deoparte, nu l-a apreciat, 
aceasta dovedeşte că ea nu dispune încă de mijloacele 
necesare pentru a învinge răul. Dar, în ziua în care 
creştinii vor recunoaşte că au părăsit soarele, că l-au 
disprețuit, ei se vor umili, iar soarele îi va ierta; atunci, 
ei vor deveni atotputernici, iar răul va dispare de pe 
pământ. Atât timp cât creştinii nu vor recunoaşte că 
soarele este o poartă de ajuns la Dumnezeu, ei vor 
rămâne slabi. Pot să se roage oricât şi să aprindă tămâie 
prin biserici, nimic nu se va aranja, va exista mereu 
aceeaşi dezordine în lume, acelaşi haos, aceleaşi 
distrugeri. În ziua în care ei vor recunoaşte, însă, că 
soarele este o poartă, imaginea vizibilă a Domnului, ei se 
vor îndrepta mult mai uşor spre el. 

Aşadar, dragii mei frați şi surori, viitorul aparţine 
celor curajoşi, celor care luptă şi merg după legile 
naturii divine. Ei vor avea, mai devreme sau mai târziu, 
ultimul cuvânt. Nu trebuie să ne închipuim că lucrurile 
vor rămâne veşnic astfel, fiindcă aşa arătau ele în trecut. 

Eu vă voi spune acum o poveste. În Bulgaria trăia 
cândva un învăţător foarte inteligent, foarte chibzuit, dar 
care nu avea o constituţie fizică solidă. Într-o zi, el se 
afla alături de alți tineri în piața oraşului, iar lângă ei 
stătea un om energic, foarte zdravăn, dar cam 
prostănac, care nu era de acord cu afirmațiile lui şi ei au 
început să discute...La sfârşit, când omul a văzut că 
învățătorul îl depăşea prin argumentele sale, prin 
inteligența sa, el s-a enervat şi i-a dat două palme 
învățătorului care a căzut. Desigur, toți ceilalți băieți 
râdeau, aplaudau, fiindcă era un tip zdravăn, iar forța 


înseamnă, totuşi, ceva! Sărmanul învăţător s-a reîntors 
acasă, foarte trist, nefericit, în timp ce oamenii din jur 
râdeau, îşi băteau joc de el. Ajungând acasă, el a 
observat că vaca a adus pe lume un vițeluş: el s-a 
aplecat să îl mângâie, apoi l-a luat în braţe, uitând puţin 
de necazul său. A doua zi, şi în zilele următoare, el a 
făcut la fel, a mângâiat vițelul şi l-a luat în braţe... 

Aceasta a durat mult timp, mai multe luni, încât 
vițelul devenise aproape un bou, dar învățătorul îl ridica 
mereu în braţe. Într-o zi, el şi-a dat seama că 
musculatura sa se întărise...şi l-a căutat pe omul care 
făcea pe grozavul, tot în piață, alături de prietenii săi. El 
s-a apropiat şi i-a spus: „Oare mă mai recunoşti? - Oh, 
oh, tu eşti cel pe care l-am pălmuit!” învățătorul se 
apleacă, îl ia de pulpa piciorului, îl ridică şi îi spune: 
„Roagă-te, eu te voi arunca la pământ şi nu va mai 
rămâne nimic din tine. - Ah, iartă-mă, lasă-mi viaţa, eu 
regret că te-am pălmuit!... Bine, bine, dacă aşa stau 
lucrurile, este în ordine” şi l-a pus jos cu blândeţe. Omul 
a luat-o la fugă, în timp ce toți băieții aplaudau şi se 
bucurau. lar învățătorul s-a reîntors acasă mulțumit, 
mândru, biruitor. Vedeţi, dragii mei, nu trebuie 
niciodată să te laşi învins, călcat în picioare, fiindcă 
aceasta nu îi ameliorează pe oameni, ei continuă să 
abuzeze de forțele lor şi nu devin mai buni. Când sunteți 
foarte blânzi şi amabili, oamenii îşi spun: „Este bine, 
iată un om slab, putem profita de el”. 

Domnul cere de la noi forța, inteligența, lumina, 
puterea... Aşadar, dacă vreţi să vă învingeţi greutăţile, 
duşmanii, trebuie să vă exersați: să găsiți un vițeluş... 
da, un vițeluş, pe undeva în mintea voastră şi să îl 
ridicați zilnic în braţe, devenind atât de puternici, de 
luminoşi, încât vă veți putea ridica apoi duşmanii, 
spunându-le: „Rugaţi-vă, altfel nu va mai rămâne nimic 


din voi!” Nu îi veți omori, nu îi veți răni, nu vi se va 
putea reproşa nimic. lată adevărata filosofie: nu îi 
omorâți pe oameni, îi ajutați, şi ei devin înţelepţi, 
chibzuiți, atenţi. Le dați o lecţie minunată. 

Nu trebuie să vă ascundeţi în spatele slăbiciunii; 
slăbiciunea nu vă va salva niciodată, nici prostia, nici 
lenea. Trebuie să meditaţi, să căutați, să vă exersațţi, iar 
când veți deveni foarte luminoşi, călduroşi, ca soarele... 
cine va putea veni să atingă soarele, fără să se ardă? 
Toată lumea va rămâne departe, nu va îndrăzni să se 
apropie, fiindcă ardeţi, sunteți un foc şi nişte flăcări, 
simbolic vorbind. Suntem mereu obligaţi să capitulăm în 
fața puterii spirituale. 

Veţi spune: „Da, dar când un duşman vede că îi 
întindeţi celălalt obraz, el cere iertare...” Închipuiţi-vă, el 
nu se căieşte deloc, el va continua să vă bată din ce în 
ce mai bine. Pur şi simplu, trebuie urmat exemplul 
acelui învățător care ridica zilnic în braţe viţelul. Este un 
exemplu ideal, unic. Vă exersațţi zi şi noapte, ani în şir, 
iar apoi vă regăsiți duşmanii şi le spuneţi: „Mă mai 
recunoaşteți? Veţi vedea”. lar în fața forței voastre, a 
luminii voastre, ei înțeleg că, în timp ce se culcau pe 
laurii lor, voi deveneațţi formidabili. 

Uitaţi-vă cum acţionează o mamă: copilul nu ascultă 
deloc, el face exact contrariul; atunci, ea îi arată numai 
un aspect; adică, ea îi dă unele explicații şi chiar plânge 
puţin în fața lui; copilul continuă să se comporte, însă, 
după capul lui, primeşte nişte palme la fund, şi el 
înțelege imediat. Oare ea l-a ucis? Nu, dar printr-o altă 
modalitate, forța, ea l-a făcut să înțeleagă. Din instinct, 
ea procedează dumnezeieşte. 

Există două aspecte, chiar trei, patru, cinci sau 
zece, nu contează numărul, dar să ne oprim numai la 
două aspecte: bunătatea şi puterea, dar trebuie să ştim 


să le folosim. Când vă simțiți trişti, descurajați, 
neliniştiți, apar deseori nişte spirite nedorite care vă 
hărțuiesc, ca muştele, viespile, țânțarii, şerpii... Atunci, 
oare trebuie să exprimați bunătatea, lăsându-vă invadați 
de ele şi desfătându-le? Nu, trebuie să le arătați acum 
puterea voastră, forța voastră, lumina voastră, prin 
unele cuvinte, unele gesturi, oferindu-le astfel o lecţie 
bună. O puteţi face zilnic. De ce să suferiți şi să 
plângeți? Exprimaţi-vă cealaltă latură, forța, voința, 
adică alungațţi-le, nu mai păstraţi în voi nişte gânduri şi 
sentimente ce vă neliniştesc, vă distrug. 

Oare este limpede acum? Nu-i aşa că sunteți puțin 
contrazişi în ideile voastre tradiționale? Nu contează, din 
moment ce este folositor şi eficace... Trebuie să luați tot 
ce este mai bun, în loc să folosiți veşnic nişte puncte de 
vedere şi nişte atitudini ce nu sunt foarte eficace. 
Desigur, sunteți şocaţi pe moment, dar mai târziu veți fi 
obligați să acceptaţi această nouă concepție, să vă doriți 
să deveniți mai puternici, mereu mai puternici, mereu 
mai puternici; fără să omorâți, fără să distrugeți, dar 
rămânând puternici, extrem de puternici: prin lumină! 

Aşadar, şi voi trebuie să vă exersați. Numai 
exerciţiul există. Într-o zi, când războiul va izbucni şi va 
trebui să vă luptațţi cu forțele întunericului, oare veți fi 
pregătiți? Mai întâi, încercați să vă învingeți micii 
duşmani interiori, doborâţi-i, să nu cădeți în capcană, 
spunând: „Noi suntem creştini, nu trebuie să ne 
luptăm”. Doamne, ce fel de creştini! Creştinii sunt nişte 
cavaleri, nişte luptători, este armata lui Hristos, ei 
trebuie să fie bine înarmaţi. De ce s-au creat în Evul 
Mediu atât de multe ordine cavalereşti? Pur şi simplu, 
fiindcă un adevărat creştin este exact opusul unei ființe 
plăpânde: el se luptă cu lumina, cu forța spiritului. 


Bonfin, 12 septembrie 

